
LIVRE    SECOND 

(suite) 
CHAPITRE  XXVII 

Couardise  mère  de  la  cruauté. 


AY  souvent  ouy  dire  que  la  couardise 
est  mère  de  cruauté,  et  ay  par  expé- 
rience apperceu  '  que  cette  aigreur  et 
aspreté  de  courage  malitieux  et  inhu- 


1 .  Que  la  couardise  est  mère  de  la  cruauté  et  si  ay  par 
expérience  apperceu. 

Montaigne.  V.  i 

main  s'accompaigne  coustumierement  de  mollesse 
féminine.  J'en  ay  veu  des  plus  cruels,  subjets  à 
pleurer  aiséement  et  pour  des  causes  frivoles  : 
Alexandre,  tyran  de  Pheres,  ne  pouvoit  souffrir 
d'ouyr  au  théâtre  le  jeu  des  tragédies,  de  peur 
que  ses  citoyens  ne  le  vissent  gémir  aus  mal- 
heurs de  Hecuba  et  d'Andromache,  luy  qui,  sans 
pitié,  faisoit  cruellement  meurtrir  tant  de  gens  tous 
les  jours.  Seroit-ce  foiblesse  d'ame  qui  les  rendist 
ainsi  ployables  à  toutes  extremitez?  La  vaillance 
(de  qui  c'est  l'effect  de  s'exercer  seulement  contre 
la  resistence, 

Nec  nisi  bellantis  gaudet  cervice  juvenci) 

s'arreste  à  voir  l'ennemy  à  samercy;  mais  la  las- 
cheté',  pour  dire  qu'elle  est  aussi  de  la  feste, 
n'ayant  peu  se  mesler  à  ce  premier  rolle,  prend 
pour  sa  part  le  second,  du  massacre  et  du  sang. 
Les  meurtres  des  victoires  se  font  ordinairement  ^ 
par  le  peuple  et  par  les  officiers  du  bagage  :  et 
ce  qui  fait  voir  tant  decruautez  inouies  aux  guerres 
populaires,  c'est  que  cette  canaille  de  vulgaire 
s'aguerrit  et  se  gendarme  à  s'ensanglanter  jusques 
aux  coudes  et  à  3  deschiqueter  un  corps  à  ses  pieds, 
n'ayant  resentiment  d'autre  vaillance  : 

Et  lupus  et  turpes  instant  morientibus  ursi. 
Et  quxcunque  minor  nobilitate  fera  est  : 


1 .  Mais  la  pusillanimité. 

2.  S'exercent  ordinairement. 

3.  A  [mot  supprimé] , 

comme  les  chiens  couards,  qui  deschirent  en  la 
maison  et  mordent  les  peaux  des  bestes  sauvages 
qu'ils  n'ont  osé  attaquer  aux  champs.  Qu'est-ce 
qui  faict  en  ce  temps  nos  querelles  toutes  mor- 
telles; et  que  là  où  nos  pères  avoient  quelque 
degré  de  vengeance,  nous  commençons  à  cette 
heure  par  le  dernier,  et  ne  se  parle  d'arrivée  que 
de  tuer  :  qu'est-ce,  si  ce  n'est  couardise? 

Chacun  sent  bien  qu'il  y  a  plus  de  braverie  et 
desdain  à  battre  son  ennemy  qu'à  le  tuer,  et  de  le 
faire  bouquer  et  ronger  son  frein  que  de  l'ache- 
ver »;  d'avantage,  que  l'appétit  de  vengeance  s'en 
assouvit  et  contente  mieux,  car  elle  ne  vise  qu'à 
donner  resentiment  de  soy  :  voilà  pourquoy  nous 
n'attaquons  pas  une  beste  ou  une  pierre  quand 
elle  nous  blesse,  d'autant  qu'elles  sont  incapables 
de  gouster  nostre  revenche  ^  :  et  de  tuer  un 
homme,  c'est  le  mettre  à  l'abry  de  nostre  offence. 
Et  tout  ainsi  comme  Bias  crioit  à  un  meschant 
homme  :  «  Je  sçay  que  tost  ou  tard  tu  en  seras 
puny,  mais  je  crains  que  je  ne  le  voye  pas  »,  et 
plaignoit  les  Orchomeniens  de  ce  que  la  péni- 
tence que  Lyciscus  eut  de  la  trahison  contre  eux 
commise  venoit  en  saison  qu'il  n'y  avoit  personne 
de  reste  de  ceux  qui  en  avoient  esté  intéressez  et 
ausquels  devoit  toucher  le  plaisir  de  cette  péni- 
tence :    tout  ainsin  est  à  plaindre  la  vengeance, 


1.  A  battre  son  ennemy   qu'à  l'achever ,  et  de  le  faire 
bouquer  que  de  le  faire  mourir. 

2.  De  sentir  nostre  revenche. 

quand  celuy  envers  lequel  elle  s'employe  pert  le 
moyen  de  la  sentir  '  ;  car,  comme  le  vengeur  y 
veut  voir  pour  en  tirer  du  plaisir,  il  faut  que  celuy 
sur  lequel  il  se  venge  y  voye  aussi  pour  en  souf- 
frir 2  du  desplaisir  et  de  la  repentence.  Il  s'en  re- 
pentira, disons  nous;  et,  pour  luy  avoir  donné 
d'une  pistolade  en  la  teste,  estimons  nous  qu'il 
s'en  repente?  Au  rebours,  si  nous  nous  en  prenons 
garde,  nous  trouverons  qu'il  nous  faict  la  moue 
en  tombant  :  il  ne  nous  en  sçait  pas  seulement 
mauvais  gré,  c'est  bien  loing  de  s'en  repentir  5. 
Nous  sommes  à  coniller,  à  trotter  et  à  fuir  les 
officiers  de  la  justice  qui  nous  suivent,  et  luy  est 
en  repos.  Le  tuer  est  bon  pour  éviter  l'offence  à 
venir,  non  pour  venger  celle  qui  est  faicte4.  Il  est 
apparent  que  nous  quittons  par  là  et  la  vraye  fin 
de  la  vengeance,  et  le  soing  de  nostre  réputation  : 
nous  craignons,  s'il  demeure  en  vie,  qu'il  nous 
recharge   d'une   pareille  5.    Si  nous  pensions  par 


1.  De  la  souffrir. 

2 .  Pour  en  recevoir. 

3.  Et  luy  prestons  le  plus  favorable  de  touts  les  offices  de 
la  vie,  qui  est  de  le  faire  mourir  promptement  et  insensi- 
blement. 

4.  C'est  une  action  plus  de  crainte  que  de  braverie,  de 
précaution  que  de  courage,  de  défense  que  d'entreprinse. 

5.  Ce  n'est  pas  contre  luy,  c'est  pour  toy  que  tu  t'en 
deffais.  Au  royaume  de  Narsingue,  cet  expédient  nous  de- 
meureroit  inutile.  Là,  non  seulement  les  gents  de  guerre, 
mais  aussi  les  artisans  desmeslent  leurs  querelles  à  coups 
d'espée.  Le  roy  ne  refuse  point  le  camp  à  qui  se  veut  bat- 
tie,  et  assiste,  quand  ce  sont  personnes  de  qualité,  estrenant 


I 

vertu  estre  tousjours  maistres  de  luy  '  et  le  gour- 
mander  à  nostre  poste,  nous  serions  bien  marris 
qu'il  nous  eschappast,  comme  il  faict  en  mourant  : 
nous  voulons  vaincre,  mais  laschement,sans  com- 
bat et  sans  hazard^. 

Nos  pères  se  contentoient  de  revencher  une 
injure  par  un  démenti,  un  démenti  par  un  coup 
de  bâton  3,  et  ainsi  par  ordre  :  ils  estoient  assez  va- 
leureux pour  ne  craindre  pas  leur  ennemy4  vivant 
et  outragé  ;  nous  tremblons  de  frayeur  tant  que 
nous  le  voyons  en  pieds.  Et  qu'il  soit  ainsi, nostre 
belle  pratique  d'aujourd'huy  porte  elle  pas  de 
poursuyvre    à    mort    aussi    bien    celuy   que   nous 

le  victorieux  d'une  chaisne  d'or;  mais,  pour  laquelle  con- 
quérir, le  premier  à  qui  il  en  prend  envie  peut  venir  aux 
armes  avec  celuy  qui  la  porte,  et,  pour  s'estre  desfaict  d'un 
combat,  il  en  a  plusieurs  sur  les  bras. 

1.  Maistres  de  nostre  ennemy. 

2.  Nous  voulons  vaincre  plus  seureinent  qu'honorable- 
ment, et  cherchons  plus  la  fin  que  la  gloire  en  nostre  que- 
relle. Asinius  Pollio,  pour  un  honneste  homme  moins  excu- 
sable, représenta  une  erreur  pareille;  qui,  ayant  escript  des 
invectives  contre  Plancus  ,  attendoit  qu'il  fust  mort  pour 
les  publier.  C'estoit  faire  la  figue  à  un  aveugle  et  dire  des 
pouïlles  à  un  sourd  et  offenser  un  homme  sans  sentiment 
plustost  que  d'encourir  le  hazard  de  son  ressentiment.  Aussi 
disoit'  on  pour  luy  que  ce  n'estoit  qu'aux  lutins  de  luitter 
les  morts.  Celuy  qui  attend  à  veoir  trespasser  l'autheur  du- 
quel il  veut  combattre  les  escrits,  que  dit-il  sinon  qu'il  est 
foible  et  noisif?  On  disoit  à  Aristote  que  quelqu'un  avoit 
mesdit  de  luy  :  «  Qu'il  face  plus,  dit-il,  qu'il  me  fouette, 
pourveu  que  je  n'y  soy  pas.  » 

3.  De  bâton  [mots  supprimés], 

4.  Leur  adversaire. 

mesmes  ^  avons  offencé  que  celuy  qui  nous  a  of- 
fencez  ? 

C'est  aussi  une  image  de  lascheté  2  qui  a  intro- 
duit en  nos  combats  singuliers  cet  usage  de  nous 
accompaigner  de  seconds,  et  tiers,  et  quarts. 
C'estoit  anciennement  des  duels,  ce  sont  à  cette 
heure  rencontres  et  batailles.  La  solitude  faisoit 
peur  aux  premiers  qui  l'inventèrent  5,  car  naturel- 
lement quelque  compaignie  que  ce  soit  apporte 
confort  et  soulagement  en  la  crainte  4.  On  se  ser- 
voit  anciennement  de  personnes  tierces  pour  gar- 
der qu'il  ne  s'y  fist  desordre  et  deslojauté  5;  mais, 
depuis  qu'on  a  pris  ce  train  qu'ils  s'engagent  eux 
mesmes  au  combat  6,  quiconque  y  est  convié  ne 
peut  honnestement  s'y  tenir  comme  spectateur, 
de  peur  qu'on  ne  luy  attribue  que  ce  soit  faute 
ou  d'affection  ou  de  courage?.  Outre  l'injustice 
d'une  telle  action,  et  vilanie,  d'engager  à  la  pro- 
tection de  vostre  honneur  autre  valeur  et  force 
que  la  vostre,  je  trouve  du  desadvantage  à  un 
homme  de  bien  et  qui  pleinement  se  fie  de  soy 
d'aller  mesler  sa  fortune  à  celle  d'un  second.  Cha- 
cun court  assez  de  hazard  pour  soy,  sans  le  courir 
encore  pour  un  autre,  et  a  assez  à  faire  à  s'asseu- 

1.  Mesmes  [mot  supprimé]. 

2.  Une  espèce  de  lascheté. 

3.  Quum  in  se  cuique  minimum  fiducix  esset. 

4.  Et  soulagement  au  danger. 

5.  Et  pour  tesmoigner  de  la  fortune  du  combat. 

6.  Au  combat  [mots  supprimés]. 

7.  Ou  de  cœur. 

•rer  en  sa  propre  vertu  pour  la  deffence  de  sa  vie, 
sans  commettre  chose  si  chère  en  mains  tierces. 
Car,  s'il  n*a  esté  expressément  marchandé  au  con- 
traire, des  quatre,  c'est  une  partie  liée;  si  vostre 
second  est  à  terre,  vous  en  avez  deux  sur  les  bras 
avec  raison;  et  de  dire  que  c'est  supercherie,  elle 
l'est  voirement  :  comme  de  charger,  bien  armé, 
un  homme  qui  n'a  qu'un  tronçon  d'espée,  ou, 
tout  sain,  un  homme  qui  est  desjà  fort  blessé. 
Mais  si  ce  sont  avantages  que  vous  ayez  gaigné 
en  combatant,  vous  vous  en  pouvez  servir  sans 
reproche  :  la  disparité,  et  inégalité,  ne  se  poise  et 
considère  que  de  l'estat  en  quoy  se  commence  la 
meslée,  du  reste  prenez  vous  en  à  la  fortune;  et 
quand  vous  en  aurez  tout  seul  trois  sur  vous,  vos 
deux  compaignons  s'estant  laissez  tuer,  on  ne 
vous  fait  non  plus  de  tort  que  je  ferois,  à  la 
guerre,  de  donner  un  coup  d'espée  à  l'ennemy 
que  je  verrois  attaché  à  l'un  des  nostres  de  pareil 
avantage.  La  nature  de  la  société  porte,  où  il  y  a 
trouppe  contre  trouppe,  comme  où  nostre  duc 
d^Orleans  deffia  le  roy  d'Angleterre  Henry  cent 
contre  cent  %  que  la  multitude  de  chaque  part 
n'est  considérée  que  pour  un  homme  seul  :  par 
tout  où  il  y  a  compaignie,  le  hazard  y  est  confus 
et  meslé. 

J'ay  interest  domestique  à  ce  discours  :  car  mon 


I .  Trois  cents  contre  autant  comme  les  Argiens  contre 
les  Lacedemoniens,  trois  à  trois  comme  les  Horatiens  contre 
les  Curiatiens. 

frère,  sieur  de  Matecolom  ',  fut  convié,  à  Rome, 
à  seconder  un  gentil-homme  qu'il  ne  cognoissoit 
guère,  lequel  estoit  defîendeur  et  appelle  par  un 
autre.  En  ce  combat,  il  se  trouva  de  fortune  avoir 
en  teste  un  qui  luy  estoit  plus  voisin  et  plus  co- 
gneu  (je  voudrois  qu'on  me  fist  raison  de  ces  loix 
d'honneur  qui  vont  si  souvent  choquant  et  trou- 
blant celles  de  la  raison).  Après  s'estre  desfaict  de 
son  homme,  voyant  les  deux  maistres  de  la  que- 
relle en  pieds  encores  et  entiers,  il  alla  descharger 
son  compaignon.  Que  pouvoit  il  moins?  devoit-il 
se  tenir  coy  et  regarder  deffaire,  si  le  sort  l'eust 
ainsi  voulu,  celuy  pour  la  defîence  duquel  il  estoit 
là  venu  ?  ce  qu'il  avoit  faict  jusques  alors  ne  ser- 
voit  de2  rien  à  la  besoingne  :  la  querelle  estoit  in- 
décise. 

La  courtoisie  que  vous  pouvez  et  certes  devés 
faire  à  vostre  ennemy  quand  vous  l'avez  reduict 
en  mauvais  termes  et  à  quelque  grand  desadvan- 
tage,  je  ne  vois  pas  comment  vous  la  puissiez 
faire  quand  il  va  de  l'interest  d'autruy,  où  vous 
n'estes  que  suyvant,  où  la  dispute  n'est  pas  vostre  : 
il  ne  pouvoit  estre  ny  juste,  ny  courtois,  au  hazard 
de  celuy  auquel  il  s' estoit  preste.  Aussi  fut-il  dé- 
livré des  prisons  d'Italie  par  une  bien  soudaine  et 
solenne  recommandation  de  nostre  roy.  Indiscrette 
nation!  nous  ne  nous  contentons  pas  de  faire  sça- 
voir  nos  vices  et  folies  au  monde  par  réputation, 

1.  Malecoulom. 

2.  De  [mot  supprimé]. 

nous  allons  aux  nations  estrangeres  pour  les  leur 
faire  voir  en  présence.  Mettez  trois  François  aux 
déserts  de  Lybie,  ils  ne  seront  pas  un  mois  en- 
semble sans  se  harceler  et  esgratigner  :  vous  diriez 
que  cette  pérégrination  est  une  partie  dressée  pour 
donner  aux  estrangers  le  plaisir  de  nos  tragédies, 
et  le  plus  souvent  à  tels  qui  s'esjouyssent  de  nos 
maux  et  qui  s'en  moquent.  Nous  allons  apprendre 
en  Italie  à  escrimer'  ;  si  faudroit-il,  suivant  l'or- 
dre de  la  discipline,  mettre  la  théorique  avant  la 
practique  :  nous  trahissons  nostre  apprentissage  : 

Primitix  juvenum  miserae,  bellique  futuri 
Dura  rudimenta  ! 

Je  sçay  bien  que  c'est  un  art  duquel  la  cognois- 
sance^  a  grossi  le  cœur  à  aucuns  outre  leur  me- 
sure naturelle;  mais  ce  n'est  pas  proprement  vertu, 
puis  qu'elle  tire  son  appuy  de  la  science  et  de  l'ad- 
dresse  î,  et  qu'elle  prend  autre  fondement  que  de 
soy-mesme.  L'honneur  des  combats  consiste  en  la 
jalousie  du  courage,  non  de  l'art 4;  et  pourtant 
ay-je  veu  quelqu'un  de  mes  amis,  renommé  pour 
grand  maistre  en  cet  exercice,  choisir  en  ses  que- 

1 .  Et  l'exerçons  aux  despends  de  nos  vies  avant  que  de 
le  sçavoir. 

2.  Je  sçay  bien  que  c'est  un  art  utile  à  sa  fin  (au  duel 
des  deux  princes,  cousins  germains,  en  Hespaigne,  le  plus 
vieil,  dit  Tite  Live,  par  l'addresse  des  armes  et  par  ruse, 
surmonta  facilement  les  forces  estourdies  du  plus  jeune)  et, 
comme  j'ay  cognu  par  expérience,  duquel  la  cognoissance. .. 

3.  Son  appuy  de  l'addresse. 

4.  Non  de  la  science. 

relies  des  armes  qui  luy  estassent  le  moyen  de  cet 
advantage,  et  lesquelles  dépendoient  entièrement 
de  la  fortune  et  de  l'asseurance,  affin  qu'on  n'at- 
tribuast  sa  victoire  plustost  à  son  escrime  qu'à  sa 
valeur;  et,  en  mon  enfance,  j'ay  veu  la  noblesse 
fuir  la  réputation  de  bon  escrimeur  comme  inju- 
rieuse, et  se  desrober  pour  l'apprendre,  comme 
un  art  de  subtilité  desrogeant  à  la  vraye  et  naifve 
vertu  '  : 

Non  schivar,  non  parar,  non  ritirarsi 
Voglion  costor,  ne  qui  destrezza  ha  parte. 
Non  danno  i  colpi  finti,  hor  pieni,  hor  scarsi  : 
Toglie  l'ira  e  il  furor  l'uso  de  Tarte. 
Odi  le  spade  horribilmente  urtarsi 
A  mezzo  il  ferro;  il  piè  d'orma  non  parte  : 
Sempre  è  il  piè  fermo,  è  la  man  sempre  in  moto; 
Ne  scende  taglio  in  van,  ne  punta  a  voto. 

Les  butes,  les  tournois,  les  barrières,  l'image 
des  combats  guerriers  et  publics  2,  estoient  l'exer- 
cice de  nos  pères  :  cet  autre  exercice  est  d'autant 
moins  noble  qu'il  ne  regarde  qu'une  fin  privée; 
qui  nous  apprend  à  nous  entreruyner,  contre  les 
loix  et  la  justice,  et  qui  en  toute  façon  produict 
tousjours  des  effects  dommageables.  Il  est  bien 
plus  digne  et  mieux  séant  de  s'exercer  en  choses 
qui  asseurent,  non  qui  offencent  nostre  police, 


1 .  Et,  en  mon  enfance,  la  noblesse  fuyait  la  réputation 
de  bon  escrimeur  comme  injurieuse,  et  se  desroboit  pour 
l'apprendre  comme  mestier  de  subtilité,  desrogeant  à  la  vraye 
et  naïfve  vertu. 

2.  Et  publics  [mots  supprimés]. 

qui  regardent  la  publique  seurté  et  la  gloire  com- 
mune. 

Publius  Rutilius  ^  fut  le  premier  qui  instruisit  le 
soldat  à  manier  ses  armes  par  adresse  et  science, 
qui  conjoingnit  l'art  à  la  vertu,  non  pour  l'usage 
de  querelle  privée,  ce  fut  pour  la  guerre  et  que- 
relles du  peuple  romain  2.  Mais,  comme  Philo- 
pœmen  î  condamna  la  luicte,  en  quoy  il  excelloit, 
d'autant  que  les  préparatifs  qu'on  employoit  à  cet 
exercice  estoient  divers  à  ceux  qui  appartiennent 
à  la  discipline  militaire,  à  laquelle  seule  il  estimoit 
les  gens  d'honneur  se  devoir  amuser,  il  me  semble 
aussi  que  les  mouvemens  et  formes  4  à  quoy  on 
dresse  la  jeunesse  en  cette  nouvelle  eschole  sont 
non  seulement  inutiles,  mais  contraires  plustost  et 
dommageables  à  l'usage  des  armes  et  du  combat 
militaire  5.  Mais  je  m'en  vois  un  peu  bien  à  gau- 
che de  mon  thème. 


1.  Publias  Rutilius  Consus. 

2.  Escrime  populaire  et  civile.  Et,  outre  l'exemple  de 
Caesar,  qui  ordonna  aux  siens  de  tirer  principalement  au 
visage  des  gensdarmes  de  Pompeius  en  la  bataille  de  Phar- 
sale,  mille  autres  chefs  de  guerre  se  sont  ainsin  advisez  d'in- 
venter nouvelle  forme  d'armes,  nouvelle  forme  de  frapper 
et  de  se  couvrir  selon  le  besoing  de  l'affaire  présent. 

3.  Mais  tout  ainsi  que  Philopoemen, 

4.  Il  me  semble  aussi  que  cette  adresse  à  quoy  on  fa- 
çonne ses  membres,  ces  destours  et  mouvements. 

5.  A  l'usage  du  combat  militaire.  Aussi  y  emploient  commu- 
nément noz  gents  des  armes  particulières  et  peculierement  desti- 
nées à  cet  usage.  Et  j'ay  veu  qu'on  ne  trouvoit  guère  bon  qu'un 
gentil-homme  convié   à  l'espée  et  au  poignard  s'offrist  en 

L'empereur  Maurice,  estant  adverty  par  songes 
et  plusieurs  prognostiques  qu'un  Phocas,  soldat 
pour  lors  inconnu,  le  devoit  tuer,  demandoità 
son  gendre  Philippe^  qui  estoit  ce  Phocas,  sa  na- 
ture, ses  conditions  et  ses  meurs;  et  comme,  entre 
autres  choses,  Philippe  '  luy  dit  qu'il  estoit  lasche 
et  craintif,  l'empereur  conclud  incontinent  par  là 
qu'il  estoit  ^  meurtrier  et  cruel.  Qui  rend  les 
tyrans  si  sanguinaires  ?  c'est  le  soing  de  leur 
seurté,  et  que  leur  lasche  cœur  ne  leur  fournit 
d'autres  moyens  de  s'asseurer  qu'en  exterminant 
ceux  qui  les  peuvent  ofîencer,  jusques  aux  femmes, 
de  peur  d'une  esgratigneure  : 

Cuncta  ferit,  dam  cuncta  timet^; 


équipage  de  gendarme,  ny  qu'un  autre  offrist  d'y  aller  avec 
sa  cape  au  lieu  du  poignard.  Il  est  digne  de  considération 
que  Lâchez,  en  Platon,  parlant  d'un  apprentissage  de  ma- 
nier les  armes  conforme  au  nostre,  dit  n'avoir  jamais  de 
cette  eschole  veu  sortir  nul  grand  homme  de  guerre  et  nom- 
méement  des  maistres  d'icelle  :  quant  à  ceux  là,  nostre  ex- 
périence en  dit  bien  autant.  Du  reste ,  aumoins  pouvons 
nous  tenir  que  ce  sont  suffisances  de  nulle  relation  et  cor- 
respondance; et,  en  l'institution  des  enfants  de  sa  police, 
Platon  interdit  les  arts  de  mener  les  poings  introduittes  par 
Amycus  et  Epeius,  et  de  lucter  par  Antasus  et  Cecyo,  par 
ce  qu'elles  ont  autre  but  que  de  rendre  la  jeunesse  apte  au 
service  bellique  et  n'y  confèrent  point. 

1 .  Philippus. 

2.  Qu'il  estoit  doncq. 

3.  Les  premières  cruautez  s'exercent  pour  elles  mesmes  : 
de  là  s'engendre  la  crainte  d'une  juste  revanche,  qui  pro- 
duict  après  une  enfileure  de  nouvelles  cruautez  pour  les  es- 
touffer  les  unes  par  les  autres.  Philippus,  roy  de  Macédoine, 

et  pour  faire  tous  les  deux  ensemble,  et  tuer  et 
faire  sentir  leur  colère,  ils  ont  employé  toute  leur 
suffisance  à  trouver  moyen  d'alonger  la  mort  :  ils 


celuy  qui  eut  tant  de  fusées  à  demesler  avec  le  peuple  ro- 
main, agité  de  l'horreur  des  meurtres  commis  par  son  or- 
donnance, ne  se  pouvant  résoudre  contre  tant  de  familles, 
en  divers  temps  offensées,  print  party  de  se  saisir  de  touts 
les  enfants  de  ceux  qu'il  avoit  faict  tuer,  pour  de  jour  en 
jour  les  perdre  l'un  après  l'autre  et  ainsin  establir  son  repos. 

Les  belles  matières  siesent  bien  en  quelque  place  qu'on 
les  semé.  Moy,  qui  ay  plus  de  soin  du  poids  et  utilité  des 
discours  que  de  leur  ordre  et  suite,  ne  doy  pas  craindre 
de  loger  icy  un  peu  à  l'escart  une  très-belle  histoire.  Quand 
elles  sont  si  riches  de  leur  propre  beauté  et  se  peuvent  seu- 
les trop  soustenir,  je  me  contente  du  bout  d'un  poil  pour 
les  joindre  à  mon  propos. 

Entre  les  autres  condamnez  par  Philippus,  avoit  esté  un 
Herodicus,  prince  des  Thessaliens.  Après  luy,  il  avoit  encore 
depuis  faict  mourir  ses  deux  gendres,  laissants  chacun  un 
fils  bien  petit.  Theoxena  et  Archo  estoyent  les  deux  vefves. 
Theoxena  ne  peut  estre  induicte  à  se  remarier,  en  estant 
fort  poursuyvie.  Archo  espousa  Poris,  le  premier  homme 
d'entre  les  ^niens  et  en  eut  nombre  d'enfants,  qu'elle  laissa 
tous  en  bas  aage.  Theoxena ,  espoinçonnée  d'une  charité 
maternelle  envers  ses  nepveux,  pour  les  avoir  en  sa  con- 
duiite  et  protection,  espousa  Poris,  Voicy  venir  la  procla- 
mation de  Tedict  du  roy.  Cette  courageuse  mère,  se  deffiant 
et  de  la  cruauté  de  Philippus  et  de  la  licence  de  ses  satel- 
lites envers  cette  belle  et  tendre  jeunesse,  osa  dire  qu'elle 
les  tueroit  plustost  de  ses  mains  que  de  les  rendre.  Poris, 
effrayé  de  cette  protestation,  luy  promet  de  les  desrober  et 
emporter  à  Athènes  en  la  garde  d'aucuns  siens  hostes  fi- 
delles.  Ils  prennent  occasion  d'une  feste  annuelle  qui  se  ce- 
lebroii  à  iEnie  en  l'honneur  d'^neas  et  s'y  en  vont.  Ayans 
assisté  le  jour  aux  cérémonies  et  banquet  publique,  la  nuict, 
ils  s'escoulent  en  un  vaisseau  préparé  pour  gaigner  païs  par 

veulent  que  leurs  ennemis  s'en  aillent,  mais  non 
pas  si  viste  qu'ils  n'ayent  loisir  de  ressentir  leur 
vengeance'.  Là  dessus  ils  sont  en  grand  peine  : 
car  si  les  tourments  sont  violents,  ils  sont  cours; 
s'ils  sont  longs,  ils  ne  sont  pas  assez  douloureux 
à  leur  gré  :  les  voylà  à  dispenser  leurs  engins. 
Nous  en  voyons  mille  exemples  en  l'antiquité,  et 
je  ne  sçay  si,  sans  y  penser,  nous  ne  retenons  pas 
quelque  trace  de  ceste  barbarie. 

Tout  ce  qui  est  au  delà  de  la  mort  simple  me 
semble  pure  cruauté  :  nostre  justice  ne  peut  espé- 
rer que  celuy  que  la  crainte  de  mourir  et  d'estre 

mer.  Le  vent  leur  fut  contraire,  et,  se  trouvans  l'endemain 
à  la  veuë  de  la  terre  d'où  ils  avoyent  desmaré,  furent  suyvis 
par  les  gardes  des  ports.  Au  joindre,  Porîs  s'embesoignant  à 
haster  les  mariniers  pour  la  fuitte,  Theoxena,  forcenée  d'a- 
mour et  de  vengeance,  se  rejettant  à  sa  première  proposi- 
tion, fait  apprest  d'armes  et  de  poison,  et  les  présentant  à 
leur  veuë  :  «  Or  sus,  mes  enfants,  la  mort  est  meshuy  le 
seul  moyen  de  vostre  défense  et  liberté,  et  sera  matière  aux 
dieux  de  leur  saincte  justice  ;  ces  espées  traictes,  ces  couppes 
pleines  vous  en  ouvrent  l'entrée.  Courage  !  Et  toy,  mon  fils^ 
qui  es  plus  grand,  empoigne  ce  fer,  pour  mourir  de  la  mort 
plus  forte.  »  Ayants  d'un  costé  cette  vigoureuse  conseillère, 
les  ennemis  de  l'autre  à  leur  gorge,  ils  coururent  de  furie 
chacun  à  ce  qui  luy  fut  le  plus  à  main,  et,  demy  morts,  fu- 
rent jettez  en  la  mer.  Theoxena,  fiere  d'avoir  si  glorieuse- 
ment pourveu  à  la  seureté  de  tous  ses  enfants,  accollant 
chaudement  son  mary  :  «  Suyvons  ces  garçons,  mon  amy,  et 
jouyssons  de  mesme  sépulture  avec  eux.  »  Et,  se  tenants 
ainsin  embrassez,  se  précipitèrent,  de  manière  que  le  vais- 
seau fut  ramené  à  bord,  vuide  de  ses  maistres. 

Les  tyrans,  pour  faire  tous  les  deux  ensemble... 

I.  De  savourer  leur  vengeance. 

décapité  ou  pendu  ne  gardera  de  faillir,  en  soit 
empesché  par  l'imagination  d'un  feu  languissant, 
ou  des  tenailles,  ou  de  la  roue.  Et  je  ne  scay  ce- 
pendant si  nous  les  jettons  au  desespoir  :  car  en 
quel  estât  peut  estre  l'ame  d'un  homme  attendant 
vingt-quatre  heures  la  mort,  brisé  sur  une  roue, 
ou,  à  la  vieille  façon,  cloué  à  une  croix?  car' 
Josephe  recite  que,  pendant  les  guerres  des  Ro- 
mains en  Judée,  passant  où  l'on  avoit  crucifié 
quelques  Juifs  2,  il  y  3  reconneut  trois  de  ses  amis, 
et  obtint  de  les  oster  de  là;  les  deux  moururent, 
dit-il,  l'autre  vescut  encore  depuis  4. 


1.  Car  [mot  supprimé]. 

2.  Trois  jours  y  avoit. 

3.  Y  [mot  supprimé]. 

4.  Chalcondyle,  homme  de  foy,  aux  mémoires  qu'il  a 
laissé  des  choses  advenues  de  son  temps  et  prés  de  luy,  re- 
cite pour  extrême  supplice  celuy  que  l'empereur  Mechmed 
pratiquoit  souvent,  de  faire  trancher  les  hommes  en  deux 
parts  par  le  faux  du  corps,  à  l'endroict  du  diaphragme  et 
d'un  seul  coup  de  simeterre  ,  d'où  il  arrivoit  qu'ils  mourus- 
sent comme  de  deux  morts  à  la  fois;  et  voyoit-on,  dit-il, 
l'une  et  l'autre  part  pleine  de  vie  se  démener  long  temps 
après  pressée  de  tourment.  Je  n'estime  pas  qu'il  y  eust 
grand'souffrance  en  ce  mouvement  :  les  supplices  plus  hi- 
deux à  voir  ne  sont  pas  tousjours  les  plus  forts  à  souffrir; 
et  trouve  plus  atroce  ce  que  d'autres  historiens  en  recitent 
contre  des  seigneurs  Epirotes  qu'il  les  feit  escorcher  par  le 
menu  d'une  dispensation  si  malicieusement  ordonnée  que  leur 
vie  dura  quinze  jours  à  cette  angoisse. 

Et  ces  deux  autres  :  Crœsus  ayant  faict  prendre  un  gentil- 
homme favori  de  Pantaleon,  son  frère,  le  mena  en  la  bou- 
tique d'un  foullon,  où  il  le  feit  gratter  et  carder  à  coups  de 
cardes  et  peignes  de  ce  mestier  jusques  à  ce  qu'il  en  mou- 

CHAPITRE    XXVIII 

Toutes  choses  ont  leur  saison. 

CEUX  qui  apparient  Caton  le  censeur  au  jeune 
Caton,  meurtrier  de  soy-mesme,  font,  à  mon 
opinion,  grand  honneur  au  premier  :  car  je  les 
trouve  eslongnez  d'une  extrême  distance  ï;  et  2  ce 

rust.  George  Sechel,  chef  de  ces  paysans  de  Polongne  qui, 
soubs  tiltre  de  la  croysade,  firent  tant  de  maux,  deffaict  en 
battaille  par  le  vayvode  de  Transsilvanie  et  prins,  fut  trois 
jours  attaché  nud  sur  un  chevalet,  exposé  à  toutes  les  ma- 
nières de  tourmens  que  chacun  pouvoit  apporter  contre  luy, 
pendant  lequel  temps  on  fit  jeusner  plusieurs  autres  prison- 
niers. En  fin,  luy  vivant  et  voyant,  on  abbreuva  de  son 
sang  Lucat,  son  cher  frère,  et  pour  le  salut  duquel  seul  il 
prioit ,  tirant  sur  soy  toute  l'envie  de  leurs  meffaits;  et  fit  on 
paistre  vingt  de  ses  plus  favoris  capitaines,  deschirans  à  belles 
dents  sa  chair  et  en  engloutissants  les  morceaux.  Le  reste  du 
corps  et  parties  du  dedans,  luy  expiré,  furent  mises  bouillir, 
qu'on  fit  manger  à  d'autres  de  sa  suitte. 

1 .  [Paraphrase  de  ce  commencement  de  chapitre  :  ] 
Ceux   qui  apparient   Caton   le   censeur   au  jeune  Caton, 

meurtrier  de  soy-mesme,  apparient  deux  belles  natures  et  de 
formes  voisines.  Le  premier  exploita  la  sienne  à  plus  de  vi- 
sages, et  precelle  en  exploits  militaires  et  en  utilité  de  ses 
vacations  publiques;  mais  la  vertu  du  jeune,  outre  ce  que 
c'est  blasphème  de  luy  en  apparier  nulle  en  vigueur,  fut 
bien  plus  nette  :  car  qui  deschargeroit  d'envie  et  d'ambi- 
tion celle  du  censeur,  ayant  osé  chocquer  l'honneur  de 
Scipion,  en  bonté  et  en  toutes  parties  d'excellence  de  bien 
loing  plus  grand  que  luy  et  que  tout  autre  homme  de  son 
siècle? 

2,  Et  [mot  supprimé]. 

qu'on  dit  entre  autres  choses  du  censeur',  qu'en 
son  extrême  vieillesse  il  se  mit  à  apprendre  la  lan- 
gue grecque  d'un  ardant  appétit,  comme  pour  as- 
souvir une  longue  soif,  ne  me  semble  pas  luy  estre 
fort  honnorable.  C'est  proprement  ce  que  nous 
disons  retomber  en  enfantillage.  Toutes  choses  ont 
leur  saison,  les  bonnes  et  tout,  et  je  puis  dire  mon 
patenostre  hors  de  propos  2  : 

Imponit  finem  sapiens  et  rébus  honestis. 

Eudemonidas,  voyant  Xenocrates,  fort  vieil,  s'a- 
muser à  l'exercice  de  son  escole  ?  :  «  Quand  sçaura 
cettuy-cy,  dit-il,  s'il  apprend  encore  !  »  Et  Phi- 
lopœmen,  à  ceux  qui  hault-louoient  le  roy  Ptolo- 
maeus  de  ce  qu'il  durcissoit  sa  personne  tous  les 
jours  à  l'exercice  des  armes  :  «  Ce  n'est,  dit-il, 
pas  chose  louable  à  un  roy  de  son  aage  de  s'y 
exercer;  il  les  devoit  hormais  reallement4  em- 
ployer. »  Le  jeune  doit  faire  ses  apprêts,  le  vieil 
en  jouïr,  disent  les  sages;  et  le  plus  grand  vice 
qu'ils  remerquent  en  nostre  nature  î,  c'est  que  noz 
desseins''  rajeunissent  sans  cesse;  nous  recommen- 


1.  Entre  autres  choses  de  luy. 

2.  Comme  on  défera  T.  Quintius  Flaminius  de  ce  qu'es- 
tant gênerai  d'armée,  on  l'avoit  veu  à  quartier,  sur  l'hieure 
du  conflict,  s'amusant  à  prier  Dieu  en  une  battaille  qu'il 
-gaigna. 

3.  S'empresser  aux  leçons  de  son  escole. 

4.  Réellement. 

5.  En  nous. 

6.  C'est  que  noz  désirs. 

Montaigne.  V.  3 

çons  tousjours  à  vivre.  Nostre  estude  et  nostre  de- 
sir  '  devroyent  quelque  fois  sentir  la  vieillesse  : 
nous  avons  le  pied  à  la  fosse,  et  nos  appétits  et 
nos  espérances  2  ne  font  que  naistre  : 

Tu  secanda  marmora 
Locas  sub  ipsum  funus,  et,  sepulchri 
Immemor,  struis  domos  î. 

Cettuy-cy  apprend  à  parler,  lors  qu'il  faut  appren- 
dre à  mourir4  : 

Diverses  diversa  juvant,  non  omnibus  annis 
Omnia  conveniunt. 

S'il  faut  estudier,  estudions  un  estude  sorta- 
ble  à  nostre  condition,  afin  que  nous  puissions 
respondre  comme  celuy  à  qui,  quand  on  demanda 


1 .  Et  nostre  envie. 

2 .  Et  nos  appetis  et  poursuites. 

3.  Le  plus  long  de  mes  desseins  n'a  pas  un  an  d'esten- 
duë  :  je  ne  pense  désormais  qu'à  finir  ;  me  deffay  de  toutes 
nouvelles  espérances  et  entreprinses  ;  prens  mon  dernier 
congé  de  tous  les  lieux  que  je  laisse,  et  me  dépossède  tous 
les  jours  de  ce  que  j'ay,  Olim  jam  nec  périt  quicquam  mihi 
nec  acquiritur,  plus  superest  viatici  quam  vise. 

Vixi,  et  quem  dederat  cursum  fortuna  peregi. 

C'est  en  fin  tout  le  soulagement  que  je  trouve  en  ma 
vieillesse,  qu'elle  amortit  en  moy  plusieurs  désirs  et  soings 
dequoy  la  vie  est  inquiétée.  Le  soing  du  cours  du  monde, 
le  soing  des  richesses,  de  la  grandeur,  de  la  science,  de  la 
santé,  de  moy. 

4.  Lorsqu'il  luy  faut  apprendre  à  se  taire  pour  jamais. 
On  peut  continuer  à  tout  temps  l'esiude,  non  pas  l'escho- 
lage  :  la  sotte  chose  qu'un  vieillard  abécédaire! 


I 

à  quoy  faire  ces  estudes  en  sa  décrépitude  :  «  A 
m'en  partir  meilleur  et  plus  à  mon  aise»,  respon- 
dit-il.  Tel  estude  fut  celuy  du  jeune  Caton  sen- 
tant sa  fin  prochaine  ,  qui  se  rencontra  au  dis- 
cours de  Platon,  De  VEternité  de  Vame;  non,  à 
dire  ce  que  j'en  pense',  qu'il  ne  fust  de  long 
temps  garny  de  toute  sorte  de  munitions  pour  un 
tel  deslogement;  d'asseurance  et  de  volonté 
ferme,  il  en  avoit  plus  que  Platon  n'en  a  peu  re- 
présenter par  ses  escrits^;  sa  science  et  son  cou- 
rage estoient,  pour  ce  regard,  au  dessus  de  la 
philosophie  :  il  print  cette  occupation,  non  pour 
le  service  de  sa  mort;  mais,  comme  celuy  qui 
n'interrompit  pas  seulement  son  sommeil  en  l'im- 
portance d'une  telle  délibération,  il  continua  aussi 
sans  chois  et  sans  changement  ses  estudes  avec 
les  autres  actions  accoustumées  de  sa  vie  3. 


CHAPITRE    XXIX 

De  la  Vertu. 

E  trouve  par  expérience  qu'il  y   a  bien  à  dire 
entre  les  boutées  et  saillies  de  l'ame  ou  une  re- 


1.  Non,  comme  il  faut  croire. 

2.  D'asseurance,  de  volonté  ferme  et  d'instruction,  il  en 
avoit  plus  que  Platon  n'en  a  en  ses  escrits, 

3.  La  nuict  qu'il  vint  d'estre  refusé  de  la  preture,  il  la 
passa  à  jouer;  celle  en  laquelle  il  devoit  mourir,  il  la  passa 
à  lire  :  la  perte  ou  de  la  vie  ou  de  l'office,  tout  luy  fut  un. 

solue  et  constante  habitude  :  et  voy  bien  qu'il 
n'est  rien  que  nous  ne  puissions,  voire  jusques  à 
surpasser  la  Divinité  mesme,  dit  quelqu'un,  d'au- 
tant que  c'est  plus  de  se  rendre  impassible  de  soy 
que  d'estre  tel  de  sa  condition  originelle,  et 
jusques  à  pouvoir  joindre  à  l'imbécillité  de  l'homme 
une  resolution  et  asseurance  de  Dieu;  mais  c'est 
par  secousse.  Et  es  vies  de  ces  héros  du  temps 
passé,  il  y  a  quelque  fois  des  traits  miraculeux  et 
qui  semblent  de  bien  loing  surpasser  nos  forces 
naturelles;  mais  ce  sont  traits,  à  la  vérité;  et  est 
dur  à  croire  que  de  ces  conditions  ainsin  eslevées, 
on  en  puisse  teindre  et  abreuver  l'ame,  en  ma- 
nière qu'elles  luy  deviennent  ordinaires  et  comme 
naturelles.  Il  nous  advient  •  à  nous  mesmes,  qui 
ne  sommes  qu'avortons  d'hommes,  d'eslancer  par 
fois  nostre  ame,  esveillée  par  les  discours  ou 
exemples  d'autruy,  bien  loing  au  delà  de  son  or- 
dinaire; mais  c'est  une  espèce  de  passion  qui  la 
pousse  et  agite,  et  qui  la  ravit  aucunement  hors 
de  soy  :  car,  ce  tourbillon  franchi,  nous  voyons 
que  sans  y  penser  elle  se  débande  et  relasche 
d'elle  mesme,  sinon  jusques  à  la  dernière  touche, 
au  moins  jusques  à  n'estre  plus  celle-là;  de  façon 
que  lors,  à  toute  occasion,  pour  un  oyseau  perdu 
ou  un  verre  cassé,  nous  nous  sentons  esmouvoir 
à  peu  prés  comme  l'un  du  vulgaire.  Et  à  cette 
cause,  disent  les  sages  que,  pour  juger  bien  à 
point  d'un  homme,  il  faut  principallement  con- 

I.  Il  nous  eschoit. 

tieroller  ses  actions  privées  et  le  surprendre  en  son 
à  tous  les  jours  '. 

Pyrrho,  celuy  qui  bastit  de  l'ignorance  une  si 
plaisante  science,  essaya,  comme  tous  les  autres 
vrayement  philosophes,  de  faire  respondre  sa  vie  à 
sa  doctrine.  Et  par  ce  qu'il  maintenoit  la  foiblesse 
du  jugement  humain  estre  si  extrême  que  de  ne 
pouvoir  prendre  party  ou  inclination,  et  le  vou- 
loit  suspendre  perpétuellement  balancé,  regardant 
et  accueillant  toutes  choses  comme  indifférentes, 
on  conte  qu'il  se  maintenoit  tousjours  de  mesme 
façon  et  visage  :  s'il  avoit  commencé  un  propos, 
il  ne  laissoit  pas  de  l'achever,  quand  celuy  à  qui  il 
parloit  s'en  fust  allé;  s'il  alloit,  il  ne  rompoit  son 
chemin  pour  empeschement  qui  se  presentast, 
conservé  des  précipices,  du  hurt  des  charretes  et 
autres  accidens  par  ses  amis  :  car  de  craindre  ou 
éviter  quelque  chose,  c'eust  esté  choquer  ses  pro- 
positions, qui  ostoient  au  sens  mesraes  tout  chois 
et  connoissance  2.  Quelque  fois  il  souffrit  d'estre 
incisé  et  cautérisé,  d'une  telle  constance  qu'on  ne 
luy  en  veit  pas  seulement  siller  les  yeux.  C'est 
quelque  chose  de  ramener  l'ame  à  ces  imagina- 


1.  Nous  nous  laissons  esmouvoir  à  peu  prés  comme  l'un 
du  vulgaire.  Sauf  l'ordre,  la  modération  et  la  constance, 
j'estime  que  toutes  choses  soient  faisables  par  un  homme 
bien  manque  et  défaillant  en  gros.  A  cette  cause,  disent  les 
sages,  il  faut,  pour  juger  bien  à  poinct  d'un  homme,  prin- 
cipalement contreroUer  ses  actions  communes  et  le  surpendre 
en  son  à  tous  les  jours. 

2.  Toute  élection  et  certitude. 

lions,  c'est  plus  d'y  joindre  les  effects,  toutefois 
il  n'est  pas  impossible;  mais  de  les  joindre  avec 
telle  persévérance  et  constance  que  d'en  establir 
son  train  ordinaire,  certes,  en  ces  entreprinses  si 
esloignées  de  l'usage  commun,  il  est  quasi  in- 
croyable '.  Voylà  pourquoy  ce  mesme  philosophe, 
estant  quelquefois  rencontré  en  sa  maison  tansant 
bien  asprement  avecques  sa  seur,  et  estant  repro- 
ché de  faillir  en  cela  à  son  indifferance  :  «  Com- 
ment, dit-il  2,  faut-il  qu'encore  cette  fammelette 
serve  de  tesmoignage  à  mes  règles?»  Un'  autre 
fois  qu'on  le  veit  se  deffendre  d'un  chien  :  «  Il 
est,  dit-il,  très-difficile  de  despouiller  entièrement 
l'homme  :  et  se  faut  mettre  en  devoir  et  efforcer 
de  combattre  les  choses,  premièrement  par  les 
effects,  mais  au  pis  aller  par  la  raison  et  par  les 
discours.  » 

Il  y  a  environ  sept  ou  huict  ans,  qu'à  deux 
lieues  d'icy  un  homme  de  village,  qui  est  encore 
vivant,  ayant  la  teste  de  long  temps  rompue  par 
la  jalousie  de  sa  femme,  revenant  un  jour  de  la 
besoigne,  et  elle  le  bien-veignant  de  ses  criaille- 
ries  accoustumées,  entra  en  telle  furie  que  sur  le 
champ  à  tout  la  serpe  qu'il  tenoit  encore  en  ses 
mains,  s'estant  moissonné  tout  net  les  pièces  qui 


1.  Qu'on  le  puisse.  J^H 

2.  Voylà  pourquoy,  comme  il  fut  quelquefois  rencontre^H 
en  sa  maison,  tançant  bien  asprement  avecques  sa  sœur,  et 

luy  estant  reproché  de  faillir  en  cela  à  son  indifîerance  : 
Quoy,  dit-il. 

la  mettoyent  en  fièvre,  les  luy  jetta  au  visage  i. 
Et  il  se  dit  qu'un  jeune  gentirhomme  des  nostres, 
amoureux  et  gaillard,  ayant  par  sa  persévérance 
amolli  en  fin  le  cœur  d'une  belle  maistresse,  dés- 
espéré de  ce  que ,  sur  le  point  de  la  charge,  il 
s'estoit  trouvé  mol  luy  mesmes  et  deffailly,  et  que 

Non  viriliter 
Iners  senile  pénis  extulerat  caput, 

s*en  privai  soudain  revenu  au  logis,  et  l'envoya, 
cruelle  et  sanglante  victime,  pour  la  purgation  de 
son  offence.  Si  c'eust  esté  par  discours  et  religion, 
comme  les  prestres  de  Cibele,  que  ne  dirions  nous 
d'une  si  hautaine  entreprise? 

Depuis  peu  de  jours,  à  Bragerac,  à  cinq  lieues 
de  ma  maison,  contremont  la  rivière  de  Dordoi- 
gne,  une  femme,  ayant  esté  tourmentée  et  batue, 
le  soir  avant,  de  son  mary,  chagrain  et  fascheux 
de  sa  complexion,  délibéra  d'eschapper  à  sa  ru- 
desse au  pris  de  sa  vie,  et  s'estant  à  son  lever 
accointée  de  ses  voisines  comme  de  coustume, 
leur  laissant  eschapper  ?  quelque  mot  de  recom- 
mendation  de  ses  affaires,  prenant  4  une  sienne 
sœur  par  la  main,  la  mena  avecques  elle  sur  le 
pont,  et  après  avoir  prins  congé  d'elle,  comme 
par  manière  de  jeu,  sans  montrer  autre  change- 
ment ou  altération,  se  précipita  du  haut  en  bas 

1.  Au  nez. 

2.  7/  s'en  priva. 

3.  Leur  laissa  couler  . 

4.  Prit, 

dans  la  rivière  ',  où  elle  se  perdit.  Ce  qu'il  y  a  de 
plus  en  cecy,  c'est  que  ce  conseil  meurit  une 
nuict  entière  dans  sa  teste. 

C'est  bien  autre  chose  des  femmes  indiennes  : 
car  estant  leur  coustume,  aux  maris  d'avoir  plu- 
sieurs femmes  et  à  la  plus  chère  d'elles  de  se  tuer 
après  son  mary,  chacune  par  le  dessein  de  toute 
sa  vie  vise  à  gaigner  ce  point  et  cet  advantage 
sur  ses  compaignes;  et  les  bons  offices  qu'elles  ren- 
dent à  leur  mary  ne  regardent  autre  recompanse 
que  d'estre  préférées  à  la  compaignie  de  sa  mort. 

...Ubi  mortifero  jacta  est  fax  ultima  lecto, 

Uxorum  fusis  siat  pia  turba  comis; 
Et  certamen  habent  lethi,  quae  viva  sequatur 

Conjugium;  pudor  est  non  licuisse  mori. 
Ardent  victrices,  et  flammse  pectora  prsebent, 

Imponuntque  suis  ora  perusta  viris^. 


1 .  En  la  rivière. 

2.  Un  homme  escrit  encore  en  noz  jours  avoir  veu  en 
ces  nations  orientales  cette  coustume  en  crédit,  que  non 
seulement  les  femmes  s'enterrent  après  leurs  maris,  mais 
aussi  les  esclaves  desquelles  il  a  eu  jouissance.  Ce  qui  se 
faict  en  cette  manière  :  le  mary  estant  trespassé,  la  vefve 
peut,  si  elle  veut,  mais  peu  le  veulent,  demander  deux  ou 
trois  mois  d'espace  à  disposer  de  ses  affaires.  Le  jour  venu, 
elle  monte  à  cheval,  parée  comme  à  nopces,  et  d'une  con- 
tenance gaye,  va,  dit  elle,  dormir  avec  son  espoux,  tenant 
en  sa  main  gauche  un  miroiier,  une  flesche  en  l'autre.  S'es- 
tant  ainsi  promenée  en  pompe,  accompagnée  de  ses  amis 
et  parents,  et  de  grand  peuple  en  feste,  elle  est  tantost  ren- 
due au  lieu  public  destiné  à  tels  spectacles.  C'est  une  grande 
place  au  milieu  de  laquelle  il  y  a  une  fosse  pleine  de  bois, 
et,  joignant  iceile,  un  lieu  relevé  de  quatre  ou  cinq  mar- 

En  ce  mesme  pays,  il  y  avoit  quelque  chose 
de  pareil  en  leurs  gymnosophistes  :  car,  non  par 
la  contrainte  d'autruy,non  par  l'impétuosité  d'un* 
humeur  soudaine,  mais  par  expresse  profession 
de  leur  règle ,  leur  façon  estoit ,  à  mesure  qu'ils 
avoyent  attaint  certain  aage  ou  qu'ils  se  voyoient 
menassez  par  quelque  maladie,  de  se  faire  dresser 


ches,  sur  lequel  elle  est  conduitte  et  servie  d'un  magnifique 
repas;  après  lequel,  elle  se  met  à  baller  et  à  chanter,  et 
ordonne,  quand  bon  luy  semble,  qu'on  allume  le  feu.  Cela 
faict,  elle  descend,  et,  prenant  par  la  main  le  plus  proche 
des  parents  de  son  mary,  ils  vont  ensemble  à  la  rivière  voi- 
sine, où  elle  se  despouille  toute  nue  et  distribue  ses  joyaux 
et  vestements  à  ses  amis  et  se  va  plongeant  en  l'eau,  comme 
pour  y  laver  ses  péchez.  Sortant  de  là,  elle  s'enveloppe 
d'un  linge  jaune  de  quatorze  brasses  de  long,  et,  donnant 
de  rechef  la  main  à  ce  parent  de  son  mary,  s'en  revont  sur 
la  motte  où  elle  parle  au  peuple  et  recommande  ses  enfans, 
si  elle  en  a.  Entre  la  fosse  et  la  motte  on  tire  volontiers  un 
rideau,  pour  leur  oster  la  veue  de  cette  fournaise  ardente; 
ce  qu'aucunes  defîendent  pour  tesmoigner  plus  de  courage. 
Finy  qu'elle  a  de  dire,  une  femme  luy  présente  un  vase  plein 
d'huile  à  s'oindre  la  teste  et  tout  le  corps,  lequel  elle  jette 
dedans  le  feu,  quand  elle  en  a  faict,  et  en  l'instant  s'y 
lance  elle  mesme.  Sur  l'heure,  le  peuple  renverse  sur  elle 
quantité  de  busches  pour  l'empescher  de  languir,  et  se  change 
toute  leur  joye  en  deuil  et  tristesse.  Si  ce  sont  personnes  de 
moindre  estoffe,  le  corps  du  mort  est  porté  au  lieu  où  on 
le  veut  enterrer,  et  là  mis  en  son  séant,  la  vefve  à  genoux 
devant  luy  l'embrassant  estroittement,  et  se  tient  en  ce  poinct 
pendant  qu'on  bastit  au  tour  d'eux  un  mur  qui,  venant  à 
se  hausser  jusques  à  l'endroit  des  espaules  de  la  femme, 
quelqu'un  des  siens  par  le  derrière  prenant  sa  teste  luy  tort 
le  col;  et  rendu  qu'elle  a  l'esprit,  le  mur  est  soudain  monté 
et  clos,  où  ils  demeurent  ensevelis. 

un  buchier,  et  au-dessus  un  lit  bien  paré;  et,  après 
avoir  festoyé  joyeusement  leurs  amis  et  connoissans, 
s'aler  planter  dans  ce  lict,  en  telle  resolution  que, 
le  feu  y  estant  mis,  on  ne  les  vist  mouvoir  ny 
pieds  ny  mains  :  et  ainsi  mourut  l'un  d'eux,  Ca- 
lanus,  en  présence  de  toute  l'armée  d'Alexandre  le 
Grand.  Et  n'estoit  estimé  entre  eux  ny  saint,  ny 
bien  heureux,  qui  ne  s'estoit  ainsi  tué,  envoyant  son 
ame  purgée  et  purifiée  par  le  feu,  après  avoir  con- 
sumé '  tout  ce  qu'il  y  avoit  de  mortel  et  terres- 
tre. Cette  constante  préméditation  de  toute  la 
vie,  c'est  ce  qui  faict  le  miracle. 

Parmy  nos  autres  disputes,  celle  du  Fatum  s'y 
est  meslée;  et,  pour  attacher  les  choses  advenir 
et  nostre  volonté  mesmes  à  certaine  et  inévitable 
nécessité,  on  est  encore  sur  cet  argument  du 
temps  passé  :  Puis  que  Dieu  prévoit  toutes  choses 
devoir  ainsin  advenir,  comme  il  fait  sans  doubte, 
il  faut  donc  qu'elles  adviennent  ainsi  ^.  A  quoy 
nos  maistres  respondent  que  le  voir  que  quelque 
chose  advienne,  comme  nous  faisons,  et  Dieu  de 
mesmes  (car  tout  luy  estant  présent,  il  voit  plu- 
tost  qu'il  ne  prévoit),  ce  n'est  pas  la  forcer  d'ad- 
venir  :  voire,  nous  voyons  à  cause  que  les  choses 
adviennent,  et  les  choses  n'adviennent  pas  à  cause 
que  nous  voyons.  L'advenement  faict  la  science, 
non  la  science  l'advenement.  Ce  que  nous  voyons 
advenir  advient,  mais  il  pouvoit  autrement  adve- 

1 .  Consommé. 

2.  Ainsin. 


I 

nir;  et  Dieu,  au  lolle  '  des  causes  des  advene- 
ments  qu'il  a  en  sa  prescience,  y  a  aussi  celles 
qu'on  appelle  fortuites,  et  les  volontaires,  qui 
despendent  de  la  liberté  qu'il  a  donné  à  nostre 
arbitrage,  et  sçait  que  nous  faudrons  par  ce  que 
nous  aurons  voulu  faillir. 

Or  j'ay  veu  assez  de  gens  encourager  leurs 
troupes  de  cette  nécessité  fatale  :  car,  si  nostre 
heure  est  attachée  à  certain  point,  ny  les  har- 
quebousades  ennemies,  ny  nostre  hardiesse,  ny 
nostre  fuite  et  couardise,  ne  la  peuvent  avancer 
ou  reculer.  Cela  est  beau  à  dire,  mais  cherchez 
qui  l'effectuera;  et  s'il  est  ainsi  qu'une  forte  et 
vive  créance  tire  après  soy  les  actions  de  mesme, 
certes  cette  foy,  dequoy  nous  remplissons  tant  la 
bouche,  est  merveilleusement  legiere  en  nos  siè- 
cles, sinon  que  le  mespris  qu'elle  a  des  œuvres 
luy  face  desdaigner  leur  compaignie. 

Tant  y  a  qu'à  ce  mesme  propos,  le  sire  de  Join- 
ville,  tesmoing  croyable  autant  que  nul  autre  2, 
nous  raconte  des  Bedoins,  nation  meslée  aux  Sar- 
rasins, ausquels  le  roy  sainct  Louys  eut  affaire  en 
la  terre  sainte,  qu'ils  croyoient  si  fermement  en 
leur  religion  les  jours  d'un  chacun  estre  de  toute 
éternité  prefîx  et  contez  d'une  preordonnance 
inévitable,  qu'ils  alloyent  à  la  guerre  nudz,  sauf 
un  glaive  à  la  turquesque,  et  le  corps  seulement 
couvert  d'un  linge  blanc  ;   et  pour  leur  plus  ex- 


1 .  Au  registre. 

2.  Que  tout  autre. 

treme  maudisson,  quand  ils  se  couiioussoient  aux 
^urs,  ils  avoyent  tousjours  en  la  bouche  :  «  Mau- 
dit sois  tu  comme  ceiuy  qui  s'arme  de  peur  de  la 
mort!  »  Voylà  bien  autre  preuve  de  créance  et  de 
foj  que  la  nostre. 

Et  de  ce  reng  est  aussi  celle  que  donnarent  ' 
ces  deux  religieux  de  Florence,  du  temps  de  nos 
pères  :  estans  en  quelque  controverse  de  dispute  2, 
ils  s'accordarent  5  d'entrer  tous  deux  dans  le  feu, 
en  présence  de  tout  le  peuple  et  en  la  place  pu- 
blique, pour  la  vérification  chacun  de  son  party; 
et  en  estojent  des-jà  les  aprets  tous  faicts,  et  la 
chose  justement  sur  le  point  de  l'exécution,  quand 
elle  fut  interrompue  par  un  accident  improuveu4. 


1 .  Donnèrent. 

2.  Controverse  de  science. 

3.  S'accordèrent. 

4.  Un  jeune  seigneur  turc  ayant  faict  un  signalé  fait  d'ar- 
mes de  sa  personne,  à  la  veuë  des  deux  battailles,  d'Amu- 
rath  et  de  l'Huniade,  prestes  à  se  donner,  enquis  par  Amu- 
rath,  qui  l'avoit  en  si  grande  jeunesse  et  inexpérience  (car 
c'estoit  la  première  guerre  qu'il  eust  veu)  remply  d'une  si 
généreuse  vigueur  de  courage,  respondit  qu'il  avoit  eu  pour 
souverain  précepteur  de  vaillance  un  lièvre:  «Quelque  jour, 
estant  à  la  chasse,  dit-il,  je  descouvry  un  lièvre  en  forme, 
et  encore  que  j'eusse  deux  excellents  lévriers  à  mon  costé, 
si  me  sembla-il,  pour  ne  le  faillir  point,  qu'il  valloit  mieux 
y  employer  encore  mon  arc,  car  il  me  faisoit  fort  beau  jeu. 
Je  commençay  à  descocher  mes  flesches,  et,  jusques  à  qua- 
rante qu'il  y  en  avoit  en  ma  "trousse,  non  sans  l'assener 
seulement,  mais  sans  l'esveiller.  Apres  tout,  je  descoupplay 
mes  lévriers  après,  qui  n'y  peurent  non  plus.  J'apprins  par 
là  qu'il  avoit  esté  couvert  par  sa  destinée  et  que  ny  les  traits 


n 

Il  n'est  point  advenu,  de  nostre  mémoire,  un 
plus  admirable  effect  de  resolution  que  de  ces 
deux  qui  conspirèrent  la  mort  du  prince  d'Orenge. 
C'est  merveille  comment  on  peut  eschauffer  le 
second,  qui  l'exécuta,  à  une  entreprise  en  laquelle 
il  estoit  si  mal  advenu  à  son  compaignon,  y  ayant 
apporté  tout  ce  qu'il  pouvoit,  et,  sur  cette  trace 
et  de  mesmes  armes,  aller  entreprendre  un  sei- 
gneur armé  d'une  si  fresche  instruction  de  def- 
fiance,  puissant  de  suitte  d'amis  et  de  force  cor- 
porelle, en  sa  sale,  parmy  ses  gardes,  en  une 
ville  toute  à  sa  dévotion.  Certes,  il  y  employa  une 
main  bien  certaine ^  et  un  courage  esmeu  d'une 
vigoreuse  passion.  Un  poignard  est  plus  seur  pour 
assener;  mais,  d'autant  qu'il  a  besoing  de  plus  de 


ny  les  glaives  ne  portent  que  par  le  congé  de  nostre  fata- 
lité, laquelle  il  n'est  en  nous  de  reculer  ny  d'avancer.  »  Ce 
compte  doit  servir  à  nous  faire  veoir  en  passant  combien 
nostre  raison  est  flexible  à  toute  sorte  d'images.  Un  person- 
nage, grand  d'ans,  de  nom,  de  dignité  et  de  doctrine,  se 
vantoit  à  moy  d'avoir  esté  porté  à  certaine  mutation  très- 
importante  de  sa  foy  par  une  incitation  estrangere  aussi  bi- 
zarre et  au  reste  si  mal  concluante  que  je  la  trouvoy  plus 
forte  au  revers.  Luy  l'appelloit  miracle,  et  moy  aussi,  à 
divers  sens.  Leurs  historiens  disent  que  la  persuasion,  estant 
populairement  semée  entre  les  Turcs  de  la  fatale  et  im- 
ployable  prescription  de  leurs  jours,  ayde  apparemment  à 
les  asseurer  aux  dangers;  et  je  cognois  un  grand  prince  qui 
en  fait  heureusement  son  proffit,  soit  qu'il  la  croye,  soit 
qu'il  la  prenne  pour  excuse  à  se  bazarder  extraordinaire- 
ment,  pourveu  que  fortune  ne  se  lasse  trop  tost  de  luy  faire 
espaule. 

1 .  Bien  déterminée. 

mouvement  et  de  vigueur  de  bras  que  n'a  un  pis- 
tolet, son  coup  est  plus  subject  à  estre  gauchj  ou 
troublé.  Que  celuy  là  ne  courust  à  une  mort  cer- 
taine, je  n'y  faj  pas  grand  doubte  :  car  les  espé- 
rances de  quoy  on  le  pouvoit  amuser  '  ne  pou- 
voient  loger  en  entendement  rassis;  et  la  conduite 
de  son  exploit  montre  qu'il  n'en  avoit  pas  faute, 
non  plus  que  de  courage.  Les  motifs  d'une  si  puis- 
sante persuasion  peuvent  estre  divers,  car  nostre 
fantasie  faict  de  soy  et  de  nous  ce  qu'il  luy  plaist. 
L'exécution  qui  fut  faicte  prés  d'Orléans  n'eut 
rien  de  pareil;  il  y  eut  plus  de  hazard  que  de  vi- 
gueur; le  coup  n'estoit  pas  mortel^,  si  la  fortune 
ne  l'en  eust  rendu?;  et  l'entreprise  de  tirer  à  che- 
vai4,  et  de  loing,  et  à  un  qui  se  mouvoit  au  branle 
de  son  cheval,  fut  l'entreprise  d'un  homme  qui 
aymoit  mieux  faillir  son  effect  que  faillir  à  se  sau- 
ver. Ce  qui  suyvit  après  le  montra:  car  il  s'estonna 
luy  mesme  et  s'enyvraJ  de  la  pensée  de  si  haute 
exécution,  si  qu'il  perdit  et  troubla^  entièrement 
son  sens  et  à  conduire  sa  fuite,  et  à  conduire  sa 
langue  en  ses  responces.  Que  luy  falloit  il,  que 
recourir  à  ses  amys  au  travers  d'une  rivière?  c'est 
un  moyen  où  je  me  suis  jette  à  moindres  dangers 
et  que  j'estime  de  peu  de  hazard,  quelque  largeur 

1 .  Dequoy  on  eust  sceu  Tamuser. 

2.  N'estoit  pas  à  la  mort. 

3.  Ne  Veust  rendu  tel. 

4.  Estant  à  cheval. 

5.  Car  il  se  transit  et  s'enyvra. 

6.  Et  troubla  [mots  supprimés].  .  .     i 

qu'ait  le  passage,  pourveu  que  vostre  cheval  trouve 
l'entrée  douce'  et  que  vous  prévoyez  au  delà  un 
bord  aysé  selon  le  cours  de  l'eau.  L'autre,  quand 
on  luy  prononça  son  horrible  sentence  :  «  J'estois 
préparé  2,  dict-il:  je  vous  estonneray  de  ma  pa- 
tiance  J.  » 


CHAPITRE    XXX 

D'un  Enfant  monstrueux. 

CE  conte  s'en  ira  tout  simple,  car  je  laisse  aux 
médecins  d'en  discourir.  Je  vis  avant  hier  un 
enfant  que  deux  hommes  et  une  nourrisse,  qui  se 
disoient  estre  le  père,  l'oncle  et  la  tante,  condui- 
soyent  pour  tirer  quelque  sou  de  le  montrer  à 
cause  de  son  estrangeté.  Il  estoit  en  tout  le  reste 


1 .  L'entrée  facile. 

2.  J'y  estois  préparé. 

3.  Les  Assassins,  nation  dépendant  de  la  Phœnicie,  sont 
estimés  entre  les  Mahumetans  d'une  souveraine  dévotion  et 
pureté  de  mœurs.  Us  tiennent  que  le  plus  court  chemin  à 
gaigner  paradis,  c'est  de  tuer  quelqu'un  de  religion  con- 
traire. Parquoy  on  l'a  veu  souvent  entreprendre  à  un  ou 
deux,  en  pourpoinct,  contre  des  ennemis  puissans,  au  prix 
d'une  mort  certaine  et  sans  aucun  soin  de  leur  propre  dan- 
ger. Ainsi  fut  assassiné  (ce  mot  est  emprunté  de  leur  nom) 
nostre  comte  Raimond  de  Tripoli  au  milieu  de  sa  ville, 
pendant  nos  entreprinses  de  la  guerre  saincte  ;  et  pareille- 
ment Conrad,  marquis  de  Mont-Ferrat,  les  meurtriers  conduits 
au  supplice,  tous  enflez  et  fiers  d'un  si  beau  chef  d'oeuvre. 

d'une  forme  commune,  et  se  soustenoit  sur  ses 
pieds,  marchoit  et  gasouilloit  à  peu  prés  '  comme 
les  autres  de  mesme  aage;  il  n'avoit  encore  voulu 
prendre  autre  nourriture  que  du  tetin  de  sa  nour- 
risse, et  ce  qu'on  essaya  en  ma  présence  de  luy 
mettre  en  la  bouche,  il  le  maschoit  un  peu,  et  le 
rendoit  sans  avaller;  ses  cris  sembloientbien  avoir 
quelque  chose  de  particulier;  il  estoit  aagé  de 
quatorze  mois  justement.  Au  dessoubs  de  ses  te- 
tins,  il  estoit  pris  et  collé  à  un  autre  enfant  sans 
teste,  et  qui  avoit  le  conduict  du  dos  estoupé,  le 
reste  entier  :  car  il  avoit  bien  l'un  bras  plus  court, 
mais  il  luy  avoit  esté  rompu  par  accident  à  leur 
naissance;  ils  estoient  joints  face  à  face,  et  comme 
si  un  plus  petit  enfant  en  vouloit  accoler  un  plus 
grandelet.  La  jointure  et  l'espace  par  où  ils  se  te- 
noient  n'estoit  que  de  quatre  doigts  ou  environ,  en 
manière  que  si  vous  retroussiez  cet  enfant  impar- 
fait, vous  voyiez  au  dessoubs  le  nombril  de  l'autre: 
ainsi  la  cousture  se  faisoit  entre  les  tetins  et  son 
nombril.  Le  nombril  de  l'imparfaict  ne  se  pouvoit. 
voir,  mais  ouy  bien  tout  le  reste  de  son  ventre. 
Voylà  comme  ce  qui  n'estoit  pas  attaché,  comme 
bras,  fessier,  cuisses  et  jambes  de  cet  imparfaict, 
demouroient  pendans  et  branlans  sur  l'autre,  et 
luy  pouvoit  aller  sa  longueur  jusques  à  my  jambe. 
La  nourrice  nous  adjoustoit  qu'il  urinoit  par  tous 
les  deux  endroicts;  aussi  estoient  les  membres  de 
cet  autre  nourris  et  vivans,  et  en  mesme  point  que 


I.  Et  gasouilloit  environ. 

les  siens,  sauf  qu'ils  estoient  plus  petits  et  menus. 
Ce  double  corps  et  ces  membres  divers,  se  rap- 
portans  à  une  seule  teste,  pourroient  bien  fournir 
de  favorable  prognostique  au  roy  de  maintenir 
sous  l'union  de  ses  loix  ces  pars  et  pièces  diverses 
de  nostre  Estât;  mais,  de  peur  que  l'événement  ne 
le  démente,  il  vaut  mieux  le  laisser  passer  devant, 
car  il  n'est  que  de  deviner  en  choses  faictes  '  : 
comme  on  dict  d'Epimenides  qu'il  devinoit  à  re- 
culons. 

Je  vien  de  voir  un  pastre  en  Medoc,  de  trente 
ans  ou  environ,  qui  n'a  aucune  montre  des  parties 
génitales  :  il  a  trois  trous  par  où  il  rend  son  eau 
incessamment;  il  est  barbu  à  désir,  et  recherche 
l'attouchement  des  femmes  ^. 


1 .  Ut  quum  fada  sunt,  tum  ad  conjecturam  aliqua  in- 
terpretatione  revocentur. 

2.  Ce  que  nous  appelions  monstres  ne  le  sont  pas  à 
Dieu,  qui  voit  en  l'immensité  de  son  ouvrage  l'infinité  des 
formes  qu'il  y  a  comprinses  ;  et  est  à  croire  que  cette  figure 
qui  nous  estonne  se  rapporte  et  tient  à  quelque  autre  figure 
de  rnesme  genre  incognu  à  l'homme.  De  sa  toute  sagesse  il 
ne  part  rien  que  bon  et  commun  et  réglé  ;  mais  nous  n'en 
voyons  pas  l'assortiment  et  la  relation.  Quodcrebro  videt  non 
miratur,  etiam  si  cur  fiât  nescit.  Quod  ante  non  vidit,  id,  si 
tvtntrit,  ostentum  esse  censet.  Nous  appelions  contre  nature 
ce  qui  advient  contre  la  coustume  :  rien  n'est  que  selon  elle, 
quel  qu'il  soit.  Que  cette  raison  universelle  et  naturelle 
chasse  de  nous  l'erreur  et'l'estonnement  que  la  nouvelleté 
nous  apporte. 


Montaigne.  V. 

De  la  Colère. 


PLUTARQUE  cst  admirable  par  tout,  mais  princi- 
palement où  il  juge  des  actions  humaines.  On 
peut  voir  les  belles  choses  qu'il  dit  en  la  compa- 
raison de  Lycurgus  et  de  Numa,  sur  le  propos  de 
la  grande  simplesse  que  ce  nous  est  d'abandonner 
les  enfans  au  gouvernement  et  à  la  charge  de  leurs 
pères'»  Qui  ne  voit  qu'en  un  Estât  tout  dépend 
de  l'éducation  et  nourriture  des  enfans  2?  et  ce- 
pendant, sans  aucune  discrétion,  on  les  laisse  à  la 
mercy  de  leurs  parens  3,tant  fols  et  meschans  qu'ils 
soient. 

Entre  autres  choses,  combien  de  fois  m'a-il  prins 
envie,  passant  par  nos  rues,  de  dresser  une  farce, 
pour  venger  des  enfans4  que  je  voyoy  escorcher, 
assommer  et  meurtrir,  à  quelque  père  ou  mère 
furieux  et  forcenez  de  colère!  Vous  leur  voyez 
sortir  le  feu  et  la  rage  des  yeux, 


1.  La  plus  part  de  noz  polices,  comme  dit  Aristote ,  lais- 
sent à  chascun,  en  manière  des  Cyclopes,  la  conduitte  de 
leurs  femmes  et  de  leurs  enfants,  selon  leur  folle  et  indis- 
crète fantasie  ;  et,  quasi  les  seules  Lacedemonienne  et  Cre- 
tense  ont  commis  aux  loix  la  discipline  de  l'enfance. 

2.  Tout  despend  de  son  éducation  et  nourriture, 
i.  On  la  laisse  à  la  mercy  des  parens. 

4.  Pour  venger  des  garçonnetz. 

Rabie  jecur  incendente,  feruntur 
Prxcipites,  ut  saxa  jugis  abrupta,  quibus  mons 
Subtrahitur,  clivoque  latus  pendente  recedit 

(et,  selon  Hippocrates,  les  plus  dangereuses  ma- 
ladies sont  celles  qui  desfigurent  le  visage),  à  tout 
une  voix  tranchante  et  esclatante,  souvent  contre 
des  garsonets  qui  ne  font'  que  sortir  de  nour- 
risse. Et  puis  les  voylà  stropiats,  esborgnez  et 
estourdis  de  coups^;  et  notre  justice  qui  n'en  lait 
compte,  comme  si  ces  esboitemens  et  eslochemens 
n'estoient  pas  des  membres  de  nostre  chose  pu- 
blique : 

Gratum  est  quod  patriae  civein  populoque  dedisti. 
Si  facis  ut  patrise  sit  idoneus,  utilis  agris, 
Utilis  et  bellorum  et  pacis  rébus  agendis. 

Il  n'est  passion  qui  esbranle  tant  la  sincérité  des 
jugemens  que  la  colère.  Aucun  ne  feroit  double 
de  punir  de  mort  le  juge  qui  par  colère  auroit 
condamné  son  criminel  :  pourquoy  est-il  non  plus 
permis  aux  pères  et  aux  pédantes  de  fouetter  les 
enfans  et  les  chastier  estans  en  coleye?  ce  n'est 
plus  justice  3,  c'est  vengeance.  Le  chastiement  tient 
lieu  de  médecine  aux  enfans  :  et  souffririons  nous 
un  médecin  qui  fust  animé  et  courroucé  contre  son 
patient? 

Nous  mesmes,  pour  bien  faire,  ne  devrions  ja- 


1 .  Souvent  contre  qui  ne  fait. 

2 .  Et  puis  les  voylà  estroppiez,  estourdis  de  coups. 

3.  Ce  n'est  plus  correction. 

mais  mettre  la  main  sur  nos  serviteurs,  tandis  que 
la  colère  nous  dure.  Pendant  que  le  pouls  nous 
bat  et  que  nous  sentons  de  Témotion,  remettons 
la  partie;  les  choses  nous  sembleront  à  la  vérité 
autres,  quand  nous  serons  r'acoisez  et  refroidis  : 
c'est  la  colère  qui  commande  lors,  c'est  la  colère 
qui  parle',  ce  n'est  pas  nous.  Au  travers  d'elle, 
les  fautes  nous  apparoissent  plus  grandes,  comme 
les  corps  au  travers  d'un  brouillarts.  Celuy  qui  a 
faim  use  de  viande,  mais  celuy  qui  veut  user  de 
chastiement  n'en  doibt  avoir  faim  ny  soif.  Et  puis, 
les  chastiemens  qui  se  font  avec  poix  et  discrétion 
se  reçoivent  bien  mieux  et  avec  plus  de  fruit  de 
celuy  qui  les  souffre  :  autrement,  il  ne  pense  pas 
avoir  esté  justement  condamné  par  un  homme 
agité  de  passion  et  furie^;  et  allègue  pour  sa  jus- 
tification les  mouvemens  extraordinaires  de  son 
maistre,  l'inflammation  de  son  visage,  les  sermens 
inusitez,  et  cette  sienne  inquiétude  et  précipitation 
téméraire  : 

Ora  iument  ira,  nigrescunt  sanguine  vtnae. 
Lamina  Gorgoneo  sxvius  igné  micant. 

Suétone  recite  que  Lucius  SaturninusJ  ayant  esté 
condamné  par  Caesar,  ce  qui  luy  servit  le  plus  en- 
vers le  peuple  (auquel  il  appella)  pour  luy  faire 


1 .  C'est  la  passion  qui  commande  lors,  c'est  la  passion 
qui  parle. 

2 .  Agité  d'ire  et  de  furie. 

3.  Qne  Caïus  Rabirius. 

gaigner  sa  cause,  ce  fut  l'anlmosité  etl'aspretéque 
Caesar  avoit  apporté  en  ce  jugement. 

Le  dire  est  autre  chose  que  le  faire  :  il  faut 
considérer  le  presche  à  part  et  le  prescheur  à  part. 
Ceux-là  se  sont  donnez  beau  jeu  en  nostre  temps, 
qui  ont  essa^yé  de  choquer  la  vérité  de  nostre 
créance  par  les  vices  de  nos  gens  d'église';  elle 
tire  ses  tesmoignages  d'ailleurs  :  c'est  une  sotte 
façon  d'argumenter  et  qui  rejetteroit  toutes  choses 
en  confusion.  Un  homme  de  bonnes  meurs  peut 
avoir  des  opinions  fauces,  et  un  meschant  peut 
prescher  vérité,  voire  celuy  mesme^  qui  ne  la 
croit  pas.  C'est  sans  double  une  belle  harmonie 
quand  le  faire  et  le  dire  vont  ensemble,  et  je  ne 
veux  pas  nier  que  le  dire,  lors  que  les  actions 
suyvent,  ne  soit  de  plus  d'authorité  et  efficace  : 
comme  disoit  Eudamidas  oyant  un  philosophe  dis- 
courir de  la  guerre  :  «  Ces  propos  sont  beaux, 
mais  celuy  qui  les  dict  n'en  est  pas  croyable,  car 
il  n'a  pas  les  oreilles  accoustumées  au  son  de  la 
trompette.  »  Et  Cleomenes,  oyant  un  rhetoricien 
harenguer  de  la  vaillance,  s'en  print  fort  à  rire; 
et,  l'autre  s'en  scandalizant,  il  luy  dict  :  «  J'en 
ferois  de  mesmes  si  c'estoit  une  arondelle  qui  en 
parlast;  mais,si  c'estoit  un  aigle,  je  l'orrois  volon- 
tiers. »  J'apperçois,  ce  me  semble,  es  escrits  des 
anciens,  que  celuy  qui  dit  ce  qu'il  pense  l'assené 

1 .  De  choquer  la  vérité  de  nostre  Eglise  par  les  vices  des 
ministres  d'icelk. 

2.  Mesme  [mot  supprimél. 

bien  plus  vivement  et  presse  bien  autrement*  que 
celuy  qui  se  contrefait.  Oyez  Cicero  parler  de 
l'amour  de  la  liberté,  oyez  en  parler  Brutus  :  les 
escrits  mesmes  vous  sonnent  que  cettuy-cy  estoit 
homme  pour  l'acheter  au  pris  de  la  vie.  Que  Ci- 
cero, père  d'éloquence,  traite  du  mespris  de  la 
mort;  que  Seneque  en  traite  aussi:  celuy  là  traine 
languissant,  et  vous  sentez  qu'il  vous  veut  ré- 
soudre de  chose  dequoy  il  n'est  pas  résolu  luy 
mesmes^;  il  ne  vous  donne  point  de  cœur,  car 
luy  mesmes  n'en  a  point;  l'autre  vous  anime  et 
enflamme.  Je  ne  voy  jamais  autheur,  mesmes  3  de 
ceux  qui  traictent  de  la  vertu  et  des  actions,  que 
je  ne  recherche  curieusement  de  sçavoir4  quel  il  a 
esté  :  car  les  ephores  à  Sparte,  voyant  un  homme 
dissolu  proposer  au  peuple  un  advis  utile,  luy  com- 
mandèrent de  se  taire  et  prièrent  un  homme  d'hon- 
neur J  de  s'en  attribuer  l'invention  et  le  proposer. 
Les  escrits  de  Plutarque,  à  les  bien  savourer, 
nous  le  descouvrent  assez,  et  je  pense  le  connoistre 
jusques  dans  l'ame;  si  voydrois-je  que  nous  eus- 
sions quelques  mémoires  de  sa  vie  ;  et  me  suis 
jette  en  ce  discours  à  quartier  à  propos  du  bon 
gré  que  je  sens  à  Aul.  Gellius  de  nous  avoir  laissé 
par  escrit  ce  conte  de  ses  meurs  qui  revient  à  mon 
subjet  de  la  cholere.    Un  sien   esclave,   mauvais 

1.  Et  presse  bien  autrement  [mots  supprimés]. 

2.  Luy  mesmes  [mots  supprimés]. 

3.  Mesmement. 

4.  De  sçavoir  [mots  supprimés]. 

5.  Un  homme  de  bien. 

homme  et  vicieux,  mais  qui  avoit  les  oreilles  au- 
cunement abreuvées  des  livres  et  disputes  de  phi- 
losophie', ayant  esté  pour  quelque  sienne  faute 
dépouillé  par  le  commandement  de  Plutarque, 
pendant  qu'on  le  fouettoit,  grondoit  au  commen- 
cement que  c'estoit  sans  raison  et  qu'il  n'avoit  rien 
fait;  mais  en  fin,  se  mettant  à  crier  et  à 2  injurier 
bien  à  bon  escient  son  maistre,  luy  reprochoit 
qu'il  n'estoit  pas  philosophe,  comme  il  s'en  van- 
toit;  qu'il  luy  avoit  souvent  ouy  dire  qu'il  estoit 
laid  de  se  courroucer,  voire  qu'il  en  avoit  fait  un 
livre;  et  ce  que  lors,  tout  plongé  en  la  colère,  il 
le  faisoit  si  cruellement  battre,  démentoit  entière- 
ment ses  escrits.A  cela  Plutarque,  tout  froidement 
et  tout  rassis  :  «  Comment,  dit-il,  rustre,  à  quoy 
juges  tu  que  je  sois  à  cette  heure  courroucé?  Mon 
visage,  ma  voix,  ma  couleur,  ma  parole,  te  donne 
elle  quelque  tesmoignage  que  je  sois  en  colère?? 
Je  ne  pense  avoir  ny  les  yeux  effarouchez,  ny  le 
visage  troublé,  ny  un  cry  effroyable.  Rougis-je? 
escume-je?  m'eschappe-il  de  dire  chose  dequoy 
j'aye  àmerepentir?  tressaux-je?  fremis-je  de  cour- 
roux? car,  pour  te  dire,  ce  sont  là  les  vrais  signes 
de  la  colère.  »  Et  puis,  se  destournant  à  celuy 
qui  fouettoit  :  «  Continuez,  luy  dit-il,  tousjours 
vostre  besoigne,  cependant  que  4  cettuy-cy  et  moy 
disputons.  »  Voylà  son  conte. 

1 .  Abbreuvées  des  leçons  de  philosophie. 

2.  A  [mot  supprimé]. 

3.  Que  je  sois  esmeu. 

4.  Pendant  que. 

Architas  Tarentinus,  revenant  d'une  guerre  où 
il  avoit  esté  capitaine  gênerai,  trouva  tout  plein 
de  mauvais  mesnage  en  sa  maison,  et  ses  terres  en 
friche  par  le  mauvais  gouvernement  de  son  rece- 
veur; et,  l'ayant  fait  appeler  :  «  Va,  luy  dict-il, 
que,  si  je  n'estois  en  cholere,  je  t'estriilerois  comme 
tu  le  mérites  •  !  »  Platon  de  mesme,  s'estant 
eschaufîé  contre  l'un  de  ses  esclaves,  donna  à 
Speusippus  charge  de  le  chastier,  s'excusant  d'y 
mettre  la  main  luy-mesme  sur  ce  qu'il  estoit  cour- 
roucé. Charillus,  Lacedemonien,  à  un  Elotequise 
portoit  trop  insolemment  et  audacieusement  en- 
vers luy:  «  Par  les  dieux!  dit-il,  si  je  n'estois  cour- 
roucé, je  te  ferois  tout  à  cett'  heure  mourir.  » 

C'est  une  passion  qui  se  plaist  en  soy  et  qui  se 
fîatte.  Combien  de  fois,  nous  estans  esbranlez. 
soubs  une  fauce  cause,  si  on  vient  à  nous  présenter 
quelque  bonne  defence  ou  excuse,  nous  despitons 
nous  contre  la  vérité  mesme  et  l'innocence?  J'ay 
retenu  à  ce  propos  un  merveilleux  exemple  de 
l'antiquité.  Piso ,  personnage  par  tout  ailleurs  de 
notable  vertu,  s'estant  esmeu  contre  un  sien  soldat 
dequoy,  revenant  seul  du  fourrage,  il  ne  luy 
sçavoit  rendre  compte  où  il  avoit  laissé  un  sien 
compaignon,  tint  pour  avéré  qu'il  l'avoit  tué,  et 
le  condamna  soudain  à  la  mort.  Ainsi  qu'il  estoit 
au  gibet,  voicy  arriver  ce  compaignon  esgaré. 
Toute  l'armée  en  fit  grand'  feste,  et  après  force 
caresses  et  accolades  des  deux    compaignons,  le 


I .  Je  t'estriilerois  bien. 

bourreau  meine  l'un  et  l'autre  en  la  présence  de 
Piso,  s'attendant  bien  toute  l'assistance  que  ce  luy 
seroit  à  luy-mesmes  un  grand  plaisir.  Mais  ce  fut 
au  rebours  :  car,  par  honte  et  despit,  son  ardeur 
qui  estoit  encore  en  son  effort  se  redoubla;  et, 
par  une  subtilité  ^  que  sa  passion  luy  fournit  sou- 
dain, il  en  fit  trois  coulpables  par  ce  qu'il  en  avoit 
trouvé  un  innocent,  et  les  fit  depescher  tous  trois: 
le  premier  soldat,  par  ce  qu'il  y  avoit  arrest  contre 
luy;  le  second  qui  avoit  esté  esgaré^,  par  ce  qu'il 
estoit  cause  de  la  mort  de  son  compaignon;  et  le 
bourreau,  pour  n'avoir  obey  au  commandement 
qu'on  luy  avoit  fait. 

Ceux  qui  ont  à  faire  à  î  des  femmes  testuës 
peuvent  avoir  essaie  à  quelle  rage  on  les  jette, 
quand  on  oppose  à  leur  agitation  le  silence  et  la 
froideur,  et  qu'on  desdaigne  de  nourrir  leur  cour- 
roux. L'orateur  Celius  estoit  merveilleusement 
cholere  de  sa  nature.  A  un  qui  souppoit  en  sa 
compaignie,  homme  de  molle  et  douce  conversa- 
tion, et  qui,  pour  ne  l'esmouvoir,  prenoit  party 
d'approuver  tout  ce  qu'il  disoit  et  d'y  consentir, 
luy,  ne  pouvant  souffrir  son  chagrin  se  passer 
ainsi  sans  aliment  :  «  Nie  moy  quelque  chose, 
de  par  les  dieux!  fit-il 4,  affin  que  nous  soyons 
deux.  »  Elles  de  mesmes  ne  se  courroucent  qu'affin 


1.  Et  d'une  subtilité. 

2.  Qui  s' estoit  esgaré. 

3.  Ceux  qui  ont  à  négocier  avec. 

4.  Dit-il. 

qu'on  se  contre-courrouce,  à  rimitation  des  loix 
de  l'amour.  Phocion,  contre  un  homme  ^  qui  luy 
troubloit  son  propos  en  l'injuriant  asprement,  n'y 
fit  autre  chose  que  se  taire  et  luy  donner  tout 
loisir  d'espuiser  sa  cholere;  cela  faict,  sans  aucune 
mention  de  ce  trouble,  il  recommença  son  propos 
en  l'endroict  où  il  l'avoit  laissé.  Il  n'est  réplique 
si  piquante  comme  est  un  tel  mespris. 

Du  plus  cholere  homme  de  France  (et  c'est 
tousjours  imperfection,  mais  plus  excusable  à  un 
homme  militaire,  car  en  cet  art 2  il  y  a  certes  des 
parties  qui  ne  s'en  peuvent  passer)  je  dy  souvent 
que  c'est  le  plus  patient  homme  que  je  cognoisse 
à  brider  sa  cholere  :  elle  l'agite  de  telle  violence 
et  fureur, 

Magno  vtluii  ciim  flamma  sonore 
Virgea  suggeritur  cosiis  undantis  aheni, 
Exultantque  aestu  laiices  ;  furit  intus  aquaï 
Fumidus  atque  alte  spumis  exuberat  amnis; 
Nec  jam  se  capit  unda;  volât  vapor  ater  ad  auras, 

qu'il  faut  qu'il  se  contraingne  cruellement  pour  la 
modérer.  Et  pour  moy,je  ne  sçaiche  passion  pour 
laquelle  couvrir  et  soustenir  je  sceusse  5  faire  un  tel 
effort  :  je  ne  'voudrois  mettre  la  sagesse  à  si  haut 
prix.  Je  ne  regarde  pas  tant  ce  qu'il  faict  que 
combien  il  luy  cousté  à  ne  faire  pis. 

Un  autre  se  vantoit  à  moy  du   reiglement  et 

1 .  A  un  homme. 

2.  Car  en  cet  exercice. 

3.  Je  peusse. 

douceur  de  ses  meurs,  qui  est  à  la  vérité  singulière. 
Je  luy  disois  que  c'estoit  bien  quelque  chose, 
notamment  à  ceux  comme  luy  d'eminente  qualité 
sur  lesquels  chacun  a  les  yeux,  de  se  présenter  au 
monde  tousjours  bien  tempérez;  mais  que  le 
principal  estoit  de  prouvoir  au  dedans  et  à  soy- 
mesme,  et  que  ce  n'estoit  pas,  à  mon  gré,  bien 
mesnager  ses  affaires  que  de  se  ronger  interne- 
ment '  :  ce  que  je  craingnois  qu'il  fist  pour  main- 
tenir ce  masque  et  cette  reiglée  apparence  par  le 
dehors. 

On  incorpore  la  cholere  en  la  cachant  :  comme 
Diogenes  dict  à  Demosthenes ,  lequel,  de  peur 
d'estre  apperceu  en  une  taverne,  se  reculoit  au 
dedans:  «  Tant. plus  tu'te  recules  arrière, tant  plus 
tu  y  entres.  »  Je  conseille  qu'on  donne  plustost 
une  nazarde  à  son  valet,  à  peu  hors  de  saison  2, 
que  de  geiner  sa  fantasie  pour  représenter  cette 
sage  contenance,  et  aymerois  mieux  produire  mes 
passions  que  de  les  couver  à  mes  despens  :  elles 
s'alanguissent  en  s'esvantant  et  en  s'exprimant;  il 
vaut  mieux  que  leur  poincte  agisse  au  dehors  que 
de  la  tourner  contre  nous  3. 

J'advertis  ceux  qui  ont  loy  de  se  pouvoir 
courroucer  en   ma   famille  :  premièrement,  qu'ils 

1 .  Intérieurement. 

2.  Q^u'on  donne  plustost  une  buffe  à  la  joue  de  son  va- 
let, un  peu  hors  de  saison. 

3.  Que  de  la  plier  contre  nous.  Omnia  vitia  in  aperto 
leviora  sunt;  et  tune  perniciosissima^  quum  simulata  sanitate 
subsidunt. 

mesnagent  leur  cholere  et  ne  Tespandent  pas  à 
tout  pris,  car  cela  en  empesche  l'effect  et  le  poids: 
la  criaillerie  téméraire  et  ordinaire  passe  en  usage 
et  faict  que  chacun  la  mesprise;  celle  que  vous 
employez  contre  un  serviteur  pour  son  larcin  ne 
se  sent  point,  d'autant  que  c'est  celle  mesme  qu'il 
vous  a  veu  employer  cent  fois  contre  luy  pour 
avoir  mal  rinséun  verre  ou  mal  assis  uneescabelle  ; 
—  secondement,  qu'ils  ne  se  courroussent  point  en 
l'air,  et  regardent  que  leur  reprehension  arrive  à 
celuy  de  qui  ils  se  plaignent ,  car  ordinairement 
ils  crient  avant  qu'il  soit  en  leur  présence,  et 
durent  à  crier  un  siècle  après  qu'il  est  party, 

Et  secum  petulans  amentia  certat. 

Ils  s'en  prennent  à  leur  ombre  et  poussent  cette 
tempeste  en  lieu  où  personne  n'en  est  ny  chastié 
ny  intéressé  que  du  tintamarre  de  leur  voix,  tel 
qui  n'en  peut  mez.  J'accuse  pareillement  aux 
querelles  ceux  qui  bravent  et  se  mutinent  sans 
partie;  il  faut  garder  ces  rodomontades  où  elles 
portent  : 

Mugitus  veluti  cum  prima  in  prselia  taurus 
Terrificos  ciet  atque  irasci  in  cornua  tentât, 
Arboris  obnixui  trunco,  ventosque  lacessit 
Ictibus,  et  sparsa  ad  pugnam  proludit  arena. 

Quand  je  me  courrouce,  c'est  le  plus  vifvement, 
mais  aussi  le  plus  briefvement  et  secrètement  que 
je  puis  :  jemepers  bien  en  vistesse  et  en  violence, 
mais  non  pas  en  trouble,  si  que  j'aille  jettant  à 

l'abandon  et  sans  chois  toute  sorte  de  paroles 
injurieuses,  et  que  je  ne  regarde  d'assener  '  per- 
tinemment mes  pointes  où  j'estime  qu'elles  bles- 
sent le  plus  :  car  je  n'y  employé  communément 
que  la  langue.  Mes  valets  en  ont  meilleur  marché 
aux  grandes  occasions  qu'aux  petites  :  les  petites 
me  surprennent;  et  le  mal'heur  veut  que,  depuis 
que  vous  estes  dans  le  précipice,  il  n'importe  qui 
vous  ayt  donné  le  branle,,  vous  allez  tousjours 
jusques  au  fons  :  la  cheute  se  presse,  s'esmeut  et 
se  haste  d'elle  mesme.  Aux  grandes  occasions, 
cela  me  paye  qu'elles  sont  si  justes  que  chacun 
s'attend  d'en  voir  naistre  une  juste  cholere^;  je 
me  glorifie  à  tromper  leur  attente  :  je  me  bande 
et  prépare  contre  celles  cy,  elles  me  mettent  en 
cervelle  et  menassent  de  m'emporter  bien  loing  si 
je  les  suivoy.  Bien  î  ayséement  je  me  garde  d'y 
entrer,  et  suis  assez  fort,  si  je  l'atens,  pour  re- 
pousser l'arrivée  4  de  cette  passion,  quelque  vio- 
lente cause  qu'elle  aye;  mais,  si  elle  me  préoccupe 
et  saisit  une  fois,  elle  m'emporte,  quelque  vaine 
cause  qu'elle  ayt.  Je  marchande  ainsin  avec 
ceux  qui  peuvent  contester  avec  moy  :  «  Quand 
vous  me  sentirez  esmeu  le  premier,  laissez  moy 
aller  à  tort  ou  à  droicl;  j'en  feray  de  mesme  î.  »  La 


1 .  D'asseoir. 

2.  Une  raisonnable  cholere. 

3.  Bien  [mot  supprimé]. 

4.  Pour  repousser  l'impulsion. 

5 .  De  mesme  à  mon  tour. 

tempeste  ne  s'engendre  que  de  la  concurrence  des 
choleres  qui  se  produisent  volontiers  l'une  de 
l'autre  et  ne  naissent  en  un  point.  Donnons  à 
chacune  sa  course,  nous  voylà  tousjours  en  paix. 
Utile  ordonnance,  mais  de  très-difficile  '  exécution. 
Par  fois  m'advient  il  aussi  de  représenter  le  cour- 
roussé,  pour  le  reiglement  de  ma  maison,  sans 
aucune  vraye  émotion.  A  mesure  que  l'aage 
me  rend  les  humeurs  plus  a^gres,  j'estudie  à  m'y 
opposer,  et  feray,  si  je  puis,  que  je  seray  dores 
en  advant  d'autant  moins  chagrin  et  difficile  que 
j'auray  plus  d'excuse  et  d'inclination  à  l'estre, 
quoy  que  par  cy  devant  je  l'aye  esté  entre  ceux 
qui  le  sont  le  moins. 

Encore  un  mot  pour  clorre  ce  pas.  Aristote  dit 
que  la  colère  sert  par  ïois  d'arme  à  la  vertu  et  à  la 
vaillance.  Cela  est  vray-semblable,  toutes-fois 
ceux  qui  y  contredisent  respondent  plaisamment 
que  c'est  un'arme  de  nouvel  usage  :  car  nous 
remuons  les  autres  armes,  cette  cy  nous  remue; 
nostre  main  ne  la  'guide  pas,  c'est  elle  qui  guide 
nostremain;  elle  nous  possède,  non  pas  nous  elle  2. 


1 .  Mais  de  difficile. 

2.  Elle  nous  tient,  nous  ne  la  tenons  pas. 

CHAPITRE   XXXII 

Defence  de  Seneque  et  de  Plutarque. 

LA  familiarité  que  j'ay  avec  ces  personnages  icy, 
et    l'assistance    qu'ils    font    à    ma    vieillesse', 
m'oblige  à  espouser  leur  honneur. 

Quant  à  Seneque,  parmy  une  miliasse  de  petits 
livrets,  que  ceux  de  la  religion  prétendue  re- 
formée font  courir  pour  la  deiîence  de  leur  cause, 
qui  partent  par  fois  de  bonne  main  et  qu'il  est 
grand  dommage  n'estre  embesoignée  à  meilleur 
subject,  j'en  ay  veu  autres-fois  un  qui,  pour 
alonger  et  remplir  la  similitude  qu'il  veut  trouver 
du  gouvernement  de  nostre  pauvre  feu  roy  Charles 
neufviesme  avec  celuy  de  Néron,  apparie  feu 
monsieur  le  cardinal  de  Lorraine  avec  Seneque, 
leurs  fortunes  d'avoir  esté  tous  deux  les  premiers 
au  gouvernement  de  leurs  princes,  et  quant  et 
quant  leurs  meurs,  leurs  conditions  et  leurs  depor- 
temens.  Enquoy,  à  mon  opinion,  il  faict  bien  de 
l'honneur  audict  seigneur  cardinal  :  car,  encore 
que  je  soys  de  ceux  qui  estiment  autant  sa  viva- 
cité 2,  son  éloquence,  son  zèle  envers  sa  religion 
et  service  de  son  roy,  et  sa  bonne  fortune  d'estre 


1 .  Et  à  mon  livre  massonné  purement  de  leurs  despouïl- 
les. 

2.  Autant  son  esprit. 

nay  en  un  siècle  où  il  fut  si  nouveau  et  si  rare,  et 
quant  et  quant  si  nécessaire  pour  le  bien  public, 
d'avoir  un  personnage  ecclésiastique  de  telle  no- 
blesse et  dignité,  suffisant  et  capable  de  sa  charge, 
si  est-ce  qu'à  confesser  la  vérité,  je  n'estime  sa 
capacité  de  beaucoup  prés  telle,  ny  sa  vertu  si 
nette  et  entière  ny  si  ferme,  que  celle  de  Seneque. 
Or  ce  livre  de  quoy  je  parle,  pour  venir  à  son 
but,  faict  une  description  de  Seneque  tres-inju- 
rieuse,  ayant  emprunté  ces  reproches  de  Dion 
l'historien,  duquel  je  ne  crois  nullement  ^  le  tes- 
moignage  :  car,  outre  ce  2  qu'il  est  inconstant, 
qui,  après  avoir  appelle  Seneque  tres-sage  tantost 
et  tantost  ennemy  mortel  des  vices  de  Néron,  le 
fait  ailleurs  avaritieux,  usurier,  ambitieux,  lasche, 
voluptueux  et  contrefaisant  le  philosophe  à  fauces 
enseignes,  sa  vertu  paroist  si  vive  et  vigoureuse 
en  sesescrits,  et  la  defence  y  est  si  claire  à  aucunes 
de  ces  imputations,  comme  de  sa  richesse  et  des- 
pence excessive,  que  je  n'en  croiroy  aucun  tes- 
moignage  au  contraire.  Et  d'avantage,  il  est  bien 
plus  raisonnable  de  croire  en  telles  choses  les  his- 
toriens romains  que  les  grecs  et  estrangers.  Or 
Tacitus  et  les  autres  parlent  tres-honorablement 
et  de  sa  vie  et  de  sa  mort,  et  nous  le  peignent  en 
toutes  choses  personnage  très-excellent  et  tres- 
vertueux.  Et  je  ne  veux  alléguer  autre  reproche 
contre  le    jugement  de  Dion  que  cetuy-cy ,   qui 

1 .  Aucunement. 

2.  Ce  [mot  supprimé].' 

est  inévitable  :  c'est  qu'il  a  le  goust  si  malade  ' 
aux  affaires  romaines  qu'il  ose  soustenir  la  cause 
de  Julius  Cœsar  contre  Pompeius  et  d'Antonius 
contre  Cicero. 

Venons  à  Plutarque.  Jean  Bodin  est  un  bon 
autheur  de  nostre  temps,  et  accompagné  de  beau- 
coup plus  de  jugement  que  la  tourbe  des  escri- 
vailleurs  de  son  siècle,  et  mérite  qu'on  le  juge 
€t  considère.  Je  le  trouve  un  peu  hardy  en  ce 
passage  de  sa  Méthode  de  Vhistoire,  où  il  accuse 
Plutarque  non  seulement  d'ignorance  (surquoy  je 
ne  me  fusse  pas  mis  en  peine  de  le  défendre 2,  car 
cela  n'est  pas  de  mon  gibier),  mais  aussi  en  ce  que 
cest  autheur  escrit  souvent  ce  des  choses  incroyables 
et  entièrement  fabuleuses  »  (ce  sont  ses  mots). 
S'il  eust  dit  simplement,  «]  les  choses  autrement 
qu'elles  ne  sont  »,  ce  n'estoit  pas  grande  repre- 
hension  :  car  ce  que  nous  n'avons  pas  veu,  nous 
le  prenons  des  mains  d'autruy  et  à  crédit,  et  je 
voy  que  à  escient  il  recite  par  fois  diversement 
mesme  histoire;  comme  le  jugement  des  trois  meil- 
leurs capitaines  qui  eussent  onques  esté,  faict  par 
Hannibal ,  il  est  autrement  recité  î  en  la  vie  de 
Flaminius ,  autrement  en  celle  de  Pyrrhus.  Mais 
de  le  charger  d'avoir  pris  pour  argent  content  des 
choses  incroyables  et  impossibles,  c'est  accuser  de 
faute  de  jugement  le  plus  judicieux   autheur  du 

1 .  Le  sentiment  si  malade. 

2.  Surquoy  je  l'eusse  laissé  dire. 

3.  Recité  [mot  supprimé]. 

Montaigne.  V.  7 

monde.  Et  voicy  son  exemple  :  «  Comme ,  ce  dit-il , 
quand  il  recite  qu'un  enfant  de  Lacedemone  se 
laissa  deschirer  tout  le  ventre  à  un  renardeau  qu'il 
avoit  desrobé,  et  le  tenoit  caché  soubs  sa  robe, 
jusques  à  mourir  plustost  que  de  descouvrir  son 
larecin.  »  Je  trouve,  en  premier  lieu,  cet  exemple 
mal  choisi,  d'autant  qu'il  est  bien  mal-aisé  de 
borner  les  efforts  des  facultez  de  l'ame,  là  où  des 
forces  corporelles  nous  avons  plus  de  loy  de  les 
limiter  et  cognoistre;  et  à  cette  cause,  si  c'eust 
esté  à  moy  à  faire,  j'eusse  plustost  choisi  un 
exemple  de  cette  seconde  sorte;  et  il  y  en  a  de 
moins  croyables,  comme,  entre  autres,  ce  qu'il 
recite  de  Pyrrhus,  que,  «  tout  blessé  qu'il  estoit, 
il  donna  si  grand  coup  d'espée  à  un  sien  ennemy 
armé  de  toutes  pièces  qu'il  le  fendit  du  haut  delà 
teste  jusques  au  bas,  si  que  le  corps  se  partit  en 
deux  parts.  »  En  son  exemple,  je  n'y  trouve  pas 
grand  miracle,  ny  ne  reçois  l'excuse  de  quoy  il 
couvre  Plutarque  d'avoir  adjoustéce  mot  «  comme 
on  dit  »  pour  nous  advertir  et  tenir  en  bride 
nostre  créance:  car,  si  ce  n'est  aux  choses  receuës 
par  authorité  et  révérence  d'ancienneté  ou  de  re- 
ligion, il  n'eust  voulu  ny  recevoir  luy  mesme  ny 
nous  proposer  à  croire  choses  de  soy  incroyables; 
et  que  ce  mot  «  comme  on  dit  »  il  ne  l'employé 
pas  en  ce  lieu  pour  cet  effect,  il  est  aysé  à  juger  ' 
par  ce  que  luy  mesme  nous  raconte  ailleurs,  sur 
ce  subject  de  la   patience  des  enfans   lacedemo- 

I .  Il  est  aysé  à  voir. 

niens,  des  exemples  advenuz  de  son  temps  plus 
mai-aisez  à  persuader  :  comme  celuy  que  Cicero 
a  tesmoigné  aussi  avant  luy,  pour  avoir,  à  ce  qu'il 
dict,  esté  sur  les  lieux  mesmes  ',  que  jusques  à 
leur  temps  il  se  trouvoit  des  enfans,  en  cette 
preuve  de  patience  à  quoj  on  les  essayoit  devant 
1  autel  de  Diane,  qui  soufrojent  d'y  estre  foytez 
jusques  à  ce  que  le  sang  leur  couloit  partout,  non 
seulement  sans  s'escrier,  mais  encores  sans  gémir, 
et  aucuns  jusques  à  y  laisser  volontairement  la 
vie;  et  ce  que  Plutarque  aussi  recite,  avec  cent 
autres  tesmoins,  que,  au  sacrifice,  un  charbon  ar- 
dant  s'estantescoulé2  dans  la  manche  d'un  enfant 
lacedemonien  ainsi  qu'il  encensoit,  il  se  laissa  brus- 
ler  tout  le  bras  jusques  à  ce  que  la  senteur  de  la 
chair  cuyte  en  vint  aux  assistans.  Il  n'estoit  rien, 
selon  leur  coustume,  où  il  leur  alast  plus  de  la 
réputation,  ny  dequoy  ils  eussent  à  souffrir  plus  de 
blasme  et  de  honte,  que  d'estre  surpris  en  lare- 
cin.  Je  suis  si  imbu  de  la  grandeur  de  ces  hommes 
là  que  non  seulement  il  ne  me  semble,  comme  à 
Bodin,  que  son  conte  soit  incroyable,  que  je  ne 
le  trouve  pas  seulement  rare  et  estrange  ?. 

Marcellinus  recite,  à  ce  propos  de  larecin,  que 
de  son  temps  il  ne  s'estoit  encores  peu  trouver 
aucune  sorte  de  geine  et  de  tourment  si  aspre  qui 


1.  Mesmes  [mot  supprimé], 

2.  S'estant  coulé. 

3.  L'histoire   spartaine    est  pleine   de  mille    plus  aspres 
exemples  et  plus  rares  :  elle  est  à  ce  prix  toute  miracle. 

peust  forcer  les  Egyptiens  surpris  en  larecin,  à 
quoy  ils  estoyent  fort  accoustumez  et  endurcis,  à 
dire  seulement  leur  nom  '. 

Un  paisan  espagnol,  estant  mis  à  la  geine  sur 
les  complices  de  l'homicide  du  praeteur  Lucius 
Piso,  crioit,  au  milieu  des  tormens,  que  ses  amys 
ne  bougeassent  et  l'assistassent  en  toute  seureté, 
et  qu'il  n'estoit  pas  en  la  douleur  de  luy  arracher 
un  mot  de  confession;  et  n'en  eut  on  autre  chose 
pour  le  premier  jour.  Le  lendemain,  ainsi  qu'on 
le  ramenoit  pour  recommencer  son  tourment, 
s'esbranlant  vigoureusement  entre  les  mains  de  ses 
gardes,  il  alla  froisser  sa  teste  contre  un  paroy^ 
et  s'y  tua  3. 

Et  qui  s'enquerra  à  nos  argolets  des  expérien- 
ces qu'ils  ont   eues  en  ces  guerres  civiles,  il  se 

1.  Marcellinus  recite,  sur  ce  propos  du  larecin,  que  de 
son  temps  il  ne  s'esloit  encores  peu  trouver  aucune  sorte  de 
tourment  qui  peust  forcer  les  ^Egyptiens  surpris  en  ce  mes- 
faict,  qui  estait  fort  en  usage  entre  eux,  à  dire  seulement 
leur  nom. 

2.  Contre  une  paroy. 

3.  Epicharis  ayant  saoulé  et  lassé  la  cruauté  des  satellites 
de  Néron  et  soustenu  leur  feu,  leurs  batures,  leurs  engins, 
sans  aucune  voix  de  révélation  de  sa  conjuration,  tout  un 
jour,  rapportée  à  la  géhenne  l'endemain,  les  membres  touts 
brisez,  passa  un  lassel  de  sa  robbe  dans  l'un  bras  de  sa  chaize 
à  tout  un  nœud  coulant  et,  y  fourrant  sa  teste,  s'estrangla 
du  poids  de  son  corps.  Ayant  le  courage  d'ainsi  mourir  et 
se  desrober  aux  premiers  tourments,  semble  elle  pas  à  es- 
cient avoir  preste  sa  vie  à  cette  espreuve  de  sa  patience  du 
jour  précèdent  pour  se  mocquer  de  ce  tyran  et  encourager 
d'autres  à  semblable  entreprinse  contre  luy? 

trouvera  des  effets  de  patience,  d'obstination  et 
d'opiniastreté,  parmy  nos  misérables  siècles  et  en 
cette  tourbe  molle  et  efféminée  encore  plus  que 
l'égyptienne,  dignes  d'estre  comparez  à  ceux  que 
nous  venons  de  reciter  de  la  vertu  spartaine. 

Je  sçay  qu'il  s'est  trouvé  des  simples  paysans 
s'estre  laissez  griller  la  plante  des  pieds,  ecrazer 
le  bout  des  doits  à  tout  le  chien  d'une  pistole, 
pousser  les  yeux  sanglants  hors  de  la  teste  à  force 
d'avoir  le  front  serré  et  geiné  d'une  grosse  corde  ', 
avant  que  de  s'estre  seulement  voulu  mettre  à 
rançon.  J'en  ay  veu  un,  laissé  pour  mort  tout  nud 
dans  un  fossé,  ayant  le  col  tout  meurtry  et  enflé 
d'un  licol  qui  y  pendoit  encore,  avec  lequel  on 
l'avoit  tirasse  toute  la  nuict  à  la  queue  d'un  che- 
val, le  corps  percé  en  cent  lieux  à  coups  de  da- 
gue, qu'on  luy  avoit  donné  non  pas  pour  le  tuer, 
mais  pour  luy  faire  de  la  douleur  et  de  la  crainte; 
qui  avoit  souffert  tout  cela,  et  jusques  à  y  avoir 
perdu  parolle  et  sentiment,  résolu,  à  ce  qu'il  me 
dict,  de  mourir  plutost  de  mille  morts  (comme  de 
vray,  quand  à  sa  souffrance,  il  en  avoit  passé  une 
toute  entière)  avant  que  rien  promettre;  et  si  es- 
toit  un  des  plus  riches  laboureurs  de  toute  la 
contrée.  Combien  en  a  l'on  veu  se  laisser  patiem- 
ment brusler  et  rôtir  pour  des  opinions  emprun- 
tées d'autruy,  ignorées  et  inconnues! 

J'ay  cogneu  cent  et  cent  femmes,  car  ils  disent 
que  les  testes  de  Gascongne  ont  quelque  preroga- 

I.  Serré  d'une  corde. 

tive  en  cela,  que  vous  eussiez  plustost  faict  mor- 
dre dans  le  fer  chaut  que  de  leur  faire  desmordre 
une  opinion  qu'elles  eussent  conceue  en  cholere. 
Elles  s'exaspèrent  à  l'encontre  des  coups  et  de  la 
contrainte.  Et  celuj  qui  forgea  le  conte  de  la 
femme  qui,  pour  aucune  correction  de  menaces 
et  bastonades,  ne  cessoit  d'appeller  son  mary 
pouilleux,  et  qui,  précipitée  dans  l'eau,  haussoit 
encores,  en  s'estouffant,  les  mains  et  faisoit  au 
dessus  de  sa  teste  signe  de  tuer  des  poux,  forgea 
un  conte  duquel,  en  vérité,  tous  les  jours  on 
voit  l'image  expresse  en  l'opiniastreté  des  fem- 
mes. Et  est  l'opiniastreté  sœur  de  la  constance,  au 
moins  en  vigueur  et  fermeté. 

Il  ne  faut  pas  juger  ce  qui  est  possible  et  ce 
qui  ne  l'est  pas  selon  ce  qui  est  croyable  et  in- 
croyable à  nostre  portée  %  comme  j'ay  dit  ail- 
leurs. C'est  aussi  une  grande  faute  2,  et  en  laquelle 
toute-fois  la  plus  part  des  hommes  tombent  5,  de 
faire  difficulté  de  croire  d'autruy  ce  que  nous  ne 
sçaurions   faire  4.   Moy,  je  considère  aucunes  de 


1 .  A  nostre  sens. 

2.  Et  est  une  grande  faute. 

3.  Ce  que  je  ne  dis  pas  pour  Bodin. 

4.  De  croire  d'autruy  ce  qu'eux  ne  sçauroient  faire  ou  ne 
voudraient.  Il  semble  à  chascun  que  la  maistresse  forme  de 
l'humaine  nature  est  en  luy  :  selon  elle,  il  faut  régler  tous 
les  autres  ;  les  allures  qui  ne  se  rapportent  aux  siennes  sont 
faintes  et  fauces.Luy  propose  Ion  quelque  chose  des  actions 
ou  facultez  d'un  autre  ,  la  première  chose  qu'il  appelle  à  la 
consultation  de  son  jugement,  c'est  son  exemple;  selon  qu'il 

ces  âmes  anciennes  eslevées  jusques  au  ciel  au  pris 
de  la  mienne  '  ;  et  encores  que  je  reconnoisse  clai- 
rement mon  impuissance  à  les  suyvre,  je  ne  laisse 
pas  de  juger  les  ressorts  qui  les  haussent  ainsin 
et  eslevent.  J'admire  leur  grandeur^;  et  ces  eslan- 
cemens  que  je  trouve  très-beaux,  je  les  embrasse; 
et  si  mes  forces  n'y  vont,  au  moins  mon  juge- 
ment s'y  applique  tres-volontiers. 

L'autre  exemple  qu'il  allègue  «  des  choses  in- 
croyables et  entièrement  fabuleuses»  dites  par 
Plutarque,  c'est  qu'  «  Agesilaus  fut  mulcté  par 
les  ephores  pour  avoir  attiré  à  soy  seul  le  cœur 
et  volonté  î  de  ses  citoyens  ».  Je  ne  sçay  quelle 
marque  de  fauceté  il  y  treuve  ;  mais  tant  y  a 
que  Plutarque  parle  là  de  choses  qui  luy  devoyent 
estre  beaucoup  mieux  connues  qu'à  nous;  et  n'es- 
toit  pas  nouveau  en  Grèce  de  voir  les  hommes 
punis  et  exilez  pour  cela  seul  d'agréer  trop  à  leurs 
citoyens,  tesmoin  l'ostracisme  et  le  petalisme. 


en  va  chez  luy,  selon  cela  va  l'ordre  du  monde.  O  l'asnerie 
dangereuse  et  insupportable  ! 

1 .  Moy,  je  considère  aucuns  hommes  fort  loing  au  des- 
dessus de  moy,  notamment  entre  les  anciens. 

2.  Et  encores  que  je  reconnoisse  clairement  mon  impuis- 
sance à  les  suyvre  de  mille  pas,  je  ne  laisse  pas  de  les  suy- 
vre  à  veuë  et  juger  les  ressorts  qui  les  haussent  ainsi,  des- 
quels j'apperçoy  aucunement  en  moy  les  semences  :  comme 
je  fay  aussi  de  l'extrême  bassesse  des  esprits  qui  ne  m'es- 
tonne  et  que  je  ne  mescroy  non  plus.  Je  voy  bien  le  tour 
que  celles  là  se  donnent  pour  se  montrer;  et  j'admire  leur 
grandeur. 

3.  Le  cœur  et  la  volonté. 

Il  y  a  encore  en  ce  mesme  lieu  un'  autre  accu 
sation  qui  me  pique  pour  Plutarque,  où  il  dict 
qu'il  a  bien  assorty  de  bonne  foy  les  Romains 
aux  Romains  et  les  Grecz  entre  eux,  mais  non  les 
Romains  aux  Grecz,  tesmoin,  dit-il,  Demosthe- 
nes  et  Cicero,  Caton  et  Aristides,  Sylla  et  Lisan- 
der,  Marcellus  et  Pelopidas,  Pompeius  et  Agesi- 
laus;  estimant  qu'il  a  favorisé  les  Grecz  de  leur 
avoir  donné  des  compaignons  si  dispareils.  C'est 
justement  attaquer  ce  que  Plutarque  a  de  plus 
excellent  et  louable  :  car  en  ses  comparaisons 
(qui  est  la  pièce  plus  admirable  de  ses  œuvres  et 
en  laquelle,  à  mon  advis,  il  s'est  autant  pieu),  la 
fidélité  et  syncerité  de  ses  jugemens  égale  leur 
profondeur  et  leur  pois.  C'est  un  philosophe  qui 
nous  apprend  la  vertu.  Voyons  si  nous  le  pour- 
rons garantir  de  ce  reproche  de  malice  et  fau- 
ceté'.  Ce  que  je  puis  penser  avoir  donné  occa- 
sion à  ce  jugement,  c'est  ce  grand  et  esclatant 
lustre  des  noms  romains  que  nous  avons  en  la 
teste.  Il  ne  nous  semble  point  que  Demosthenes 
puisse  égaler  la  gloire  d'un  consul,  proconsul  et 
questeur  de  cette  grande  republique.  Mais  qui 
considérera  la  vérité  de  la  chose  et  les  hommes  en 
eux  mesmes,  à  quoy  Plutarque  a  plus  visé,  et  à 
balancer  leurs  meurs,  leurs  naturels,  leur  suffi- 
sance que  leur  fortune,  je  pense,  au  rebours  de 
Bodin  ,  que  Ciceron  et  le  vieux  Caton  en  doivent 
de  reste  à  leurs  compaignons.    Pour  son  dessein, 

I.  De  prévarication  et  fauceté. 


^ 

j'eusse  plustost  choisi  l'exemple  du  jeune  Caton 
comparé  à  Phocion  :  car,  en  ce  pair,  il  se  trouve- 
roit  une  plus  vray-semblable  disparité  à  l'advan- 
tage  du  Romain.  Quant  à  Marcellus,  Sylla  et 
Pompeius,  je  voy  bien  que  leurs  exploits  de  guerre 
sont  plus  enflez,  glorieux  et  pompeus  que  ceux  des 
Grecs  que  Plutarque  leur  apparie  ;  mais  les  actions 
les  plus  belles  et  vertueuses,  non  plus  en  la  guerre 
qu'ailleurs,  ne  sont  pas  tousjours  les  plus  fameu- 
ses. Je  voy  souvent  des  noms  de  capitaines  es- 
touffez  soubs  la  splendeur  d'autres  noms  de 
moins  de  mérite  :  tesmoin  Labienus,  Ventidius, 
Telesinus  et  plusieurs  autres.  Et,  à  le  prendre  par 
là,  si  j*avois  à  me  plaindre  pour  les  Grecs,  pour- 
rois-je  pas  dire  que  beaucoup  moins  est  Camillus 
comparable  à  Themistocles,  les  Gracches  à  Agis 
et  Cleomenes,  Numa  à  Licurgus,  et  Scipion  en- 
core à  Epaminundas,  qui  estoyent  aussi  de  son 
rolle  •  ?  Mais  c'est  folie  de  vouloir  juger  d'un 
traict  les  choses  à  tant  de  visages. 

Quand  Plutarque  les  compare,  il  ne  les  égale 
pas  pourtant.  Qui  plus  disertement  et  conscien- 
tieusement  pourroit  remarquer  leurs  disparités  et 
différences  2  ?  Vient-il  à  parangonner  les  victoires, 
les  exploits  d'armes,  la  puissance  des  armées 
conduites  par  Pompeius,  et  ses  triumphes,  avec 
ceux  d'Agesilaus,  «  Je  ne  croy  pas,  dit-il,  que  Xe- 


1.  Et  Scipion  encore  à  Epaminondas,  qui^estoyent  aussi 
de  son  rolle  [passage  supprimé]. 

2.  Remarquer  leurs  différences. 

8 

nophon  mesme,  s'il  estoit  vivant,  encore  qu'on 
luy  ait  concédé  d'écrire  tout  ce  qu'il  a  voulu  à 
l'advantage  d'Agesilaus,  osast  le  mettre  en  com- 
paraison. »  Parle-ii  de  comparer'  Lisander  à 
Sylla,  «Il  n'y  a,  dit-il,  point  de  comparaison,  ny 
en  nombre  de  victoires,  ny  en  hazard  de  batailles: 
car  Lisander  ne  gaigna  seulement  que  deux  ba- 
tailles navales,  etc.  »  Cela,  ce  n'est  rien  desrober 
aux  Romains  :  pour  les  avoir  simplement  présen- 
tez aux  Grecs,  il  ne  leur  peut  avoir  fait  injure, 
quelque  disparité  qui  y  puisse  estre  ;  et  Plutarque 
ne  les  contrepoise  pas  entiers.  Il  n'y  a  en  gros 
aucune  préférence  :  il  apparie  les  pièces  et  les 
circonstances,  l'une  après  l'autre,  et  les  juge  sé- 
parément. Parquoy,  si  on  le  vouloit  convaincre 
de  faveur,  il  falloit  en  esplucher  quelque  juge- 
ment particulier,  ou  dire  en  gênerai  qu'il  auroit 
failiy  d'assortir  tel  Grec  à  tel  Romain  :  d'autant 
qu'il  y  en  auroit  d'autres  plus  correspondans  pour 
les  apparier  et  se  rapportans  mieux. 

L'Histoire  de  Spurina. 

A  philosophie  ne  pense  pas  avoir  mal  employé 
-(  ses  moyens  quand   elle  a  rendu  à  la  raison  la 

1.  De  conférer. 

souveraine  maistrise  de  nostre  ame  et  l'authorité 
de  tenir  en  bride  nos  appétits.  Entre  lesquels 
ceux  qui  jugent  qu'il  n'en  y  a  point  de  plus  vio- 
lens  que  ceux  que  l'amour  engendre  ont  cela  pour 
leur  opinion,  qu'ils  tiennent  au  corps  et  à  l'ame, 
et  que  tout  l'homme  en  est  possédé  :  en  manière 
que  la  santé  mesme  en  dépend,  et  est  la  médecine 
par  fois  contrainte  de  leur  servir  de  maquerellage. 
Mais,  au  contraire,  on  pourroit  aussi  dire  que  le 
meslange  du  corps  y  apporte  du  rabais  et  de  l'af- 
foiblissement  :  car  tels  desirS  sont  subjects  à  satiété 
et  capables  de  remèdes  matériels. 

Plusieurs,  ayans  voulu  délivrer  leurs  âmes  des 
alarmes  continuelles  que  leur  donnoit  cet  appétit, 
se  sont  servis  d'incision  et  destranchement  des 
parties  esmeuës  et  altérées.  D'autres  en  ont  du 
tout  abatu  la  force  et  l'ardeur  par  fréquente  ap- 
plication de  choses  froides,  comme  de  neige  et  de 
vinaigre.  Les  haires  de  nos  aieus  estoient  de  cet 
usage  ;  c'est  une  matière  tissue  de  poil  de  che- 
val, dequoy  les  uns  d'entr'eux  faisoient  des  che- 
mises, et  d'autres  des  ceintures  à  geéner  leurs 
reins.  Un  prince  me  disoit,  il  n'y  a  pas  long 
temps,  que  pendant  sa  jeunesse,  un  jour  de  feste 
solemne,  en  la  court  du  roy  François  premier,  où 
tout  le  monde  estoit  paré,  il  luy  print  envie  de 
se  vestir  de  la  haire,  qui  est  encore  chez  luy,  de 
monsieur  son  père  ;  mais,  quelque  dévotion  qu'il 
eust,  qu'il  ne  sceut  avoir  la  patience  d'attendre  la 
nuict  pour  se  despouiller,  et  en  fut  long  temps 
malade,  adjoustant  qu'il  ne  pensoit  pas  qu'il  y  eust 


6o  LIVRE  SECOND 

chaleur  de  jeunesse  si  aspre  que  l'usage  de  cette 
recepte  ne  peust  amortir  :  toutesfois  à  Tadvanture 
ne  les  a-il  pas  essayées  les  plus  cuisantes;  car 
l'expérience  nous  faict  voir  qu'une  telle  esmotion 
se  maintient  bien  souvent  soubs  des  habits  rudes 
et  marmiteux,  et  que  les  haires  ne  rendent  pas 
tousjours  hères  ceux  qui  les  portent. 

Xenocrates  y  procéda  plus  rigoureusement  : 
car  ses  disciples,  pour  essayer  sa  continence,  luy 
ayant  fourré  dans  son  lict  Laïs,  cette  belle  et  fa- 
meuse courtisane,  toute  nuë,  sauf  les  armes  de  sa 
beauté  et  de  ses  mignardises  et  folastres  apasts ', 
sentant  qu'en  despit  de  ses  discours  et  de  ses  rè- 
gles, le  corps,  revesche  et  mutin  2,  commençoit  à 
se  rendre  5,  il  se  fit  brusler  les  membres  qui  avoient 
preste  l'oreille  à  cette  rébellion.  Là  où  les  pas- 
sions qui  sont  toutes  en  l'ame,  comme  l'ambition, 
l'avarice  et  autres,  donnent  bien  plus  à  faire  à  la 
raison  :  car  elle  n'y  peut  estre  secourue  que  de 
ses  propres  moyens,  ny  ne  sont  ces  appetits-là 
capables  de  satiété,  voire  ils  s'esguisent  et  aug- 
mentent par  la  jouyssance. 

Le  seul  exemple  de  Julius  Caesar  peut  suffire  à 
nous  montrer  la  disparité  de  ces  appétits,  car 
jamais  homme  ne  fut  plus  adonné  aux  plaisirs 
amoureux.  Le  soin  curieux  qu'il  avoit  de  sa  per- 


1.  Sauf  les  armes  de  sa   beauté  et  folastres  apasts,   ses 
phy  lires. 

2.  Et  mutin  [mots  supprimés]. 
i.  A  se  mutiner. 

sonne  en  est  un  tesmoignage,  jusques  à  se  servir 
à  cela  des  moyens  les  plus  lascifs  qui  fussent  lors 
en  usage,  comme  de  se  faire  pinceter  tout  le  corps 
et  farder  de  parfums  d'une  extrême  curiosité.  Et 
de  soy  il  estoit  beau  personnage,  blanc,  de  belle 
et  allègre  taille,  le  visage  plein,  les  yeux  bruns  et 
vifs,  s'il  en  faut  croire  Suétone,  car  les  statues  qui 
se  voyent  de  luy  à  Rome  ne  raportent  pas  bien 
par  tout  à  cette  peinture.  Outre  ses  femmes,  qu'il 
changea  à'  quatre  fois,  sans  conter  les  amours  de 
son  enfance  avec  le  roy  de  Bithynie  Nicomedes,  il 
eut  le  pucelage  de  cette  tant  renommée  royne 
d'iEgipte,  Cleopatra,  tesmoin  le  petit  Caesarion 
qui  en  nasquit.  Il  fit  aussi  l'amour  à  Eunoé,  royne 
de  Mauritanie,  et,  à  Romme,  à  Posthumia,  femme 
de  Servius  Sulpitius;  à  Lollia,de  Gabinius;  à  Ter- 
tulla,  de  Crassus;  et  à  Mutia  mesme,  femme  du 
grand  Pompeius  :  qui  fut  la  cause,  disent  les  his- 
toriens romains,  pourquoy  son  mary  la  répudia, 
ce  que  Plutarque  confesse  avoir  ignoré;  et  les 
Curions  père  et  fils  reprochèrent  depuis  à  Pom- 
peius, quand  il  espousa  la  fille  de  Caesar,  qu'il  se 
faisoit  gendre  d'un  homme  qui  l'avoit  fait  coqu, 
et  que  luy-mesme  avoit  accoustumé  appellera 
iEgisthus.  Il  entretint,  outre  tout  ce  nombre,  Ser- 
vilia,  sœur  de  Caton  et  mère  de  Marcus  Brutus, 
dont  chacun  tient  que  procéda  cette  grande  affec- 
tion qu'il,  portoit  à  Brutus,  par  ce  qu'il  estoit  nay 

1 .  A  [mot  supprimé]. 

2.  D'appeler. 

en  temps  auquel  il  y  avoit  apparence  qu'il  fust  nay  ' 
de  luy.  Ainsi  j'ay  raison,  ce  me  semble,  de  le 
prendre  pour  homme  extrêmement  adonné  à  cette 
desbauche  et  de  complexion  tres-amoureuse. 

Mais  l'autre  passion  de  l'ambition,  dequoy  il 
estoit  aussi  infiniment  blessé,  venant  à  combattre 
celle  là,  elle  luy  fit  incontinent  perdre  place  ^.  Ses 


1.  Qu'il  fust  issu. 

2.  Me  ressouvenant,  sur  ce  propos,  de  Mehemed,  celuy 
qui  subjugua  Constantinople  et  apporta  la  finale  extermina- 
tion du  nom  grec,  je  ne  sçache  point  où  ces  deux  passions 
se  trouvent  plus  également  balancées;  pareillement  indefa- 
tigable  ruffien  et  soldat.  Mais,  quand  en  sa  vie  elles  se  pré- 
sentent en  concurrence  l'une  de  l'autre,  l'ardeur  querelleuse 
gourmande  tousjours  l'amoureuse  ardeur;  et  ceste-cy ,  en- 
core que  ce  fust  hors  sa  naturelle  saison,  ne  regaigna  plei- 
nement l'authorité  souveraine  que  quand  il  se  trouva  en 
grande  vieillesse,  incapable  de  plus  soustenir  le  faix  des 
guerres.  Ce  qu'on  recite  pour  un  exemple  contraire  de  La- 
dislaus,  roy  de  Naples,  est  remarquable  :  que  bon  capi- 
taine, courageux  et  ambitieux,  il  se  proposoit  pour  fin  prin- 
cipale de  son  ambition  l'exécution  de  sa  volupté  et  jouis- 
sance de  quelque  rare  beauté.  Sa  mort  fut  de  mesme  :  ayant 
rengé,  par  un  siège  bien  poursuivy,  la  ville  de  Florence  si 
à  destroit  que  les  habitants  estoient  après  à  composer  de  sa 
victoire,  il  la  leur  quitta  pourveu  qu'ils  luy  livrassent  une 
fille  de  leur  ville  dequoy  il  avoit  ouy  parler,  de  beauté  ex- 
cellente. Force  fut  de  la  luy  accorder  et  garantir  la  publi- 
que ruine  par  une  injure  privée.  Elle  estoit  fille  d'un  méde- 
cin fameux  de  son  temps,  lequel  se  trouvant  engagé  en  si 
villaine  nécessité  se  résolut  à  une  haute  entrepiinse.  Comme 
chacun  paroit  sa  fille  et  l'attournoit  d'ornements  et  joyaux 
qui  la  peussent  rendre  aggreable  à  ce  nouvel  amant,  luy 
aussi  luy  donna  un  mouchoir  exquis  en  senteur  et  en  ou- 
vrage, duquel  elle  eust  à  se  servir  en  leurs  premières  appro- 

plaisirs  ne  luy  firent  jamais  desrober  une  seule 
minute  d'heure,  ny  destourner  un  pas  des  occa- 
sions qui  se  presentoient  pour  son  agrandissement. 
Cette  passion  régenta  en  luy  si  souverainement 
toutes  les  autres,  et  posséda  son  ame  d'une  au- 
thorité  si  pleine,  qu'elle  l'emporta  où  elle  voulut. 
Certes  j'en  suis  despit  quand  je  considère  au  de- 
meurant la  grandeur  de  ce  personnage  et  les  mer- 
veilleuses parties  qui  estoient  en  luy,  tant  de  suf- 
fisance en  toute  sorte  de  sçavoir  qu'il  n'y  a  quasi 
science  en  quoy  il  n'ait  escrit.  Il  estoit  tel  orateur 
que  plusieurs  ont  préféré  son  éloquence  à  celle  de 
Cicero;  et  luy-mesmes,  à  mon  advis,  n'estimoit 
luy  devoir  guère  en  cette  partie,  car  ses  deux  An- 
ticatons,  nous  sçavons  que  la  principale  occasion 
qu'il  eut  de  lesescrire,  ce  fut  pour  contre-balancer 
l'éloquence  et  perfection  du  parler  que  Cicero 
avoit  employé  au  livre  de  la  louange  de  Caton'. 
Au  demeurant,  fut-il  jamais  ame  si  vigilante,  si 
active  et  si  patiente  de  labeur  que  la  sienne?  et 
sans  doubte  encore  estoit  elle  embelliede  plusieurs 
rares  semences  de  vertu,  je  dy  vives,  naturelles  et 


ches ,  meuble  qu'elles  n'y  oublient  guère  en  ces  quartiers 
là.  Ce  mouchoir,  empoisonné  selon  la  capacité  de  son  art, 
venant  à  se  frotter  à  ces  chairs  esmeuës  et  pores  ouverts, 
inspira  son  venin  si  promptement  qu'ayant  soudain  changé 
leur  sueur  chaude  en  froide,  ils  expirèrent  entre  les  bras  l'un 
de  l'autre.  Je  m'en  revay  à  Caesar. 

I.  Et  ses  deux  Anticatons  furent  principalement  escriis 
pour  contre-balancer  le  bien  dire  que  Cicero  avoit  employé 
en  son  Caton. 

non  contrefaictes.  Il  estoit  singulièrement  sobre 
et  si  peu  délicat  en  son  manger  qu'Oppius  recite 
qu'un  jour,  luy  ayant  esté  présenté  à  table,  en 
quelque  sauce,  de  l'huyle  medecinée  au  lieu 
d'huyle  simple,  il  en  mangea  largement  pour  ne 
faire  honte  à  son  hoste.  Une  autre  fois,  il  fit 
fouetter  son  bolenger  pour  luy  avoir  servy  d'autre 
pain  que  celuy  du  commun.  Caton  mesme  avoit 
accoustumé  de  dire  de  luy  que  c'estoit  le  premier 
homme  sobre  qui  se  fust  acheminé  à  la  ruyne  de 
son  pays. 

Et  quant  à  ce  que  ce  mesme  Caton  l'appella  un 
jour  yvrongne,  cela  advint  en  cette  façon.  Estans 
tous  deux  au  Sénat,  où  il  se  parloit  du  fait  de  la 
■conjuration  de  Catilina,  de  laquelle  Csesar  estoit 
soupçonné,  on  luy  apporta  ^  de  dehors  un  brevet 
à  cachetés.  Caton,  estimant  que  ce  fust  quelque 
chose  dequoy  les  conspirez 2  l'advertissent,  le 
somma  de  le  luy  donner;  ce  que  Caesar  fut  con- 
traint de  faire  pour  éviter  un  plus  grand  soupçon. 
C'estoit  de  fortune  une  lettre  amoureuse  que  Ser- 
vilia,  sœur  de  Caton,  luy  escrivoit.  Caton,  l'ayant 
leuë,  la  luy  rejetta  en  luy  disant  :  «  Tien,  yvron- 
gne. »  Cela,  dis-je,  fut  plustost  un  mot  de  des- 
dain  et  de  colère  qu'un  exprés  reproche  de  ce 
vice;  comme  souvent  nous  injurions  ceux  qui  nous 
faschent  des  premières  injures  qui  nous  viennent 
à  la  bouche,  quoy   qu'elles  ne  soient  nullement 


On  luy  vint  apporter. 
Les  conjurez. 


I 

deues  à  ceux  à  qui  nous  les  attachons.  Joinct  que 
ce  vice  que  Caton  luy  reproche  est  merveilleuse- 
ment voisin  de  celuy  auquel  il  avoit  surpris  Caesar  : 
car  Venus  et  Bacchus  se  conviennent  volontiers, 
à  ce  que  dict  le  proverbe;  mais,  chez  moy,  Venus 
est  bien  plus  allègre  accompaignée  de  la  sobriété. 
Les  exemples  de  sa  douceur  et  de  sa  clémence 
«nvers  ceux  qui  l'avoient  offencé  sont  infinis;  je 
dis  outre  ceux  qu'il  donna  pendant  le  temps  que 
la  guerre  civile  estoit  encore  en  son  progrés,  des- 
quels il  fait  luy-mesmes  assez  sentir  par  ses  escris 
qu'il  se  servoit  pour  amollir  '  ses  ennemis  envers 
luy  2,  et  leur  faire  moins  craindre  sa  future  domi- 
nation et  sa  victoire.  Mais  si  faut  il  dire  que  ces 
exemples  là,  s'ils  ne  sont  suffisans  à  nous  tesmoi- 
gner  sa  naïve  douceur,  ils  nous  montrent  au  moins 
une  merveilleuse  confiance  et  grandeur  de  cou- 
rage en  ce  personnage.  Il  luy  est  advenu  souvent 
de  renvoyer  des  armées  toutes  entières  à  son  en- 
nemy  après  les  avoir  vaincues,  sans  daigner  seule- 
ment les  obliger  par  serment,  sinon  de  le  favo- 
riser, au  moins  de  se  contenir  sans  luy  faire  guerre  ?. 
Il  a  prins  à  trois  et  à  quatre  fois4  tels  capitaines 
de  Pompeius,  et  autant  de  fois  remis  en  liberté. 
Pompeius  declaroit  ses  ennemis  tous  ceux  qui  ne 
l'accompaignoient  à  la  guerre;  et  luy,  fit  procla- 

1 .  Pour  amadouer. 

2.  Envers  luy  [mots  supprimés]. 

3.  Sans  luy  faire  la  guerre. 

4.  Prins  trois  et  quatre  fois. 

Montaigne.  V.  '  5 

mer  qu'il  tenoit  pour  amis  tous  ceux  qui  ne  bou- 
geoient  et  qui  ne  s'armoyent  effectuellement 
contre  luy.  A  ceux  de  ses  capitaines  qui  se  desro- 
boient  de  luy  pour  aller  prendre  autre  condition, 
il  r'envoioit  encore  les.  armes,  chevaux  et  équi- 
page. Les  villes  qu'il  avoit  prinses  par  force,  il  les 
laissoit  en  liberté  de  suyvre  tel  party  qu'il  leur 
plairoit,  ne  leur  donnant  autre  garnison  que  la 
mémoire  de  sa  douceur  et  clémence.  Il  deffendit, 
le  jour  de  sa  grande  bataille  de  Pharsale,  qu'on  ne 
mist  qu'à  toute  extrémité  la  main  sur  les  citoyens 
romains. 

Voylà  des  traits  bien  hazardeux,  selon  mon 
jugement;  et  n'est  pas  merveilles  si,  aux  guerres 
civiles  que  nous  sentons,  ceux  qui  combattent 
comme  luy  Testât  ancien  de  leur  pays  n'en  imitent 
l'exemple  :  ce  sont  moyens  extraordinaires,  et 
qu'il  n'appartient  qu'à  la  fortune  de  Caesar  et  à 
son  admirable  pourvoyance  de  heureusement  con- 
duire. Quand  je  considère  la  grandeur  incompa- 
rable de  cette  ame,  j'excuse  la  victoire  de  ne  s'estre 
peu  depestrer  de  luy,  voire  en  cette  tres-injuste 
et  tres-inique  cause. 

Pour  revenir  à  sa  clémence,  nous  en  avons  plu- 
sieurs naifs  exemples  au  temps  de  sa  domination, 
lors  que,  toutes  choses  estant  réduites  en  sa  main, 
il  n'avoit  plus  à  se  feindre.  Caius  Memmius  avoit 
escrit  contre  luy  des  oraisons  tres-poignantes, 
ausquelles  il  avoit  bien  aigrement  respondu;  si  ne 
laissa-il  bien  tost  après  de  aider  à  le  faire  consul. 
Caius  Calvus,  qui  avoit  faict  plusieurs  epigrammes 

injurieux  contre  luj,  ayant  employé  de  ses  amis 
pour  le  reconcilier,  Caesar  se  convia  luy  mesme  à 
luy  escrire  le  premier.  Et  nostre  bon  Catulle, 
qui  l'avoit  testonné  si  rudement  sous  le  nom  de 
Mamurra,  s'en  estant  venu  excuser  à  luj,  il  le  fit 
ce  jour  mesme  soupper  à  sa  table.  Ayant  esté  ad- 
verty  d'aucuns  qui  parloient  mal  de  luy,  il  n'en 
fit  autre  chose  que  de'  déclarer,  en  une  sienne 
harangue  publique,  qu'il  en  estoit  adverty.  Il 
craignoit  encore  moins  ses  ennemis  qu'il  ne  les 
haissoit.  Aucunes  conjurations  et  assemblées  qu'on 
faisoit  contre  luy  ^  luy  ayant  esté  descouvertes,  il 
se  contenta  de  publier  par  edit  qu'elles  luy  es- 
toient  connues,  sans  autrement  en  poursuyvre  les 
autheurs. 

Quant  au  respect  qu'il  avoit  à  ses  amis,  Caius 
Oppius  voyageant  avec  luy  et  se  trouvant  mal,  il 
luy  quitta  un  seul  logis  qu'il  y  avoit,  et  coucha 
toute  la  nuict  sur  la  dure  et  au  descouvert. 

Quant  à  sa  justice,  il  fit  mourir  un  sien  servi- 
teur qu'il  aimoit  singulièrement,  pour  avoir  couché 
avecques  la  femme  d'un  chevalier  romain,  quoy 
que  personne  ne  s'en  plaignist.  Jamais  homme 
n'apporta  ny  plus  de  modération  en  sa  victoire, 
ny  plus  de  resolution  en  la  fortune  contraire. 

Mais  toutes  ces  belles  inclinations  furent  alté- 
rées et  estouffées  par  cette  furieuse  passion  ambi- 
tieuse, à  laquelle  il  se  laissa  si  fort  emporter  qu'on 

1 .  De  [mot  supprimé]. 

2.  Contre  sa  vie. 

peut  aisément  maintenir  qu'elle  tenoit  le  timon  et 
le  gouvernail  de  toutes  ses  actions.  D'un  homme 
libéral  elle  en  rendit  un  voleur  publique  pour 
fournir  à  cette  profusion  et  à  sa'  largesse,  et  luy 
fit  dire  ce  vilain  et  tres-injuste  mot,  que  si  les  plus 
meschans  et  perdus  hommes  du  monde  luy  avoient 
esté  fidelles  au  service  de  son  agrandissement,  il 
les  cheriroit  et  avanceroit  de  son  pouvoir  aussi 
bien  que  les  plus  gens  de  bien;  l'enyvra  d'une 
vanité  si  extrême  qu'il  osoit  se  vanter  en  présence 
de  ses  concitoyens  d'avoir  rendu  cette  grande 
Republique  Romaine  un  nom  sans  forme  et  sans 
corps,  et  dire  que  ses  responces  dévoient  meshuy 
servir  de  loix,  et  recevoir  assis  le  corps  du  Sénat 
venant  vers  luy,  et  souffrir  qu'on  l'adorast  et  qu'on 
luy  fist  en  sa  présence  des  honneurs  divins. 
Somme,  ce  seul  vice,  à  mon  advis,  perdit  en  luy 
le  plus  beau  et  le  plus  riche  naturel  qui  fut  on- 
ques,  et  a  rendu  sa  mémoire  abominable  à  tous 
les  gens  de  bien,  pour  avoir  voulu  chercher  sa 
gloire  de  la  ruyne  de  son  pays  et  subversion  de  la 
plus  puissante  et  fleurissante  chose  publique  que 
le  monde  verra  jamais. 

Il  se  pourroit  bien,  au  contraire,  trouver  plu- 
sieurs exemples  de  grands  personnages  ausquels  la 
volupté  a  faict  oublier  la  conduite  de  leurs  affaires, 
comme  Marcus  Antonius  et  autres;  mais  où  l'a- 
mour et  l'ambition  seroient  en  égale  balance  et 
viendroient  à  se  chocquer  de  forces  pareilles,  je  ne 

i.  A  sa  [mots  supprimés]. 

fay  aucun  double  que  cette-cy  ne  gaignast  le  pris 
de  la  maistrise. 

Or,  pour  me  remettre  sur  mes  brisées,  c'est 
beaucoup  de  pouvoir  brider  nos  appétits  par  le 
discours  de  la  raison,  ou  de  forcer  nos  membres, 
par  violence,  à  se  tenir  en  leur  devoir;  mais  de 
nous  foitter  pour  Tinterest  de  nos  voisins,  de  non 
seulement  nous  deffaire  de  cette  douce  passion  qui 
nous  chatouille,  du  plaisir  que  nous  sentons  de 
nous  voir  aggreables  à  autruyet  aymez  et  recher- 
chez d'un  chascun,  mais  encore  de  prendre  en 
haine  et  à  contre-cœur  nos  grâces  qui  en  sont 
cause,  et  de'  condamner  nostre  beauté  par  ce  que 
quelqu'autre  s'en  eschauffe,  je  n'en  ay  veu  guère 
d'exemples.  Cettuy-cy  en  est  :  Spurina,  jeune 
homme  de  la  Toscane, 

Qualis  gemma  micat,  fulpum  quœ  dividit  aurum. 
Aut  collo  decus  aut  capiti,  vel  quak,  per  artem 
Inclusum  buxo  aut  Oricia  tenhintho, 
Lucet  ebur, 

estant  doué  d'une  singulière  beauté,  et  si  exces- 
sive que  les  yeux  plus  continents  ne  pouvoient  en 
souffrir  l'esclat  sans  alarme 2,  ne  se  contentant  point 
de  laisser  sans  secours  tant  de  fièvre  et  de  feu 
qu'il  alloit  attisant  par  tout,  entra  en  furieux  des- 
pit  contre  soy-mesmes  et  contre  ces  riches  presens 
que  nature  luy  avoit  faits,  comme  si  on  se  devoit 


1.  De  [mot  supprimé]. 

2.  En  souffrir  l'esclat  coniinemment. 

prendre  à  eux  de  la  faute  d'autruy,  et  détailla  et 
troubla,  à  force  de  playes  qu'il  se  fit  à  escient  et  de 
cicatrices,  la  parfaicte  proportion  et  ordonnance 
que  nature  avoit  si  curieusement  observée  en  son 


visaee  '. 


I.  Pour  en  dire  mon  advis,  j'admire  telles  actions  plus 
que  je  ne  les  honnore  :  ces  excez  sont  ennemis  de  mes  rè- 
gles. Le  dessein  en  fut  beau  et  conscientieux,  mais,  à  mon 
advis,  un  peu  manque  de  prudence.  Quoy  ?  si  sa  laideur 
servit  depuis  à  en  jelter  d'autres  au  péché  de  mespris  et  de 
haine  ou  d'envie  pour  la  gloire  d'une  si  rare  recommanda- 
tion, ou  de  calomnie,  interprétant  cette  humeur  à  une  for- 
cenée ambition.  Y  a-il  quelque  forme  de  laquelle  le  vice  ne 
tire,  s'il  veult,  occasion  à  s'exercer  en  quelque  manière?  Il 
estoit  plus  juste  et  aussi  plus  glorieux  quMl  fîst  de  ces  dons 
de  Dieu  un  subject  de  vertu  exemplaire  et  de  règlement. 

Ceux  qui  se  desrobent  aux  offices  communs  et  à  ce  nom- 
bre infini  de  règles  espineuses  à  tant  de  visages  qui  lient  un 
homme  d'exacte  preud'hommie  en  la  vie  civile,  font,  à  mon 
gré,  une  belle  espargne,  quelque  pointe  d'aspreté  peculiere 
qu'ils  s'enjoignent  :  c'est  aucunement  mourir  pour  fuir  la 
peine  de  bien  vivre.  Ils  peuvent  avoir  autre  prix;  mais  le 
prix  de  la  difficulté,  il  ne  m'a  jamais  semblé  qu'ils  l'eussent, 
ny  qu'en  malaisance,  il  y  ait  rien  audelà  de  se  tenir  droit 
emmy  les  flots  de  la  presse  du  monde,  respondant  et  satisfai- 
sant loyalement  à  touts  les  membres  de  sa  charge.  Il  est  à 
Tadventure  plus  facile  de  se  passer  nettement  de  tout  le  sexe 
que  de  se  maintenir  deuëment  de  tout  poinct  en  la  compa- 
gnie de  sa  femme;  et  a  l'on  dequoy  couler  plus  incurieuse- 
ment  en  la  pauvreté  qu'en  l'abondance  justement  dispensée  : 
l'usage  conduit  selon  raison  a  plus  d'aspreté  que  n'a  l'abs- 
tinence. La  modération  est  vertu  bien  plus  affaireuse  que 
n'est  la  souffrance.  Le  bien  vivre  du  jeune  Scipion  a  mille 
façons;  le  bien  vivre  de  Diogenes  n'en  a  qu'une  :  ceste-cy 
surpasse   d'autant   en   innocence    les  vies  ordinaires,  comme 

Observations  sur  les  moyens  de  faire  la  guerre 
de  Julius  Cxsar. 

ON  recite  de  plusieurs  chefs  de  guerre,  qu'ils 
ont  eu  certains  livres  en  particulière  recom- 
mandation :  comme  le  grand  Alexandre,  Homère  ■  ; 
Marcus  Brutus,  Polybius;  Charles  cinquiesme, 
Philippe  de  Comines;  et  dit-on,  de  ce  temps,  que 
Machiavel  est  encores  ailleurs  en  crédit.  Mais  le 
feu  mareschal  Strossy,  qui  avoit  pris  Caesar  pour 
sa  part,  avoit  sans  doubte  bien  mieux  choisi:  car, 
à  la  vérité,  ce  devroit  estre  le  bréviaire  de  tout 
homme  de  guerre,  comme  estant  le  vray  et  sou- 
verain patron  de  l'art  militaire;  et  Dieu  sçait  en- 
core de  quelle  grâce  et  de  quelle  beauté  il  a  fardé 
cette  riche  matière,  d'une  façon  de  dire  si  pure, 
si  délicate  et  si  parfaicte,-  que,  à  mon  goust,  il 
n'y  a  aucuns  escrits  au  monde  qui  puissent  estre 
comparables  aux  siens  en  cette  partie. 

Je  veux  icy  enregistrer  certains  traicts  parti- 
culiers et  rares,  sur  le  faict  de  ses  guerres,  qui  me 
sont  demeurez  en  mémoire. 

Son  armée  estant  en  quelque    effroy  pour    le 


les   exquises   et  accomplies   la   surpassent  en   utilité   et  en 
force. 

I.  Scipion  Aphricain,  Xenophon. 

bruit  qui  couroit  des  grandes  forces  que  menoit 
contre  luy  le  roy  Juba,  au  lieu  de  rabattre  l'opi- 
nion que  ses  soldats  en  avojent  prise  et  appetisser 
les  moyens  de  son  ennemy,  les  ayant  faict  assem- 
bler pour  les  r'asseurer  et  leur  donner  courage,  il 
print  une  voye  toute  contraire  à  celle  que  nous 
avons  accoustumé  :  car  il  leur  dit  qu'ils  ne  se  mis- 
sent plus  en  peine  de  s'enquérir  des  forces  que 
menoit  le  roy  Juba  ',  et  qu'il  en  avoit  eu  un  ^  bien 
certain  advertissement;  et  lors  il  leur  en  fit  le  nom- 
bre, surpassant  de  beaucoup  et  la  vérité  et  la  re- 
nommée qui  en  couroit  en  son  armée,  suyvant  ce 
que  conseille  Cyrus  en  Xenophon;  d'autant  que 
la  tromperie  n'est  pas  si  grande  de  trouver  les 
ennemis  par  effet  plus  foybles  qu'on  n'avoit  espéré, 
que,  les  ayant  jugez  foybles  par  réputation,  les 
trouver  après  à  la  vérité  bien  forts?. 

Il  accoustumoit  sur  tout  ses  soldats  à  obeyr 
simplement,  sans  se  mesler  de  contreroller  ou 
parler  des  desseins  de  leur  capitaine,  lesquels  il 
ne  leur  communiquoit  que  sur  le  point  de  l'exé- 
cution ;  et  prenoit  plaisir,  s'ils  en  avoyent  descou- 
vert quelque  chose,  de  changer  sur  le  champ 
d'advis  pour  les  tromper;  et  souvent  pour  cest 
effet  ayant  assigné  un  logis  en  quelque  lieu,  il 

1.  Que  menoit  l'ennemy. 

2.  Un  [mot  supprimé]. 

3.  D'autant  que  la  tromperie  n'est  pas  de  tel  interest,  de 
trouver  les  ennemis  par  effect  plus  foibles  qu'on  n'avoit  es- 
péré, que  de  les  trouver  à  la  vérité  bien  forts,  après  les 
avoir  jugez  foibles  par  réputation. 

passoit  outre  et  alongeoit  la  journée,  et'  notam- 
ment s'il  faisoit  mauvais  temps  et  pluvieux. 

Les  Souisses,  au  commencement  de  ses  guerres 
de  Gaule,  ayans  envoyé  vers  luj  pour  leur  don- 
ner passage  au  travers  des  terres  des  Romains,  es- 
tant délibéré  de  les  empescher  par  force,  il  leur 
contrefit  toutes-fois  un  bon  visage,  et  print  quel- 
ques jours  de  delay  à  leur  faire  responce,  pour  se 
servir  de  ce  loisir  à  assembler  son  armée.  Ces 
pauvres  gens  ne  sçavojent  pas  combien  ce  per- 
sonnage estoit^  excellent  mesnager  du  temps  : 
car  il  redit  maintes-fois  que  c*est  la  plus  souve- 
raine partie  d'un  capitaine  que  la  science  de  pren- 
dre au  point  les  occasions,  et  la  diligence,  qui 
est  en  ses  exploits  à  la  vérité  inouye  et  incroyable. 

S'il  n'estoit  guiere  conscientieux  5  en  cela,  de 
prendre  advantage  sur  son  ennemy  sous  couleur 
d'un  traité  d'accord,  il  l'estoit  aussi  peu  en  ce 
qu'il  ne  requeroit  en  ses  soldats  autre  vertu  que 
la  vaillance,  ny  ne  punissoit  guiere  autres  vices 
que  la  mutination  et  la  désobéissance.  Souvent, 
après  ses  victoires,  il  leur  laschoit  la  bride  à  toute 
licence,  les  dispensant  pour  quelque  temps  des 
règles  de  la  discipline  militaire,  adjoustant  à  cela 
qu'il  avoit  des  soldats  si  bien  créez  que,  tous  per- 
fumez  et  musquez*,  ils  ne  laissoient  pas  d'aller  fu- 
rieusement au  combat.   De  vray,  il  aymoit  qu'ils 


1.  Et  [mot  supprimé]. 

2.  Combien  //  estoit. 

3.  Fort  conscientieux. 

fussent  richement  armez,  et  leur  faisoit  porter  des 
harnois  gravez,  dorez  et  argentez,  afin  que  le 
soing  de  la  conservation  de  leurs  armes  les  rendist 
plus  aspres  à  se  défendre.  Parlant  à  eux,  il  les 
appelloit  du  nom  de  Compaigons,  que  nous 
usons  encore  :  ce  qu'Auguste,  son  successeur, 
reforma,  estimant  qu'il  l'avoit  fait  pour  la  néces- 
sité de  ses  affaires  et  pour  flater  le  cœur  de  ceux 
qui  ne  le  su^^voyent  que  volontairement; 

Rheni  mihi  Csesar  in  undis 
Dux  erat,  hic  socius  :  facinus  quos  inquinat  sequat  ; 

mais  que  cette  façon  estoit  trop  molle  et  trop  ra- 
baissée '  pour  la  dignité  d'un  empereur  et  gênerai 
d'armée,  et  remit  en  train  de  les  appeller  seule- 
ment Soldats. 

A  cette  courtoisie  Caesar  mesloit  toutes-fois 
une  grande  sévérité  et  asseurance^  à  les  reprimer. 
La  neufiesme  légion  s'estant  mutinée  au  prés  de 
Plaisance,  il  la  cassa  avec  ignominie,  quoy  que 
Pompeius  fust  lors  encore  en  pieds,  et  ne  la  ré- 
cent en  grâce  qu'avec  plusieurs  supplications.  Il 
les  rapaisoit  plus  par  authorité  et  par  audace  que 
par  douceur. 

Là  où  il  parle  de  son  passage  de  la  rivière  du 
Rhin  vers  l'Alemaigne,  il  dit  qu'estimant  indigne 
de  l'honneur  du  peuple  romain  qu'il  passast  son 
armée  à  navires,  il  fit  dresser  un  pont   afin  qu'il 


1 .  Estoit  trop  rabbaissée. 

2.  Et  asseurance  [mots  supprimés]. 

passast  à  pied  ferme.  Ce  fut  là  qu'il  bastitcepont 
admirable  dequoy  il  dechifre  particulièrement  la 
fabrique  :  car  il  ne  s'arreste  si  volontiers  en  nul 
endroit  de  ses  faits,  qu'à  nous  représenter  la  sub- 
tilité de  ses  inventions  en  telle  sorte  d'ouvrages 
de  main. 

J'y  ay  aussi  remarqué  cela,  qu'il  fait  grand  cas 
de  ses  exhortations  aux  soldats  avant  le  combat  : 
car,  où  il  veut  monstrer  avoir  esté  surpris  ou 
pressé,  il  allègue  tousjours  cela,  qu'il  n'eut  pas 
seulement  loysir  de  haranguer  son  armée.  Avant 
cette  grande  bataille  contre  ceux  de  Tournay, 
«  Caesar,  dict-il,  ayant  ordonné  du  reste,  courut 
soudainement  où  la  fortune  le  porta,  pour  enhor- 
teri  ses  gens;  et ,  rencontrant  la  dixiesme  légion, 
il  n'eut  loisir  de  leur  dire,  sinon  qu'ils  eussent 
souvenance  de  leur  vertu  accoustumée,  qu'ils  ne 
s'estonnassent  point  et  soustinsent  hardiment 
l'effort  des  adversaires;  et  par  ce  que  l'ennemy 
estoit  des-jà  approché  à  un  jet  de  trait,  il  donna 
le  signe  de  la  bataille;  et  de  là  estant  passé  sou- 
dainement ailleurs  pour  en  encourager  d'autres,  il 
trouva  qu'ils  estoyent  des-jà  aux  prises.  »  Voylà 
ce  qu'il  en  dict  en  ce  lieu  là.  De  vray,  sa  langue 
luy  a  fait  en  plusieurs  lieux  de  bien  notables  ser- 
vices; et  estoit,  de  son  temps  mesme,  son  élo- 
quence militaire  en  telle  recommendation  que 
plusieurs  en  son  armée  recueilloyent  ses  haran- 
gues; et  par  ce  moyen  il  en  fut  assemblé  des  vo- 

I .  Pour  exhorter. 

lûmes  qui  ont  duré  long  temps  après  luy.  Son 
parler  avoit  des  grâces  particulières,  si  que  ses 
familiers,  et  entre  autres  Auguste,  ojant  reciter  ce 
qui  en  avoit  esté  recueilli,  reconnoissoit  jusques  aux 
phrases  et  aux  mots  ce  qui  n'estoit  pas  du  sien, 
C'estoit  le  plus  laborieux  chef  de  guerre  et  le  plus 
diligent  qui  fut  onques  '. 

La  première  fois  qu'il  sortit  de  Rome  avec 
charge  publique,  il  arriva  en  huit  jours  à  la  rivière 
du  Rhône,  ayant  dans  sa  coche  ^  devant  luy  un  se- 
crétaire ou  deux  qui  escrivoyent  sans  cesse,  et 
derrière  luy  celuy  qui  portoit  son  espée.  Et  certes, 
quand  on  ne  feroit  qu'aler,  à  peine  pourroit  on 
atteindre  à  cette  promptitude  dequoy,  tousjours 
victorieux,  ayant  laissé  la  Gaule  et  suyvant  Pom- 
peius  à  Brindes,  il  subjuga  Tltalie  en  dix  huict 
jours,  revint  de  Brindes  à  Rome;  de  Rome  il  s'en 
alla  au  fin  fonds  de  l'Espaigne,  où  il  passa  des 
difficultez  extrêmes  en  la  guerre  contre  Affranius 
et  Petreius,  et  au  long  siège  de  Marseille.  De  là 
il  s'en  retourna  en  la  Macédoine,  battit  l'armée 
romaine  à  Pharsale,  passa  de  là,  suyvant  Pom- 
peius,  en  ^Egypte,  laquelle  il  subjuga;  d'iEgypte 
il  vint  en  Syrie  et  au  pays  du  Pont  3,  où  il  com- 
batit  Pharnaces  ;  de  là  en  Afrique  ,  où  il  deffit 
Scipion  et  Juba,  et  rebroussa  encore  par  l'Italie 


1.  C'estoit  le  plus  laborieux  chef  de  guerre,  etc.  [phrase 
supprimée]. 

2.  Dans  son  coche. 

3.  Au  pays  de  Pont. 


I 

en  Espaigne,  où  il  deffit  les  enfans  de  Pompeius  : 

Ocior  et  cœli  flammis  et  tigride  fœta; 
Ac  veluti  montis  saxum  de  vertice  przceps 
Cum  ruit  avulsum  vento,  seu  iurbidus  imber 
Proluit,  aut  annis  solvit  sublapsa  vetustas, 
Fertur  in  abruptum  magno  mons  improbus  actu, 
Exullatque  solo,  silvas,  armenta  virosque 
Involvens  secum. 

Parlant  du  siège  d'Avaricum,  il  dit  que  c'es- 
toit  sa  coustume  de  se  tenir  nuict  et  jour  prés  des 
ouvriers  qu'il  avôit  en  besoigne.  En  toutes  entre- 
prises de  conséquence,  il  faisoit  tousjours  la  des- 
couverte luy  mesme,et  ne  passa  jamais  son  armée 
en  lieu  qu'il  n'eust  premièrement  reconnu.  Et,  si 
nous  croyons  Suétone,  quand  il  fit  l'entreprise  de 
trajetter  en  Angleterre,  il  fut  le  premier  à  sonder 
le  gué. 

Il  avoit  accoustumé  de  dire  qu'il  aimoit  mieux 
la  victoire  qui  se  conduisoit  par  conseil  que  par 
force.  Et,  en  la  guerre  contre  Petreius  et  Afra- 
nius,  la  fortune  luy  présentant  une  bien  apparante 
occasion  d'advantage,  il  la  refusa,  dit-il,  espérant 
avec  un  peu  plus  de  longueur,  mais  moins  de  ha- 
zard,  venir  à  bout  de  ses  ennemis.  Il  fit  aussi  là 
un  merveilleux  traict,  de  commander  à  tout  son 
ost  de  passer  à  nage  la  rivière  sans  aucune  néces- 
sité : 

Rapuitque  ruens  in  prxlia  miles, 
Quod  fiigiens  timuisset,  iter  :  mox  uda  receptis 
Membra  fovent  armis,  gelidosque  a  gurgite,  cursu 
Restituant  artus. 

Je  le  trouve  un  peu  plus  retenu  et  considéré  en 
ses  entreprinses  qu'Alexandre  :  car  cettuy-cy  sem- 
ble rechercher  et  courir  à  force  les  dangiers, 
comme  un  impétueux  torrent  qui  choque  et  atta- 
que sans  discrétion  et  sans  choix  tout  ce  qu'il  ren- 
contre : 

Sic  tauriformis  volvilur  Aufidus, 
Qui  régna  Dauni  perfluit  Appuli, 
Duin  sxvit,  horrendainqiie  cultis 
Diluvie.in  meditatur  agris. 

Aussi  estoit-il  embesoigné  en  la  fleur  et  première 
chaleur  de  son  aage,  là  où  Caesar  s'y  print  estant 
des-jà  meur  et  bien  avancé  :  outre  ce  qu'Alexan- 
dre estoit  d'une  température  4)lus  sanguine,  colère 
et  ardente,  et  si  esmouvoit  encore  cette  humeur 
par  le  vin,  duquel  Cassar  estoit  tres-abstinent. 

Mais  où  les  occasions  de  la  nécessité  se  presen- 
toyent  et  où  la  chose  le  requeroit,  il  ne  fut  jamais 
homme  faisant  meilleur  marché  de  sa  personne. 
Quant  à  moy,  il  me  semble  lire  en  plusieurs  de 
ses  exploits  une  certaine  résolution  de  se  perdre, 
pour  fuyr  la  honte  d'estre  vaincu.  En  cette  grande 
bataille  qu'il  eut  contre  ceux  de  Tournay,  il  cou- 
rut se  présenter  à  la  teste  des  ennemis  sans  bou- 
cler', comme  il  se  trouva,  voyant  la  pointe  de 
son  armée  s'esbranler  :  ce  qui  luy  est  advenu 
plusieurs  autres  fois.  Oyant  dire  que  ses  gens 
estoyent  assiégez,  il  passa  desguisé  au  travers 
l'armée  ennemie  pour  les  aller  fortifier  de  sa  pre- 

1 .  Sans  bouclier. 

sence.  Ayant  traversé  à  Dirrachium  avec  bien  pe- 
tites forces,  et  voyant  que  le  reste  de  son  armée, 
qu'il  avoit  laissée  à  conduire  à  Antonius,  tardoit 
à  le  suivre,  il  entreprit  luy  seul  de  repasser  la  mer 
au  travers  d'une  très-grande  tormente  ',  etse  des- 
roba  pour  aller  reprendre  luy  mesme  2  le  reste  de 
ses  forces,  les  ports  de  delà  et  toute  la  mer  estant 
saisie  par  Pompeius. 

Et  quant  aux  entreprises  qu'il  a  faites  à  main 
armée, il  y  en  a  plusieurs  qui  surpassent  en  hazard 
tout  discours  de  raison  militaire  :  car  avec  com- 
bien foibles  moyens  entreprint-il  de  subjuger  le 
royaume  d'iEgypte,  et  depuis  d'aller  attaquer  les 
forces  de  Scipion  et  de  Juba  de  dix  parts  plus 
grandes  que  les  siennes?  Ces  gens  là  ont  eu  je  ne 
sçay  quelle  plus  qu'humaine  et  extraordinaire  î 
confiance  de  leur  fortune;  et  disoit-il  qu'il  falloit 
exécuter,  non  pas  consulter,  les  hautes  entre- 
prises. Après  la  bataille  de  Pharsale,  ayant  envoyé 
son  armée  devant  en  Asie  et  passant  avec  un  seul 
vaisseau  4  le  destroit  de  l'Hellespont,  il  rencontra 
en  mer  Lucius  Cassius  avec  dix  gros  navires  de 
guerre.  Il  eut  le  courage  non  seulement  de  l'at- 
tendre, mais  de  tirer  droit  vers  luy  et  le  sommer 
de  se  rendre;  et  en  vint  à  bout. 

Ayant  entrepris  ce  furieux  siège  d'Alexia,  où  il 

1 .  Par  une  très-grande  tormente. 

2.  Luy  mesme  [mots  supprimés]. 

3.  Et  extraordinaire  [mots  supprimés]. 

4.  Comme  il  eust  envoyé  son  armée  devant  en  Asie  et 
passast  avec  un  seul  vaisseau. 

y  avoit  quatre  vints  mille  hommes  de  defîence, 
toute  la  Gaule  s'estant  eslevée  pour  luy  courre  sus 
et  lever  le  siège,  et  dressé  une  armée  de  cent  neuf 
mille  chevaux  et  de  deux  cens  quarante  mille 
hommes  de  pied,  quelle  hardiesse  et  maniacle 
confiance  fut  ce  de  n'en  vouloir  abandonner  son 
entreprise  et  se  résoudre  à  deux  si  grandes  diffi- 
cultez  ensemble  ?  Lesquelles  toutesfois  il  soustint; 
et,  après  avoir  gaigné  cette  grande  bataille  contre 
ceux  de  dehors,  rengea  bien  tost  à  sa  mercy  ceux 
qu'il  tenoit  enfermez.  Il  en  advint  autant  à  Lu- 
cullus  au  siège  de  Tigranocerta  contre  le  roy 
Tigranes,  mais  d'une  condition  dispareille,  veu 
la  mollesse  des  ennemis  à  qui  LucuUus  avoit  af- 
faire. 

Je  veux  icy  remarquer  deux  rares  evenemens  et 
extraordinaires  sur  le  fait  de  ce  siège  d'Alexia  : 
l'un,  que  les  Gaulois,  s'assemblans  pour  venir 
trouver  là  Caesar,  ayans  faict  dénombrement  de 
toutes  leurs  forces,  résolurent  en  leur  conseil  de 
retrancher  une  bonne  partie  de  cette  grande  mul- 
titude, de  peur  qu'ils  n'en  tombassent  en  confu- 
sion. Cet  exemple  est  rare  et  nouveau'  de  crain- 
dre à  estre  trop  ;  mais,  à  le  bien  prendre,  il  est 
vray-semblable  que  le  corps  d'une  armée  doit  avoir 
une  grandeur  modérée  et  réglée  à  certaines  bornes, 
soit  pour  la  difficulté  de  la  nourrir,  soit  pour  la 
difficulté  de  la  conduire  et  tenir  en  ordre.  Au  moins 
seroit  il  bien  aisé  à  vérifier,  par  exemple,  que  ces 

I,  Cet  exemple  est  nouveau. 

armées  monstrueuses  en  nombre  n'ont  jamais  rien 
fait  qui  vaille'.  L'autre  point,  qui  semble  estre 
contraire  et  à  l'usage  et  à  la  raison  de  la  guerre, 
c'est  que  Vercingentorix,  qui  estoit  nommé  chef 
et  gênerai  de  toutes  les  parties  des  Gaules  révol- 
tées contre  Caesar^jprint  party  de  s'aller  enfermer 
dans  Alexia.  Car  celuj  qui  commande  à  tovt  un 
pays  ne  se  doit  jamais  engager  qu'au  cas  de  cette 
extrémité  qu'il  y  alast  de  sa  dernière  place  et  qu'il 
n'y  eust  rien  plus  à  espérer  qu'en  la  deffence  d'i- 
celle.  Autrement  il  se  doit  tenir  libre,  pour  avoir 
moyen  de  pourvoir  en*general  à  toutes  les  parties 
de  son  gouvernement. 

Pour  revenir  à  Caesar,  il  devint,  avec  le  temps, 
un  peu  plus  tardif  et  plus  considéré,  comme  tes- 
moigne  son  familier  Oppius  :  estimant,  dicl  Sué- 
tone 3,  qu'il  ne  devoit  aysement  bazarder  l'hon- 
neur de  tant  de  victoires,  lequel  une  seule  defor- 
tune  luy  pourroit  faire  perdre.  C'est  ce  que  disent 


1.  N'ont  guère  rien  fait  qui  vaille.  Suivant  le  dire  de 
Cyrus  en  Xenophon,  ce  n'est  pas  le  nombre  des  hommes, 
ains  le  nombre  des  bons  hommes,  qui  faict  l'advantage,  le 
demeurant  servant  plus  de  destourbier  que  de  secours.  Et 
Bajazet  print  le  principal  fondement  à  sa  resolution  de  livrer 
journée  à  Tamburlan,  contre  l'advis  de  tous  ses  capitaines, 
sur  ce  que  le  nombre  innombrable  des  hommes  de  son 
ennemy  luy  donnoit  certaine  espérance  de  confusion.  Scan- 
derbech,  bon  juge  et  très-expert,  avoit  accoustumé  de  dire 
que  dix  ou  douze  mille  combattans  fidèles  dévoient  baster 
à  un  suffisant  chef  de  guerre  pour  garantir  sa  réputation  en 
toute  sorte  de  besoing  militaire. 

2.  Contre  Cxsar  [mots  supprimés]. 

3.  Dict  Suétone  [mots  supprimés]. 

Montaigne.  V.  1 1 

les  Italiens  de  ce  temps  ',  quand  ils  veulent  repro- 
cher cette  hardiesse  téméraire  qui  se  void  en  la 
jeunesse  2,  les  nommant  «  nécessiteux  d'honneur  », 
bisognosi  d'honoré;  et  qu'estant  encore  en  cette 
grande  faim  et  disete  de  réputation,  ils  ont  raison 
de  la  chercher  à  quelque  pris  que  ce  soit,  ce  que 
ne  doivent  pas  faire  ceux  qui  en  ont  desjà  acquis 
à  suffisance.  Il  y  peut  avoir  quelque  juste  mode- 
ration  en  ce  désir  de  gloire,  et  quelque  sacieté 
en  cet  appétit,  comme  aux  autres;  assez  de  gens 
le  practiquent  ainsi?. 

Il  estoit  bien  esloigné  de  cette  religion  des  an- 
ciens Romains,  qui  ne  se  vouloyent  prévaloir  en 
leurs  guerres  que  de  la  vertu  simple  et  najfve  ; 
mais  encore  y  aportoit  il  plus  de  conscience  que 
nous  ne  ferions  à  cette  heure,  et  n'approuvoit  pas 
toutes  sortes  de  moyens  pour  acquérir  la  victoire. 
En  la  guerre  contre  Ariovistus,  estant  à  parlemen- 
ter avec  luy,il  y  survint  quelque  remuement  entre 
les  deux  armées,  qui  commença  par  la  faute  des 
gens  de  cheval  d' Ariovistus.  Sur  ce  tumulte,  Caesar 
se  trouva  avoir  fort  grand  advantage  sur  ses  enne- 
mis ;  toutesfois  il  ne  s'en  voulut  point  prévaloir, 
de  peur  qu'on  luy  peust  reprocher  d'y  avoir  pro- 
cédé de  mauvaise  foy. 

Il  avoit  accouslumé  de  porter  unaccoustrement 
riche  au  combat  et  de  couleur  esclatante  pour  se 


i.  De  ce  temps  [mots  supprimés]. 

2.  Qui  se  void  aux  jeunes  gens. 

3.  Ainsin. 

faire  remarquer.  Il  tenoit  la  bride  plus  estroite  à 
ses  soldats,  et  les  tenoit  plus  de  court  estant  prés 
des  ennemis.  Quand  les  anciens  Grecs  vouloyent 
accuser  quelqu'un  d'extrême  insuffisance,  ils  di- 
soyent  en  commun  proverbe  qu'il  ne  sçavoit  ny 
lire  ny  nager.  Il  avoit  cette  mesme  opinion,  que 
la  science  de  nager  estoit  très-utile  à  l'usage  de 
la  guerre',  et  en  tira  plusieurs  commodilez  :  s'il 
avoit  à  faire  diligence,  il  franchissoit  ordinaire- 
ment à  nage  les  rivières  qu'il  rencontroit,  car  il 
aymoit  à  voyager  à  pied  comme  le  grand  Alexan- 
dre. En  ^Egypte,  ayant  esté  forcé,  pour  se  sauver, 
de  se  jetter^  dans  un  petit  bateau,  et  tant  de  gens 
s*y  estant  lancez  quant  et  luy  qu'il  estoit  en  dan- 
ger d'aller  à  fons,  il  ayma  mieux  se  jetter  en  la  mer 
et  gaigna  sa  flote  à  nage,  qui  estoit  plus  de  deux 
cents  pas  de  làî,  tenant  en  sa  main  gauche  ses 
tablettes  hors  de  Teau  et  trainant  à  belles  dents 
sa  cotte  d'armes,  afin  que  l'ennemy  n'en  jouyst, 
estant  desjà  bien  avancé  sur  l'eage. 

Jamais  chef  de  guerre  n'eut  tant  de  créance  sur 
ses  soldats  :  au  commancement  de  ses  guerres 
civiles,  les  centeniers  luy  offrirent  de  soudoyer, 
chacun  sur  sa  bourse,  un  homme  d'armes;  et  les 
gens  de  pied,  de  le  servir  à  leurs  despens,  ceux 
qui  estoyent  plus  aysez  entreprenants  encore  à 
deff'rayer  les  plus  nécessiteux.   Le  feu  admirai  de 


1 .  Très-utile  à  la  guerre. 

2.  De  se  mettre. 

3.  Au  delà. 

Chatillon  '  nous  fit  veoir  dernièrement  un  pareil 
traict2  en  nos  guerres  civiles,  car  les  François  de 
son  armée  fournissoient  de  leurs  bourses  au  paye- 
ment des  estrangers  qui  Taccompaignoient.  Il  ne 
se  trouveroit  guiere  d'exemples  d'affection  si 
ardente  et  si  preste  parmy  ceux  qui  marchent 
dans  le  vieux  train,  soubs  l'ancienne  police  des 
loix3.  Ayant  eu  du  pire  auprès  de  Dirrachium, 
ses  soldats  se  vindrent  d'eux  mesmes  offrir  à  estre 
chastiez  et  punis,  de  façon  qu'il  eut  plus  à  les 
consoler  qu'à  les  tencer.  Une  sienne  seule  cohorte 
soustint  quatre  légions  de  Pompeius  plus  de  quatre 
heures,  jusques  à  ce  qu'elle  fut  quasi  toute  def- 
faicte  à  coups  de  trait;  et  se  trouva  dans  la 
trenchée  cent  trente  mille  fîesches.  Un  soldat 
nommé  Scseva,  qui  commandoit  à  une  4  des  en- 
trées, s'y  maintint  invincible  ayant  un  œil  crevé, 
une  espaule  et  une  cuisse  percées,  et  son  escu 
faucé  en  deux  cens  trente  lieux.  Il  est  advenu  à 
plusieurs  de  ses  soldats  pris  prisonniers  d'accepter 
plustost  la  mort  que  de  vouloir  promettre  de 
prendre    autre    party.    Granius    Petronius    ayant 


1 .  Feu  monsieur  Tadmiral  de  Chastillon. 

2.  Un  pareil  cas. 

3.  La  passion  nous  commande  bien  plus  vivement  que  la 
raison.  Il  est  pourtant  advenu  en  la  guerre  contre  Annibal 
qu'à  l'exemple  de  la  libéralité  du  peuple  romain  en  la  ville, 
les  gendarmes  et  capitaines  refusèrent  leur  paye;  et  appel- 
loit  on  au  camp  de  Marcellus  Mercenaires  ceux  qui  en  pre- 
noient. 

4.  A  /'une. 

esté  '  pris  par  Scipion  en  Affrique,  Scipion,  ayant 
faict  mourir  2  ses  compaignons,  luy  manda  qu'il 
luy  donnoit  la  vie,  car  il  estoit  homme  de  reng  et 
questeur.  Petronius  respondit  que  les  soldats  de 
Caesar  avoient  accoustumé  de  donner  la  vie  à 
autruy5,  non  la  recevoir;  et  se  tua  tout  soudain 
de  sa  main  propre. 

Il  y  a  infinis  exemples  de  leur  fidélité  :  il  ne 
faut  pas  oublier  le  traict  de  ceux  qui  furent 
assiégez  à  Salone,  ville  partizane  pour  Caesar 
contre  Pompeius,  pour  un  rare  accident  qui  y 
advint,  et  extraordinaire4.  Marcus  Octavius  les 
tenoit  assiégez  ;  ceux  de  dedans  estans  réduits  en 
extrême  nécessité  de  toutes  choses,  en  manière 
que,  pour  suppléer  au  defîaut  qu'ils  avoient 
d'hommes,  la  plus  part  d'entre  eux  y  estans  morts 
et  blessez,  ils  avoient  mis  en  liberté  tous  leurs 
esclaves,  et  pour  le  service  de  leurs  engins  avoient 
esté  contraints  de  coupper  les  cheveux  de  toutes 
les  femmes  pour  en  faire  5  des  cordes,  outre  une 
merveilleuse  disette  de  vivres,  et  ce  neantmoins 
résolus  de  jamais  ne  se  rendre.  Après  avoir  trainé 
ce  siège  en  grande  longueur,  d'où  Octavius  estoit 
devenu  plus  nonchalant  et  moins  attentif  à  son 
entreprinse,  ils  choisirent  un  jour  sur  le  midy,  et, 


1.  Ayant  esté  [mots  supprimés]. 

2.  Après  avoir  faict  mourir. 

3.  La  vie  aux  autres. 

4.  Et  extraordinaire  [mots  supprimés]. 

5.  Affin  d'en  faire. 

ayant  rangé  '  les  femmes  et  les  enfans  sur  leurs 
murailles  pour  faire  bonne  mine,  sortirent  en  telle 
furie  sur  les  assiegeans  qu'ayant  enfoncé  le  pre- 
mier, le  second  et  tiers  corps  de  garde,  et  le 
quatriesme  et  puis  le  reste,  et  ayant  fait  du  tout 
abandonner  les  tranchées,  les  chassèrent  jusques 
dans  les  navires;  et  Octavius  mesme  se  sauva  à 
Dyrrachium,  où  estoit  Pompeius. 

Je  n'ay  point  mémoire  pour  cett'heure  d'avoir 
veu  aucun  autre  exemple  où  les  assiégez  battent 
en  gros  les  assiegeans  et  gaignent  la  maistrise  de 
la  campaigne,  ny  qu'une  sortie  ait  tiré  en  consé- 
quence une  pure  et  entière  victoire  de  bataille. 

De  Trois  Bonnes  Femmes. 

IL  n'en  est  pas  à  douzaines,  comme  chacun  sçait, 
et  notamment  aux  devoirs  de  mariage  :  car 
c'est  un  marché  plein  de  tant  d'espineuses  cir- 
constances qu'il  est  malaisé  que  la  volonté  d'une 
femme  s'y  maintienne  entière  long  temps.  Les 
hommes,  quoy  qu'ils  y  soyent  avec  un  peu  meil- 
leure condition,  y  ont  prou  affaire  2.  La  touche 
d'un  bon  mariage,  et  sa  vraye  preuve,  regarde  le 


1.  Et  comme  ils  eurent  rangé. 

2.  Y  ont  trop  affaire. 

temps  que  la  société  dure,  si  elle  a  esté  constam- 
ment douce,  loyalle  et  commode.  En  nostre  siè- 
cle, elles  reservent  plus  communéement  à  estaller 
leurs  bons  ofBces  et  la  véhémence  de  leur  affection 
envers  leurs  maris  perdus  '  :  la  vie  est  plaine  de 
combustion,  le  trespas  d'amour  et  de  courtoisie. 
Comme  les  pères  cachent  l'affection  envers  leurs 
enfans,  elles  volontiers,  de  mesmes,  cachent  la 
leur  envers  le  mary  pour  maintenir  un  honneste 
respect.  Ce  mistere  n'est  pas  de  mon  goust  :  elles 
ont  beau  s'escheveler  et  esgratigner  2,  je  m'en 
vois  à  l'oreille  d'une  femme  de  chambre  et  d'un 
secrétaire  :  «  Comme  estoient-ils?  Comme  ont-ils 
vescu  ensemble??  »  Il  me  souvient  tousjours  de 
ce  bon  mot  :  jadantius  mœrent  qux  minus  dolent. 
Leur  rechigner  est  odieux  aux  vivans  et  vain  aux 
morts.  Nous  dispenserons  volontiers  qu'on  rie 
après,  pourveu  qu'on  nous  rie  pendant  la  vie  4. 
S'il  y  a  quelque  honneur  à  pleurer  les  maris,  il 
n'appartient  qu'à  celles  qui  leur  ont  ry  :  celles  qui 
ont  pleuré  en  la  vie,  qu'elles  rient  en  la  mort,  au 


1 .  Cherchent  au  moins  lors  à  donner  tesmoignage  de 
leur  bonne  volonté.  Tardif  tesmoignage  et  hors  de  saison  ! 
Elles  preuvent  plustost  par  là  qu'elles  ne  les  ayment  que 
morts. 

2.  Et  s'esgratigner. 

3.  Comment  estoient-ils?  Comment  ont-ils  vescu  ensem- 
ble? 

4.  Est-ce  pas  de  quoy  resusciter  de  despit,  qui  m'aura 
craché  au  nez  pendant  que  j'estoy  me  vienne  frotter  les 
pieds  quand  je  ne  suis  plus? 

dehors  comme  au  dedans.  Aussi  ne  regardez  pas 
à  ces  jeux  moites  et  à  cette  piteuse  voix;  regardez 
ce  port,  ce  teinct  et  l'embonpoinct  de  ces  joues 
sous  ces  grands  voiles  :  c'est  par-là  qu'elle  parle 
françois.  Il  en  est  peu  de  qui  la  santé  n'aille  en 
amendant,  qualité  qui  ne  sçait  pas  mentir.  Cette 
cérémonieuse  contenance  ne  regarde  pas  tant 
derrière  soy  que  devant;  c'est  acquest  plus  que 
payement.  En  mon  enfance,  une  honneste  et 
tresbelle  dame,  qui  vit  encores,  vefve  d'un  prince, 
avoit  je  ne  sçay  quoy  plus  en  sa  parure  qu'il  n'est 
permis  par  les  loix  de  nostre  vefvage.  A  ceux  qui 
le  luy  reprochoient  :  «  C'est,  disoit  elle,  que  je 
ne  practique  plus  de  nouvelles  amitiez,  et  suis 
hors  de  volonté  de  me  remarier.  » 

Pour  ne  disconvenir  du  tout  à  nostre  usage, 
j'ay  icy  choisy  trois  femmes  qui  ont  aussi  employé 
l'effort  de  leur  bonté  et  affection  autour  la  mort 
de  leurs  maris;  ce  sont  pourtant  exemples  un  peu 
autres  et  si  pressans  qu'ils  tirent  hardiment  la  vie 
en  conséquence. 

Pline  le  Jeune  avoit  prés  d'une  sienne  maison, 
en  Italie,  un  voisin  merveilleusement  tourmenté 
de  quelques  ulcères  qui  luy  estoient  survenues  es 
parties  honteuses.  Sa  femme,  le  voyant  si  longue- 
ment languir,  le  pria  de  permettre  qu'elle  veist  à 
loisir  et  de  prés  Testât  de  son  mal,  et  qu'elle  luy 
diroit  plus  franchement  que  aucun  autre  ce  qu'il 
avoit  à  en  espérer.  Après  avoir  obtenu  cela  de 
luy  et  l'avoir  curieusement  considéré,  elle  trouva 
qu'il   estoit  impossible  qu'il  en  peust  guérir,   et 

que  tout  ce  qu'il  avoit  à  attandre  c'estoit  de  traî- 
ner fort  long  temps  une  vie  doloureuse  et  lan- 
guissante :  si  luy  conseilla,  pour  le  plus  seur  et 
souverain  remède,  de  se  tuer;  et  le  trouvant  un 
peu  mol  à  une  si  rude  entreprise  :  «  Ne  pense 
point,  luy  dit  elle,  mon  amy,  que  les  douleurs 
que  je  te  voy  souffrir  ne  me  touchent  autant  qu'à 
toy,  et  que,  pour  m'en  délivrer,  je  ne  me  vueille 
servir  moy-mesme  de  cette  médecine  que  je  t'or- 
donne. Je  te  veux  accompaigner  à  la  guerison 
comme  j'ay  fait  à  la  maladie.  Oste  cette  crainte, 
et  pense  que  nous  n'aurons  que  plaisir  en  ce  pas- 
sage qui  nous  doit  délivrer  de  tels  tourmens  : 
nous  nous  en  irons  heureusement  ensemble.  » 
Cela  dit,  et  ayant  rechauffé  le  courage  de  son 
mary,  elle  résolut  qu'ils  se  precipiteroient  en  la 
mer  par  une  fenestre  de  leur  logis  qui  y  respon- 
doit.  Et  pour  maintenir  jusques  à  sa  fin  cette 
loyale  et  véhémente  affection  dequoy  elle  l'avoit 
embrassé  pendant  sa  vie,  elle  voulut  encore  qu'il 
mourust  entre  ses  bras;  mais,  de  peur  qu'ils  ne 
luy  faillissent  et  que  les  estraintes  de  ses  enlasse- 
mens  ne  vinssent  à  se  relascher  par  la  cheute  et 
la  crainte,  elle  se  fit  lier  et  attacher  bien  estroit- 
tement  avec  luy  par  le  faux  du  corps,  et  aban- 
donna ainsi  sa  vie  pour  le  repos  de  celle  de  son 
mary."  Celle-là  estoit  de  bas  lieu;  et  parmy  telle 
condition  de  gens  il  n'est  pas  si  nouveau  d'y  voir 
quelque  traict  de  rare  bonté  : 

Extrema  per  illos 
Justitia  excedens  terris  vestigia  fecit. 

Les  autres  deux  sont  nobles  et  de  grand  lieu  ', 
où  les  exemples  de  vertu  se  logent  rarement. 

Arria,  femme  de  Cecinna  Paetus,  personnage 
consulaire,  fut  mère  d'une  autre  Arria,  femme  de 
Thrasea  Paetus,  celuy  duquel  la  vertu  fut  tant 
renommée  du  temps  de  Néron,  et,  par  le  moyen 
de  ce  gendre,  mere-grand  de  Fannia,  car  la  res- 
semblance des  noms  de  ces  hommes  et  femmes  et 
de  leurs  fortunes  en  a  fait  mesconter  plusieurs. 
Cette  première  Arria,  Cecinna  Paetus,  son  mary, 
ayant  esté  prins  prisonnier  par  les  gens  de  l'em- 
pereur Claudius,  après  la  deffaicte  de  Scribonia- 
nus,  duquel  il  avoit  suivy  le  party,  supplia  ceux 
qui  l'en  amenoient^  prisonnier  à  Rome  de  la  re- 
cevoir dans  leur  navire,  où  elle  leur  seroit  de 
beaucoup  moins  de  despence  et  d'incommodité 
qu'un  nombre  de  personnes  qu'il  leur  faudroit 
pour  le  service  de  son  mary,  et  qu'elle  seule  four- 
niroit  à  sa  chambre,  à  sa  cuisine  et  à  tous  autres 
offices.  Ils  l'en  refusèrent  ;  et  elle,  s'estant  jettée 
dans  un  bateau  de  pécheur  qu'elle  loua  sur  le 
champ,  le  suyvit  en  cette  sorte  depuis  la  Sclavo- 
nie.  Comme  ils  furent  à  Rome,  un  jour,  en  pré- 
sence de  l'empereur,  Junia,  vefve  de  Scribonianus, 
s'estant  accostée  d'elle  familièrement  pour  la  so- 
ciété de  leurs  fortunes,  elle  la  repoussa  rudement 
avec  ces  paroles  :  u  Moy,  dit-elle,  que  je  parle  à 
toy,  ny  que  je  t'escoute  !   à  toy  au  giron  de  la- 

1 .  Sont  nobles  et  riches. 

2.  Qui  Vemmenoient. 

quelle  Scribonianus  fut  tué  !  et  tu  vis  encores  !  » 
Ces  paroles,  avec  plusieurs  autres  signes,  firent 
sentir  à  ses  parents  qu'elle  estoit  pour  se  deffaire 
elle-mesme,  impatiente  de  supporter  la  fortune 
de  son  mary.  Et  Thrasea,  son  gendre,  la  suppliant 
sur  ce  propos  de  ne  se  vouloir  perdre,  et  luy  di- 
sant ainsi  :  «  Quoy  !  si  je  courois  pareille  fortune 
à  celle  de  Caecinna,  voudriez  vous  que  ma  femme, 
vostre  fille,  en  fist  de  mesme?  —  Comment  donq? 
si  je  le  voudrois  !  respondit-elle  :ouj,  je  le  vou- 
drois  ',  si  elle  avoit  vescu  aussi  long  temps  et 
d'aussi  bon  accord  avecq  toy  que  j'ay  faict  avec 
mon  mary.  »  Ces  responces  augmentoient  le  soing 
qu'on  avoit  d'elle,  et  faisoient  qu'on  regardoit  de 
plus  prés  à  ses  deportemens.  Un  jour,  après  avoir 
dict  à  ceux  qui  la  gardoient  :  «  Vous  avez  beau 
faire,  vous  me  pouvez  bien  faire  plus  mal  mourir, 
mais  de  me  garder  de  mourir,  vous  ne  sçauriez  », 
s'eslançant  furieusement  d'une  chaire  où  elle  es- 
toit  assise,  s'alla  2  de  toute  sa  force  chocquer  la 
teste  contre  la  paroy  voisine;  duquel  coup  estant 
cheute  de  son  long  esvanouye  et  fort  blessée, 
après  qu'on  l'eut  à  toute  peine  faite  revenir  :  «  Je 
vous  disois  bien,  dit-elle,  que  si  vous  me  refusiez 
quelque  façon  aisée  de  me  tuer,  j'en  choisirois 
quelque  autre,  pour  mal-aisée  qu'elle  fust.  »  La 
fin  d'une  si  admirable  vertu  fut  telle  :  son  mary 
Paetus  n'ayant  pas  le  cœur  assez  ferme  de  soy- 


i .  Ouy,  ouy,  je  le  voudrois. 
2.  Elle  s'alla. 


h 

mesme  pour  se  donner  la  mort,  à  laquelle  la 
cruauté  de  l'empereur  le  rengeoit,  un  jour  entre 
autres,  après  avoir  premièrement  emploie  les  dis- 
cours et  enhortements  propres  au  conseil  qu'elle 
luy  donnoit  à  ce  faire,  elle  print  le  poignart  que 
son  mary  portoit,  et  le  tenant  trait  en  sa  main, 
pour  la  conclusion  de  son  exhortation  :  «  Fais 
ainsi,  Psetus  )>,  luy  dit-elle.  Cela  dit  ',  s'en  estant 
donné  un  coup  mortel  dans  l'estomach ,  et  puis 
l'arrachant  de  sa  playe,  elle  le  luy  présenta,  finis- 
sant quant  et  quant  sa  vie  avec  cette  noble,  géné- 
reuse et  immortelle  parole  :  Pxte,  non  dolet.  Elle 
n'eut  loisir  que  de  dire  ces  trois  paroles  d'une  si 
belle  substance  :  «  Tien,  Paetus,  il  ne  m'a  point 
faict  mal  »  : 

Casta  suo  gladium  cum  traderet  Arria  Paeto, 
Quem  de  visceribus  traxerat  ipsa  suis  : 

«  Si  qua  fides,  vulnus  quod  feci  non  dolet,  inquit  ; 
Sed  quod  tu  faciès,  id  inihi,  Psete,  dolet.  ». 

Il  est  bien  plus  vif  en  son  naturel  et  d'un  sens 
plus  riche  :  car  et  la  playe  et  la  mort  de  son  mary, 
et  les  siennes,  tant  s'en  faut  qu'elles  luy  poisassent, 
qu'elle  en  avoit  esté  la  conseillère  et  promotrice; 
mais,  ayant  fait  cette  haute  et  courageuse  entre- 
prinse  pour  la  seule  commodité  de  son  mary,  elle 
regarde  encore  à  luy  au  dernier  trait  de  sa  vie,  et 
à  luy  oster  la  crainte  en  quoy  il  estoit  de  suyvre 
son  conseil  2.  Paetus  se  frappa  tout  soudain  de  ce 

1.  Luy  dit-elle;  et  en  mesme  instant. 

2.  Elle  ne  regarde  quk  luy   encore  au   dernier  traict  de 
sa  vie,  et  à  luy  oster  la  crainte  de  la  suivre  en  mourant. 

mesme  glaive,  honteux,  à  mon  advis,  d'avoir  eu 
besoin  d'un  si  cher  et  pretieux  enseignement. 

Pompeia  Paulina,  jeune  et  tres-noble  dame  ro- 
maine, avoit  espousé  Seneque  en  son  extrême 
vieillesse.  Néron,  son  beau  disciple,  ayant  envoyé  ' 
ses  satellites  vers  luy  pour  luy  dénoncer  l'ordon- 
nance de  sa  mort;  ce  qui  se  faisoit  en  cette  ma- 
nière :  quand  les  empereurs  romains  de  ce  temps 
avoient  condamné  quelque  homme  de  qualité,  ils 
luy  mandoient  par  leurs  officiers  de  choisir  quel- 
que mort  à  sa  poste,  et  de  la  prendre  dans  tel  ou 
tel  delay  qu'ils  luy  faisoient  prescrire  selon  la 
trempe  de  leur  cholere,  tantost  plus  pressé,  tan- 
tost  plus  long,  luy  donnant  terme  pour  disposer 
pendant  ce  temps  là  de  ses  affaires,  et  quelque 
fois  luy  ostant  le  moyen  de  ce  faire  par  la  brief- 
veté  du  temps;  et  si  le  condamné  estrivoit  à  leur 
ordonnance,  ils  menoient  des  gens  propres  à 
l'exécuter,  ou  luy  coupant  les  veines  des  bras  et 
des  jambes,  ou  luy  faisant  avaller  du  poison  par 
force;  mais  les  personnes  d'honneur  n'attendoient 
pas  cette  nécessité,  et  se  servoient  de  leurs  pro- 
pres médecins  et  chirurgiens  à  cet  effet  :  Seneque 
ouit  leur  charge  d'un  visage  paisible  et  asseuré,  et 
après  demanda  du  papier  pour  faire  son  testa- 
ment; ce  qui  luy  ayant  esté  refusé  par  le  capitaine, 
se  tournant  vers  ses  amis  2  :  «  Puis  que  je  ne  puis, 
leur  dit-il,  vous  laisser  autre  chose  en  reconnois- 


1 .  Envoya. 

2.  Il  se  tourne  .vers  ses  amis. 

sance  de  ce  que  je  vous  doy,  je  vous  laisse  au 
moins  ce  que  j'ay  de  plus  beau,  à  sçavoir  l'image 
de  mes  meurs  et  de  ma  vie,  laquelle  je  vous  prie 
conserver  en  vostre  mémoire,  affin  qu'en  ce  fai- 
sant vous  acquériez  la  gloire  de  sincères  et  véri- 
tables amis.  »  Et  quant  et  quant  appaisant  tantost 
l'aigreur  de  la  douleur  qu'il  leur  voyoit  souffrir, 
par  douces  paroles,  tantost  roidissant  sa  voix  pour 
les  en  tancer  :  «  Où  sont,  disoit-il,  ces  beaux 
préceptes  de  la  philosophie?  que  sont  devenues 
les  provisions  que  par  tant  d'années  nous  avons 
faictes  contre  les  accidents  de  la  fortune?  La 
cruauté  de  Néron  nous  estoit  elle  inconnue?  Que 
pouvions  nous  attendre  de  celuy  qui  avoit  tué  sa 
mère  et  son  frère,  sinon  qu'il  fîst  encor  mourir  son 
gouverneur,  qui  l'a  nourry  et  eslevé  ?  »  Après 
avoir  dit  ces  paroles  en  commun,  il  se  destourna' 
à  sa  femme,  et,  l'embrassant  estroittement,  comme 
par  la  pesanteur  de  la  douleur  elle  deffailloit  de 
cœur  et  de  forces,  la  pria  de  porter  un  peu  plus 
patiemment  cet  accident  pour  l'amour  de  luy,  et 
que  l'heure  estoit  venue  où  il  avoit  à  montrer  non 
plus  par  discours  et  par  disputes,  mais  par  effect, 
le  fruict  qu'il  avoit  tiré  de  ses  estudes,  et  que  sans 
doubte  il  embrassoit  la  mort,  non  seulement  sans 
douleur,  mais  avecques  allégresse  :  «  Parquoy, 
m'amie,  disoit-il,  ne  la  des-honore  pas  2  par  tes 
larmes,  affin  qu'il  ne  semble  que  tu  t'aimes  plus 

1.  Il  se  destourne. 

2.  Pas  [mot  supprimé]. 

que  ma  réputation;  appaise  ta  douleur  et  te  con- 
sole en  la  connoissance  que  tu  as  eu  de  moy  et 
de  mes  actions,  conduisant  le  reste  de  ta  vie  par 
les  honnestes  occupations  ausquelles  tu  es  ad- 
donnée.  »  A  quoy  Pauiina  ayant  un  peu  repris 
ses  esprits  et  reschaufïé  la  magnanimité  de  son 
courage  par  une  très- noble  affection  :  «  Non, 
Seneca,  respondit-elie,  je  ne  suis  pas  pour  vous 
laisser  sans  ma  compaignie  en  telle  nécessité;  je 
ne  veux  pas  que  vous  pensiez  que  les  vertueux 
exemples  de  vostre  vie  ne  m'ajent  encore  appris  à 
sçavoir  bien  mourir;  et  quand  le  pourroy-je  ny 
mieux,  ny  plus  honnestement,  ny  plus  à  mon  gré, 
qu'avecques  vous  ?  Ainsi  faictes  estât  que  je  m'en 
vay  quant  et  vous.  »  Lors  Seneque,  prenant  en 
bonne  part  une  si  belle  et  glorieuse  délibération 
de  sa  femme,  et  pour  se  délivrer  aussi  de  la  crainte 
de  la  laisser  après  sa  mort  à  la  mercy  et  cruauté 
de  ses  ennemys  :  «  Je  t'avoy,  Pauiina,  dit-il,  con- 
seillé ce  qui  servoit  à  conduire  plus  heureusement 
ta  vie  :  tu  aymes  donc  mieux  l'honneur  de  la 
mort  ;  vrayement  je  ne  te  l'envieray  poinct  :  la 
constance  et  la  resolution  soyent  pareilles  à  nostre 
commune  fin,  mais  la  noblesse  et  la  gloire'  soit 
plus  grande  de  ta  part.  »  Cela  fait,  on  leur  couppa 
en  mesme  temps  les  veines  des  bras;  mais  par  ce 
que  celles  de  Seneque,  reserrées  tant  par  la  vieil- 
lesse que  par  son  abstinence,  donnoient  au  sang 
le  cours  trop  long  et  trop  lasche,  il  commanda 

1.  Mais  la  beauté  et  la  gloire. 

qu'on  luy  couppast  encore  les  veines  des  cuisses  ; 
et,  de  peur  que  le  tourment  qu'il  en  souffroit 
n'attendrist  le  cœur  de  sa  femme,  et  pour  se  déli- 
vrer aussy  soy-mesme  de  l'affliction  qu'il  souffroit  ' 
de  la  veoir  en  si  piteux  estât,  après  avoir  tres- 
amoureusement  pris  congé  d'elle,  il  la  pria  de 
permettre  qu'on  l'emportast  en  la  chambre  voi- 
sine, comme  on  feit.  Mais,  toutes  ces  incisions 
estant  encore  insuffisantes  pour  le  faire  mourir,  il 
commande  à  Statius  Anneus,  son  médecin,  de  luy 
donner  un  breuvage  de  poison,  qui  n'eut  guiere 
non  plus  d'effect,  car,  pour  la  foiblesse^  et  froi- 
deur des  membres,  elle  ne  peut  arriver  jusques  au 
cœur.  Par  ainsi  on  luy  fit  outre  cela  aprester  3  un 
baing  fort  chaud;  et  lors,  sentant  sa  fin  prochaine, 
autant  qu'il  eut  d'haleine  il  continua  des  discours 
tres-excellans  sur  le  suject  de  Testât  où  il  se  trou- 
voit,  que  ses  secrétaires  recueillirent  tant  qu'ils 
peurent  ouyr  sa  voix;  et  demeurèrent  ses  parolles 
dernières  long  temps  despuis  en  crédit  et  honneur 
es  mains  des  hommes  (ce  nous  est  une  bien  fas- 
cheuse  perte  qu'elles  ne  soyent  venues  jusques  à 
nous).  Comme  il  sentit  les  derniers  traicts  de  la 
mort,  prenant  de  l'eau  du  baing  toute  sanglante, 
il  en  arrousa  sa  teste  en  disant  :  «  Je  voue  cette 
eau  à  Juppiter  le  Libérateur.  »  Néron,  adverty  de 
tout  cecy,  craignant  que  la  mort  de  Paulina,  qui 


1 .  Qu'il  portoit. 

2.  Car  par  la  foiblesse. 

3.  Par  aiiuin,  on  luy  fit  en  outre  apprester. 

estoit  des  mieux  apparentées  dames  romaines  et 
envers  laquelle  il  n'avoit  nulles  particulières  inimi- 
tiez, luy  vinst  à  reproche,  renvoya  en  toute  dili- 
gence luy  faire  r'atacher  ses  playes  :  ce  que  ses 
gens  d'elle  firent  sans  son  sceu,elle'  estant  des-jà 
à  2  demy  morte  et  sans  aucun  sentiment.  Et  ce  que 
contre  son  dessein  elle  vesquit  depuis,  'ce  fut 
tres-honorablement  et  comme  il  appartenoit  à  sa 
vertu,  montrant  par  la  couleur  blesme  de  son  vi- 
sage combien  elle  avoit  escoulé  de  vie  par  ses 
blessures. 

Voylà  mes  trois  contes  tres-veritables,  que  je 
trouve  aussi  plaisans  et  tragiques  que  ceux  que 
nous  forgeons  à  nostre  poste  pour  donner  plaisir 
au  commun;  et  m'estonne  que  ceux  qui  s'adon- 
nent à  cela  ne  s'amusent  î  de  choisir  plutost  dix 
mille  tres-belIes  histoires  qui  se  rencontrent  dans 
les  livres,  où  ils  auroient  moins  de  peine  et  appor- 
teroient  plus  de  plaisir  et  profit  à  autruy4.  Et  qui 
en  voudroit  bastir  un  corps  entier  et  s'entretenant, 
il  ne  faudroit  qu'il  fournist  du  sien  que  la  liaison, 
comme  la  soudure  d'un  autre  métal  ;  et  pourroit 
entasser  par  ce  moyen  force  véritables  evenemens 
de  toutes  sortes,  les  disposant  et  diversifiant,  selon 
que  la  beauté  de  l'ouvrage  le  requerroit ,  à  peu 
prés  comme  Ovide  a  cousu  et  r'apiecé  sa  Meta- 


1.  Elle  [mot  supprimé]. 

2.  A  [mot  supprimé], 

3.  Ne  s^avisent. 

4.  A  autruy  [mots  supprimés]. 

Montaigne.  V. 

morphose,  ou   comme   Arioste   a   rengé  en  une 
suite  ce  grand  nombre  de  fables  diverses  '. 

En  ce  dernier  couple,  cela  est  encore  digne 
d'estre  considéré,  que  Paulina  offre  volontiers  à 
quiter  la  vie  pour  l'amour  de  son  mary,  et  que 
son  mary  avoit  autre-fois  quitté  aussi  la  mort  pour 
elle  2.  Il  n'y  a  pas  pour  nous  grand  contre-pois 
en  cet  eschange;  mais,  selon  son  humeur  stoïque, 
je  croy  qu'il  pensoit  avoir  autant  faict  pour  elle, 
d'alonger  sa  vie  en  sa  faveur,  comme  s'il  fust  mort 
pour  elle.  En  l'une  des  lettres  qu'il  escrit  à  Luci- 
lius,  après  qu'il  luy  a  fait  entendre  comme,  la 
fiebvre  l'ayant  pris  à  Rome,  il  monta  soudain  en 
coche  pour  s'en  aller  à  une  sienne  maison  aux 
champs,  contre  l'opinion  de  sa  femme  Paulina  î^ 
qui  le  vouloit  arrester,  et  qu'il  luy  avoit  respondu 
que  la  fiebvre  qu'il  avoit  ce  n'estoit  pas  fiebvre 
du  corps,  mais  du  lieu,  il  suit  ainsi  :  «  Elle  me 
laissa  aller,  me  recommandant  fort  ma  santé.  Or, 
moy  qui  sçay  que  je  loge  sa  vie  en  la  mienne,  je 
commence  de  pourvoir  à  moy  pour  pourvoir  à 
elle  :  le  privilège  que  ma  vieillesse  m'avoit  donné 
me  rendant  plus  ferme  et  plus  résolu  à  plusieurs 
choses,  je  le  pers  quand  il  me  souvient  qu'en  ce 
vieillard  il  y  en  a  une  jeune  à  qui  je  profite.  Puis 
que  je  ne  la  puis  ranger  à  m'aymer  plus  coura- 


1 .  A  peu  prés  comme  Ovide  a  cousu  et  r'apiecé  sa  Méta- 
morphose de  ce  grand  nombre  de  fables  diverses. 

2.  Pour  l'amour  d'elle. 

3.  Paulina  [mot  supprimé]. 

geusement,  elle  me  range  à  m'aymer  moymesme 
plus  curieusement  :  car  il  faut  prester  quelque 
chose  aux  honnestes  affections;  et  par  fois,  en- 
core que  les  occasions  nous  pressent  au  contraire, 
il  faut  r'appeller  la  vie,  voire  avecque  tourment; 
il  faut  arrester  l'ame  entre  les  dents,  puis  que  la 
loy  de  vivre,  aux  gens  de  bien,  ce  n'est  pas  au- 
tant qu'il  leur  plait,  mais  autant  qu'ils  doivent. 
Celuy  qui  n'estime  pas  tant  sa  femme  ou  un 
sien  amy  que  d'en  allonger  sa  vie,  et  qui  s'opi- 
niastre  à  mourir,  il  est  trop  délicat  et  trop  mol  : 
il  faut  que  l'ame  se  commande  cela,  quand  l'uti- 
lité des  nostres  le  requiert;  il  faut  par  fois  nous 
prester  à  nos  amis,  et,  quand  nous  voudrions 
mourir  pour  nous,  interrompre  notre  dessein  pour 
autruy '.  C'est  tesmoignage  de  grandeur  de  cou- 
rage, de  retourner  en  la  vie  pour  la  considération 
d'autruy,  comme  plusieurs  excellens  personnages 
ont  faict;  et  est  un  traict  de  bonté  singulière  de 
conserver  la  vieillesse  (de  laquelle  la  commodité 
la  plus  grande,  c'est  la  nonchalance  de  sa  durée 
et  un  plus  courageux  et  desdaigneux  usage  de  la 
vie),  si  on  sent  que  cet  ofRce  soit  doux,  agréa- 
ble et  profitable  à  quelqu'un  bien  affectionné;  et 
en  reçoit  on  une  tres-plaisante  recompense,  car 
qu'est-il  plus  doux  que  d'estre  si  cher  à  sa  femme 
qu'en  sa  considération  on  en  devienne  plus  cher  à 
soy-mesme?  Ainsi  ma  Pauline  ^  m'a   chargé  non 


1 .  Pour  eux. 

2.  Paulina. 

seulement  sa  crainte,  mais  encore  la  mienne.  Ce 
ne  m'a  pas  esté  assez  de  considérer  combien 
resoluement  je  pourrois  mourir,  mais  j'ay  aussi 
considéré  combien  irresoluement  elle  le  pourroit 
souffrir.  Je  me  suis  contrainct  à  vivre,  et  c'est  quel- 
quefois vaillance  '  que  vivre.  »  Vojflà  ses  mots 2. 

Des  plus  excelkns  hommes. 

SI  onmedemandoit  le  chois  de  tous  les  hommes 
qui  sont  venus  à  ma  connoissance,  il  me  sem- 
ble en  trouver  trois  excellens  au  dessus  de  tous  les 
autres. 

L'un,  Homère  :  non  pas  qu'Aristote  ou  Varro 
(pour  exemple)  ne  fussent  à  l'adventure  aussi  sça- 
vans  que  luy,  ny  possible  encore  qu'en  son  art 
mesme  Vergile  ne  luy  soit  comparable  :  je  le 
laisse  à  juger  à  ceux  qui  les  connoissent  tous  deux. 
Moy  qui  n'en  connoy  que  l'un,  je  n'en  puis  dire 
que  cela,  selon  ma  portée,  que  je  ne  croy  pas 
que  les  Muses  mesmes  puissent  aller  au  delà  du 
Romain  î  : 


1.  Quelquefois  magnanimité. 

2.  Excellents,  comme  est  son  visage. 

3.  Moy,  qui  n'en  cognoy  que  l'un,  puis  seulement  dire 
cela,  selon  ma  portée,  que  je  ne  croy  pas  que  les  Muses 
mesmes  allassent  au  delà  du  Romain. 

Taie  facit  carmen  docta  testudine,  quale 
Cynthius  impositis  tempérât  articulis. 

Toutesfois,  en  ce  jugement,  encore  ne  faudroit 
il  pas  oublier  que  c'est  principalement  d'Homère 
mesme  •  de  qui  Vergile  ^  tient  sa  suffisance  ;  que 
c'est  son  guide  et  maistre  d'escole,  et  qu'un  seul 
traict  de  Vlliade  a  fourny  de  corps  et  de  matière 
à  cette  grande  et  divine  Enéide.  Ce  n'est  pas  ainsi 
que  je  conte  :  j'y  mesle  plusieurs  autres  circon- 
stances qui  me  rendent  ce  personnage  admirable, 
quasi  au  dessus  de  l'humaine  condition  ;  et,  à  la 
vérité,  je  m'estonne  souvent  queluy,qui  a  produit 
et  mis  en  crédit  au  monde  plusieurs  deitez  par 
son  auctorité,  n'a  gaigné  reng  de  dieu  luy  mesme. 
Estant  aveugle,  indigent;  estant  avant  que  les  ars 
et  les  sciences  eussent  esté  rédigées  3  en  règle  et 
observations  certaines,  il  les  a  tant  connues  que 
tous  ceux  qui  se  sont  meslez  depuis  d'establir  des 
polices,  de  conduire  guerres,  et  d'escrire  ou  de  la 
religion,  ou  de  la  philosophie  4,  ou  des  ars,  se 
sont  servis  de  luy  comme  d'un  patron  J  tres-par- 
faict  en  la  connoissance  de  toutes  choses,  et  de 
ses  livres  comme  d'une  pépinière  de  toute  sorte  ^ 
de  suffisance  : 


1.  Mesme  [mot  supprimé]. 

2.  Que  Virgile. 

3.  Estant  avant  que  les  sciences  fussent  rédigées. 

4.  En  quelque  secte  que  ce  soit. 

5 .  Comme  d'un  maistre. 

6.  De  toute  espèce. 

Qui  quid  sit  pulchrum,  quld  turpt,  quid  utile,  quid  non, 
Plenius  ac  melius  Chrysippo  et  Crantore  dicit; 

et  comme  dit  l'autre, 

A  quo,  ceu  fonte  perenni, 
Vatum  Pieriis  labra  rigantur  aquis; 

et  l'autre, 

Adde  Heliconiadum  comités,  quorum  unus  Homerus 
Sceptra  potitus; 

et  l'autre, 

Cujusque  ex  ore  profuso 
Omnis  posteritas  latices  in  carmina  duxit, 
Amnemque  in  tenues  ausa  est  deducere  rivos, 
Unius  fœcunda  bonis. 

C'est  contre  l'ordre  de  nature  qu'il  a  faict  la  plus 
noble  production  •  qui  puisse  estre  :  car  la  nais- 
sance ordinaire  des  choses,  elle  est  foible  et  im- 
parfaicte^;  elles  s'augmentent,  se  fortifient  par 
Taccroissance  :  l'enfance  de  la  poésie  et  de  plu- 
sieurs autres  sciences,  il  l'a  rendue  meure,  par- 
faicte  et  accomplie.  A  cette  cause  le  peut  on 
nommer  le  premier  et  dernier  des  poètes,  sujvant 
ce  beau  tesmoignage  que  l'antiquité  nous  a  laissé 
de  luy,  que,  «  n'ayant  eu  nul  qu'il  peust  imiter 
avant  luy,  il  n'a  eu  nul  après  luy  qui  le  peust  imi- 
ter. »  Ses  parolles,  selon  Aristote,  sont  les  seules 
parolles  qui  ayent  mouvement  et  action;  ce  sont 


1.  La  plus  excellente  production. 

2.  Elle  est  imparfaicte. 

les  seuls  mots  substantiels  et  massifs'.  Alexandre 
le  Grand,  ayant  rencontré  parmy  les  despouilles 
de  Darius  un  riche  coffret,  ordonna  que  on  le  luy 
reservast  pour  y  loger  son  Homère,  disant  que 
c*estoit  le  meilleur  et  plus  fidelle  conseiller  qu'il 
eust  en  ses  affaires  militaires.  Pour  cette  mesme 
raison,  disoit  Cleomenes,  fils  d'Anaxandridas,  que 
c'estoit  le  poëte  des  Lacedemoniens,  par  ce  qu'il 
estoit  tres-bon  maistre  de  la  discipline  militaire*. 
Cette  louange  singulière  et  particulière  luy  est 
aussi  demeurée,  au  jugement  de  Plutarque,  que 
c'est  le  seul  autheur  du  monde  qui  n'a  jamais 
soulé  ne  dégousté  les  hommes,  se  montrant  aux 
lecteurs  tousjours  tout  autre,  et  fleurissant  tous- 
jours  en  nouvelle  grâce.  Ce  folastre  d'Alcibiades, 
ayant  demandé  à  un  qui  faisoit  profession  des 
lettres  un  livre  d'Homère,  luy  donna  un  soufflet 
par  ce  qu'il  n'en  avoit  point  :  comme  qui  trouve- 
roit  un  de  nos  prestres  sans  bréviaire.  Xenophanes 
se  pleignoit  un  jour  à  Hieron,  tyran  de  Syracuse, 
de  ce  qu'il  estoit  si  pauvre  qu'il  n'avoit  de  quoy 
nourrir  deux  serviteurs  :  «  Et  quoy,  luy  respondit- 
il,  Homère,  qui  estoit  beaucoup  plus  pauvre  que 
toy,  en  nourrit  bien  plus  de  dix  mille,  tout  mort 
qu'il  est  3.  »  Outre  cela,  quelle  gloire  se  peut 
■comparer  à  la  sienne?  Il  n'est  rien  qui  vive  en  la 


1.  Et  massifs  [mots  supprimés], 

2.  De  la  discipline  guerrière. 

3.  Que  n'estoit  ce  dire,   à  Panaetius,  quand  il  nommoit 
Platon  l'Homère  des  philosophes? 

bouche  des  hommes  comme  son  nom  et  ses  ou- 
vrages; il  n'est  ï  rien  si  cogneu  et  si  receu  que 
Troye,  Hélène  et  ses  guerres,  qui  ne  furent  à 
l'advanture  jamais.  Nos  enfans  s'appellent  encore 
des  noms  qu'il  forgea  il  y  a  plus  de  trois  mille 
ans.  Qui  ne  cognoit  Hector  et  Achilles?  Non 
seulement  aucunes  races  particulières,  mais  la  plus 
part  des  nations  cherchent  origine  en  ses  inven- 
tions. Mahumet  second  de  ce  nom,  empereur  des 
Turcs,  escrivant  à  nostre  pape  Pie  second  :  «  Je 
m'estonne,  dit-il,  comment  les  Italiens  se  bandent 
contre  moy,  attendu  que  nous  avons  nostre  ori- 
gine commune  des  Troyens,  et  que  j'ay  comme 
eux  interest  de  venger  le  sang  d'Hector  sur  les 
Grecs,  lesquels  ils  vont  favorisant  contre  moy.  » 
N'est-ce  pas  une  noble  farce  de  laquelle  les  roys, 
les  choses  publiques  et  les  empereurs  vont  jouant 
leur  personnage  tant  de  siècles,  et  à  laquelle  tout 
ce  grand  univers  sert  de  théâtre  ?  Sept  villes  grec- 
ques entrarent^  en  débat  du  lieu  de  sa  naissance, 
tant  son  obscurité  mesmes  luy  apporta  d'honneur: 

Smyrna^  Rhodos,  Colophon,  Salamis,  Chios,  Argos,  Athenx. 

L'autre, Alexandre  le  Grand:  car  Qui  considé- 
rera l'aage  auquel  il  commenças  ses  entreprises; 
le  peu  de  moyen  avec  lequel  il  fit  un  si  glorieux 
dessein;  l'authorité  qu'il  gaigna  en  cette  sienne 


1.  //  n'est  [mots  supprimés]. 

2.  Entrèrent. 

3.  L'âge  qu'il  commença. 

enfance  parmy  les  plus  grands  et  expérimentez 
capitaines  du  monde  desquels  il  estoit  suyvi;  la 
faveur  extraordinaire  dequoy  la  ■  fortune  embrassa 
et  favorisa  tant  de  siens  exploits  hazardeux,  et  à 
peu  que  je  ne  die  téméraires  : 

Impellens  quicquid  sibi  summa  petenti 
Obstaret,  gaudensque  viam  fecisse  ruina; 

cette  grandeur,  d'avoir,  à  l'aage  de  trente  trois 
ans,  passé  victorieux  toute  la  terre  habitable,  et 
en  une  demye  vie  avoir  atteint  tout  l'effort  de 
l'humaine  nature,  si  que  vous  ne  pouvez  imaginer 
sa  durée  légitime  et  la  continuation  de  son  ac- 
croissance  en  vertu  et  en  fortune  jusques  à  un 
juste  terme  d'aage,  que  vous  n'imaginez  ^  quel- 
que chose  au  dessus  de  l'homme,  d'avoir  faict 
naistre  de  ses  soldats  tant  de  branches  royales, 
laissant  après  sa  mort  le  monde  en  partage  à 
quatre  successeurs,  simples  capitaines  de  son  ar- 
mée, desquels  les  descendans  ont  depuis  si  long 
temps  duré,  maintenant  cette  grande  possession; 
tant  d'excellentes  vertus  qui  estoyent  en  luy,  jus- 
tice, tempérance,  libéralité,  foy  en  ses  parolles, 
amour  envers  les  siens,  humanité  envers  les  vain- 
cus (car  ses  mœurs  semblent  à  la  vérité  n'avoir 
aucun  juste  reproche,  ouy  bien  aucunes  de  ses 
actions  particulières,  rares  et  extraordinaires;  mais 
il  est  impossible  de  conduire  si  grands  mouvemens 


1.  La  [mot  supprimé]. 

2.  Que  vous  n'imaginiez. 

avec  les  reigles  de  la  justice  :  telles  gens  veulent 
estre  jugez  en  gros  par  la  maistresse  fin  de  leurs 
actions  :  la  ruyne  de  Thebes,  le  meurtre  de  Me- 
nander  et  du  médecin  d'Ephestion,  de  tant  de 
prisonniers  persiens  à  un  coup,  d'une  troupe  de 
soldats  indiens  contre  sa  paroUe',  des  Cosseïens 
jusques  aux  petits  enfans,  font  saillies  un  peu  mal 
excusables;  car,  quant  à  Clytus,  la  faute  eh  fut 
amendée  outre  son  pois,  et  tesmoigne  cette  ac- 
tion, autant  que  toute  autre,  la  debonnaireté  de 
sa  complexion,  et  que  c'estoit  de  soy  une  nature  * 
excellemment  formée  à  la  bonté  î;  quant  à  ce 
qu'il  estoit  un  peu  vanteur,  un  peu  trop  impatient 
d'oujr  mesdire  de  soy,  et  quant  à  ses  mangeoires, 
armes  et  mors  qu'il  fit  semer  aux  Indes  :  toutes 
ces  choses  me  semblent  pouvoir  estre  condonnées 
à  son  aage  et  à  la  prospérité  4  de  sa  fortune)  ;  Qui 
considérera  quand  et  quand  tant  de  vertus  mili- 
taires, diligence,  pourvoyance,  patience,  disci- 
pline, subtilité,  magnanimité,  resolution,  bon- 
heur, en  quoy,  quand  Tauthorité  d'Hannibal  ne 
nous  l'auroit  apris,  il  a  esté  le  premier  des  hommes; 
les  rares  beautez  et  conditions  de  sa  personne  jus- 
ques au  miracle;  ce  port  et  ce  vénérable  maintien 
soubs  un  visage  si  jeune,  vermeil  et  flamboyant; 


1.  Non  sans  interest  de  sa  parolle. 

2.  Une  complexion. 

3.  Et  a  esté  ingénieusement  dict  de  luy  qu'il  avoit  de  la 
nature  ses  vertus,  de  la  fortune  ses  vices. 

4.  Et  à  l'estrange  prospérité. 

Qualis,  ubi  Oceani  perfusus  Lucifer  unda, 
Quem  Venus  ante  alios  astrorum  diligit  ignés, 
Extulit  os  sacrum  cœlo,  tenebrasque  resolvit; 

l'excellence  de  son  sçavoir  et  capacité;  la  durée 
et  grandeur  de  sa  gloire,  pure,  nette,  exempte 
de  tache  et  d'envie;  et  qu'encore  long  temps 
après  sa  mort  ce  fut  une  religieuse  croyance 
d'estimer  que  ses  médailles  apportassent  '  bon- 
heur à  ceux  qui  les  avoyent  sur  eux;  et  que  plus 
de  roys  et  princes  ont  escrit  ses  ges-tes  qu'autres 
historiens  n'ont  escrit  les  gestes  d'autre  roy  ou 
prince  que  ce  soit^  :  Il  confessera,  tout  cela  mis 
ensemble ,  que  j'ay  eu  raison  de  le  préférer  à 
Caesar  mesme ,  car  luy  seul  3  m'a  peu  mettre  en 
doubte  du  chois;  et  il  ne  se  peut  nier  qu'il  n'y 
aye  plus  du  sien  en  ses  exploits,  plus  de  la  for- 
tune en  ceux  d'Alexandre.  Ils  ont  eu  plusieurs 
choses  esgales,  et  Caesar  à  l'adventure  aucunes 
plus  grandes.  Ce  furent  deux  feux  ou  deux  tor- 
rens  à  ravager  le  monde  par  divers  endroits  : 

Et  velut  itnmissi  diversis  partibus  ignés 

Arentem  in  silvam  et  virgulta  sonantia  lauro; 

Aut  ubi  decursu  rapido  de  montibus  altis 

Dant  sonitum  spumosi  amnes  et  in  sequora  currunt, 

Quisque  suum  populatus  iter. 

Mais  quand  l'ambition  de  Caesar  auroit  de  soy 

1 .  Portassent. 

2.  Et  qu'encores  à  présent  les  Mahumetans,  qui  mespri- 
sent  toutes  autres  histoires,  reçoivent  et  honnorent  la  sienne 
seule  par  spécial  privilège. 

3.  A  Caesar  mesme  qui  seul. 

plus  de  modération,  elle  a  tant  de  mal'heur,  ayant 
rencontré  ce  vilain  subject  de  la  ruyne  de  son 
pays  et  de  l'empirement  universel  du  monde,  que, 
toutes  pièces  ramassées  et  mises  en  la  balance,  je 
ne  puis  que  je  ne  panche  du  costé  d'Alexandre. 

Le  tiers  et  le  plus  excellent,  à  mon  gré,  c'est 
Epaminondas.  De  gloire,  il  n'en  a  pas  à  beaucoup 
prés  tant  que  d'autres  (aussi  n'est-ce  pas  une  pièce 
de  la  substance  de  la  chose);  de  resolution  et  de 
vaillance,  non  pas  de  celle  qui  est  esguisée  par 
l'ambition',  mais  de  celle  que  la  sapience  et  la 
raison  peuvent  planter  en  une  ame  bien  réglée,  il 
en  avoit  tout  ce  qui  s'en  peut  imaginer.  De 
preuve  de  cette  sienne  vertu,  il  en  a  fait  autant, 
à  mon  advis,  qu'Alexandre  mesme  et  que  Csesar  : 
car,  encore  que  ses  exploits  de  guerre  ne  soient 
ny  si  frequens  ny  si  enflez  ,  ils  ne  laissent  pas 
pourtant,  à  les  bien  considérer  et  toutes  leurs  cir- 
constances, d'estre  aussi  poisants  et  roides,  et 
portant  autant  de  tesmoignage  de  suffisance  en 
l'art  militaire  2.  Les  Grecs  luy  ont  faict  cet  hon- 
neur, sans  contredit,  de  le  nommer  le  premier 
homme  d'entre  eux;  mais  estre  le  premier  de  la 
Grèce,  c'est  estre  3  le  prime  du  monde.  Quant  à 
son  sçavoir  et  suffisance,  ce  jugement  ancien  nous 
en  est  resté,  que  jamais  homme  ne  sceut  tant,  et 


1.  Par  ambition. 

2.  Autant  de   tesmoignage  de  hardiesse  et  de  suffisance 
militaire. 

3.  C'est  facilement  estre. 


CHAPITRE  XXXVI  109 

parla  si  peu  que  luy  '.  Mais  quant  à  ses  meurs  et 
conscience,  il  a  de  bien  loing  surpassé  tous  ceux 
qui  se  sont  jamais  meslé  de  manier  affaires  :  car 
en  cette  partie,  qui  est  de  la  vertu  et  qui  doit 
estre  principalement  considérée,  il  ne  cède  à  au- 
cun philosophe  2,  non  pas  à  Socrates  mesme.  En 
cettuy-cy  l'innocence  est  une  qualité  propre, 
maistresse,  constante,  uniforme,  incorruptible,  au 
parangon  de  laquelle  elle  paroist  en  Alexandre 
subalterne,  incertaine,  bigarrée,  molle  et  for- 
tuite?. Et  pour  exemple  d'une  excessive  bonté, 


1 .  Car  il  estoit  pythagorique  de  secte  ;  et  ce  qu'il  parla 
nul  ne  parla  jamais  mieux  :  excellent  orateur  et  très- per- 
suasif. 

2.  Car  en  cette  partie,  qui  doit  estre  principalement  con- 
sidérée, qui  seule  marque  véritablement  quels  nous  sommes, 
et  laquelle  je  contrepoise  seule  à  toutes  les  autres  ensemble, 
il  ne  cède  à  aucun  philosophe. 

3.  L'ancienneté  jugea  qu'à  esplucher  par  le  menu  touts 
les  autres  grands  capitaines,  il  se  trouve  en  chascun  quelque 
spéciale  qualité  qui  le  rend  illustre.  En  cestuy-cy  seul,  c'est 
une  vertu  et  suffisance  pleine  par  tout  et  pareille;  qui,  en 
touts  les  offices  de  la  vie  humaine  ne  laisse  rien  à  désirer 
de  soy,  soit  en  occupation  publique  ou  privée,  ou  pai- 
sible ou  guerrière,  soit  à  vivre  soit  à  mourir  grandement 
et  glorieusement.  Je  ne  cognoy  nulle  ny  forme  ny  for- 
tune d'homme  que  je  regarde  avec  tant  d'honneur  et  d'a- 
mour. Il  est  bien  vray  que  son  obstination  à  la  pauvreté,  je 
la  trouve  aucunement  scrupuleuse  ,  comme  elle  est  peinte 
par  ses  meilleurs  amis;  et  cette  seule  action,  haute  pourtant 
et  tres-digne  d'admiration,  je  la  sens  un  peu  aigrette  pour, 
par  souhait  mesme  en  la  forme  qu'elle  estoit  en  luy,  m'en 
désirer  l'imitation.  Le  seul  Scipion  ^mylian,  qui  luy  don- 
neroit  une  fin  aussi  fiere  et  magnifique  et  la  cognoissance 

je  veux  adjouster  icy  aucunes  de  ses  opinions.  Le 
plus  doux  contentement  qu'il  eut  en  toute  sa  vie, 
il  asseuroit  '  que  c'estoit  le  plaisir  qu'il  avoit 
donné  à  son  père  et  à  sa  mère  de  sa  victoire  de 
Leuctres  :  il  couche  de  beaucoup,  préférant  leur 
plaisir  au  sien  si  juste  et  si  plein  d'une  tant  utile 
et  glorieuse  action  2.  Il  ne  pensoit  pas  qu'il  fust 
loisible,  pour  recouvrer  mesmes  la  liberté  de  son 
pays,  de  tuer  un  homme  sans  connoissance  de 
cause  :  voylà  pourquoy  il  fut  si  froid  à  l'entreprise 
de  Pelopidas,  son  compaignon,  pour  la  délivrance 
de  Thebes.  Il  tenoit  aussi  qu'en  une  bataille  il 
falloit  fuyr  le  rencontre  d'un  amy  qui  fust  au  party 
contraire  et  l'espargner  ?. 


des  sciences  autant  profonde  et  universelle,  se  pourroit  mettre 
à  rencontre  à  l'autre  plat  de  la  balance.  O  quel  desplaisir 
le  temps  m'a  faict  d'oster  de  nos  yeux  à  poinct  nommé,  des 
premières,  la  couple  de  vies  justement  la  plus  noble  qui  fust 
en  Plutarque  de  ces  deux  personnages,  par  le  commun  con- 
sentement du  monde  l'un  le  premier  des  Grecs,  l'autre  des 
Romains!  Quelle  matière,  quel  œuvrier  !  Pour  un  homme 
non  saint,  mais  que  nous  disons  galant  homme,  de  mœurs 
civiles  et  communes,  d'une  hauteur  modérée,  la  plus  riche 
vie  que  je  sçache  à  estre  vescue  entre  les  vivants,  comme  on 
dit,  et  estoffée  de  plus  de  riches  parties  et  désirables,  c'est, 
tout  considéré,  celle  d'Alcibiades  à  mon  gré.  Mais,  quant  à 
Epaminondas,  pour  exemple  d'une  excessive  bonté... 

1.  Il  tesmoigna. 

2.  D'une  tant  glorieuse  action. 

3.  Et  son  humanité  à  l'endroit  des  ennemis  mesmes  l'ayant 
mis  en  soupçon  envers  les  Bœotiens  de  ce  qu'après  avoir 
miraculeusement  forcé  les  Lacedemoniens  de  luy  ouvrir  le 
pas  qu'ils  avoient  entreprins  de  garder  à  l'entrée  de  la  Mo- 

De  la  Kessemblance  des  enfans  aux  pères. 

CE  fagotage  de  tant  de  diverses  pièces  se  faict 
en  cette  condition,  que  je  n'y  mets  la  main 
que  lors  qu'une  trop  lasche  oisiveté  me  presse,  et 
non  ailleurs  que  chez  moy.  Ainsin  il  s'est  basty  à 
diverses  poses  et  intervalles,  comme  les  occasions 
me  détiennent  ailleurs  par  fois  plusieurs  moys.Au 
demeurant,  je  ne  corrige  point  mes  premières 
imaginations  par  les  secondes  '  :  je  veux  repré- 
senter le  progrez  de  mes  humeurs,  et  qu'on  voye 
chaque  pièce  en  sa  naissance.  Je  voudrois  avoir 
commencé  plustost  et  prendrois  plaisir  à  recon- 
noistre  le  trein  de  mes  mutations  2.  Un  valet  qui 
me  servoit  à  les  escrire  soubs  moy  pensa  faire  un 


rée  prés  de  Corinthe,  il  s'estoit  contenté  de  leur  avoir  passé 
sur  le  ventre  sans  les  poursuyvre  à  toute  outrance,  il  fut 
déposé  de  Testât  de  capitaine  gênerai  :  tres-honorablement 
pour  une  telle  cause  et  pour  la  honte  que  ce  leur  fut  d'a- 
voir par  nécessité  à  le  remonter  tantost  après  en  son  gré,  et 
recognoistre  combien  dependoit  de  luy  leur  gloire  et  leur 
salut,  la  victoire  le  suyvant  comme  son  ombre  par  tout  où 
il  guidast;  la  prospérité  de  son  pays  mourut  aussi  luy  mort, 
comme  elle  estoit  née  par  luy. 

1 .  Ouy  à  l'aventure  quelque  mot,  mais  pour  diversifier, 
non  pour  oster. 

2.  Je  prendrois  plaisir  d'avoir  commencé  plustost  et  à 
recognoistre  le  train  de  mes  mutations. 

grand  butin  de  m'en  desrober  plusieurs  pièces 
choisies  à  sa  poste.  Cela  me  console  qu'il  n'y  fera 
pas  plus  de  gain  que  j'y  ay  fait  de  perte.  Je  me 
suis  envieilly  de  sept  ou  huict  ans  depuis  que  je 
commençay,  ce  n'a  pas  esté  sans  quelque  nouvel 
acquest  :  j'y  ay  pratiqué  la  colique  par  la  libéra- 
lité des  ans;  leur  commerce  et  longue  conversa- 
tion ne  se  passe  aisément  sans  quelque  tel  fruit. 
Je  voudroy  bien,  de  plusieurs  autres  presens  qu'ils 
ont  à  faire  à  ceux  qui  les  hantent  long  temps, 
qu'ils  en  eussent  choisi  quelqu'un  qui  m'eust  esté 
plus  acceptable  :  car  ils  ne  m'en  eussent  sceu  faire 
que  j'eusse  en  plus  grande  horreur,  dés  mon  en- 
fance; c'estoit  à  point  nommé,  de  tous  les  acci- 
dents de  la  vieillesse,  celuy  que  je  craignois  le 
plus.  J'avoy  pensé  mainte-fois  à  part  moy  que 
j'alloy  trop  avant,  et  qu'à  faire  un  si  long  che- 
min, je  ne  faudroy  pas  de  m'engager  en  fin  en 
quelque  malplaisant  rencontre.  Je  sentois  et  pro- 
testois  assez  qu'il  estoit  heure  de  partir,  et  qu'il 
falloit  trencher  la  vie  dans  le  vif  et  dans  le  sain, 
suyvant  la  règle  des  chirurgiens  quand  ils  ont  à 
coupper  quelque  membre.  Mais  c'estoient  vaines 
propositions  '  :  il  s'en  faloit  tant  que  j'en  fusse 
prest  lors,  que  en  dix-huict  mois  ou  environ  qu'il 
y  a  que  je  suis  en  ce  malplaisant  estât,  j'ay  des-jà 
appris  à  m'y  accommoder.  J'entre  des-jà  en  com- 


I.  Mais  c'estoient  vaines  propositions  [mots  supprimés]. 
Qu'à  celuy  qui  ne  la  rendoit  à  temps,  nature  avoit  accous- 
tumé  de  faire  payer  de  bien  rudes  usures. 

position  de  ce  vivre  coliqueux;  j'y  trouve  dequoy 
me  consoler  et  dequoy  espérer  :  tant  les  hommes 
sont  acoquinez  à  leur  estre  misérable,  qu'il  n'est 
si  rude  condition  qu'ils  n'acceptent  pour  s'y  con- 


server 


I  I 


Les  souffrances  qui  nous  touchent  simplement 
par  l'ame  m'affligent  beaucoup  moins  qu'elles  ne 
font  la  pluspart  des  autres  hommes  :  partie  par 
jugement,  car  le  monde  estime  plusieurs  choses 
horribles,  ou  evitables  au  pris  de  la  vie,  qui  me 
sont  à  peu  prés  indifférentes;  partie  par  une  com- 
plexion  stupide  et  insensible  que  j'ay  aux  accidents 
qui  ne  donnent  à  moy  de  droit  fil,  laquelle  com- 
plexion  j'estime  l'une  des  meilleures  pièces  de  ma 
naturelle  condition  ;  mais  les  souffrances  vraye- 
ment  essentielles  et  corporelles,  je  les  gouste  bien 
vifvement.  Si  est-ce  pour  tant  que,  les  prévoyant 

1.  Oyez  Mascenas  : 

Debilem  facito  manu, 
Dtbilem  pede,  cojca, 
Lubricos  quate  dentés  : 
Vita  dum  superest  bene  est. 

Et  couvroit  Tamburlan  d'une  sotte  humanité  la  cruauté  fan- 
tastique qu'il  exerçoit  contre  les  ladres  en  faisant  mettre  à 
mort  autant  qu'il  en  venoit  à  sa  cognoissance,  pour,  disoit- 
il,  les  délivrer  de  la  vie  qu'ils  vivoient  si  pénible  :  car  il  n'y 
avoit  nul  d'eux  qui  n'eust  mieux  aymé  estre  trois  fois  ladre 
que  de  n'estre  pas.  Et  Antisthenes  le  stoïcien  estant  fort  ma- 
lade et  s'escriant  :  «  Qui  me  délivrera  de  ces  maux?  »  Dio- 
genes,  qui  l'estoit  venu  veoir,  luy  présentant  un  couteau  : 
«  Cestuy-cy,  si  tu  veux,  bien  tost.  —  Je  ne  dy  pas  de  la 
vie,  répliqua  il,  je  dy  des  maux.  » 

Montaigne.  V.  i  5 


114  LIVRE  SECOND 

autresfois  d'une  veuë  foible,  délicate  et  amollie 
par  la  jouyssance  de  cette  longue  et  heureuse 
santé  et  repos  que  Dieu  m'a  preste,  la  meilleure 
part  de  mon  aage,  je  les  avoy  conceuës  par  ima- 
gination si  insupportables  qu'à  la  vérité  j'en  avois 
plus  de  peur  que  je  n'y  ay  trouvé  de  mal  :  par  où 
j'augmente  tousjours  cette  créance  que  la  pluspart 
des  facultez  de  nostre  ame  '  troublent  plus  le  re- 
pos de  nostre  vie  qu'elles  ne  nous  y  servent  2. 

Je  suis  aux  prises  avec  la  pire  de  toutes  les  ma- 
ladies, la  plus  soudaine,  la  plus  douloureuse,  la 
plus  mortelle  et  la  plus  irrémédiable.  J'en  ay 
desjà  essayé  cinq  ou  six  bien  longs  accez  et  pé- 
nibles :  toutes-fois,  ou  je  me  flatte,  ou  encores  y 
a-il  en  cet  estât  dequoy  se  soustenir,  à  qui  a  l'ame 
deschargée  de  la  crainte  de  la  mort,  et  deschargée 
des  menasses,  conclusions  et  conséquences  dequoy 
la  médecine  nous  enteste  ;  mais  l'effet  mesme  de 
la  douleur  n'a  pas  cette  aigreur  si  aspre  et  si  poi- 
gnante qu'un  homme  rassis  en  doive  entrer  en 
rage  et  en  desespoir.  J'ay  aumoins  ce  profit  de  la 
cholique,  que  ce  que  je  n'avoy  encore  peu  sur 
moy  pour  me  concilier  du  tout  et  m'accointerà  la 
mort,  elle  le  parfera  :  car  d'autant  plus  elle  me  pres- 
sera et  importunera,  d'autant  moins  me  sera  la  mort 
à  craindre.  J'avoy  desjà  gaigné  cela  de  ne  tenir  à 
la  vie  que  par  la  vie  seulement;  elle  desnouera  en- 
core cette  intelligence;  et  Dieu  veuille  qu'en  fin, 


1 .  Comme  nous  les  employons. 

2.  Troublent  plus  le  repos  de  la  vie  qu'elles /j'y  servent. 

si  son  aspreté  vient  à  surmonter  mes  forces,  ells 
ne  me  rejette  à  l'autre  extrémité,  non  moins  vi- 
tieuse,  d'aymer  et  désirer  à  mourir  ! 

Summum  nec  metuas  diem,  nec  optes. 

Ce  sont  deux  passons  à  craindre,  mais  Tune  a  son 
remède  bien  plus  prest  que  Tautre. 

Au  demeurant,  j'ay  tousjours  trouvé  ce  pré- 
cepte cérémonieux  et  inepte,  qui  ordonne  de  tenir 
bonne  contenance  et  un  maintien  grave  et  posé  à 
la  souffrance  des  maux.  Pourquoy  la  philosophie, 
qui  ne  regarde  que  le  vif,  que  la  substance  et  les 
effects,  se  va  elle  amusant  à  ces  apparences  vaines 
et  externes,  comme  si  elle  dressoit  les  hommes  aux 
actes  d'une  comédie,  ou  comme  s'il  estoit  en  sa 
jurisdiction  d'empescher  les  mouvemens  et  altéra- 
tions que  nous  sommes  naturellement  contraints 
de  recevoir?  Qu'elle  empesche  donq  Socrates  de 
rougir  d'affection  ou  de  honte,  de  cligner  les  yeux 
à  la  menasse  d'un  coup,  de  trembler  et  de  suer 
aux  secousses  de  la  fièvre  :  la  peinture  de  la  poé- 
sie, qui  est  libre  et  volontaire,  n'ose  priver  des 
larmes  mesmes  les  personnes  qu'elle  veut  repré- 
senter accomplies  et  parfaictes, 

Et  se  n'aflige  tanto, 
Che  si  morde  le  man,  morde  le  labbia, 
Sparge  le  guancie  di  continu©  pianto; 

elle  devroit  laisser  cette  charge  à  ceux  qui  font 
profession  de  régler  nostre  maintien  et  nos  mines  : 
qu'elle  s'arreste  à  gouverner  nostre  entendement 

qu'elle  a  pris  à  instruire;  qu'elle  luy  ordonne  ses 
pas  et  le  tienne  en  bride  et  en  office  ;  qu'aux 
efforts  de  la  cholique,  elle  maintienne  nostre  ame 
capable  de  se  reconnoistre,  de  suyvre  son  train 
accoustumé,  combatant  la  douleur  et  la  souste- 
nant,  non  se  prosternant  honteusement  à  ses 
pieds,  esmeuë  et  eschauffée  du  combat,  non  aba- 
tue  pourtant  et  renversée.  Vojlà  sa  charge  :  du 
dehors,  il  importe  peu,  et  en  accidents  si  extrêmes 
c'est  cruauté  de  requérir  de  nous  une  démarche  si 
réglée.  Pourveu  que  nous  ayons  beau  jeu,  c'est 
tout  un  que  nous  ayons  mauvaise  mine.  C'est  bien 
assez  que  nous  soyons  tels  que  avons  nous  ac- 
coustumé en  nos  pensées  et  actions  principales; 
quant  au  corps,  s'il  se  soulage  en  se  plaignant, 
qu'il  le  face;  si  l'agitation  luy  plaist,  qu'il  se  tré- 
mousse et  tracasse  à  sa  fantasie;  s'il  luy  semble 
que  le  mal  s'évapore  aucunement  (comme  ^ucuns 
médecins  disent  que  cela  aide  à  la  délivrance  des 
femmes  enceintes)  pour  pousser  hors  la  voix  avec 
plus  grande  violence,  ou,  s'il  pense  que  cela 
amuse  son  tourment,  qu'il  crie  tout  à  faict.  Nous 
avons  assez  de  travail  du  mal,  sans  y  joindre  un 
nouveau  travail  par  discours.  Ce  que  je  dis  pour 
excuser  ceux  qu'on  voit  ordinairement  se  escrier 
et  se  tempester  aux  secousses  de  la  douleur  de 
cette  maladie  :  car,  pour  moy,  je  l'ay  passée  jus- 
ques  à  cette  heure  avec  un  peu  meilleure  conte- 
nance :  non  pourtant  que  je  me  mette  en  peine 
pour  maintenir  cette  décence  extérieure ,  car  je 
fay  peu  de  compte  d'un  tel  advantage,  je  preste 


1 


à 

en  cela  au  mal  autant  qu'il  veut;  mais,  ou  mes 
douleurs  ne  sont  pas  si  excessives,  ou  j'y  apporte 
plus  de  fermeté  que  le  commun.  Je  me  plains,  je 
me  despite  quand  les  aigres  pointures  me  pressent, 
mais  je  n'en  viens  point  au  desespoir  et  à  la  rage; 
et  aux  intervalles  de  cette  douleur  excessive,  je  me 
remets  soudain  en  ma  forme  ordinaire  :  je  devise, 
je  ris,  j'estudie  sans  esmotion  et  altération,  d'au- 
tant que  mon  ame  ne  prend  autre  alarme  que  la 
sensible  et  corporelle;  ce  que  je  doy  certainement 
au  soing  que  j'ay  eu  à  me  préparer  par  estude  et 
par  discours  à  tels  accidens  '  : 


I .  [Variante  à  partir  du  commencement  de  l'alinéa  :  ] 
Au  demeurant,  j'ay  tousjours  trouvé  ce  précepte  cérémo- 
nieux qui  ordonne  si  exactement  de  tenir  bonne  contenance 
et  un  maintien  desdaigneux  et  posé  à  la  souffrance  des  maux. 
Pourquoy  la  philosophie,  qui  ne  regarde  que  le  vif  et  les 
effects,se  va  elle  amusant  à  ces  apparences  externes?  Qu'elle 
laisse  ce  soing  aux  farceurs  et  maistres  de  rhétorique,  qui 
font  tant  d'estat  de  nos  gestes.  Qu'elle  condone  hardiment 
au  mal  cette  lascheté  voyelle,  si  elle  n'est  ny  cordiale,  ny 
stomacale,  et  preste  ses  plaintes  volontaires  au  genre  des 
souspirs,  sanglots,  palpitations,  pallissements,  que  nature  a 
mis  hors  de  notre  puissance  :  pourveu  que  le  courage  soit 
sans  effroy,  les  paroles  sans  desespoir,  qu'elle  se  contente. 
Qu'importe  que  nous  tordions  nos  bras,  pourveu  que  nous 
ne  tordions  nos  pensées?  elle  nous  dresse  pour  nous,  non 
pour  autruy,  pour  estre,  non  pour  sembler.  Qu'elle  s'ar- 
reste  à  gouverner  nostre  entendement  qu'elle  a  pris  à  in- 
struire :  qu'aux  efforts  de  la  cholique  elle  maintienne  l'ame 
capable  de  se  recognoistre,  de  suyvre  son  train  accoustumé, 
combalant  la  douleur  et  la  soustenant,  non  se  prosternant 
honteusement  à  ses  pieds,  esmeuë  et  eschauffée  du  combat, 
non  abatue  et  renversée,  capable  d'entretien  et  d'autre  oc- 

Laborum 
Nulla  mihi  nova  nunc  faciès  inopinaque  surgit  ; 
Omnia  prxcepi  atque  animo  mecum  ante  peregi. 

Je  suis  essayé  pourtant  un  peu  bien  rudement  pour 
un  apprentis,  et,  d'un  changement  bien  soudain  et 
bien  rude,  estant  cheu  tout  à  coup  d'une  tres- 
douce  condition  de  vie  et  tres-heureuse  à  la  plus 
doloreuse  et  pénible  qui  se  puisse  imaginer  :  car, 
outre  ce  que  c'est  une  maladie  bien  fort  à  craindre 
d'elle  mesme,  elle  fait  en  moy  ses  commencemens 
beaucoup  plus  aspres  et  difficiles  qu'elle  n'a  ac- 
coustumé.  Les  accès  me  reprennent  si  souvent 
que  je  ne  sens  quasi  plus  d'entière  santé  et  pure 


cupation  jusqu'à  certaine  mesure.  En  accidents  si  extrêmes, 
c'est  cruauté  de  requérir  de  nous  une  démarche  si  compo- 
sée. Si  nous  avons  beau  jeu,  c'est  peu  que  nous  ayons  mau- 
vaise mine  :  si  le  corps  se  soulage  en  se  pleignant,  qu'il  le 
face;  si  l'agitation  luy  plaist,  qu'il  se  tourneboule  et  tra- 
casse à  sa  fantasie;  s'il  luy  semble  que  le  mal  s'évapore  au- 
cunement (comme  aucuns  médecins  disent  que  cela  aide  à 
la  délivrance  des  femmes  enceintes)  pour  pousser  hors  la 
voix  avec  plus  grande  violence,  ou  s'il  en  amuse  son  tour- 
ment, qu'il  crie  tout  à  faict.  Ne  commandons  point  à  cette 
voix  qu'elle  aille,  mais  permettons  le  luy.  Epicurus  ne  par- 
donne pas  seulement  à  son  sage  de  crier  aux  tourments, 
mais  il  le  luy  conseille  :  Pugiles  etiam,  quum  feriunt,  in  ja- 
ctantis  castibus  ingemiscunt ,  quia  profundenda  voce  omne 
corpus  intenditur,  venitque  plaga  vehementior.  Nous  avons 
assez  de  travail  du  mal,  sans  nous  travailler  à  ces  règles 
superflues  :  ce  que  je  dis  pour  excuser  ceux  qu'on  voit  or- 
dinairement se  tempester  aux  secousses  et  assaux  de  cette 
maladie  :  car,  pour  moy,  je  l'ay  passée  jusques  à  cette  heure 
avec  un  peu  meilleure  contenance  et  me  contente  de  gémir 

de  douleurs'.  Je  maintien  toutesfois  jusques  à 
cette  heure  mon  esprit  en  telle  assiette  que,  pour- 
veu  que  j'y  puisse  apporter  de  la  constance,  je  me 
treuve  en  assez  meilleure  condition  de  vie  que 
mille  autres,  qui  n'ont  ny  fièvre  ny  mal  que  celuy 
qu'ils  se  donnent  eux  mesmes  par  la  faute  de  leur 
discours. 

Il  est  certaine  façon  d'humilité  subtile  qui  naist 


sans  brailler.  Non  pourtant  que  je  me  mette  en  peine  pour 
maintenir  cette  décence  extérieure,  car  je  fay  peu  de  compte 
d'un  tel  advantage,  je  preste  en  cela  au  mal  autant  qu'il 
veut;  mais  ou  mes  douleurs  ne  sont  pas  si  excessives,  ou 
j'y  apporte  plus  de  fermeté  que  le  commun.  Je  me  plains, 
je  me  despite,  quand  les  aigres  pointures  me  pressent;  mais 
je  n'en  viens  point  au  desespoir  comme  celuy  là  : 

Ejulatu,  questUj  gemitu,  frementibus 
Resonando,  multam  flebiies  voces  refert. 

Je  me  taste  au  plus  espais  du  mal,  et  ay  tousjours  trouvé 
que  j'estoy  capable  de  dire,  de  penser,  de  respondre  aussi 
sainement  qu'en  une  autre  heure,  mais  non  si  constamment, 
la  douleur  me  troublant  et  destournant.  Quand  on  me  tient 
le  plus  atterré  et  que  les  assistans  m'espargnent,  j'essaye 
souvent  mes  forces  et  leur  entame  moy-mesme  des  propos 
les  plus  esloignez  de  mon  estât.  Je  puis  tout  par  un  sou- 
dain effort,  mais  ostez  en  la  durée.  O  que  n'ay  je  la  faculté 
de  ce  songeur  de  Cicero,  qui,  songeant  embrasser  une  garse, 
trouva  qu'il  s'estoit  deschargé  de  sa  pierre  emmy  ses  draps  ! 
Les  miennes  me  desgarcent  estrangement.  Aux  intervalles 
de  cette  douleur  excessive,  lors  que  mes  uretères  languissent 
sans  me  ronger,  je  me  remets  soudain  en  ma  forme  ordi- 
naire, d'autant  que  mon  ame  ne  prend  autre  alarme  que  la 
sensible  et  corporelle  :  ce  que  je  doy  certainement  au  soing 
que  j'ay  eu  à  me  préparer  par  discours  à  tels  accidens. 
I .  Et  pure  de  douleurs  [mots  supprimés]» 

de  la  présomption,  comme  cette-cy,  que  nous  re- 
connoissons  nostre  ignorance  en  plusieurs  choses, 
et  sommes  si  courtois  d'avouer  qu'il  y  a  '  es  ou- 
vrages de  nature  aucunes  qualitez  et  conditions 
qui  nous  sont  imperceptibles,  et  desquelles  nostre 
suffisance  ne  peut  descouvrir  les  moyens  et  les 
causes  :  par  cette  honneste  et  conscientieuse  dé- 
claration, nous  espérons  gaigner  qu'on  nous  croira 
aussi  de  celles  que  nous  dirons  entendre.  Nous 
n'avons  que  faire  d'aller  tirer  2  des  miracles  et  des 
difficultez  estrangeres  ;  il  me  semble  que,  parmy 
les  choses  que  nous  voyons  ordinairement,  il  y  a 
des  estrangetez  si  incompréhensibles  qu'elles  sur- 
passent toute  la  difficulté  des  miracles.  Quel 
monstre  est-ce,  que  cette  goûte  de  semence  de 
quoy  nous  sommes  produits  porte  en  soy  les  im- 
pressions, non  de  la  forme  corporelle  seulement, 
mais  des  pensemens  et  des  inclinations  de  nos 
pères?  Cette  goûte  d'eau,  où  loge  elle  ce  nombre 
infiny  de  formes  ?  et  comme  portent  elles  ces  res- 
semblances, d'un  progrez  si  téméraire  et  si  desre- 
glé  que  l'arriére  fils  respondra  à  son  bisayeul,  le 
neveu  à  l'oncle  ?  En  la  famille  de  Lepidus,  à 
Romme,  il  y  en  a  eu  trois,  non  de  suitte,  mais 
par  intervalles,  qui  nasquirent  un  mesme  œil  cou- 
vert de  cartilage.  A  Thebes,  il  y  avoit  une  race 
qui  portoit,  dés  le  ventre  de  la  mère,  la  forme 
d'un  fer  de  lance,  et  qui  ne  le  portoit  estoit  tenu 


I.  Qu'il  y  ait. 
a.  D'aller  trier. 

illégitime.  Aristote  dict  qu'en  certaine  nation  où 
les  femmes  estoient  communes,  on  assignoit  les 
enfans  à  leurs  pères  par  la  ressemblance. 

Il  est  vraisemblable  que  je  tiens  de  mon  père  » 
cette  qualité  pierreuse,  car  il  mourut  merveilleu- 
sement affligé  d'une  grosse  pierre  qu'il  avoit  en 
la  vessie.  Il  ne  s'apperceut  de  son  mal  que  le 
soixante-septiesme  an  de  son  aage,  et  avant  cela 
il  n'en  avoit  eu  aucune  menasse  ou  ressentiment 
aux  reins,  aux  costez,  ny  ailleurs;  et  avoit  vescu 
jusques  lors  en  une  bien  2  heureuse  santé  et  bien 
peu  subjette  à  maladies;  et  dura  encores  sept  ans 
en-  ce  mal,  trainant  une  fin  de  vie  bien  doulou- 
reuse. J'estoy  nay  vingt  cinq  ans,  et  plus,  avant 
sa  maladie,  et  durant  le  temps  î  de  son  meilleur 
estât,  le  troisiesme  de  ses  enfans  en  rang  de  nais- 
sance. Où  se  couvoit  tant  de  temps  la  propension 
à  ce  mal  4?  et,  lors  qu'il  estoit  si  loing  de  s'en 
sentir  5,  cette  légère  pièce  de  sa  substance  dequoy 
il  me  bastit,  comment  en  portoit  elle  pour  sa  part 
une  si  grande  impression?  et  comment  encore  si 
couverte  que  quarante  cinq  ans  après  j'aye  com- 
mencé à  m'en  ressentir,  seul  jusques  à  cette  heure 
entre  tant  de  frères  et  de  sœurs,  et  tous  d'une 
mère?  Qui  m'esclaircira  de  tout^  ce  progrez,  je 

1 .  Il  est  à  croire  que  je  dois  à  mon  père. 

2.  Bien  [mot  supprimé]. 

3.  Et  durant  le  cours. 

4.  A  ce  défaut? 

5.  Si  loing  du  mal. 

6.  Tout  [mot  supprimé]. 

16 

le  croiray  d'autant  d'autres  miracles  qu'il  voudra, 
pourveu  que,  comme  ils  font,  ils  ne  me  donnent 
pas  en  payement  '  une  doctrine  beaucoup  plus 
difficile  et  fantastique  que  n'est  la  chose  mesme. 

Que  les  médecins  excusent  un  peu  ma  liberté, 
car  par  cette  mesme  infusion  et  insinuation  fatale, 
j'ay  reçu  la  haine  et  le  mespris  de  leur  doctrine  : 
cette  antipathie  que  j'ay  à  leur  art  m'est  hérédi- 
taire. Mon  père  a  vescu  soixante  et  quatorze  ans, 
mon  ayeul  soixante  et  neuf,  mon  bisayeul  prés  de 
quatre  vingts,  sans  avoir  gousté  aucune  sorte  de 
médecine;  et,  entre  nous  2,  tout  ce  qui  n'estoit 
de  l'usage  ordinaire  tenoit  lieu  de  drogue.  La 
médecine  se  forme  par  exemples  et  expérience; 
aussi  fait  mon  opinion.  Voylà  pas  une  bien  ex- 
presse expérience  et  bien  advantageuse  ?  je  ne 
sçay  s'ils  m'en  trouveront  trois  en  leurs  registres, 
nais,  nourris  et  trespassez  en  mesme  maison, 
ayans  autant  vescu  soubs  leurs  règles  3.  Il  faut 
qu'ils  m'advouent  en  cela  que,  si  ce  n'est  la  rai- 
son, aumoins  que  la  fortune  est  de  mon  party; 
or,  chez  les  médecins,  fortune  vaut  beaucoup 
mieux  4  que  la  raison.  Qu'ils  ne  me  prennent  point 
ai  cette  heure  à  leur  advantage;  qu'ils  ne  me  me- 
nassent point,  atterré  comme  je  suis  :  ce  seroit 
supercherie.  Aussi,  à  dire  la  vérité,  j'ay  assez  gai- 

i .  //  ne  me  donne  en  payement. 

2.  Entre  eux. 

3 .  Et  trespassez  en  mesme  foukr^  mesme  ioict,  ayans  au- 
tant vescu  par  leur  conduite. 

4.  Vaut  bien  mieux. 

gné  sur  eux  par  mes  exemples  domestiques,  encore 
qu'ils  s'arrestent  là.  Les  choses  humaines  n'ont 
pas  tant  de  constance  :  il  y  a  deux  cens  ans,  il  ne 
s'en  faut  que  dix-huict,  que  cet  essay  nous  dure, 
car  le  premier  nasquit  l'an  mil  quatre  cens  deux. 
C'est  vrayement  bien  raison  que  cette  expérience 
commence  à  nous  faillir.  Qu'ils  ne  me  reprochent 
point  les  maux  qui  me  tiennent  à  la  gorge  '  : 
d'avoir  vescu  quarante  six  ans  ^  pour  ma  part, 
n'est-ce  pas  assez?  quand  ce  sera  le  bout  de  ma 
carrière,  elle  est  des  plus  longues. 

Mes  ancestres  avoient  la  médecine  à  contre- 
cœur par  quelque  inclination  occulte  et  naturelle  : 
car  la  veuë  mesme  des  drogues  faisoit  horreur  à 
mon  père.  Le  seigneur  de  Gaviac,  mon  oncle  pa- 
ternel, homme  d'Eglise,  maladif  dés  sa  naissance, 
et  qui  fit  toutefois  durer  cette  vie  débile  jusques 
à  67  ans,  estant  tombé  autrefois  en  une  grosse  et 
véhémente  fièvre  continue,  il  fut  ordonné  par  les 
médecins  qu'on  luy  declaireroit,  s^il  ne  se  vouloit 
aider  (ils  appellent  secours  ce  qui  le  plus  souvent 
est  rengregement  de  mal  3),  qu'il  estoit  infaillible- 
ment mort.  Ce  bon  homme,  tout  effrayé  comme  il 
fut  de  cette  horrible  sentence,  si  respondit-il  :  «  Je 
suis  donq  mort.  »  Mais  Dieu  rendit  tantost  après 
vain  ce  prognostique.  Le  dernier  des  frères,  ils 
estoient  quatre,  sieur  de  Bussaguet,  et  de  bien 


) .  Qui  me  tiennent  asteure  à  la  gorge. 

2.  D'avoir  vescu  sain  quarante  sept  ans. 

3.  Ce  qui  le  plus  souvent  est  empeschement. 

loing  le  dernier,  se  soubmit  seul  à  cet  art,  pour 
le  commerce,  ce  croy-je,  qu'il  avoit  avec  les  au- 
tres arts,  car  il  estoit  conseiller  en  la  court  de 
parlement,  et  luy  succéda  si  mal  qu'estant  par 
apparence  de  plus  forte  complexion,  il  mourut 
pourtant  long  temps  avant  les  autres,  sauf  un,  le 
sieur  de  Sainct  Michel. 

Il  est  possible  que  j'ay  receu  d'eux  cette  dispa- 
thie  naturelle  à  la  médecine;  mais  s'il  n'y  eust  eu 
que  cette  considération,  j'eusse  essayé  de  la  for- 
cer :  car  toutes  ces  conditions  qui  naissent  en  nous 
sans  raison,  elles  sont  vitieuses,  c'est  une  espèce 
de  maladie  qu'il  faut  combatre.  Il  peut  estre  que 
j'y  avois  cette  propension,  mais  je  l'ay  appuyée  et 
fortifiée  par  les  discours  qui  m'en  ont  estably 
l'opinion  que  j'en  ay  :  car  je  hay  aussi  cette  con- 
sidération de  refuser  la  médecine  pour  l'aigreur  de 
son  goust  ;  ce  ne  seroit  aisément  mon  humeur, 
qui  trouve  la  santé  digne  d'estre  r'achetée  par 
tous  les  cautères  et  incisions  les  plus  pénibles  qui 
se  facent  '.  C'est  une  pretieuse  chose  que  la  santé, 
et  la  seule  qui  mérite  à  la  vérité  qu'on  y  employé, 
non  le  temps  seulement,  la  sueur,  la  peine,  les 
biens,  mais  encore  la  vie  à  sa  poursuite;  d'autant 
que  sans  elle  la  vie  ne  peut  avoir  ny  grâce  ny  sa- 
veur 2.   La  volupté,  la  sagesse,   la  science  et   la 

1.  Et  suyvant  Epicurus,  les  voluptez  me  semblent  à  évi- 
ter, si  elles  tirent  à  leur  suitte  des  douleurs  plus  grandes, 
et  les  douleurs  à  rechercher  qui  tirent  à  leur  suitte  des  vo- 
luptez plus  grandes. 

2.  La  vie  nous  vient  à  estre  injurieuse. 

vertu,  sans  elle,  se  ternissent  et  esvanouissent;  et 
aux  plus  fermes  et  tendus  discours  que  la  philo- 
sophie nous  veuille  imprimer  au  contraire,  nous 
n'avons  qu'à  opposer  l'image  de  Platon  estant 
frappé  du  haut  mal  ou  d'une  apoplexie,  et  en 
cette  presupposition  le  defîier  de  s'ayder  de  ces 
nobles  et  riches  facultez  de  son  ame  '.  Toute 
voye  qui  nous  meneroit  à  la  santé  ne  se  peut  dire 
pour  moy  ny  aspre,  ny  espineuse^.  Mais  j'ay 
quelques  autres  apparences  qui  me  font  estrange- 
ment  deffier  de  toute  cette  marchandise.  Je  ne  dy 
pas  qu'il  n'y  en  puisse  avoir  quelque  art,  qu'il  n'y 
ait,  parmy  tant  d'ouvrages  de  nature,  des  choses 
propres  à  la  conservation  de  nostre  santé;  cela  est 
vraysemblable  î  :  j'entens  bien  qu'il  y  a  quelque 
simple  qui  humecte,  quelque  autre  qui  assèche; 
je  sçay,  par  expérience,  et  que  les  refforts  pro- 
duisent des  vents,  et  que  les  feuilles  du  séné  las- 
chent  le  ventre;  je  sçay  plusieurs  telles  expériences, 
comme  je  sçay  que  le  mouton  me  nourrit  et  que 
le  vin  m'eschauffe;  et  disoit  Solon  que  le  menger 
estoit,  comme  les  autres  drogues,  une  médecine 
contre  la  maladie  de  la  faim.  Je  ne  desadvouë  pas 
l'usage  que  nous  tirons  du  monde,  ny  ne  doubte 
de  la  puissance  et  uberté  de  nature,  et  de  son  ap- 
plication à  nostre  besoing;  je  vois  bien  que  les 


1 .  Le  deffier  d'appeller  à  son  secours  Us  riches  facultez 
de  son  ame. 

2.  Ny  aspre,  ny  chère. 

3.  Cela  est  certain. 

brochets  et  les  arondes  se  trouvent  bien  d'elle.  Je 
me  deffie  des  inventions  de  nostre  esprit,  de  nos- 
tre  science  et  art,  en  faveur  duquel  nous  l'avons 
abandonnée  et  ses  régies,  et  auquel  nous  ne  sça- 
vons  tenir  modération  et  limite  '. 

En  premier  lieu,  l'expérience  me  le  fait  crain- 
dre :  car,  de  ce  que  j'ay  de  connoissance,  je  ne 
voy  nulle  race  de  gens  si  tost  malade  et  si  tard 
guérie  que  celle  qui  est  sous  la  jurisdiction  de  la 
médecine;  leur  santé  mesme  est  altérée  et  cor- 
rompue par  la  contrainte  des  régimes.  Les  méde- 
cins ne  se  contentent  point  d'avoir  la  maladie  en 
gouvernement,  ils  rendent  la  santé  malade,  pour 
garder  qu'on  ne  puisse  en  aucune  saison  eschapper 
leur  àuthorité  :  d'une  santé  constante  et  entière, 
n'en  tirent  ils  pas  l'argument  d'une  grande  ma- 
ladie future?  J'ay  esté  assez  souvent  malade;  j'ay 
trouvé,  sans  leurs  secours,  mes  maladies  aussi 
douces  à  supporter  (et  en  ay  essayé  quasi  de  tou- 
tes les  sortes]  et  aussi  courtes  qu'à  nul  autre;  et 
si  n'y  ay  point  meslé  l'amertume  de  leurs  dro- 
gues 2.  La  santé,  je  l'ay  libre  et  entière,  sans  règle 

1.  Modération  ny  limite.  Comme  nous  appelions  justice 
le  pastissage  des  premières  loix  qui  nous  tombent  en  main 
et  leur  dispensation  et  prattique,  tres-inepte  souvent  et  tres- 
inique;  et  comme  ceux  qui  s'en  moquent  et  qui  l'accusent 
n'entendent  pas  pourtant  injurier  cette  noble  vertu ,  ains 
condamner  seulement  l'abus  et  profanation  de  ce  sacré  titre  ; 
de  mesme,  en  la  médecine,  j'honore  bien  ce  glorieux  nom, 
sa  proposition,  sa  promesse  si  utile  au  genre  humain,  mais 
ce  qu'il  désigne  entre  nous,  je  ne  l'honore  ny  l'estime, 

2.  L'amertume  de  leurs  ordonnances. 

et  sans  autre  discipline  que  de  ma  coustume  et  de 
mon  plaisir.  Tout  lieu  m'est  bon  à  m'arrester,  car 
il  ne  me  faut  autres  commoditez,  estant  malade, 
que  celles  qu'il  me  faut  estant  sain.  Je  ne  me  pas- 
sionne point  d'estre  sans  médecin,  sans  apotiquaire 
et  sans  secours;  dequoy  j'en  voy  la  plus  part  plus 
affligez  que  du  mal  mesme  ^  Quoy  !  eux  mesmes 
nous  font  ils  voir  de  l'heur  et  de  la  durée  en  leur 
vie,  qui  nous  puisse  tesmoigner  quelque  apparent 
effet  de  leur  science? 

Il  n'est  nation  qui  n'ait  esté  plusieurs  siècles 
sans  la  médecine,  et  les  premiers  siècles,  c'est  à 
dire  les  meilleurs  et  les  plus  heureux;  et  du  monde 
la  dixiesme  partie  ne  s'en  sert  pas  encores  à  cette 
heure;  infinies  nations  ne  la  cognoissent  pas,  où 
l'on  vit  et  plus  sainement  et  plus  longuement 
qu'on  ne  fait  icy;  et  parmy  nous  la  plus  part  du 
peuple  2  s'en  passe  heureusement.  Les  Romains 
avoyent  esté  six  cens  ans  avant  que  de  la  recevoir; 
mais,  après  l'avoir  essayée,  ils  la  chassèrent  de 
leur  ville  par  l'entremise  de  Caton  le  Censeur,  qui 
montra  combien  aysément  il  s'en  pouvoit  passer, 
ayant  vescu  quatre  vingts  et  cinq  ans,  et  fait  vivre 
sa  femme  jusqu'à  Textreme  vieillesse,  non  pas  sans 
médecine,  mais  ouy  bien  sans  médecin  :  car  toute 
chose  qui  se  trouve  salubre  à  nostre  vie  se  peut 
nommer  médecine.  Il  entretenoit,  ce  dict  Plutar- 
que,  sa  famille  en  santé  par  l'usage  (ce  me  semble) 


1.  Mestne  [mot  supprimé]. 

2.  Et  parmy  nous  le  commun  peuple. 

du  lièvre  :  comme  les  Arcades,  dict  Pline,  guéris- 
sent toutes  maladies  avec  du  laict  de  vache',  et 
les  gens  de  village  de  ce  païs,  à  tous  accidens, 
n*employent  que  du  vin  le  plus  fort  qu'ils  peuvent, 
meslé  à  force  safran  et  espice  :  tout  cela  avec  une 
fortune  pareille. 

Et,  à  dire  vray,  de  toute  cette  diversité  et  con- 
fusion d'ordonnances,  quelle  autre  fin  et  effect 
après  tout  y  a  il  que  de  vuider  le  ventre?  ce  que 
mille  simples  domestiques  peuvent  faire.  Et  si  ne 
sçay  si  c'est  si  utillement  qu'ils  disent,  et  si  nostre 
nature  n'a  point  besoing  de  la  résidence  de  ses 
excremens  jusques  à  certaine  mesure,  comme  le 
vin  a  de  sa  lie  pour  sa  conservation.  Vous  voyez 
souvent  des  hommes  tressains^  tomber  en  vomis- 
semens  ou  flux  de]  ventre  par  accident  estranger, 
et  faire  un  grand  vuidange  d'excremens  sans  be- 
soin aucun  précèdent  et  sans  aucune  utilité  sui- 
vante, voire  avec  empirement  et  dommage  3. 


1 .  Et  les  Lybiens,  dit  Hérodote,  jouyssent  populairement 
d'une  rare  santé  par  cette  coustume  qu'ils  ont,  après  que 
leurs  enfans  ont  atteint  quatre  ans,  de  leur  causterizer  et 
brusler  les  veines  du  chef  et  des  temples,  par  où  ils  coupent 
chemin  pour  leur  vie  à  toute  defluxion  de  rheume. 

2.  Des  hommes  sains. 

3.  C'est  du  grand  Platon  que  j'apprins  n'agueres  que,  de 
trois  sortes  de  mouvements  qui  nous  appartiennent,  le  der- 
nier et  le  pire  est  celuy  des  purgations,  que  nul  homme,  s'il 
n'est  fol,  ne  doit  entreprendre  qu'à  l'extrême  nécessité.  On 
va  troublant  et  esveillant  le  mal  par  oppositions  contraires, 
il  faut  que  ce  soit  la  forme  de  vivre  qui  doucement  l'allan- 
guisse  et  reconduise  à  sa  fin  :  les  violentes  harpades  de  la 

On  demandoit  à  un  Lacedemonien  qui  l'avoit 
fait  vivre  sain  si  long  temps  :  «  L'ignorance  de  la 
médecine  » ,  respondit  il.  Et  Adrian  l'empereur 
crioit  sans  cesse,  en  mourant,  que  la  presse  des 
médecins  l'avoit  tué.  Un  mauvais  luicteur  se  fit 
médecin  :  «  Courage,  luy  dit  Diogenes,  tu  as 
raison;  tu  mettras  à  cette  heure  en  terre  ceux  qui 
t'y  ont  mis  autresfois.  »  Mais  ils  ont  cet  heur, 
selon  Nicoclés,  que  le  soleil  esclaire  leur  succez, 
et  la  terre  cache  leur  faute.  Et,  outre-cela,  ils  ont 
une  façon  bien  avantageuse  de  se  servir  '  de  toutes 
sortes  d'evenemens,  car  ce  que  la  fortune,  ce  que 
la  nature,  ou  quelque  autre  cause  estrangere  (des- 
quelles le  nombre  est  infini)  produit  en  nous  de 


drogue  et  du  mal  sont  tousjours  à  nostre  perte,  puis  que  la 
£[uerelle  se  desmele  chez  nous  et  que  la  drogue  est  un  se- 
cours infiable,  de  sa  nature  ennemy  à  nostre  santé  et  qui 
n'a  accez  en  nostre  estât  que  par  le  trouble.  Laissons  un  peu 
faire  :  l'ordre  qui  pourvoid  aux  puces  et  aux  taulpes  pour- 
void  aussi  aux  hommes,  qui  ont  la  patience  pareille  à  se 
laisser  gouverner  que  les  puces  et  les  taulpes.  Nous  avons 
beau  crier  bihore ,  c'est  bien  pour  nous  enroiier,  mais  non 
pour  l'avancer  :  c'est  un  ordre  superbe  et  impiteux.  Nostre 
■crainte,  nostre  desespoir,  le  desgouste  et  retarde  de  nostre 
ayde ,  au  lieu  de  l'y  convier;  il  doibt  au  mal  son  cours 
comme  à  la  santé.  De  se  laisser  corrompre  en  faveur  de  l'un 
aj  préjudice  des  droits  de  l'autre,  il  ne  le  fera  pas  :  il  tom- 
beroit  en  desordre.  Suyvons  de  par  Dieu  !  suyvons  !  Il  meine 
ceux  qui  suyvent  ;  ceux  qui  ne  le  suyvent  pas,  il  les  entraine, 
et  leur  rage  et  leur  médecine  ensemble.  Faittes  ordonner 
une  purgation  à  voslre  cervelle,  elle  y  sera  mieux  employée 
■qu'à  vostre  estomach. 
I  .A  se  servir. 

Montaigne.  V.  i  7 

bon  et  de  salutaire,  c'est  le  privilège  de  la  méde- 
cine de  se  l'attribuer.  Tous  les  heureux  succez  qui 
arrivent  au  patient  qui  est  soubs  son  régime,  c'est 
d'elle  qu'il  les  tient.  Les  occasions  qui  m'ont  guery 
à  '  moj  et  qui  guérissent  mille  autres  qui  n'appel- 
lent point  les  médecins  à  leurs  secours,  ils  les 
usurpent  en  leurs  subjects;  et  quant  aux  mauvais 
accidents,  ou  ils  les  desavouent  tout  à  fait,  en  at- 
tribuant la  coulpe  au  patient  par  des  raisons  si 
vaines  qu'ils  n'ont  garde  de  faillir  d'en  trouver 
tousjours  assez  bon  nombre  de  telles  :  «  II  a  des- 
couvert son  bras,  il  a  ouy  le  bruit  d'un  coche, 

Rhedarum  transitus  arcto 
Vicorum  inflexu; 

ou  2  on  luy  î  a  entrouvert  sa  fenestre,  ou  4  il  s'est 
couché  sur  le  costé  gauche,  ou  passé  par  sa  teste 
quelque  pensement  pénible  »  ;  somme,  une  pa- 
rolle  ,  un  songe,  une  œuillade,  leur  semble  suffi- 
sante excuse  pour  se  descharger  de  faute;  ou,  s'il 
leur  plait,  ils  se  servent  encore  de  cet  empirement, 
et  en  font  leurs  affaires  par  cet  autre  moyen  qui 
ne  leur  peut  jamais  faillir,  c'est  de  nous  payer, 
lors  que  la  maladie  se  trouve  rechaufée  par  leurs 
applications,  de  l'asseurance  qu'ils  nous  donnent 
qu'elle  seroit  bien  autrement  empirée  sans  leurs 
remèdes.   Celuy  qu'ils  ont  jette  d'un  morfonde- 

1 .  A  [mot  supprimé]. 

2.  Ou  [mot  supprimé]. 

3.  Luy  [mot  supprimé]. 

4.  Ou  [mot  supprimé]. 

ment  en  une  fièvre  quotidienne,  il  eust  eu  sans 
eux  la  continue.  Ils  n'ont  garde  de  faire  mal  leurs 
besoignes,  puis  que  le  dommage  leur  revient  à 
profit.  Vrayement  ils  ont  raison  de  requérir  du 
malade  une  application  de  créance  favorable  :  il 
faut  qu'elle  le  soit,  à  la  vérité,  en  bon  escient  et 
bien  souple ,  pour  s'appliquer  à  des  imaginations 
si  mal  aisées  à  croire. 

Platon  disoit  bien  à  propos  qu'il  n'apartenoit 
qu'aux  médecins  de  mentir  en  toute  liberté,  puis 
que  nostre  salut  despend  de  la  vanité  et  fauceté 
de  leurs  promesses.  ^Esope,  autheur  de  très-rare 
excellence  et  duquel  peu  de  gens  descouvrent 
toutes  les  grâces,  est  plaisant  à  nous  représenter 
cette  authorité  lyrannique  qu'ils  usurpent  sur  ces 
pauvres  âmes  affoiblies  et  abatues  par  le  mal  et  la 
crainte  :  car  il  conte  qu'un  malade  estant  interrogé 
par  son  médecin  quelle  opération  il  sentoit  des 
medicamens  qu'il  luy  avoit  donnez  :  «  J'ay  fort 
sué,  respondit-il.  —  Cela  est  bon», dit  le  médecin. 
A  '  une  autre  fois  il  luy  demanda  encore  comme 
il  s'estoit  porté  depuis  :  «  J'ay  eu  un  froid  extrême, 
fit-il,  et  ay  fort  tremblé 2.  —  Cela  est  bon  »,  suy- 
vit  le  médecin.  A  la  troisiesme  fois  il  luy  demanda 
de  rechef  comment  il  se  portoit  :  «  Je  me  sens, 
dit-il,  enfler  et  bouffir  comme  d'ydropisie.  — 
Voilà  qui  va  bien  »,  adjousta  le  médecin.  L'un  de 
ses  domestiques  venant  après  à  s'enquérir  à  luy  de 

1.  A  [mot  supprimé], 

2.  Et  si  ay  fort  tremblé. 

son  estât  :  «  Certes,  mon  amy,  respond-il,  à  force 
de  bien  estre  je  me  meurs.  » 

Il  y  avoit  en  ^Egypte  une  loy  plus  juste  par  la- 
quelle le  médecin  prenoit  son  patient  en  charge, 
les  trois  premiers  jours,  aux  périls  et  fortunes  du 
patient;  mais,  les  trois  jours  passez,  c'estoit  aux 
siens  propres  :  car  quelle  raison  y  a  il  qu'i£scula- 
pius,  leur  patron,  ait  esté  frappé  du  foudre  pour 
avoir  r'amené  Heleine  '  de  mort  à  vie; 

Nam  Pater  omnipotens ,  aliquem  indignatus  ab  umbris 

Mortalem  inférais  ad  lumina  surgere  vitse, 

Ipse  repertorem  medicinx  talis  et  artis 

Fulmine  Phœbigenam  Stygias  detrusit  ad  undas; 

et  ses  suyvans  soyent  absous  qui  envoyent  tant 
d'ames  de  la  vie  à  la  mort?  Un  médecin  vantoit 
à  Nicoclés  son  art  estre  de  grande  auctorité  : 
«  Vrayment  c'est  mon,  dict  Nicoclés,  qui  peut 
impunément  tuer  tant  de  gens.  » 

Au  demeurant,  si  j'eusse  esté  de  leur  conseil, 
j'eusse  rendu  ma  discipline  plus  sacrée  et  mysté- 
rieuse :  ils  avoyent  assez  bien  commencé,  mais  i!s  .^^ji 
n'ont  pas  achevé  de  mesme.  C'estoit  un  bon  corn-  1^1 
mencement  d'avoir  fait  des  dieux  et  des  démons 
autheurs  de  leur  science,  d'avoir  pris  un  langage 
à  part,  une  escriture  à  part  2;  c'estoit  une  bonne  ij^B 

1.  Pour  avoir  ramené  Hypolitus. 

2.  Quoy  qu'en  sente  la  philosophie,  que  c'est  folie  dû 
conseiller  un  homme  pour  son  profit  par  manière  non  intel- 
ligible :  Ut  si  quis  medicus  imperel  ut  sumat 

Terrigenain,  herbigradain,  doniiportam,  sanguine  cassain. 

règle  en  leur  art,  et  qui  accompaigne  toutes  les 
arts  fantastiques',  vaines  et  supernaturelles,  qu'il 
faut  que  la  foy  du  patient  préoccupe  par  bonne 
espérance  et  asseurance  leur  effect  et  opération. 
Laquelle  reigle  ils  tiennent  jusques  là  que  le  plus 
ignorant  et  grossier  médecin,  ils  le  trouvent  plus 
propre  à  celuy  qui  a  fiance  en  luy  que  le  plus  ex- 
périmenté 2.  Le  chois  mesmes  de  la  pluspart  de 
leurs  drogues  est  aucunement  mystérieux  et  divin  : 
le  pied  gauche  d'une  tortue,  l'urine  d'un  lezart, 
la  fiante  d'un  éléphant,  le  foye  d'une  taupe,  du 
sang  tiré  soubs  l'aile  droite  d'un  pigeon  blanc;  et 
pour  nous  autres  coliqueux  (tant  ils  abusent  des- 
daigneusement  de  nostre  misère),  des  crotes  de 
rat  pulvérisées,  et  telles  autres  singeries  qui  ont 
plus  le  visage  d'un  enchantement  magicien  que  de 
science  solide.  Je  laisse  à  part  le  nombre  imper  de 
leurs  pillules,  la  destination  de  certains  jours  et 
festes  de  l'année,  la  distinction  des  heures  à  cuillir 
les  herbes  de  leurs  ingrediens,  et  cette  grimace 
rébarbative  et  cérémonieuse  3  de  leur  port  et  con- 
tenance, dequoy  Pline  mesme  se  moque. 

Mais  ils  ont  failly,  ce 4  veux  je  dire,  de  ce  qu'à 
ce  beau  commancement  ils  n'ont  adjousté  cecy, 
de  rendre  leurs  assemblées  et  consultations  plus 
religieuses  et  secrètes  :  aucun  homme  profane  n'y 
devoit  avoir  accez,  non  plus  qu'aux  secrètes  cere- 

1 .  Fanatiques. 

2.  Et  incognu. 

3.  Rébarbative  et  prudente. 

4.  Ce  [mot  supprimé]. 

monies  d'iEsculape  :  car  il  advient  de  cette  faute 
que  leur  irrésolution,  la  foiblesse  de  leurs  argu- 
mens,  divinations  et  fondements,  l'aspreté  de  leurs 
contestations,  pleines  de  haine,  de  jalousie  et  de 
considération  particulière,  venant  à  estre  descou- 
vertes à  un  chacun,  il  faut  estre  merveilleusement 
aveuglé  '  si  on  ne  se  sent  bien  hazardé  entre  leurs 
mains.  Qui  veid  jamais  médecin  se  servir  de  la  re- 
cepte  de  son  compaignon  sans  en  retrancher  ou  y 
adjouster  quelque  chose  2?  Ils  trahissent  assez  par 
là  leur  art,  et  nous  font  voir  qu'ils  y  considèrent 
plus  leur  réputation,  et  par  conséquent  leur  profit, 
que  rinterest  de  leurs  patiens.  Celuy  là  de  leurs 
docteurs  est  plus  sage  qui  leur  a  anciennement 
prescript  cette  règle  5,  qu'un  seul  se  mesle  de  trai- 
ter un  malade  :  car,  s'il  ne  fait  rien  qui  vaille,  le 
reproche  à  l'art  de  la  médecine  n'en  sera  pas  fort 
grand  pour  la  faute  d'un  homme  seul;  et  au  re- 
bours, la  gloire  en  sera  grande,  s'il  vient  à  bien 
r'encontrer  :  là  011,  quand  ils  sont  beaucoup,  ils 
descrient  tous  les  coups  4  le  mestier,  d'autant  qu'il 
leur  advient  de  faire  plus  souvent  mal  que  bien. 
Ils  se  devoyent  contenter  du  perpétuel  desaccord 
qui  se  trouve  es  opinions  des  principaux  maistres 
et  autheurs  anciens  de  cette  science,  lequel  n'est 
conneu  que  des  hommes  versez  aux  livres,  sans 
faire  voir  encore  au  peuple  les  controverses  et  in- 

1.  Aveugle. 

2.  Sans  y  retrancher  ou  adjouster  quelque  chose. 

3.  Cette  règle  [mots  supprimés] . 

4.  A  tous  les  coups. 

constances  de  jugement  qu'ils  nourrissent  et  con- 
tinuent entre  eux. 

Voulons  nous  veoir  •  un  exemple  de  Tancien 
débat  de  la  médecine  ?  Herophilus  loge  la  cause 
originelle  des  maladies  aux  humeurs;  Erasistratus, 
au  sang  des  artères;  Asclepiades,  aux  atomes  in- 
visibles s'escoulants  en  noz  pores;  Alcmaeon,  en 
l'exuperance  ou  défaut  des  forces  corporelles; 
Diodes,  en  l'inequalité  des  elemens  du  corps  et 
en  la  qualité  de  l'air  que  nous  respirons;  Strate, 
en  l'abondance,  crudité  et  corruption  de  l'alimant 
que  nous  prenons;  Hippocrates  la  loge  aux  es- 
prits. Il  y  a  l'un  de  leurs  amis,  qu'ils  connoissent 
mieux  que  moy,  qui  s'escrie  à  ce  propos  là  2  que 
«  la  science  la  plus  importante  qui  soit  en  nostre 
usage,  comme  celle  qui  a  charge  de  nostre  con- 
servation et  santé,  c'est,  de  mal'heur,  la  plus 
incertaine,  la  plus  trouble  et  agitée  de  plus  de 
changemens  ».  Il  n'y  a  pas  grand  danger  de  nous 
mesconter  à  la  hauteur  du  soleil  ou  en  la  fraction 
de  quelque  supputation  astronomique;  mais  icy, 
où  il  va  de  tout  nostre  estre,  ce  n'est  pas  sagesse 
de  nous  abandonner  à  la  mercy  de  l'agitation  de 
tant  de  vents  contraires. 

Avant  la  guerre  Peloponesiaque,  il  n'y  avoit 
pas  î  grands  nouvelles  de  cette  science;  Hippo- 
crates la  mit  en  crédit.  Tout  ce  que  cettuy-cy  avoit 


1 .  Veoir  [mot  supprimé] . 

2.  Là  [mot  supprimé]. 

3.  11  n'estoit  pas. 

estably,  Chrysippus  le  renversa;  depuis,  Erasistra- 
tus  ,  petit  fils  d'Aristote,  tout  ce  que  Chrysippus 
en  avoit  escrit.  Après  ceux-cy  survindrent  les  Em- 
piriques, qui  prindrent  une  voye  toute  diverse 
des  anciens  au  maniement  de  cet  art.  Quand  le 
crédit  de  ces  derniers  commença  à  s'envieillir,  He- 
rophilus  mit  en  usage  une  autre  sorte  de  médecine, 
que  Asclepiades  vint  à  combattre  et  anéantir  à 
son  tour.  A  leur  reng  vindrent  aussi  en  autho- 
rité  ^  les  opinions  de  Thremison ,  et  depuis  de 
Musa,  et,  encore  après,  celles  de  Vexius  Valens, 
médecin  fameux  par  l'intelligence  qu'il  avoit  avec- 
ques  Messalina,  femme  de  Claudius  Caesar^,  L'em- 
pire de  la  médecine  tomba  du  temps  de  Néron  à 
Tessalus,  qui  abolit  et  condamna  tout  ce  qui  en 
avoit  esté  tenu  jusques  à  luy.  La  doctrine  de 
cettuy-cy  fut  abatue  par  Crinas  de  Marseille, 
qui  apporta  de  nouveau  de  régler  toutes  les  ope- 
rations  medecinales  aux  ephemerides  et  mouve- 
mens  des  astres,  manger,  dormir  et  boire,  à  l'heure 
qu'il  plairoit  à  la  Lune  et  à  Mercure.  Son  aucto- 
rité  feut  bien  tost  après  supplantée  par  Charinus, 
médecin  de  cette  mesme  ville  de  Marseille.  Cettuy- 
cy  combattoit  non  seulement  la  médecine  an- 
cienne, mais  encore  le  publique  et  tant  de  siècles 
auparavant  accoustumé  usage  des  bains  chauds  î. 
Il  faisoit  baigner  les  hommes  dans  l'eau  froide,  en 

1 .  A  leur  reng  gaignerent  authorité. 

2.  Femme  de  Claudius  Csesar  [mots  supprimés]. 

3.  Mais  encore  l'usage  des  bains  chauds,  public  et  tant 
de  siècles  auparavant  accoustumé. 

hyver  mesme,  et  plongeoit  les  malades  dans  l'eau 
naturelle  des  ruisseaux.  Jusques  au  temps  de 
Pline,  aucun  Romain  n'avoit  encore  daigné  exer- 
cer la  médecine;  elle  se  faisoit  par  des  estrangers 
et  Grecs,  comme  elle  se  fait  entre  nous  François 
par  les  Latineurs  '  :  car,  comme  dict  un  tresgrand 
médecin,  nous  ne  goustons  pas  2  aiséement  la  mé- 
decine que  nous  entendons,  non  plus  que  nous 
ne  sçaurions  donner  pris  aux  drogues  que  nous 
cognoissons  î  :  si  elle  ne  nous  est  inconnue,  si  elle 
ne  vient  d'outre  mer  et  ne  nous  est  apportée  de 
quelque  lointaine  région,  elle  n'a  point  de  force 4. 
Si  les  nations  desquelles  nous  retirons  le  gajac, 
la  salseperille  et  le  bois  d'esquine  ont  des  méde- 
cins, combien  pensons  nous,  par  cette  mesme  in- 
dustrie de  donner  prix  aux  drogues  par  l'estran- 
geté  S ,  la  rareté  et  la  cherté,  qu'ils  fassent  feste 
de  nos  choux  et  de  nostre  persil:  car  qui  oseroit 
mespriseret  estimer  vaines*'  les  choses  recherchées 
de  si  loin,  au  hazard  d'une  si  longue  pérégrina- 
tion et  si  périlleuse?  Depuis  ces  anciennes  muta- 
tions de  la  médecine,  il  y  en  a  eu  infinies  autres 
jusques  à  nous,  et  le  plus  souvent  mutations  en- 
tières et  universelles,  comme  sont  celles  que  font? 

1 .  Par  des  Latineurs. 

2.  Nous  ne  recevons  pas. 

3.  Non  plus  que  la  drogue  que  nous  cueillons. 

4.  Si  elle  ne  nous  est  inconnue,  etc.  [passage  supprimé]. 

5.  Par  cette  mesme  recommendation  de  l'estrangeté. 

6.  Et  estimer  vaines  [mots  supprimés]. 

7.  Que  produisent. 

18 

de  nostre  temps  Paracelse,  Fioravanti  et  Aigen- 
terius  :  car  ils  ne  changent  pas  seulement  une 
drogue  ou  une  recepte',  mais,  à  ce  qu'on  me  dict, 
toute  la  contexture  et  police  du  corps  de  la  mé- 
decine, accusant  d'ignorance  et  de  piperie  tous* 
ceux  qui  en  ont  faict  profession  jusques  à  eux. 
Je  vous  laisse  à  penser  où  en  est  le  pauvre  patient. 
Si  encor  nous  estions  asseurez,  quand  ils  se  mes- 
content,  qu'il  ne  nous  nuisist  pas  s'il  ne  nous  pro- 
fite, ce  seroit  une  bien  raisonnable  composition 
de  se  bazarder  d'acquérir  du  bien  sans  nous  mettre 
en  aucun  danger  de  perte  3.  ^sope  faict  ce  conte, 
qu'un  qui  avoit  achepté  un  More  esclave,  estimant 
que  cette  couleur  luy  fust  venue  par  accident  et 
mauvais  traictement  de  son  premier  maistre,  le  fit 
medeciner  de  plusieurs  bains  et  breuvages  avec 
grand  soing  :  il  advint  que  le  More  n'en  amenda 
aucunement  sa  couleur  basanée,  mais  qu'il  en  perdit 
entièrement  sa  première  santé.  Combien  de  fois 
nous  advient-il  de  voir  les  médecins  imputans  les 
uns  aux  autres  la  mort  de  leurs  patiens  !  Il  me  sou- 
vient d'une  maladie  populaire  qui  fut  aux  villes  de 
mon  voisinage,  il  y  a  quelques  années,  mortelle 
et  tres-dangereuse  :  cet  orage  estant  passé,  qui 
avoit  emporté  un  nombre  infiny  d'hommes,  l'un 
des  plus  fameux  médecins  de  toute  la  contrée  vint 
à  publier  un  livret  touchant  cette  matière,  par  le- 


1 .  Seulement  une  recepte. 

2.  Tous  [mot  supprimé]. 

3.  Sans  se  mettre  en  danger  de  perte. 

quel  il  se  ravise  de  ce  qu'ils  avoient  usé  de  la 
seignée  au  secours  de  cette  maladie',  et  confesse 
que  c'est  l'une  des  causes  principales  du  dommage 
qui  en  estoit  advenu.  Davantage,  leurs  autheurs 
tiennent  qu'il  n'y  a  aucune  médecine  qui  n'ait 
quelque  partie  nuisible,  et  si  celles  mesmes  qui 
nous  servent  nous  offencent  aucunement,  que  doi- 
vent faire  celles  qu'on  nous  a  appliquées  2  du  tout 
hors  de  propos? 

De  moy,  quand  il  n'y  auroit  autre  chose,  j'es- 
time qu'à  ceux  qui  hayssent  le  goust  de  la  méde- 
cine, ce  soit  un  dangereux  effort,  et  de  préjudice, 
de  l'aller  avaller  à  une  heure  si  incommode  avec 
tant  de  contre-cœur;  et  croy  que  cela  essaye  mer- 
veilleusement le  malade  en  une  saison  où  il  a  tant 
de  î  besoin  de  repos.  Outre  ce  que,  à  considérer 
les  occasions  surquoy  ils  fondent  ordinairement  la 
cause  de  nos  maladies,  elles  sont  si  légères  et  si 
délicates  que  j'argumente  par  là  qu'une  bien  petite 
erreur  en  la  dispensation  de  leurs  drogues  peut 
estre  cause  de  4  nous  apporter  beaucoup  de  nui- 
sance. Or,  si  le  mesconte  du  médecin  est  dange- 
reux, il  nous  va  bien  mal,  car  il  est  bien  malaisé 
qu'il  n'y  retombe  souvent  :  il  abesoing  de  trop  de 
pièces,  considérations  et  circonstances  pour  affûter 
justement  son  dessein;  il  faut  qu'il  connoisse  la 


1.  Au  secours  de  cette  maladie  [mots  supprimés]. 

2.  Qu'on  nous  applique. 

3.  De  [mot  supprimé]. 

4.  Estre  cause  de  [mots  supprimés]. 

complexion  du  malade,  sa  température,  ses  hu- 
meurs, ses  inclinations,  ses  actions,  ses  pensements 
mesmes  et  ses  imaginations;  il  faut  qu'il  se  res- 
ponde  des  circonstances  externes,  de  la  nature  du 
lieu,  condition  de  l'air  et  du  temps,  assiette  des 
planettes  et  leurs  influances;  qu'il  sçache  en  la 
maladie  les  causes,  les  signes,  les  affections,  les 
jours  critiques;  en  la  drogue,  le  poix,  la  force,  le 
pays,  la  figure,  Taage,  la  dispensation;  et  faut 
que  toutes  ces  pièces,  il  les  sçache  proportionner 
et  raporter  l'une  à  l'autre  pour  en  engendrer  une 
parfaicte  symmetrie.  A  quoy  s'il  faut  tant  soit  peu, 
si  de  tant  de  ressorts  il  y  en  a  un  tout  seul  qui 
tire  à  gauche,  en  voylà  assez  pour  nous  perdre. 
Dieu  sçait  de  quelle  difficulté  est  la  conncissance 
de  la  pluspart  de  ces  parties  :  car,  pour  exemple, 
comment  trouvera-il  le  signe  propre  de  la  mala- 
die, chacune  estant  capable  d'un  infiny  nombre  de 
signes?  Combien  ont  ils  de  débats  entr'eux  et  de 
doubtes  sur  l'interprétation  des  urines  !  Autre- 
ment d'où  viendroit  cette  altercation  continuelle 
que  nous  voyons  entr'eux  sur  la  connoissance  du 
mal?  Comment  excuserions  nous  cette  faute,  où 
ils  tombent  si  souvent,  de  prendre  martre  pour 
renard?  Aux  maux  que  j'ay  eu,  pour  peu  qu'il  y 
eust  de  difficulté,  je  n'en  ay  jamais  trouvé  trois 
d'accord  :  je  remarque  plus  volontiers  les  exemples 
qui  me  touchent. 

Dernièrement,  à  Paris,  un  gentil-homme  fut 
taillé  par  l'ordonnance  des  médecins,  auquel  on 
ne  trouva  de  pierre  non  plus  à  la  vessie  qu'à  la 

main;  et  là  mesmes,  un  evesque  qui  m'estoit  fort 
amy  avoit  esté  instamment  sollicité,  parla  pluspart 
des  médecins  qu'il  appeloit  à  son  conseil ,  de  se 
faire  tailler;  j'aydoy  moy  mesme,  scubs  la  foy 
d'autruy,  à  le  luy  persuader  »  :  quand  il  fut  tres- 
passé  et  qu'il  fut  ouvert,  on  trouva  qu'il  n'avoit 
mal  qu'aux  reins.  Ils  sont  moins  excusables  en 
cette  maladie,  d'autant  qu'elle  est  aucunement 
palpable.  C'est  par  là  que  la  chirurgie  me  semble 
beaucoup  plus  certaine,  par  ce  qu'elle  voit  et  ma- 
nie ce  qu'elle  fait;  il  y  a  peu  2  à  conjecturer  et  à 
deviner  là  où  les  médecins  n'ont  point  de  spécu- 
lum matricis  qui  leur  découvre  nostre  cerveau  , 
nostre  poulmon  et  nostre  foye. 

Les  promesses  mesmes  de  la  médecine  sont  in- 
croiables  :  car,  ayant  à  prouvoir  à  divers  accidents 
et  contraires  qui  nous  pressent  souvent  ensemble 
et  qui  ont  une  relation  quasi  nécessaire,  comme 
la  chaleur  du  foye  et  froideur  de  l'estomach,  ils 
nous  vont  persuadant  que  de  leurs  ingrediens, 
cettuy-cy  eschaufera  l'estomach,  cet  autre  refres- 
chira  le  foye;  l'un  a  sa  charge  d'aller  droit  aux 
reins,  voire  jusquesàla  vessie,  sans  estaler  ailleurs 
ses  opérations,  et  conservant  ses  forces  et  sa  vertu, 
en  ce  long  chemin  etpleindedestourbiers,  jusques 
au  lieu  au  service  duquel  il  est  destiné  par  sa  pro- 
priété occulte;  l'autre  asséchera  le  cerveau;  celuy 
là  humectera  le  poulmon.  De  tout  cet  amas  ayant 

1 .  A  le  luy  suader. 

2.  Il  y  a  moins. 

fait  une  mixtion  de  breuvage,  n'est-ce  pas  quelque 
espèce  de  resverie  d'espérer  que  ces  vertus  s'aillent 
divisant  et  triant  de  cette  confusion  et  meslange, 
pour  courir  à  charges  si  diverses?  Je  craindrois 
infiniement  qu'elles  perdissent  ou  eschangeassent 
leurs  ethiquetes  et  troublassent  leurs  quartiers;  et 
qui  pourroit  imaginer  que  en  cette  confusion  li- 
quide ces  facultez  ne  se  corrompent,  confondent 
et  altèrent  l'une  l'autre?  Quoy,  que  l'exécution  de 
cette  ordonnance  dépend  d'un  autre  officier,  à  la 
foj  et  mercy  duquel  nous  abandonnons  encore  un 
coup  nostre  vie  '? 


I ,  Comme  nous  avons  des  pourpointiers,  des  chaussetiers 
pour  nous  vestir,  et  en  sommes  d'autant  mieux  servis  que 
chacun  ne  se  mesle  que  de  son  subject  et  a  sa  science  plus 
restreinte  et  plus  courte  que  n'a  un  tailleur  qui  embrasse 
tout;  et  comme,  à  nous  nourrir,  les  grands,  pour  plus  de 
commodité,  ont  des  offices  distinguez  de  potagers  et  de  rô- 
tisseurs dequoy  un  cuisinier  qui  prend  la  charge  universelle 
ne  peut  si  exquisement  venir  à  bout  ;  de  mesmeà  nous  guai- 
rir,  les  iEgyptiens  avoient  raison  de  rejecter  ce  gênerai  mes- 
tier  de  médecin  et  descoupper  cette  profession  :  à  chasque 
maladie,  à  chasque  partie  du  corps  son  œuvrier,  car  cette 
partie  en  estoit  bien  plus  proprement  et  moins  confusément 
traictée  de  ce  qu'on  ne  regardoit  qu'à  elle  spécialement.  Les 
nostres  ne  s'advisent  pas  que  qui  pourvoid  à  tout  ne  pour- 
void  à  rien,  que  la  totale  police  de  ce  petit  monde  leur  est 
indigestible.  Cependant  qu'ils  craignent  d'arrester  le  cours 
d'un  dysentérique  pour  ne  luy  causer  la  fîevre,  ils  me  tuèrent 
un  amy  qui  valoit  mieux  que  touts  tant  qu'ils  sont.  Ils  met- 
tent leurs  divinations  au  poids,  à  l'encontre  des  maux  pré- 
sents, et,  pour  ne  guarir  le  cerveau  au  préjudice  de  l'es- 
tomach,  offencent  l'estomach  et  empirent  le  cerveau  par  ces 
drogues  tumultuaires  et  disseniieuses. 

Quant  à  la  variété  et  foiblesse  des  raisons  de  cet 
art  ' ,  elle  est  plus  apparente  qu'en  aucun  autre  art  ^  : 
«  Les  choses  aperitives  sont  utiles  à  un  homme 
coliqueus,  d'autant  qu'ouvrant  les  passages  et  les 
dilatant,  elles  acheminent  cette  matière  gluante 
de  laquelle  se  bastit  la  grave  et  la  pierre,  et  con- 
duisent contre-bas  ce  qui  se  commence  à  durcir  et 
amasser  aux  reins;  les  choses  aperitives  sont  dan- 
gereuses à  un  homme  coliqueus,  d'autant  qu'ou- 
vrant les  passages  et  les  dilatant,  elles  acheminent 
vers  les  reins  la  matière  propre  à  bastir  la  grave, 
lesquels  s'en  saisissant  volontiers  pour  ceste  pro- 
pension qu'ils  y  ont,  il  est  malaisé  qu'ils  n'en 
arrestent  beaucoup  de  ce  qu'on  y  aura  charrié; 
d'avantage,  si  de  fortune  il  s'y  rencontre  quelque 
corps  un  peu  plus  grosset  qu'il  ne  faut  pour  passer 
tous  ces  destroicts  qui  restent  à  franchir  pour 
l'expeller  au  dehors,  ce  corps  estant  esbranlé  par  ces 
choses  aperitives  et  jette  dans  ces  canaus  estroits, 
venant  à  les  boucher,  acheminera  une  certaine 
mort  et  tres-doloreuse.  »  Ils  ont  une  pareille  fer- 
meté aux  conseils  qu'ils  nous  donnent  de  nostre 
régime  de  vivre  :  «  Il  est  bon  de  tomber  souvent 
de  l'eau,  car  nous  voyons  par  expérience  qu'en  la 
laissant  croupir  nous  luy  donnons  loisir  de  se  des- 
charger de  ses  excremens  et  de  sa  lye,  qui  servira 
de  matière  à  bastir  la  pierre  en  la  vessie;  il  est 
bon  de  ne  tomber  point  souvent  de  l'eau,  car  les 

1 .  De  cet'  art. 

2.  Qu'en  aucun'  autre  art. 

poisans  excréments  qu'elle  traîne  quant  et  elle  ne 
s'emporteront  poinct  s'il  n'y  a  de  la  violence, 
comme  on  void,  par  expérience,  qu'un  torrent  qui 
roule  avecques  roideur  baloye  bien  plus  nettement 
le  lieu  où  il  passe  que  ne  faict  le  cours  d'un  ruis- 
seau mol  et  lasche.  Pareillement,  il  est  bon  d'avoir 
souvent  l'accointance  des  femmes  ',  car  cela  ouvre 
les  passages  et  achemine  la  grave  et  le  sable;  il 
est  bien  aussi  mauvais,  pour  cette  autre  raison  que 
cela  eschaufe  les  reins  2,  les  lasse  et  affoiblit.  Il  est 
bon  de  se  baigner  aux  eaux  chaudes,  d'autant  que 
cela  relasche  et  amollit  les  lieux  011  se  croupit  le 
sable  et  la  pierre;  mauvais  aussi  est-il,  d'autant 
que  cette  application  de  chaleur  externe  aide  les 
reins  à  cuire,  durcir  et  pétrifier  la  matière  qui  y 
est  disposée.  A  ceux  qui  sont  aux  bains,  il  est  plus 
salubre  de  manger  peu  le  soir,  afin  que  le  breu- 
vage des  eaux  qu'ils  ont  à  prendre  lendemain 
matin  face  plus  d'opération,  rencontrant  l'estomac 
vuide  et  non  empesché;  au  rebours,  il  est  meilleur 
de  manger  peu  au  disner  pour  ne  troubler  l'opé- 
ration de  l'eau,  qui  n'est  pas  encore  parfaite,  et 
ne  charger  l'estomac  si  soudain  après  cet  autre 
travail,  et  pour  laisser  l'office  de  digérer  à  la  nuict, 
qui  le  sçait  mieux  faire  que  ne  faict  le  jour,  où  le 
corps  et  l'esprit  sont  en  perpétuel  mouvement  et 
action.  « 

Voilà  comment  ils  vont  bastelant  et  baguenau- 

1.  D'avoir  souvent  affaire  aux  femmes. 

2.  Il  est  bien  aussi  mauvais,  car  cela  eschaufe  les  reins. 

dant  ^  en  tous  leurs  discours,  et  ne  me  sçauroient 
fournir  proposition  à  laquelle  je  n'en  rebâtisse  une 
contraire  de  pareille  vray-semblance  2.  Qu'on  ne 
crie  donq  plus  après  ceux  qui  en  ce  trouble  se  lais- 
sent doucement  conduire  à  leur  appétit  et  au  con- 
seil de  nature,  et  se  remettent  à  la  fortune  com- 
mune. 

J'ay  veu,  par  occasion  de  mes  voyages,  quasi 
tous  les  bains  fameux  de  chrestienté,  et  depuis 
quelques  années  ay  commencé  à  m'en  servir  :  car 
en  gênerai  j'estime  le  baigner  salubre,  et  croy 
que  nous  encourons  nos  légères  incommoditez  en 
nostre  santé,  pour  avoir  perdu  cette  coustume, 
qui  estoit  généralement  observée  au  temps  passé 
quasi  en  toutes  les  nations ,  et  est  encores  en  plu- 
sieurs, de  se  laver  le  corps  tous  les  jours;  et  ne 
puis  pas  imaginer  que  nous  ne  vaillions  beaucoup 
moins  de  tenir  ainsi  nos  membres  encroûtez  et 
nos  pores  estouppés  de  crasse.  Et,  quant  à  leur 
boisson,  la  fortune  a  faict  premièrement  qu'elle 
ne  soit  aucunement  ennemie  de  mon  goust;  se- 
condement elle  est  naturelle  et  simple,  qui  au 
moins  n'est  pas  dangereuse  si  elle  est  vaine  ;  dequoy 
je  pren  pour  respondant  cette  infinité  de  peuples 
de  toutes  sortes  et  complexions  qui  s'y  assemble. 
Et  encores  que  je  n'y  aye  apperçu  aucun  efîect 
extraordinaire  et  miraculeux,  ains  que,  m'en  infor- 
mant un  peu  plus  curieusement  qu'il  ne  se  faict, 

1 .  A  noz  despens. 

2.  De  pareille  force. 

Montaigne.  V.  19 

j*aye  trouvé  mal  fondez  et  faux  tous  les  bruits  de 
telles  opérations  qui  se  sèment  en  ces  lieux  là  et 
qui  s'y  croient  (comme  le  monde  va  se  pipant 
aiséement  de  ce  qu'il  désire);  toutesfois  aussi 
n'ay-je  veu  guère  de  personnes  que  ces  eaux 
ayent  empiré,  et  ne  leur  peut-on  sans  malice  re- 
fuser cela  qu'elles  n'esveillent  l'appet-it,  facilitent 
la  digestion  et  nous  prestent  quelque  nouvelle 
allégresse,  si  on  n'y  va  trop  abbatu  '  de  forces,  ce 
que  je  ne  conseille  de  faire  2.  Elles  ne  sont  pas 
pour  relever  une  poisante  ruyne  ;  elles  peuvent 
appuyer  une  inclination  légère,  ou  prouvoir  à  la 
menace  de  quelque  altération.  Qui  n'y  apporte 
assez  d'allégresse  pour  pouvoir  gouster  le  plaisir 
des  compagnies  qui  s'y  trouvent,  jouyr  des  prome- 
nades et  exercices  3  à  quoy  nous  convie  la  beauté 
des  lieux  où  sont  communément  assises  ces  eaux, 
il  pert  sans  doubte  la  meilleure  pièce  et  plus  as- 
seurée  de  leur  effect.  A  cette  cause,  j'ay  choisi 
jusques  à  cette  heure  à  m'arrester  et  à  me  servir 
de  celles  où  il  y  avoit  plus  d'aménité  de  lieu , 
commodité  de  logis,  de  vivres  et  de  compaignies, 
comme  sont  en  France  les  bains  de  Banieres;  en 
la  frontière  d'Allemaigne  et  de  Lorraine,  ceux  de 
Plombières;  en  Souysse,  ceux  de  Bade;  en  la 
Toscane,  ceux  de  Lucques,  et  notamment  4  ceux 

1.  Tar  trop  abbatu. 

2.  Ce  que  je  desconseille  de  faire. 

3.  Pour  pouvoir  jouyr  le  plaisir  des  compagnies  qui  s'y 
trouvent  et  des  promenades  et  exercices. 

4.  Et  spécialement. 

délia  Villa,  desquels  j'ay  usé   plus  souvent  et  à 
diverses  saisons. 

Chaque  nation  a  des  opinions  particulières  tou- 
chant leur  usage  et  des  loix  et  formes  de  s'en 
servir  toutes  diverses,  et,  selon  mon  expérience, 
l'effect  quasi  pareil.  Le  boire  n'est  aucunement  re- 
ceu  en  AUemaigne;  pour  toutes  maladies,  ils  se 
baignent  et  sont  à  grenouiller  dans  l'eau  quasi 
d'un  soleil  à  l'autre.  En  Italie,  quand  ils  boivent 
neuf  jours,  ils  s'en  beignent  pour  le  moins  trente, 
et  communément  boivent  l'eau  mixtionnée  d'au- 
tres drogues  pour  secourir  son  opération.  On  nous 
ordonne  icy  de  nous  promener  pour  la  digérer; 
là,  on  les  arreste  au  lict,  où  ils  l'ont  prise,  jusques 
à  ce  qu'ils  l'ayent  vuidée,  leur  eschauffant  con- 
tinuellement l'estomach  et  les  pieds.  Comme  les 
Allemans  ont  de  particulier  de  se  faire  generalle- 
ment  tous  corneter  etvantouser  avec  scarification, 
dans  le  bain;  ainsin  ont  les  Italiens  leurs  doccie, 
qui  sont  certaines  gouttières  de  cette  eau  chaude 
qu'ils  conduisent  par  des  cannes,  et  vont  baignant 
une  heure  le  matin  et  autant  l'apresdinée,  par 
l'espace  d'un  mois,  ou  la  teste,  ou  l'estomac,  ou 
autre  partie  du  corps  à  laquelle  ils  ont  affaire.  II  y 
a  infinies  autres  différences  de  coustumes  en  chas- 
que  contrée;  ou,  pour  mieux  dire,  il  n'y  a  quasi 
aucune  ressemblance  des  unes  aux  autres.  Voilà 
comment  cette  partie  de  médecine  à  laquelle  seule 
je  me  suis  laissé  aller,  quoy  qu'elle  soit  la  moins 
artificielle,  si  a  elle  sa  bonne  part  de  la  confusion 
et  incertitude  qui  se  voit  par  tout  ailleurs  en  cet  art. 

Les  poètes  disent  tout  ce  qu'ils  veulent  avec 
plus  d'emphase  et  de  grâce,  tesmoing  ces  deux 
epigrammes  : 

Alcon  hesterno  signum  Jovis  attigit.  Ille, 
Quamvis  marmoreus,  vim  patitur  medici. 

Ecce  hodie,  jussus  transferri  ex  xde  vetusta, 
Effertur,  quamvis  sit  deus  atque  lapis; 

et  l'autre  : 

Lotus  nobiscum  est,  hilaris  cœnavit,  et  idem 
Inventas  mane  est  mortuus  Andragoras. 

Tarn  subitae  mortis  causam,  Faustine,  requiris  ? 
In  somnis  medicum  viderai  Hermocratem; 

sur  quoy  je  veux  faire  deux  contes. 

Le  baron  de  Caupene  en  Chalosse  et  moy  avons 
en  commun  le  droict  de  patronage  d'un  bénéfice 
qui  est  de  grande  estenduë,  au  pied  de  nos  mon- 
taignes,  qui  se  nomme  Lahontan.  Il  est  des  habi- 
tans  de  ce  coin,  ce  qu'on  dit  de  ceux  de  la  valée 
d'Angrougne  :  ils  avoient  une  vie  à  part,  les  fa- 
çons, les  vestemens  et  les  meurs  à  part;  régis  et 
gouvernez  par  certaines  polices  et  coustumes  par- 
ticulières, receuës  de  père  en  fils,  ausquelles  ils 
s'obligeoient  sans  autre  contrainte  que  de  la  révé- 
rence de  leur  usage.  Ce  petit  estât  s'estoit  conti- 
nué de  toute  ancienneté  en  une  condition  si  heu- 
reuse que  aucun  juge  voisin  n'avoit  esté  en  peine 
de  s'informer  de  leur  affaire,  aucun  advocat  em- 
ployé à  leur  donner  advis,  ny  estranger  appelle 
pour  esteindre  leurs  querelles,  et  n'avoit  on  jamais 

veu  aucun  de  ce  destroict  là^  à  Taumosne.  Ils 
fuyoient  les  alliances  et  le  commerce  de  l'autre 
monde,  pour  n'altérer  la  pureté  de  leur  police  : 
jusques  à  ce,  comme  ils  recitent,  que  l'un  d'entre 
eux,  de  la  mémoire  de  leurs  pères,  ayant  l'ame 
espoinçonnée  d'une  noble  ambition,  s'alla  adviser^, 
pour  mettre  son  nom  en  crédit  et  réputation,  de 
faire  l'un  de  ses  enfans  maistre  Jean  ou  maistre 
Pierre,  et,  l'ayant  faict  instruire  à  escrire  en  quel- 
que ville  voisine,  en  rendit  en  fin  un  beau  notaire 
de  village.  Cettuy-cy,  devenu  monsieur  3,  com- 
mença à  desdaigner  leurs  anciennes  coustumes  et  à 
leur  mettre  en  teste  la  pompe  des  régions  de  deçà. 
Le  premier  de  ses  compères  à  qui  on  escorna  une 
chèvre,  il  luy  conseilla  d'en  demander  raison  aux 
juges  royaux  d'autour  de  là,  et  de  celuy  là 4  à  un 
autre,  jusques  à  ce  qu'il  eust  tout  abastardy.  A  la 
suite  de  cette  corruption,  ils  disent  qu'il  y  en  sur- 
vint incontinent  un'autre  de  pire  conséquence,  par 
le  moyen  d'un  médecin  à  qui  il  print  envie  d'es- 
pouser  une  de  leurs  filles  et  de  s'habituer  parmy 
eux.  Cettuy-cy  commença  à  leur  apprendre  pre- 
mièrement le  nom  des  fiebvres,  des  reumes  et  des 
apostumes5,  la  situation  du  cœur,  du  foye  et  des 
intestins,  qui  estoit  une  science  jusques  lors  tres- 


1 .  là  [mot  supprimé], 

2.  Alla  s'adviser. 

3.  Devenu  grand. 

4.  Et  de  cettuy-cji. 

5.  Apostemes. 

esloignée  de  leur  connoissance;  et  au  lieu  de  l'ail, 
dequoy  ils  avoyent  apris  à  chasser  toutes  sortes 
de  maux,  pour  aspres  et  extrêmes  qu'ils  fussent,  il 
les  accoustuma,  pour  une  tous  ou  pour  un  mor- 
fondement,  à  prendre  les  mixtions  estrangeres,  et 
commença  à  faire  trafique  non  de  leur  santé  seu- 
lement, mais  aussi  de  leur  mort.  Ils  jurent  que 
depuis  lors  seulement  ils  ont  aperceu  que  le  serain 
leur  appesantissoit  la  teste,  que  le  boyre  ayant 
chaut  apportoit  nuisance ,  et  que  les  vents  de 
l'automne  estoyent  plus  griefs  que  ceux  du  prin- 
temps; que,  depuis  l'usage  de  cette  médecine,  ils 
se  trouvent  accablez  d'une  légion  de  maladies 
inaccoustumées,  et  qu'ils  apperçoivent  un  gênerai 
deschet  en  leur  ancienne  vigueur,  et  leurs  vies 
de  moitié  raccourcies.  Voylà  le  premier  de  mes 
contes. 

L'autre  est  qu'avant  ma  subjection  graveleuse, 
oyant  faire  cas  du  sang  de  bouc  à  plusieurs  com- 
me d'une  manne  céleste  envoyée  en  ces  derniers 
siècles  pour  la  tutelle  et  conservation  de  la  vie 
humaine,  et  en  oyant  parler  à  des  gens  d'enten- 
dement comme  d'une  drogue  admirable  et  d'une 
opération  infaillible;  moy  qui  ay  tousjours  pensé 
estre  en  bute  à  tous  les  accidens  qui  peuvent  tou- 
cher tout  autre  homme,  prins  plaisir  en  pleine 
santé  à  me  garnir  '  de  ce  miracle,  et  commanday 
chez  moy  qu'on  me  nourrist  un  bouc  selon  la  re- 
cepte  :   car  il  faut  que   ce  soit  aux  mois  les  plus 

I .  A  me  proavoir. 

chaleureux  de  l'esté  qu'on  le  retire,  et  qu'on  ne 
\uy  donne  à  manger  que  des  herbes  aperitives,  et 
à  boire  que  du  vin  blanc.  Je  me  rendis  de  fortune 
chez  moy  le  jour  qu'il  devoit  estre  tué;  on  me 
vint  dire  que  mon  cuysinier  trouvoit  dans  la  panse 
deux  ou  trois  grosses  boules  qui  se  choquoient 
l'une  l'autre  parmy  sa  mangeaille.  Je  fus  curieux 
de  faire  apporter  toute  cette  tripaille  en  ma  pré- 
sence, et  fis  ouvrir  cette  grosse  et  large  peau  :  il 
en  sortit  trois  gros  corps,  legiers  comme  des  es- 
ponges,  de  façon  qu'il  semble  qu'ils  soyent  creuz, 
durs  au  demeurant  par  le  dessus  et  fermes,  bigar- 
rez de  plusieurs  couleurs  mortes;  l'un  perfect  en 
rondeur,  à  la  mesure  d'une  courte  boule;  les  au- 
tres deux,  un  peu  moindres,  ausquels  l'arrondis- 
sement est  imperfect,  et  semble  qu'il  s'y  achemi- 
nast.  J'ay  trouvé,  m'en  estant  fait  enquérir  à  ceux 
qui  ont  accoustumé  d'ouvrir  de  ces  animaux,  que 
c'est  un  accident  rare  et  inusité.  Il  est  vraysem- 
blable  que  ce  sont  des  pierres  cousines  des  nostres  ; 
et  s'il  est  ainsi,  c'est  une  espérance  bien  vaine  aux 
graveleux  de  tirer  leur  guerison  du  sang  d'une 
beste  qui  s'en  aloit  elle  mesme  mourir  d'un  pareil 
mal.  Car  de  dire  que  le  sang  ne  se  sent  pas  de 
cette  contagion  et  n'en  altère  sa  vertu  accoustu- 
mée,  il  est  plustost  à  croire  qu'il  ne  s'engendre 
rien  en  un  corps  que  par  la  conspiration  et  com- 
munication de  toutes  les  parties  :  la  masse  agit 
tout'  entière,  quoy  que  l'une  pièce  y  contribue 
plus  que  l'autre,  selon  la  diversité  des  opérations. 
Parquoy  il  y  a  grande  apparence  qu'en  toutes  les    * 

parties  de  ce  bouc  il  y  avoit  quelque  qualité  pétri- 
fiante. Et  si  cette  beste  est  subjette  à  cette  mala- 
die, je  trouve  qu'elle  a  esté  mal  choisie  pour  nous 
y  servir  de  médicament'.  Ce  n'estoit  pas  tant 
pour  mon  usage  que  j'estois  curieux  de  cette  ex- 
périence; mais  il  advient  chez  moy,  comme  en 
plusieurs  maisons,  que  les  femmes  ^  y  font  amas 
de  telles  menues  drogueries  pour  en  secourir  le 
peuple,  usant  de  mesme  recepte  à  cinquante  ma- 
ladies, et  de  telle  recepte  qu'elles  ne  prennent 
pas  pour  elles,  et  si  triomphent  en  bons  evene- 
mens. 

Au  demeurant,  j'honore  les  médecins,  non  pas 
suyvant  le  précepte  pour  la  nécessité,  car  à  ce  pas- 
sage on  en  oppose  un  autre  du  prophète  repre- 
nant le  roy  Asa  d'avoir  eu  recours  au  médecin, 
mais  pour  l'amour  d'eux  mesmes,  en  ayant  veu 
beaucoup  d'honnestes  hommes  et  dignes  d'estre 
aimez.  Ce  n'est  pas  à  eux  que  j'en  veux,  c'est  à 
leur  art,  et  ne  leur  donne  pas  grand  blasme  de 
faire  leur  profit  de  nostre  sotise,  car  la  plus  part 
du  monde  faict  ainsi.  Plusieurs  vacations  et  moin- 
dres et  plus  dignes  que  la  leur  n'ont  fondement 
et  appuy  qu'aux  abuz  publiques.  Je  les  appelle  en 
ma  compaignie  quand  je  suis  malade,  s'ils  se  r'en- 

1 .  Et  si  cette  beste  est  subjette  à  cette  maladie,  etc.  [pas- 
sage supprimé]. 

2.  Ce  n'estoit  pas  tant  pour  la  crainte  de  l'advenir  et 
pour  moy  que  j'estoy  curieux  de  cette  expérience,  comme 
c'estoit  qu'il  advient  chez  moy,  ainsi  qu'en,  plusieurs  mai- 
sons, que  les  femmes... 

contrent  à  propos,  et  demande  à  en  estre  entre- 
tenu, et  les  paye  comme  les  autres.  Au  demeu- 
rant', je  leur  donne  loy  de  me  commander  de 
me  coucher  sur  le  costé  droit,  si  j'ayme  autant  y 
estre  que  sur  le  gauche  ^;  ils  peuvent  choisir, 
d*entre  les  porreaux  et  les  laictues,  dequoy  il  leur 
plaira  que  mon  bouillon  se  face,  et  m'ordonner  le 
blanc  ou  le  clairet;  et  ainsi  de  toutes  autres  cho- 
ses qui  sont  indifférentes  à  mon  goust  et  usage  3. 
J'entans  bien  que  ce  n'est  rien  faire  pour  eux, 
d'autant  que  l'aigreur  et  l'estrangeté  sont  accidans 
de  l'essance  propre  de  la  médecine.  Licurgus  or- 
donnoit  le  vin  aux  Spartiates  malades.  Pourquoy? 
par  ce  qu'ils  en  haissoyent  l'usage,  sains  :  tout 
ainsi  qu'un  gentil'homme,  mon  voisin,  s'en  sert 
pour  drogue  tressalutaire  à  ses  fiebvres,  parce  que 
de  sa  nature  il  en  hait  mortellement  le  goust. 
Combien  en  voyons  nous  d'entr'eux  estre  de 
mon  humeur?  desdaigner  la  médecine  pour  leur 
service,  et  prendre  une  forme  de  vie  libre  et  toute 
contraire  à  celle  qu'ils  ordonnent  à  autruy  ? 
Qu'est-ce  cela,  si  ce  n'est  abuser  tout  destroussé- 
ment  de  nostre  simplicité?  car  ils  n'ont  pas  leur 
vie  et  leur  santé  moins  chère  que  nous,  et  accom- 
moderoyent  leurs  effets  à  leur  doctrine,  s'ils  n'en 
cognoissoyent  eux  mesmes  la  fauceté. 


1.  Au  demeurant  [mots  supprimés]. 

2.  Je  leur  donne   loy   de   me    commander   de  m'a&ner 
chauldement,  si  je  l'ayme  mieux  ainsi  que  d'autre  sorte. 

3.  A  mon  appétit  et  usage. 

C'est  la  crainte  de  la  mort  et  de  la  douleur, 
l'impatience  du  mal,  une  furieuse  et  indiscrète 
faim  de  la  guerison',  qui  nous  aveugle  ainsi  : 
c'est  pure  lascheté  qui  nous  rend  nostre  croyance 
si  molle  et  si  maniable  2.  Y  a  il  aucun  de  ceux  qui 
se  sont  laissez  aller  à  cette  misérable  subjection 
qui  ne  se  rende  esgalement  à  toute  sorte  d'impos- 
tures? qui  ne  se  mette  à  la  mercy  de  quiconque  a 
cette  impudence  de  luy  donner  promesse  de  sa 
guerison  3?  Ouy4,  il  n'est  pas  une  simple  femme- 
lette de  qui  nous  n'employons  les  barbotages  et 
les  brevets;  et,  selon  mon  humeur,  si  j'avoy  à 
en  accepter  quelqu'une,  j'accepterois  plus  volon- 
tiers cette  médecine  que  nuU'  autre  J ,  d'autant 
qu'aumoins  il  n'y  a  nul  dommage  à  craindre  <^.  J'es- 
toy  l'autre  jour  en  une  compagnie,  où  je  ne  sçay 

1.  Et  indiscrète  soif  de  la  guerison. 

2.  Si  molle  et  maniable.  La  plus  part  pourtant  ne  croyent 
pas  tant  comme  ils  endurent  et  laissent  faire,  car  je  les  oy 
se  plaindre  et  en  parler  comme  nous;  mais  ils  se  résolvent 
en  fin  :  «  Que  feroy-je  donc?  »  Comme  si  l'impatience  estoit 
de  soy  quelque  meilleur  remède  que  la  patience. 

3.  Les  Babyloniens  portoyent  leurs  malades  en  la  place  : 
le  médecin  c'estoit  le  peuple,  chacun  des  passants  ayant  par 
humanité  et  civilité  à  s'enquérir  de  leur  estât  et,  selon  son 
expérience,  leur  donner  quelque  advis  salutaire.  Nous  n'en 
faisons  guère  autrement. 

4.  Ouy  [mot  supprimé]. 

5.  Qu'aucune  autre. 

6.  Ce  qu'Homère  et  Platon  disoyent  des  ^Egyptiens,  qu'ils 
estoyent  tous  médecins,  il  se  doit  dire  de  tous  peuples.  Il 
n'est  personne  qui  ne  se  vante  de  quelque  recepte  et  qui  ne 
la  hazarde  sur  son  voisin,  s'il  l'en  veut  croire. 

qui  de  ma  confrairie  apporta  la  nouvelle  d'une 
sorte  de  pillules compilées  décent  et  tant  d'ingre- 
diens  de  conte  fait.  Il  s'en  esmeut  une  feste  et 
une  consolation  singulière  :  car  quel  rocher  sous- 
tiendroit  l'effort  d'une  si  nombreuse  baterie? 
J'entens  toutesfois,  par  ceux  qui  l'essayèrent, 
que  la  moindre  petite  grave  ne  daigna  s'en  es- 
mouvoir. 

Je  ne  me  puis  desprendre  de  ce  papier,  que  je 
n'en  die  encore  ce  mot  sur  ce  qu'ils  nous  donnent 
pour  respondant  de  la  certitude  de  leurs  drogues 
l'expérience  qu'ils  ont  faite.  La  plus  part,  et,  ce 
croy-je,  plus  des  deux  tiers  des  vertus  medecinales, 
consistent  en  la  quinte  essence  ou  propriété  oc- 
culte des  simples,  de  laquelle  nous  ne  pouvons 
avoir  autre  instruction  que  l'usage,  car  quinte  es- 
sence n'est  autre  chose  qu'une  qualité  de  laquelle 
par  nostre  raison  nous  ne  pouvons  concevoir  la 
cause'.  En  telles  preuves,  celles  qu'ils  disent  avoir 
acquises  par  l'inspiration  de  quelque  dsemon,  je 
suis  content  de  les  recevoir  (car,  quant  aux  mi- 
racles, je  n'y  touche  jamais);  ou  bien  encore  les 
preuves  qui  se  tirent  des  choses  qui,  pour  autre 
considération,  tombent  souvent  en  nostre  usage, 
comme  si  en  la  laine,  dequoy  nous  avons  accous- 
tumé  de  nous  vestir,  il  s'est  trouvé  par  accident 
quelque  occulte  propriété  desiccative  qui  guérisse 
les  mules  au  talon,  et  si  au  reffort,  que  nous  man- 


I.  Nous  ne  sçavons  trouver  la  cause. 

geons  pour  legoust',  il  s'y  est  rencontré  2  avec 
l'usage  ?  quelque  opération  apperitive  :  tout  ainsi 
comme  4  Galen  recite  (à  ce  qu'on  m*a  dict  5)  qu'il 
advint  à  un  ladre  de  recevoir  guerison  par  le 
moyen  du  vin  qu'il  beut,  d'autant  que  de  fortune 
une  vipère  s'estoit  coulée  dans  le  vaisseau.  Car^ 
nous  trouvons  en  cest  exemple  le  moyen  et  une 
conduite  vray-semblable  à  cette  expérience,  comme 
aussi  en  celles  ausquelles  les  médecins  disent  avoir 
esté  acheminez  par  l'exemple  d'aucunes  bestes. 
Mais,  en  la  plus  part  des  autres  expériences  à  quoy 
ils  disent  avoir  esté  conduis  par  la  fortune  et  n'a- 
voir eu  autre  guide  que  le  hazard,  je  trouve  le 
progrez  de  cette  information  incroyable. 

J'imagine  l'homme  regardant  autour  de  luy  le 
nombre  infiny  des  choses,  plantes,  animaux,  mé- 
taux. Je  ne  sçay  par  où  luy  faire  commencer  son 
essay  ;  et  quand  sa  première  fantasie  se  jettera  sur 
la  corne  d'un  élan,  à  quoy  il  faut  prester  une 
créance  bien  molle  et  aisée,  il  se  trouve  encore 
autant  empesché  en  sa  seconde  opération.  Il  luy 
est  proposé  tant  de  maladies  et  tant  de  circon- 
stances, qu'avant  qu'il  soit  venu  à  la  certitude  de 
ce  point  où  doit  joindre  la  perfection  de  son 
expérience,  le  sens  humain  y  perd  son  latin  ;  et 


1 .  Pour  la  nourriture. 

2.  Il  s'est  rencontré. 

3.  Avec  l'usage  [mots  supprimés]. 

4.  Tout  ainsi  comme  [mots  supprimés]. 

5.  A  ce  qu'on  m'a  dict  [mots  supprimés]. 

6.  Car  [mot  supprimé]. 

avant  qu'il  ait  trouvé  parmy  cette  infinité  de  cho- 
ses que  c'est  cette  corne,  parmy  cette  infinité  de 
maladies  l'epilepsie,  tant  de  complexions  au  mé- 
lancolique, tant  de  saisons  en  hjver,  tant  de  na- 
tions au  François,  tant  d'aages  en  la  vieillesse, 
tant  de  mutations  célestes  en  la  conjonction  de 
Venus  et  de  Saturne,  tant  de  parties  du  corps  au 
doigt  :  à  tout  cela  n'estant  guidé  nj  d'argument, 
ny  de  conjecture,  ny  d'exemple,  ny  d'inspiration 
divine,  ains  du  seul  mouvement  de  la  fortune,  il 
faudroit  que  ce  fust  par  une  fortune  parfecte- 
ment  artificielle,  réglée  et  méthodique.  Et  puis, 
quand  la  guerison  fut  faicte,  comment  se  peut 
il  asseurer  que  ce  ne  fust  que  le  mal  fust  ar- 
rivé '  à  sa  période,  ou  un  effect  de  la  fortune  ^^ 
ou  l'opération  de  quelque  autre  chose  qu'il  eust 
ou  mangé,  ou  beu,  ou  touché  ce  jour  là,  ou  le 
mérite  des  prières  de  sa  mère  grand?  Davantage, 
quand  cette  preuve  auroit  esté  parfaicte,  combien 
de  fois  fut  elle  réitérée,  et  cette  longue  cordée  de 
fortunes  et  de  r'encontres  renfilée,  pour  en  con- 
clurre  une  règle?  Quand  elle  sera  conclue,  par 
qui  est-ce?  De  tant  de  millions  il  n'y  a  que  trois 
hommes  qui  se  meslent  d'enregistrer  leurs  expé- 
riences. Le  hazard  5  aura  il  r'encontré  à  point 
nommé  l'un  de  ceux  cy  ?  Quoy,  si  un  autre  et  si 
cent  autres  ont  faict  des  expériences  contraires? 


1 .  Estait  arrivé. 

2.  Ou  un  effect  du  hasard. 

3.  Le  sort. 

A  l'avanture,  verrions  nous  '  quelque  lumière  si 
tous  les  jugements  et  raisonnements  des  hommes 
nous  estoyent  cogneuz.  Mais  que  trois  lesmoins 
et  trois  docteurs  régentent  l'humain  genre,  cen'est 
pas  la  raison  :  il  faudroit  que  l'humaine  nature 
les  eust  députez  et  choisis,  et  qu'ils  fussent  nos 
syndics  2. 

A  Madame  de  Duras. 

Madame,  vous  me  trouvâtes  sur  ce  pas  dernière- 
ment que  vous  me  vîntes  voir.  Par  ce  qu*H  pourra 
estre  que  ces  inepties  se  verront^  quelque  fois  entre 
vos  mains,  je  veux  aussi  qu'elles  portent  tesmoignage 
que  l'autheur  se  sent  bien  fort  honoré  de  la  faveur 
que  vous  leur  ferez.  Vous  y  reconnoistrez  ce  mesme 
port  et  ce  mesme  air  que  vous  avez  veu  en  sa  con- 
versation. Quand  j'eusse  peu  prendre  quelque  autre 
façon  que  la  mienne  ordinaire  et  quelque  autre  forme 
plus  honorable  et  meilleure,  je  ne  l'eusse  pas  faict, 
car  je  ne  veux  tirer  de  ces  escrits  autre  effait"^  sinon 
qu'ils  me  représentent  à  vostre  mémoire  au  naturel. 
Ces  mesmes  conditions  et  facultez,  que  vous  avez 
pratiquées  et  recueillies,  Madame,  avec  beaucoup 
plus  d'honneur  et  de  courtoisie  qu'elles  ne  méritent, 
je  les  veux  loger  [mais  sans  altération  et  changement) 


1.  A  l'avanture,  3»  verrions  nous. 

2.  Et  qu'ils  fussent    déclarez    nos  syndics  par  expresse 
procuration. 

3.  Se  rencontreront. 

4.  Autre  effait  [mots  supprimés]. 

en  un  corps  solide  qui.  puisse  durer  quelques  années 
ou  quelques  jours  après  moy,  où  vous  les  retrouverez 
quand  il  vous  plaira  vous  en  refreschir  la  mémoire, 
sans  prendre  autrement  la  peine  de  vous  en  souvenir: 
aussi  ne  le  valent  elles  pas.  Je  désire  que  vous  conti- 
nuez en  moy  la  faveur  de  vostre  amitié,  par  ces  mes- 
mes  qualitez  par  le  moyen  desquelles  elle  a  esté  pro- 
duite. 

Je  ne  cherche  aucunement  quon  m'ayme  et  estime 
mieux  mort  que  vivant.  L'humeur  de  Tibère  est  ridi- 
cule, et  commune  pourtant  :  il  avoit^,  dit  Tacitus^, 
plus  de  soin  d'estendre  sa  renommée  à  l'advenir  qu'il 
navoit  de  se  rendre  estimable  et  agréable  aux  hom- 
mes de  son  tempsK  Ce  seroit  une  sotte  humeur  d'al- 
ler, à  cette  heure  que  je  suis  prest  d'abandonner  le 
commerce  des  hommes,  me  produire  à  eux  par  une 
nouvelle  recommandation.  Je  ne  fay  nulle  receptedes 
biens  que  je  n'ay  peu  employer  à  l'usage  de  ma  vie. 
Quel  que  je  soye,  je  le  veux  estre  ailleurs  qu'en  pa- 
pier. Mon  art  et  mon  industrie  ont  esté  employez  à 
me  faire  valoir  moy-mesme;  mes  estudes,  à  m'ap- 
prendre  à  faire,  non  pas  à  escrire.  J'ay  mis  tous 
mes  efforts  à  former  ma  vie  :  voylà  mon  mestier  et 


1.  Qui  avoit. 

2.  Dict  Tacitus  [mots  supprimés]. 

3.  Si  j'estoyde  ceux  à  qui  le  monde  peut  devoir  loUange, 
je  l'en  quitteroy  pour  la  moitié  et  qu'il  me  la  payast  d'a- 
vance ;  qu'elle  se  hastast  et  ammoncelast  tout  autour  de 
moy,  plus  espesse  qu'alongée,  plus  pleine  que  durable;  et 
qu'elle  s'evanouist  hardiment  quand  et  ma  cognoissance  et 
quand  ce  doux  son  ne  touchera  plus  mes  oreilles. 

mon  ouvrage;  je  suis  moins  faiseur  de  livres  que  de 
nulle  autre  besoigne.  J'ay  désiré  de  la  suffisance  et  de 
la  valeur  '  pour  le  service  de  mes  commoditez  pres- 
sentes et  essentielles,  non  pour  en  faire  magasin  et 
reserve  à  mes  héritiers^.  Mon  Dieu!  Madame,  que  je 
haïrois  une  telle  recommandation,  d'estre  habile 
homme  par  escrit,  et  avoir  este  3  un  homme  de  néant 
et  un  sot  ailleurs.  J'ayme  mieux  encore  estre  un  sot, 
et  icy  et  là,  que  d'avoir  mal  choisi"^  oii  employer  ma 
valeur.  Aussi  il  s'en  faut  tant  que  j'attende  à  me 
faire  quelque  nouvel  honneur  par  ces  sotises,  que  je 
feray  beaucoup  si  je  n'y  en  pers  point  de  ce  peu  que 
j'en  avois  aquis  :  car,  outre  ce  que  cette  peinture  morte 
et  muete  desrobera  à  mon  estre  naturel,  elle  ne  se 
raporte  pas  à  mon  meilleur  estât,  mais  beaucoup 
descheu  de  ma  première  vigueur  et  allégresse,  tirant 
sur  le  fîestry  et  le  rance.  Je  suis  sur  le  fond  du  vais- 
seau, qui  sent  tantost  au  bas  et  à  la  lye^. 

Au  demeurant.  Madame,  je  n'eusse  pas  osé  remuer 
si  hardiment  les  misteres  de  la   médecine,  attendu  le 


i .  Et  de  la  valeur  [mots  supprimés]. 

2.  Q^ui  a  de  la  valeur,  si  le  face  cognoistre  en  ses  mœurs, 
en  ses  propos  ordinaires,  à  traicter  l'amour  ou  des  querelles, 
au  jeu,  au  lict,  à  la  table,  à  la  conduicte  de  ses  affaires,  à 
son  oeconomie.  Ceux  que  je  voy  faire  des  bons  livres  sous 
des  meschantes  chausses  eussent  premièrement  faict  leurs 
chausses,  s'ils  m'en  eussent  creu.  Demandez  à  un  Spartiate 
s'il  ayme  mieux  estre  bon  rhetoricien  que  bon  soldat;  non 
pas  moy,  que  bon  cuisinier,  si  je  n'avoy  qui  m'en  servist. 

3.  Et  estre. 

4.  Que  d'avoir  si  mal  choisi. 

5.  Qui  sent  tantost  le  bas  et  la  lye. 

crédit  que  vous  et  tant  d'autres  luy  donnez,  si  je  n'y 
eusse  esté  acheminé  par  ses  auiheurs  mesme.  Je  croy 
qu'ils  n'en  ont  que  deux  anciens  latins,  Pline  et  Cel- 
sus.  Si  vous  les  voyez  quelque  jour,  vous  trouverez 
qu'ils  parlent  bien  plus  rudement  à  leur  art  que  je  ne 
fay  :  je  ne  fay  que  la  pincer,  ils  Vesgorgent.  Pline 
se  mocque,  entre  autres  choses,  dequoy,  quand  ils 
sont  au  bout  de  leur  latin  ^,  ils  ont  inventé  cette  belle 
deffaite  de  r  envoyer  les  malades  quils  ont  agitez  et 
tormentez  pour  néant  de  leurs  drogues  et  régimes,  les 
uns  au  secours  des  vœuz  et  miracles,  les  autres  aux 
eaux  chaudes.  [Ne  vous  courroussez  pas,  Madame, 
il  ne  parle  pas  de  celles  de  deçà  qui  sont  soubs  la 
protection  de  vostre  maison,  et  qui  sont  2  toutes  Gra- 
montoises.)  Nos  médecins  sont  encore  plus  hardis, 
car  î  ils  ont  une  tierce  sorte  de  deffaite  pour  nous 
chasser  d'auprès  d'eux  et  se  descharger  des  reproches 
que  nous  leur  pouvons  faire  du  peu  d'amendement 
que  nous  trouvons^  à  noz  maux,  qu'ils  ont  eu  si 
long  temps  en  leur  S  gouvernement  quil  ne  leur  reste 
plus  aucune  invention  à  nous  amuser  :  c'est  de  nous 
envoler  chercher  la  bonté  de  l'air  de  quelque  autre 
contrée.  Madame,  en  voylà  assez  :  vous  me  donnez 
bien  congé  de  reprendre  le  fil  de  mon  propos,  du- 
quel je  m'estoy  destourné  pour  vous  entretenir. 

1.  Au  bout  de  leur  corde. 

2.  Qui  sont  [mots  supprimés]. 

3 .  Nos  médecins  sont  encore  plus  hardis,  car  [mots  sup- 
primés]. 

4.  Que  nous  trouvons  [mots  supprimés]. 

5.  leur  [mot  supprimé]. 

Montaigne.  V.  21 

*■  Ce  fut,  ce  me  semble,  Periclés,  lequel  estant 
enquis  comme  il  se  portoit  :  «  Vous  le  pouvez, 
fit-il',  juger  parla)),  en^  montrant  des  brevets 
qu'il  avoit,  attachez  au  col  et  au  bras.  Il  vouloit 
inférer  qu'il  estoit  bien  malade,  puis  qu'il  en  estoit 
venu  jusques-là  d'avoir  recours  à  choses  si  vaines 
et  de  s'estre  laissé  equipper  en  cette  façon.  Je  ne 
dy  pas  que  je  ne  puisse  me  laisser  emporter  î  un 
jour  à  cette  opinion  ridicule  de  remettre  ma  vie 
et  ma  santé  à  la  mercy  et  gouvernement  des  mé- 
decins :  je  pourray  tomber  en  cette  resverie,  je  ne 
me  puis  respondre  de  ma  fermeté  future  ;  mais 
lors  aussi,  si  quelqu'un  s'enquiert  à  moy  comment 
je  me  porte,  je  luy  pourray  dire  comme  Periclés  : 
((  Vous  le  pouvez  juger  par  là  )),  en  luy 4  mon- 
trant ma  main  chargée  de  six  dragmes  d'opiate  : 
ce  sera  un  bien  évident  signe  d'une  maladie  vio- 
lente, et  qui  aura  troublé  l'assiette  de  mon  enten- 
dement et  de  ma  raison  5;  j'auray  mon  jugement 
merveilleusement  disloqué^.  Si  l'impatience  et  la 
frayeur  gaignent  cela  sur  moy,  on  en  pourra  con- 
clurre  une  bien  aspre  et  forte  fiévre7  en  mon  ame. 
J'ay  pris  la  peine  de  plaider  cette  cause,  que 
j'entens  assez  mal,  pour  appuyer  un  peu  et  con- 

i.DjMI. 

2.  En  [mot  supprimé]. 

3.  Que  je  ne  puisse  estre  emporté. 

4.  En  luy  [mots  supprimés]. 

5.  Et  qui  aura  troublé,  etc.  [proposition  supprimée]. 

6.  Merveilleusement  desmanché. 
1 .  Et  forte  [mots  supprimés] . 

forter  cette  propension  •  naturelle  contre  les  dro- 
gues et  pratique  de  nostre  médecine,  qui  s'est  dé- 
rivée en  moy  par  mes  ancestres,  afin  que  ce  ne 
fust  pas  seulement  une  inclination  stupide  et  té- 
méraire, et  qu'elle  eust  un  peu  plus  de  forme  ;  et^ 
aussi  que  ceux  qui  ïï\e  voyent  si  ferme  contre  les 
enhortemens3  et  menaces  qu'on  me  fait  quand 
mes  maladies  me  pressent  ne  pensent  pas  que  ce 
soit  simple  opiniastreté,  ou  4  qu'il  y  ait  quelqu'un 
si  fascheux  qui  juge  encore  que  ce  soit  quelque 
esguillon  de  gloire  :  qui  seroit  5  un  désir  bien  as- 
sené de  vouloir  tirer  honneur  d'une  action  qui 
m'est  commune  avec  mon  jardinier  et  mon  mule- 
tier. Certes,  je  n'ay  point  le  cœur  si  enflé  ne^  si 
venteux,  qu'un  plaisir  solide,  charnu  et  moëleus 
comme  la  santé,  je  Talasse  eschanger  pour  un 
plaisir  imaginaire,  spirituel  et  aërée.  La  gloire, 
voire  celle  des  quatre  fils  Aymon,  est  trop  cher 
achetée  à  un  homme  de  mon  humeur,  si  elle  luy 
couste  trois  bons  accez  de  cholique.  La  santé,  de 
par  Dieu  ! 

Au  demeurant?,  ceux  qui  ayment  nostre  méde- 
cine peuvent  avoir  aussi  leurs  considérations  bon- 
nes, grandes  et  fortes  :  je  ne  hay  point  les  fanta- 

1.  La  propension. 

2.  Et  [mot  supprimé]. 

3.  Exhortemens. 

4.  Ou  [mot  supprimé]. 

5.  Ce  seroit. 

6.  Ny. 

7.  Au  demeurant  [mots  supprimés]. 

sies  contraires  à  la  mienne'.  Il  s'en  faut  tant  que 
je  m'effarouche  de  voir  de  la  discordance  de  mes 
jugemens  à  ceux  d'autruy,  et  que  je  me  rende 
incompatible  à  la  société  des  hommes  pour  estre 
d'autre  sens  que  le  mien,  qu*au  rebours,  comme 
c'est  la  plus  générale  forme  que  nature  ait  suivy 
que  la  variété,  je  trouve  bien  plus  nouveau  et 
plus  rare  de  voir  convenir  nos  humeurs  et  nos  fan- 
tasies.  Et  à  l'advanture  ne  fut-il  jamais  au  monde 
deux  opinions  entièrement  pareilles,  non  plus  que 
deux  visages.  Leur  plus  propre  qualité,  c'est  la 
diversité  et  la  discordance 2. 


1 ,  Contraires  aux  miennes. 

2.  Il  s'en  faut  tant  que  je  m'effarouche  de  voir  de  la  dis- 
cordance de  mes  jugemens  à  ceux  d'autruy  et  que  je  me 
rende  incompatible  à  la  société  des  hommes  pour  estre  d'au- 
tre sens  et  pariy  que  le  mien,  qu'au  rebours  (comme  c'est 
Ja  plus  générale  façon  que  nature  aye  suivy  que  la  variété, 
et  plus  aujc  esprits  qu'aux  corps ,  d'autant  qu'ils  sont  de 
substance  plus  souple  et  susceptible  de  formes  ),  je  trouve 
bien  plus  rare  de  voir  convenir  nos  humeurs  et  nos  desseins. 
Et  ne  fut  jamais  au  monde  deux  opinions  pareilles,  non 
plus  que  deux  poils  ou  deux  grains.  Leur  plus  universelle 
qualité,  c'est  la  diversité. 

FIN    DU    SECOND    LIVRE 

De  l'Utile  et  de  l'Honneste. 


ERSONNE  n'est  exempt  de  dire  des  fa- 
daises; le  malheur  est  de  les  dire  cu- 
rieusement : 

Nse  iste  magno  conatu  magnas  nugas  dixerit. 

Cela  ne  me  touche  pas  :  les  miennes  m'eschappent 
aussi  nonchallamment  qu'elles  le  valent,  d'où  bien 
leur  prend  ;  je  les  quitterois  soudain,  à  peu  de  coust 
qu'il  y  eust,  et  ne  les  achette  et  ne  '  les  vens  que 
ce  qu'elles  poisent;  je  parle  au  papier  comme  je 
parle  au  premier  que  je  rencontre.  Qu'il  soit  vray, 
voicy  dequoy. 

A  qui  ne  doit  estre  la  perfidie  détestable,  puis 
que  Tybere  la  refusa  à  si  grand  interest  ?  On  luy 

i.,Ny  ne. 


i66  LIVRE  TROISIESME 

manda  d'Allemaigne  que,  s'il  le  trouvoit  bon,  on 
le  defferoit  d'Arminius  par  poison  :  c'estoit  le  plus 
puissant  ennemy  que  les  Romains  eussent,  qui  les 
avoit  si  vilainement  traictez  soubs  Varus,  et  qui 
seul  empeschoit  l'accroissement  de  sa  domination 
en  ces  contrées  là.  Il  fit  responce  que  «le  peuple 
romain  avoit  accoustumé  de  se  venger  de  ses  en- 
nemis par  voje  ouverte,  les  armes  en  main,  non 
par  fraude  et  en  cachette  »  :  il  quitta  l'utile  pour 
l'honneste.  C'estoit  (me  direz  vous)  un  affronteur. 
Je  le  croy;  ce  n'est  pas  grand  miracle  à  gens  de 
sa  profession.  Mais  la  confession  de  la  vertu  ne 
porte  pas  moins  en  la  bouche  de  celuy  qui  la 
hayt;  d'autant  que  la  vérité  la  luy  arrache  par 
force,  et  que,  s'il  ne  la  veut  recevoir  en  soy,  au- 
moins  il  s'en  couvre  pour  s'en  parer. 

Nostre  bastiment,  et  public  et  privé,  est  plain 
d'imperfection  ;  mais  il  n'y  a  rien  d'inutile  en  na- 
ture, non  pas  l'inutilité  mesmes;  rien  ne  s'est 
ingéré  en  cet  univers  qui  n'y  tienne  place  op- 
portune. Nostre  estre  est  simenté  de  qualitez  ma- 
ladives :  l'ambition,  la  jalousie,  l'envie,  la  ven- 
geance, la  superstition,  le  desespoir,  logent  en 
nous  d'une  si  naturelle  possession  que  l'image 
s'en  reconnoist  aussi  aux  bestes  ;  voire  et  la 
cruauté,  vice  si  desnaturé  :  car,  au  milieu  de  la  com- 
passion, nous  sentons  au  dedans  je  ne  sçay  quelle 
aigre-douce  poincte  de  volupté  maligne  à  voir 
souffrir  autruy  ;  et  les  enfans  le  sentent  '  : 

I.  La  sentent. 

Suave,  mari  magno,  turbantibus  xquora  ventis, 
E  terra  magnum  alterius  spectare  laborem. 

Desquelles  qualitez  qui  osteroit  les  semences  en 
l'homme  destruiroit  les  fondamentalles  conditions 
de  nostre  vie.  De  mesme,  en  toute  police,  il  y  a 
des  offices  nécessaires,  non  seulement  abjects,  mais 
encore  vitieux  :  les  vices  y  trouvent  leur  rang  et 
s*employent  à  la  cousture  de  nostre  liaison,  comme 
les  venins  à  la  conservation  de  nostre  santé.  S'ils 
deviennent  excusables,  d'autant  qu'ils  nous  font 
besoing  et  que  la  nécessité  commune  efface  leur 
vraye  qualité,  il  faut  laisser  jouer  cette  partie  aux 
citoyens  plus  vigoureux  et  moins  craintifs  qui  sa- 
crifient leur  honneur  et  leur  conscience,  comme 
ces  autres  antiens  sacrifièrent  leur  vie  pour  le  salut 
de  leur  pays;  nous  autres,  plus  foibles,  prenons 
des  rolles  et  plus  aisez  et  moins  hazardeux.  Le 
bien  public  requiert  qu'on  trahisse  et  qu'on  mente '; 
resignons  cette  commission  à  gens  plus  obeissans 
et  plus  soupples. 

Certes,  j'ay  eu  souvent  despit  de  voir  des  juges 
attirer  par  fraude  et  fauces  espérances  de  faveur  ou 
pardon  le  criminel  à  descouvrir  son  fait,  et  y  em- 
ployer la  piperie  et  l'impudence.  Il  serviroit  bien 
à  la  justice,  et  à  Platon  mesmes  qui  favorise  cet 
usage,  de  me  fournir  d'autres  moyens  plus  selon 
moy.  C'est  une  justice  malitieuse,  et  ne  l'estime 
pas  moins  blessée  par  soy-mesme  que   par  autruy. 

^  I.  Et  qu'on  mente  et  qu'on  massacre. 

Je  respondy,  n*y  a  pas  long  temps,  qu'à  peine 
trahirois-je  le  prince  pour  un  particulier,  qui  se- 
rois  tres-marry  de  trahir  aucun  particulier  pour  le 
prince;  et  ne  hay  pas  seulement  à  piper,  mais  je 
hay  aussi  qu'on  se  pipe  en  moy;  je  n'y  veux  pas 
seulement  fournir  de  matière  et  d'occasion. 

En  ce  peu  que  j'ay  eu  à  negotier  entre  nos 
princes,  en  ces  divisions  et  subdivisions  qui  nous 
deschirent  aujourd'huy,  j'ay  curieusement  évité 
qu'ils  se  mesprinssent  en  moy  et  s'enferrassent  en 
mon  masque.  Les  gens  du  mestier  se  tiennent  les 
plus  couverts,  et  se  présentent  et  contrefont  les 
plus  moyens  et  les  plus  voisins  qu'ils  peuvent  ;  moy, 
je  m'offre  par  mes  opinions  les  plus  vives  et  par  la 
forme  plus  mienne  :  tendre  negotiateur  et  novice, 
qui  ayme  mieux  faillir  à  l'affaire  qu'à  moy.  C'a 
esté  pourtant  jusques  à  cette  heure  avec  tel  heur 
(car  certes  la  *  fortune  y  a  la  principalle  part)  que 
peu  ont  passé  de  main  à  autre  avec  moins  de  soub- 
çon,  plus  de  faveur  et  de  privauté.  J'ay  une  façon 
ouverte,  aisée  à  s'insinuer  et  à  se  donner  crédit 
aux  premières  accointances.  La  naifveté  et  la  vé- 
rité pure,  en  quelque  siècle  que  ce  soit,  trouvent 
encore  leur  opportunité  et  leur  mise.  Et  puis  de 
ceux-là  est  la  liberté  peu  suspecte  et  peu  odieuse, 
qui  besoingnent  sans  aucun  leur  interest,  et  peu- 
vent véritablement  employer  la  responce  de  Hip- 
perides  aux  Athéniens,  lesquels  se  plaingnoient^ 

1.  La  [mot  supprimé]. 

2.  Aux  Athéniens  se  plaignans. 

de  l'aspreté  de  son  parler  :  «  Messieurs,  ne  considé- 
rez pas  si  je  suis  libre,  mais  si  je  le  suis  sans  rien 
prendre  et  sans  amender  par  là  mes  affaires.  »  Ma 
liberté  m'a  aussi  aiséement  deschargé  du  soubçon 
de  faintise  par  sa  vigueur  (n'espargnant  rien  à 
dire  pour  poisant  et  cuisant  qu'il  fust,  je  n'eusse 
peu  dire  pis  absent)  et  qu'elle'  a  une  montre 
apparente  de  simplesse  et  de  nonchalance.  Je  ne 
pretens  autre  fruict  en  agissant  que  d'agir,  et  n'y 
attache  longues  suittes  et  propositions  :  chaque 
action  fait  particulièrement  son  jeu  ;  porte  s'il  peut. 
Au  demeurant,  je  ne  suis  pressé  de  passion,  ou 
hayneuse  ou  amoureuse,  envers  les  grands,  ny 
n'ay  ma  volonté  garrotée  d'offence  ou  obligation 
particulière  2.  La  cause  générale  et  légitime  3  ne 
m'attache  non  plus  que  moderéement  et  sans  fiè- 
vre ;  je  ne  suis  pas  subjet  à  ces  hypothèques  et 
engagemens  penetrans  et  intimes  :  la  colère  et  la 
hayne  sont  au  delà  du  devoir  de  la  justice,  et 
sont  passions  servans  seulement  à  ceux  qui  ne 
tiennent  pas  assez  à  leur  devoir  par  la  raison 
simple  4.  Toutes  intentions  légitimes  sont  d'elles 
mesmes  tempérées,  sinon  elles  s'altèrent  en  sédi- 
tieuses et  illégitimes.  C'est  ce  qui  me  faict  marcher 
par  tout  la  teste  haute,  le  visage  et  le  cœur  ou- 

1 .  Et  en  ce  qu'elle. 

2.  Ou  d'obligation  particulière.  Je  regarde  nos  roys  d'une 
affection  simplement  légitime  et  civile,  ny  emeuë  ny  de- 
meuë  par  interest  privé,  dequoy  je  me  sçay  bon  gré. 

3 .  Générale  et  juste. 

4.  Utatur  motu  animi  qui  uti  ratione  non  potest. 

vert.  A  la  vérité,  et  ne  crains  point  de  l'advouer, 
jeporterois  facilement  au  besoing  une  chandelle  à 
S.  Michel,  l'autre  à  son  serpent,  suivant  le  des- 
sein de  la  vieille;  je  suivray  le  bon  party  jusques 
au  feu,  mais  exclusivement  si  je  puis.  Que  Mon- 
taigne s'engouffre  quant  et  la  rujne  publique,  si 
besoin  est;  mais,  s'il  n*est  pas  besoin  et  s'il  ne 
sert',  je  sçauraj  bon  gré  à  la  fortune  qu'il  se 
sauve;  et  autant  que  mon  devoir  me  donne  de 
corde,  je  l'employé  à  sa  conservation.  Fut-ce  pas 
Atticus,  lequel  se  tenant  au  juste  party,  et  au 
party  qui  perdit,  se  sauva  par  sa  modération  en 
cet  universel  naufrage  du  monde,  parmy  tant  de  mu- 
tations et  diversitez?  Mais^  aux  hommes,  comme 
luy,  privez  il  est  plus  aisé  :  car  5,  en  telle  sorte  de 
besongne,  je  trouve  qu'on  peut  justement  n'estre 
pas  ambitieux  à  s'ingérer  et  convier  soy-mesmes. 
De  se  tenir  chancelant  et  mestis,  de  tenir  son 
affection  immobile  et  sans  inclination  aus  troubles 
de  son  pays  et  en  une  division  publique,  je  ne  le 
trouve  ny  beau  ny  honneste4  :  il  faut  prendre 
party.  Mais  de  ne  s'embesongner  point,  à  homme 

1.  Et  s'il  ne  sert  [mots  supprimés], 

2.  Mais  [mot  supprimé]. 

3.  Et. 

4.  Ea  non  média,  sed  nulla  via  est,  velut  eventum  ex- 
pectantium  quo  fortunx  consilia  sua  applicent.  Cela  peut 
estre  permis  envers  les  affaires  des  voysins  ;  et  Gelon,  tyran 
de  Syracuse,  suspendoit  ainsi  son  inclination  en  la  guerre 
des  Barbares  contre  les  Grecs,  tenant  une  ambassade  à  Del- 
phes, avec  des  présents  pour  estre  en  eschauguette,  à  veoir 
de  quel  costé  tomberoit  la  fortune,  et  prendre  l'occasion  à 

qui  n'a  ny  charge  ny  commandement  exprés  qui  le 
presse,  je  le  trouve  plus  excusable  (et  si  ne  me 
sers  pour  moy  de  cette  excuse')  qu'aux  guerres 
estrangeres^  desquelles  pourtant,  selon  nos  loix, 
ne  s'empesche  qui  ne  veut.  Toutesfois  ceux  encore 
qui  s'y  engagent  tout  à  faict  le  peuvent,  avec  tel 
ordre  et  attrempanceque  l'orage  devra  couler  par 
dessus  leur  teste  sans  offence.  N'avions  nous  pas 
raison  de  l'espérer  ainsi  du  feu  evesque  d'Orléans, 
sieur  de  Morvilliers  ?  Et  j'en  cognois,  entre  ceux 
qui  y  ouvrent  valeureusement  à  cette  heure,  de 
meurs  ou  si  equables  ou  si  douces  qu'ils  seront 
pour  demeurer  debout,  quelque  injurieuse  muta- 
tation  et  cheute  que  le  ciel  nous  appreste.  Je 
tiens  que  c'est  aux  roys  proprement  de  s'animer 
contre  les  roys,  et  me  moque  de  ces  esprits  qui  de 
gayeté  de  cœur  se  présentent  à  querelles  si  dis- 
proportionnées :  car  on  ne  prend  pas  querelle  par- 
ticulière avec  un  prince  pour  marcher  contre  luy 
ouvertement  et  courageusement  pour  son  honneur 
et  selon  son  devoir;  s'il  n'aime  un  tel  personnage, 
il  fait  mieux,  il  l'estime.  Et  notamment  la  cause 
des  loix  et  defence  de  l'ancien  estât  a  tousjours 
cela  que  ceux  mesmes  qui,  pour  leur  dessein  par- 
ticulier, le  troublent,  en  excusent  les  protecteurs  2, 
s'ils  ne  les  honorent. 

poinct  pour  le  concilier  aux  victorieux.  Ce  seroit  une  es- 
pèce de  trahison  de  le  faire  aux  propres  et  domestiques  af- 
faires, ausquels  nécessairement  il  faut  prendre  party. 

1 .  Et  si  ne  practique  pour  moy  cette  excuse. 

2.  Les  défenseurs. 

Mais  il  ne  faut  pas  appeller  devoir,  comme 
nous  faisons  tous  les  jours,  une  aigreur  et  as- 
preté  intestine  ï  qui  naist  de  l'interest  et  passion 
privée,  ny  courage  une  conduite  traistresse  et  ma- 
litieuse.  Ils  nomment  zèle  leur  propension  vers  la 
malignité  et  violence  :  ce  n'est  pas  la  cause  qui 
les  embesongne  2,  c'est  leur  interest  ;  ils  attirent  5 
la  guerre  non  par  ce  qu'elle  est  juste,  mais  par  ce 
que  c'est  guerre. 

Rien  n'empêche  qu'on  ne  se  puisse  comporter 
commodément  entre  des  hommes  qui  se  sont  en- 
nemis, et  loyalement  :  conduisez  vous  y  d'une 
sinon  par  tout  esgale  affection  (car  elle  peut 
souffrir  différentes  mesures),  mais  4  au  moins 
tempérée,  et  qui  ne  vous  engage  tant  à  l'un  qu'il 
puisse  tout  requérir  de  vous;  et  vous  contentez 
aussi  d'une  moienne  mesure  de  leur  grâce,  et  de 
couler  en  eau  trouble  sans  y  vouloir  pescher. 

L'autre  manière,  de  s'offrir  de  toute  sa  force 
aux  uns  et  aux  autres,  a  encore  moins  de  prudence 
que  de  conscience.  Celuy  envers  qui  vous  en  tra- 
hissez un,  duquel  vous  estes  pareillement  bien 
venu,  sçait-il  pas  que  de  soy  vous  en  faites  autant  à 
son  tour?  Il  vous  tient  pour  un  meschant  homme; 
ce  pendant  il  vous  oit  et  tire  devous,  et  fait  ses  af- 
faires de  vostre  desloyauté  :  car  les  hommes  doubles 


1 .  Et  une  intestine  aspreté. 

2.  Qui  les  eschauffe. 

3.  Ils  attisent. 

4.  Mais  [mot  supprimé]. 

sont  utiles  en  ce  qu'ils  apportent,  mais  il  se  faut 
garder  qu'ils  n'emportent  que  le  moins  qu'on  peut. 
Je  ne  dis  rien  à  l'un  que  je  ne  puisse  dire  à 
l'autre,  à  son  heure,  l'accent  seulement  un  peu 
changé,  et  ne  rapporte  que  les  choses  ou  indif- 
férentes ou  cogneuës,  ou  qui  servent  en  commun. 
Il  n'y  a  point  d'utilité  pour  laquelle  je  me  per- 
mette de  leur  mentir.  Ce  qui  a  esté  fié  à  mon  si- 
lence, je  le  celé  religieusement  ;  mais  je  prens  à 
celer  le  moins  que  je  puis  :  c'est  une  importune 
garde  du  secret  des  princes  à  qui  n'en  a  que  faire. 
Je  présente  volontiers  ce  marché,  qu'ils  me  fient 
peu,  mais  qu'ils  se  fient  hardiment  de  ce  que  je 
leur  apporte.  J'en  ay  tousjours  plus  sceu  que  je 
n'ay  voulu  •  :  car^  Philippides  respondit  sagement, 
à  mon  gré,  au  roy  Lyzimachus,  qui  luy  disoit  : 
«  Que  veux-tu  que  je  te  communique  de  mes 
biens.-*  —  Ce  que  tu  voudras,  pourveu  que  ce  ne 
soit  de  tes  secrets.  »  Je  vois  que  chacun  se  mutine 
si  on  luy  cache  le  fons  des  affaires  ausquels  on 
l'emploie,  et  si  on  luy  en  a  desrobé  quelque  arrière 
sens.  Pour  moy,  je  suis  contant  qu'on  ne  m'en  die 
non  plus  qu'on  veut  que  j'en  mette  en  besoigne, 
et  ne  désire  pas  que  ma  science  outrepasse  et 
contraigne  ma  parole.  Si  je  dois  servir  d'instru- 
ment de  tromperie,  que  ce  soit  au  moins  sauve 
ma  conscience.  Je  ne  veus  estre  tenu  serviteur  ny 


1 .  Un  parler  ouvert  ouvre  un  autre  parler  et  le  tire  hors, 
comme  fait  le  vin  et  l'amour. 

2.  Car  [mot  supprimé] . 

si  affectionné  ny  si  loyal  qu'on  me  treuve  bon  à 
trahir  personne.  Qui  est  infidelle  à  soymesme  l'est 
excusablement  à  son  maistre. 

Mais  ce  sont  princes  qui  n'acceptent  pas  les 
hommes  à  moytié  et  mesprisent  les  services  limitez 
et  conditionnez  ;  il  n'y  a  remède,  je  leur  dis  fran- 
chement mes  bornes  :  car  esclave,  je  ne  le  doibts 
estre  que  de  la  raison,  encore  ne  puis-je  bien  en 
venir  à  bout'.  Les  loix  m'ont  osté  de  grand  peine, 
elles  m'ont  choisy  party  et  donné  un  maistre  : 
toute  autre  supériorité  et  obligation  doibt  estre 
relative  à  celle-là  et  retrenchée.  Si  n'est  pas^  à 
dire,  quand  mon  affection  meporteroit  autrement, 
qu'incontinent  j'y  portasse  la  main  :  la  volonté 
et  les  désirs  se  font  loy  eux  mesmes,  les  actions 
ont  à  la  recevoir  de  l'ordonnance  publique. 

Tout  ce  mien  procéder  est  un  peu  bien  disso- 
nant à  nos  formes;  ce  ne  seroit  pas  pour  produire 
grands  effets,  ny  pour  y  durer  :  l'innocence  mesme 
ne  sçauroit  3  ny  negotier  sans  dissimulation,  ny 
marchander  sans  manterie.  Aussi  ne  sont  aucune- 
ment de  mon  gibier  les  occupations  publiques  : 
ce  que  ma  profession  en  requiert,  je  l'y  fournis 
en  la  forme  que  je  puis  la  plus  privée.  Enfant,  on 

1 .  N'en  puis-je  bien  venir  à  bout.  Et  eux  aussi  ont  tort 
d'exiger  d'un  homme  libre  telle  subjection  à  leur  service  et 
telle  obligation  que  de  celuy  qu'ils  ont  faict  et  achetté,  ou 
duquel  la  fortune  tient  particulièrement  et  expressément  à 
la  leur. 

2.  Si  n'est-ce  pas. 

3.  A  cette  heure. 

m'y  plongea  jusques  aux  oreilles,  et  il  succedoit  : 
si  m'en  desprins  je  de  belle  heure.  J'ay  souvant 
depuis  évité  de  m'en  mesler,  rarement  accepté, 
jamais  requis  ;  tenant  le  dos  tourné  à  l'ambition, 
mais  sinon  comme  les  tireurs  d'aviron  qui  s'avan- 
cent ainsin  à  reculons,  tellement  toutesfois  que, 
de  ne  m'y  estre  poinct  embarqué,  j'en  suis  moins 
obligé  à  ma  resolution  qu'à  ma  bonne  fortune  : 
car  il  y  a  des  voyes  moings  ennemyes  de  mon 
goust  et  plus  conformes  à  ma  portée,  par  lesquel- 
les si  elle  m'eust  appelle  autrefois  au  service  public 
et  à  mon  avancement  vers  le  crédit  du  monde, 
je  sçay  que  j'eusse  passé  par  dessus  la  raison 
de  mes  discours  pour  la  suyvre. 

Ceux  qui  disent  communément  contre  ma  pro- 
fession que  ce  que  j'appelle  franchise,  simplesse  et 
nayfveté  en  mes  mœurs,  c'est  art  et  finesse,  et 
plustost  prudence  que  bonté,  industrie  que  nature, 
bon  sens  que  bon  heur,  me  font  plus  d'honneur 
qu'ils  ne  m'en  ostent.   Mais  certes  ils  font  ma 
finesse  trop  fine;  et  qui  m'aura  suyvi  et  espié  de 
prés,  je  luy  donray  gaigné,  s'il  ne  confesse  qu'il 
n'y  a  point  de  reigle  en   leur  escolle  qui  sceust 
r'aporter  ce  naturel  mouvement  et  maintenir  une 
apparence  de  liberté  et  de  Ucence  si  pareille  et 
■L-    inflexible  parmy  des  routes  si  tortues  et  diverses, 
^m    et  que  toute  leur  attention  et  engin  ne  les  y  sçau- 
^P    roit   conduire.    La  voye  de  la  vérité   est  une  et 
HL  simple,  celle  du  profit  particulier  et  de  la  commo- 
^Hdîté  des  affaires  qu'on  a  en  charge,  double,  ine- 
^H  galle  et  fortuite.  J'ay  veu  souvant  en  usage  ces 

I 

libertez  contrefaites  et  artificielles,  mais  le  plus 
souvant  sans  succez.  Elles  sentent  volontiers  à 
l'asne  d'Esope  i,  lequel,  par  émulation  du  chien, 
vint  à  se  jetter  tout  gayement  à  deux  pieds  sur  les 
espaules  de  son  maistre;  mais  autant  que  le  chien 
recevoit  de  caresses  de  pareille  feste,  le  pauvre 
asne  en  receut  deux  fois  autant  de  bastonnades^. 
Je  ne  veux  pas  priver  la  tromperie  de  son  rang, 
ce  seroit  mal  entendre  le  monde;  je  sçay  qu'elle 
a  servy  souvant  bien  utilement?,  et  qu'elle  main- 
tient et  nourrit  la  plus  part  des  vacations  des  hom- 
mes. Il  y  a  des  vices  légitimes,  comme  plusieurs 
actions,  ou  bonnes  ou  excusables,   illégitimes. 

La  justice  en  soy,  naturelle  et  universelle,  est 
autrement  reiglée,  et  plus  noblement,  que  n'est 
cette  autre  justice  4  contrainte  au  besoing  de  nos 
polices  5  :  si  que  le  sage  Dandamys,  oyant  reciter 
les  vies  de  Socrates,  Pythagoras,  Diogenes,  les 
jugea  grands  personnages  en  toute  autre  chose, 
mais  trop  asservis  à  la  révérence  des  loix,  pour 
lesquelles  auctoriser  et  seconder,  la  vraye  vertu  et 
philosophique''  a  beaucoup  à  se  desmettre  de  sa 
vigueur  originelle;  et  non  seulement  par  leur  per- 


1.  Volontiers  leur  asne  d'Esope. 

2.  Id   maxime   quemque  decet  quod    est    cujusque    suwn 
maxime. 

3.  Souvent  profitablement. 

4.  Spéciale,  nationale. 

5.  Veri  juris  germanique  justitiae  solidam  et  expressam 
ejfigiem  nullam  tenemus,  umbra  et  imaginibus  utimur. 

6.  Et  philosophique  [mots  supprimés]. 

mission  plusieurs  actions  vitieuses  ont  lieu,  mais 
encores  à  leur  suasion'.  Je  suy  le  langage  com- 
mun, qui  faict  différence  entre  les  choses  utiles  et 
les  honnestes;  si  que  d'aucunes  actions  naturelles, 
non  seulement  utiles,  mais  nécessaires,  il  les  nomme 
deshonnestes  et  sales. 

Mais  continuons  nostre  exemple  de  la  trahison. 
Deux  pretendans  au  royaume  de  Thrace  estoyent 
tombez  en  débat  de  leurs  droicts.  L'empereur  les 
empescha  de  venir  aux  armes;  mais  l'un  d'eux, 
sous  couleur  de  conduire  un  accord  amiable  par 
leur  entreveûe,  ayant  assigné  son  compagnon  pour 
le  festoyer  en  sa  maison,  le  fit  emprisonner  et  tuer. 
La  justice  requeroit  que  les  Romains  eussent  raison 
de  ce  forfaict;  la  difficulté  en  empéchoit  les  voyes 
ordinaires  :  ce  qu'ils  ne  peurent  légitimement  sans 
guerre  et  sans  hazard,  ils  entreprindrent  de  le 
faire  par  trahison;  ce  qu'ils  ne  peurent  honneste- 
ment,  ils  le  firent  utilement.  A  quoy  se  trouva 
propre  un  Pomponius  Flaccus  :  cettuy-cy,  soubs 
feintes  paroUes  et  asseurances,  ayant  attiré  cest 
homme  dans  ses  rets,  au  lieu  de  l'honneur  et  fa- 
veur qu'il  luy  promettoit,  l'envoya  pieds  et  poings 
liez  à  Romme.  Un  traistre  y  trahit  l'autre,  contre 
l'usage  commun;  car  ils  sont  pleins  de  deffiance, 
et  est  mal-aysé  de  les  surprendre  par  leur  art  : 
tesmoing  la  poisante  expérience  que  nous  venons 
d'en  sentir. 

Sera  Pomponius  Flaccus  qui  voudra,  et  en  est 

I .  Ex  senatusconsultis  pkbisquescitis  scelera  exercentur. 
Montaigne.  V.  2$ 

assez  qui  le  voudront;  quant  à  moy,  ma  parolle 
et  ma  foy  sont,  comme  le  demeurant,  pièces  de  ce 
commun  corps  :  leur  meilleur  effect,  c'est  le  ser- 
vice public;  je  tiens  cela  pour  présupposé.  Mais 
comme,  si  on  me  commandoit  que  je  prinse  la 
charge  du  Palais  et  des  plaids,  je  responderoy  : 
«  Je  n'y  entens  rien  »  ;  ou  la  charge  de  conduc- 
teur de  pioniers,  je  diroy  :  «  Je  suis  appelle  à  un 
roUe  plus  digne  »  ;  de  mesmes  qui  me  voudroit 
employer  à  mentir,  à  trahir  et  à  me  parjurer  pour 
quelque  service  notable,  non  que  d'assassiner  ou 
empoisonner,  je  diroy  :  «  Si  j'ay  volé  ou  desrobé 
quelqu'un,  envoyez  moy  plustost  en  gallere.  » 
Car  il  est  loisible  à  un  homme  d'honneur  de  par- 
ler ainsi  que  firent  les  Lacedemoniens,  ayans  esté 
deffaicts  par  Antipater,  sur  le  poinct  de  leurs  ac- 
cords :  «  Vous  nous  pouvez  commander  des  char- 
ges poisantes  et  dommageables  autant  qu'il  vous 
plaira;  mais  de  honteuses  et  deshonnestes,  vous 
perdrez  vostre  temps  de  nous  en  commander.  » 
Chacun  doit  avoir  juré  à  soy  mesme  ce  que  les 
roys  d'iEgypte  faisoyent  solemnellement  jurer  à 
leurs  juges,  «  qu'ils  ne  se  desvoyeroyent  de  leur 
conscience  pour  quelque  commandement  qu'eux 
mesmes  leur  en  fissent.  »  A  telles  commissions,  il 
y  a  notte  évidente  d'ignominie  et  de  condemna- 
tion;  et  qui  vous  la  donne  vous  accuse,  et  vous  la 
donne,  si  vous  l'entendez  bien,  en  charge  et  en 
peine  :   autant  que  les  affaires  publiques  s'amen- 


:.  £/  ma  parolle. 


CHAPITRE   PREMIER  179 

dent  de  vostre  exploit,  autant  s'en  empirent  les 
vostres;  vous  y  faictes  d'autant  pis  que  mieux  vous 
y  faites.  Et  ne  sera  pas  nouveau,  ny  à  l'avanture 
sans  quelque  air  de  justice,  que  celuy  mesmes  vous 
ruine  qui  vous  aura  mis  en  besoigne  '. 

Il  se  trouve  assez  de  trahisons  ^  non  seulement 
refusées,  mais  chastiées  3  par  ceux  en  faveur  des- 
quels elles  avoyent  esté  entreprises.  Qui  ne  sçait 
la  sentence  de  Fabricius  à  l'encontre  du  médecin 
de  Pyrrhus  ?  Mais  cecy  encore  se  trouve,  que  tel 
l'a  commandée  qui  4  l'a  vengée  rigoureusement 
sur  celuy  qu'il  y  avoit  employé,  refusant  un  crédit 
et  pouvoir  si  effréné,  et  desadvouant  une  obéis- 
sance 5  si  abandonnée  et  si  lasche.  Jaropelc,  duc 
de  Russie,  practiqua  un  gentil-homme  de  Hon- 
grie pour  trahir  le  roy  de  Poulongne  Boleslaus  en 
le  faisant  mourir,  ou  donnant  aux  Russiens  moyen 
de  luy  faire  quelque  notable  dommage.  Cettuy  cy 
s'y  porta  en  galand  homme,  s'adonna  plus  que 
devant  au  service  de  ce  roy,  obtint  d'estre  de  son 
conseil  et  de  ses  plus  féaux.  Avec  ces  advantages, 
et  choisissant  à  point  l'opportunité  de  l'absence 
de  son  maistre,  il  trahit  aux  Russiens  Visilicie, 
grande  et  riche  cité,  qui  fut  entièrement  saccagée 

1 .  Si  la  trahison  doit  estre  en  quelque  cas  excusable,  lors 
seulement  elle  l'est  qu'elle  s'employe  à  chastier  et  trahir  la 
trahison. 

2.  Assez  de  perfidies. 

3.  Mais  punies. 

4.  Qui  par  après. 

5.  Et  desadvouant  un  servage  et  une  obéissance. 

et  arse  par  eux,  avec  occision  totale  non  seule-^ 
ment  des  habitans  d'icelle  de  tout  sexe  et  aage, 
mais  de  grand  nombre  de  noblesse  de  là  autour 
qu'il  y  avoit  assemblé  à  ces  fins.  Jaropelc,  assouvy 
de  sa  vengeance  et  de  son  courroux,  qui  pourtant 
n'estoit  pas  sans  titre  (car  Boleslaus  l'avoit  fort 
offencé  et  en  pareille  conduitte),  et  saoul  du  fruict 
de  cette  trahison,  venant  à  en  considérer  la  lai- 
deur nue  et  seule,  et  la  regarder  d'une  veuë  saine 
et  non  plus  troublée  par  sa  passion,  la  print  à  un 
tel  remors  et  contre-cueur  qu'il  en  fit  crever  les 
yeux  et  couper  la  langue  et  les  parties  honteuses 
à  son  exécuteur. 

Antigonus  persuada  les  soldats  Argyraspides  de 
luy  trahir  Eumenes,  leur  capitaine  gênerai,  son 
adversaire;  mais,  l'eut-il  faict  tuer  après  qu'ils  le 
luy  eurent  livré,  il  désira  estre  luy  mesme  '  com- 
missaire de  la  justice  divine  pour  le  chastiement 
d'un  forfaict  si  détestable  ,  et  les  consigna  entre 
les  mains  du  gouverneur  de  la  province,  luy  don- 
nant tres-exprés  commandement  de  les  perdre  et 
mettre  à  malefin,  en  quelque  manière  que  ce  fust, 
tellement  que,  de  ce  grand  nombre  qu'ils  es- 
toyent,  aucun  ne  vit  onques  puis  l'air  de  Macé- 
doine. Mieux  il  en  avoit  esté  servy,  d'autant  le 
jugea  il  avoir  esté  plus  meschamment  et  punissa- 
blement*. 


1.  Il  désira  luy  mesme  estre. 

2.  L'esclave  qui  trahit  la  cachette  de  P.  Sulpicius,  son 
maistre,  fut  mis  en  liberté  suivant  la  promesse  de  la  près- 

Et  à  ceux  mesme  qui  ne  valent  rien,  il  est  si 
doux,  ayant  tiré  l'usage  d'une  action  vicieuse,  y 
pouvoir  hormais  coudre  en  toute  seurté  quelque 
traict  de  bonté  et  de  justice,  comme  par  compen- 
sation et  correction  conscientieuse  '.  Or,  si  par 
fortune  on  vous  en  recompence  pour  ne  frustrer 
la  nécessité  publique  de  cet  extrême  et  désespéré 
remède,  celuy  qui  le  faict  ne  laisse  pas  de  vous 
tenir,  s'il  ne  l'est  luy-mesme,  pour  un  homme 
maudit  et  exécrable,  et  vous  tient  plus  traistre 
que  ne  faict  celuy  contre  qui  vous  Testes  :  car  il 
touche  la  malignité  de  vostre  courage  par  voz 
mains,  sans  desadveu ,  sans  object.  Mais  il  vous 

cription  de  Sylla  ,  mais,  suivant  la  promesse  de  la  raison 
publique,  tout  libre,  il  fut  pi-ecipité  du  roc  Tarpeien,  Et 
nosire  roy  Clovis,  au  lieu  des  armes  d'or  qu'il  leur  avoit 
promis,  fit  pendre  les  trois  serviteurs  de  Cannacre,  après 
qu'ils  luy  eurent  trahy  leur  maistre,  à  quoy  il  les  avoit  pra- 
tiquez. Ils  les  font  pendre  avec  la  bourse  de  leur  payement 
au  col  :  ayant  satisfaict  à  leur  seconde  foy  et  spéciale,  ils 
satisfont  à  la  générale  et  première.  Mahomed  second ,  se 
voulant  deffaire  de  son  frère,  pour  la  jalousie  de  la  domi- 
nation suivant  le  stile  de  leur  race,  y  employa  l'un  de  ses 
officiers,  qui  le  suffoqua,  l'engorgeant  de  quantité  d'eau 
prinse  trop  à  coup.  Cela  faict,  il  livra  pour  l'expiation  de 
ce  meurtre  le  meurtrier  entre  les  mains  de  la  mère  du  tres- 
passé  (car  ils  n'estoient  frères  que  de  père);  elle,  en  sa  pré- 
sence, ouvrit  à  ce  meurtrier  l'estomach,  et,  tout  chaude- 
ment, de  ses  mains,  fouillant  et  arrachant  son  cœur,  lejetta 
manger  aux  chiens. 

I .  Joint  qu'ils  regardent  les  ministres  de  tels  horribles 
maléfices  comme  gents  qui  les  leur  reprochent ,  et  cherchent 
par  leur  mort  d'estouffer  la  cognoissance  et  tesmoignage  de 
telles  menées. 

yï  employé,  tout  ainsi  qu'on  faict  les  hommes 
perdus  aux  exécutions  de  la  haute  justice,  charge 
autant  utile  comme  elle  est  peu  honeste.  Outre  la 
vilité  de  telles  commissions,  il  y  a  de  la  prostitu- 
tion de  conscience.  La  fille  à  Seyanus,  ne  pouvant 
estre  punie  à  mort  en  certaine  forme  de  jugement 
à  Romme,  d'autant  qu'elle  estoit  vierge,  fut,  pour 
donner  passage  aux  loix,  forcée  par  le  bourreau 
avant  qu'il  i'estranglast  :  non  sa  main  seulement, 
mais  son  ame  est  esclave  à  la  commodité  publique  2. 
Le  prince  mesme  3,  quand  une  urgente  circon- 
stance et  quelque  impétueux  et  inopiné  accident 
du  besoing  de  son  Estât  luy  faict  gauchir  sa  pa- 
rolle  et  sa  foy,  ou  autrement  le  jette  hors  de  son 
devoir  ordinaire,  doibt  attribuer  cette  nécessité  à 
un  coup  de  la  verge  divine  :  vice  n'est-ce  pas,  car 
il  a  quitté  sa  raison  à  une  plus  universelle  et  puis- 

1.  Y  [mot  suppriméj. 

2.  Quand  le  premier  Amurath,  pour  aigrir  la  punition 
contre  ses  subjects,  qui  avoient  donné  support  à  la  parricide 
rébellion  de  son  fils,  ordonna  que  leurs  plus  proches  pa- 
rents presteroient  la  main  à  cette  exécution ,  je  trouve  tres- 
honeste  à  aucuns  d'iceux  d'avoir  choisi  plustost  d'estre  in- 
justement tenus  coulpables  du  parricide  d'un  autre  que  de 
servir  la  justice  de  leur  propre  parricide.  Et  où,  en  quel- 
ques bicoques  forcées  de  mon  temps,  j'ay  veu  des  coquins, 
pour  garantir  leur  vie,  accepter  de  pendre  leurs  amis  et  con- 
sorts, je  les  ay  tenus  de  pire  condition  que  les  pendus.  On  dit 
que  Vuitolde,  prince  de  Lituanie,  introduisit  en  cette  nation 
que  le  criminel  condamné  à  mort  eust  luy  mesme  de  sa  main 
à  se  deffaire,  trouvant  estrange  qu'un  tiers,  innocent  de  la 
faute,  fust  employé  et  chargé  d'un  homicide. 

3.  Mesme  [mot  supprimé]. 

santé  raison,  mais  certes  c'est  mal'heur.  De  ma- 
nière qu'à  quelqu'un  qui  me  demandoit  :  «  Quel 
remède?  —  Nul  remède,  fis  je  :  s'il  fut  véritable- 
ment geiné  entre  ces  deux  extrêmes  ^ ,  il  le  falloit 
faire";  mais  s'il  le  fit  sans  regret,  s'il  ne  luy  greva 
de  le  faire,  c'est  signe  que  sa  conscience  est  en 
mauvais  termes  2.  »  Ce  sont  dangereux  exemples, 
rares  et  maladifves  exceptions  à  nos  reigles  natu- 
relles; il  y  faut  céder,  mais  avec  grande  modéra- 
tion et  circonspection  :  aucune  utilité  privée  n'est 
digne  pour  laquelle  nous  facions  cest  effort  à  nos- 
tre  conscience;  la  publique,  bien,  lors  qu'elle  est 
et  tres-apparente  et  très-importante  3. 

1.  Sed  videat  ne  quœratur  latebra  perjurio. 

2.  Quand  il  s'en  trouveroit  quelqu'un  de  si  tendre  con- 
science à  qui  nulle  guarison  ne  semblast  digne  d'un  si  poi- 
sant  remède,  je  ne  l'en  eslimeroy  pas  moins;  il  ne  se  sçau- 
roit  perdre  plus  excusablement  et  décemment.  Nous  ne 
pouvons  pas  tout  :  ainsi  comme  ainsi  nous  faut-il  souvent, 
comme  à  la  dernière  anchre,  remettre  la  protection  de  nos- 
tre  vaisseau  à  la  pure  conduitte  du  Ciel.  A  quelle  plus  juste 
nécessité  se  reserve  il?  Que  luy  est-il  moins  possible  à  faire 
que  ce  qu'il  ne  peut  faire  qu'aux  despens  de  sa  foy  et  de 
son  honneur?  choses  qui  à  l'aventure  luy  doivent  estre  plus 
chères  que  son  propre  salut  et  que  le  salut  de  son  peuple. 
Quand,  les  bras  croisez,  il  appellera  Dieu  simplement  à  son 
aide,  n'aura  il  pas  à  espérer  que  la  divine  bonté  n'est  pour 
refuser  la  faveur  de  sa  main  extraordinaire  à  une  main  pure 
et  juste? 

3.  Tiraoleon  se  garantit  à  propos  de  l'estrangeté  de  son 
exploit  par  les  larmes  qu'il  rendit,  se  souvenant  que  c'es- 
toit  d'une  main  fraternelle  qu'il  avoit  tué  le  tyran  ;  et  cela 
pinça  justement  sa  conscience,  qu'il  eust  esté  nécessité  d'a- 
cheter   l'utilité   publique  à   tel  prix  de  l'honnesteté  de  ses 

J'ay   autrefois  logé    Epaminondas   au   premier 
rang  des  hommes  excellens,  et  ne  m'en  desdy  pas. 


mœurs.  Le  sénat  mesme,  délivré  de  servitude  par  son  moyen, 
n'osa  rondement  décider  d'un  si  haut  faict,  et  desciiir-é  en 
deux  si  poisants  et  contraires  visages;  mais,  les  Syracusains 
ayant  tout  à  point,  à  l'heure  mesme,  envoyé  requérir  les 
Corinthiens  de  leur  protection  et  d'un  chef  digne  de  resta- 
blir  leur  ville  en  sa  première  dignité  et  nettoyer  la  Sicile  de 
plusieurs  tyranneaux  qui  l'oppressoient,  il  y  députa  Timo- 
leon  avec  celte  nouvelle  deffaite  et  déclaration  :  que  ,  selon 
qu'il  se  porteroit  bien  ou  mal  en  sa  charge ,  leur  arrest 
prendroit  party  à  la  faveur  du  libérateur  de  son  païs  ou  à 
la  desfaveur  du  meurtrier  de  son  frère.  Cette  fantastique 
conclusion  a  quelque  excuse  sur  le  danger  de  l'exemple  et 
importance  d'un  fait  si  divers.  Et  feirent  bien  d'en  deschar- 
ger leur  jugement  ou  de  l'appuier  ailleurs  et  en  des  consi- 
dérations tierces.  Or  les  deportements  de  Timoleon  en  ce 
voyage  rendirent  bien  tost  sa  cause  plus  claire,  tant  il  s'y 
porta  dignement  et  vertueusement  en  toutes  façons;  et  le 
bon  heur  qui  l'accompagna  aux  aspretez  qu'il  eut  à  vaincre 
en  cette  noble  besongne  sembla  luy  estre  envoyé  par  les 
dieux  conspirants  et  favorables  à  sa  justification.  La  fin  de 
cettuy  cy  est  excusable,  si  aucune  le  pouvoit  estre.  Mais  le 
profit  de  l'augmentation  du  revenu  publique,  qui  servit  de 
prétexte  au  sénat  romain  à  cette  orde  conclusion  que  je 
m'en  vay  reciter,  n'est  pas  assez  fort  pour  mettre  à  garand 
une  telle  injustice.  Certaines  citez  s'estoient  rachetées  à  prix 
d'argent  et  remises  en  liberté,  avec  l'ordonnance  et  permis- 
sion du  sénat,  des  mains  de  L.  Sylla.  La  chose  estant  tom- 
bée en  nouveau  jugement ,  le  sénat  les  condamna  à  estre 
taillables  comme  auparavant,  et  que  l'argent  qu'elles  avoyent 
employé  pour  se  rachetter  demeureroit  perdu  pour  elles. 
Les  guerres  civiles  produisent  souvent  ces  vilains  exemples  : 
que  nous  punissons  les  privez  de  ce  qu'ils  nous  ont  creu 
quand  nous  estions  autres;  et  un  mesme  magistrat  fait  por- 
ter la  peine  de  son  jugement  à  qui  n'en  peut  mais;  le 
maistre  foitte  son  disciple  de  docilité,  et  la  guide  son  aveu- 

Jusques  où  montoit  il  la  considération  de  son  par- 
ticulier devoir;  qui  ne  tua  jamais  homme  qu'il 
eust  vaincu;  qui,  pour  ce  bien  inestimable  de  ren- 
dre la  liberté  à  son  pays,  faisoit  conscience  de 
tuer  un  tyran  ^  sans  les  formes  de  la  justice  ;  et 
qui  jugeoit  meschant  homme,  quelque  bon  citoyen 
qu'il  fust,  celuy  qui,  entre  les  ennemys  et  en  la  ba- 
taille, n'espargnoit  son  amy  et  son  hoste?  Vcylà 
une  ame  de  riche  composition  :  il  marioit  aux  plus 
rudes  et  violentes  actions  humaines  la  bonté  et 
l'humanité,  voire  la  plus  délicate  qui  se  treuve  en 
l'escole  de  la  philosophie.  Ce  courage  si  gros, 
enflé  et  obstiné   contre  la  douleur,   la  mort,  la 

gle  :  horrible  image  de  justice  !  Il  y  a  des  règles  en  la  phi- 
losophie et  faulses  et  molles.  L'exemple  qu'on  nous  propose, 
pour  faire  prévaloir  l'utilité  privée  à  la  foy  donnée,  ne  re- 
çoit pas  assez  de  poids  par  la  circonstance  qu'ils  y  meslent  : 
Des  voleurs  vous  ont  prins,  ils  vous  ont  remis  en  liberté» 
ayans  tiré  de  vous  serment  du  paiement  de  certaine  somme. 
On  a  tort  de  dire  qu'un  homme  de  bien  sera  quitte  de  sa 
foy  sans  payer,  estant  hors  de  leurs  mains.  Il  n'en  est  rien  : 
ce  que  la  crainte  m'a  fait  une  fois  vouloir,  je  suis  tenu  de 
le  vouloir  encore  sans  crainte  ;  et  quand  elle  n'aura  forcé 
que  ma  langue  sans  la  volonté,  encore  suis  je  tenu  de  faire 
la  maille  bonne  de  ma  parole.  Pour  moy,  quand  par  fois 
ell'  a  inconsidérément  devancé  ma  pensée,  j'ay  fait  conscience 
de  la  desadvoûer  pourtant.  Autrement,  de  degré  en  degré, 
nous  viendrons  à  abolir  tout  le  droit  qu'un  tiers  prend  de 
noz  promesses.  Quasi  vero  forti  viro  vis  possit  adhiberi.  En 
cecy  seulement  a  loy  Tinterest  privé  de  nous  excuser  de 
faillir  à  nostre  promesse,  si  nous  avons  promis  chose  mes- 
chante  et  inique  de  soy  :  car  le  droit  de  la  vertu  doibt  pré- 
valoir le  droit  de  nostre  obligation. 
I.  Ou  ses  complices. 

24 

pauvreté,  estoit  ce  nature  ou  art  qui  l'eust  atten- 
dry  jusques  au  poinct  d'une  si  extrême  douceur 
et  debonnaireté  de  complexion  ?  Horrible  de  fer 
et  de  sang,  il  va  fracassant  et  rompant  une  nation 
invincible  contre  tout  autre  que  contre  luy  seul, 
et  gauchit,  au  milieu  d'une  telle  meslée,  au  ren- 
contre de  son  hoste  et  de  son  amj.  Vrayement 
celuj  là  proprement  commandoit  ^  à  la  guerre, 
qui  luj  faisoit  souffrir  le  mors  de  la  bénignité  sur 
le  poinct  de  sa  plus  forte  chaleur,  ainsin  enflam- 
mée qu'elle  estoit  et  escumeuse^  de  fureur  et  de 
meurtre.  C'est  miracle  de  pouvoir  mesier  à  telles 
actions  quelque  image  de  justice,  mais  il  n'appar- 
tient qu'à  la  vigueur  d'Epaminondas  5  d'y  pouvoir 
mesier  la  douceur  et  la  facilité  des  meurs  les  plus 
molles  4.  Et  où  l'un  dict  aux  Mammertins  que  «  les 
statuts  n'avoyent  point  de  mise  envers  les  hommes 
armez  »  ;  Tautre ,  au  tribun  du  peuple ,  que  «  le 
temps  de  la  justice  et  de  la  guerre  estoyent 
deux  »;  le  tiers,  que  «  le  bruit  des  armes  l'em- 
peschoit  d'entendre  la  voix  des  loix  »,  cettuy-cy 
n'estoit  pas  seulement  empesché  d'entendre  celle 
de  la  civilité  et  pure  courtoisie.  Avoit  il  pas  em- 
prunté de  ses  ennemis  l'usage  de  sacrifier  aux 
Muses,  allant  à  la  guerre,  pour  destremper  par  leur 
douceur  et  gayeté  cette  furie  et  aspreté  martiale  ? 


1.  Commandoit  bien. 

2.  Et  toute  escumeuse. 

3.  Qu'à  la  raideur  d'Epaminondas. 

4.  Et  la  plus  pure  innocence. 

Ne  craignons  point,  après  un  si  grand  précep- 
teur, d'estimer'  que  l'interest  commun  ne  doibt 
pas  tout  requérir  de  tous  contre  l'interest  privé  2  : 

Et  nulla  potentia  vires 
Prsestandi,  ne  quid  peccet  amicus,  habet; 

et  que  toutes  choses  ne  sont  pas  loisibles  à  un 
homme  de  bien  pour  le  service  de  la  cause  gene- 
ralle  et  des  loix  3.  C'est  une  instruction  propre  au 
temps  :  nous  n'avons  que  faire  de  durcir  nos  cou- 
rages par  ces  lames  de  fer;  c'est  assez  que  nos 
espaules  le  soyent;  c'est  assez  de  tramper  nos 
plumes  en  ancre,  sans  les  tramper  en  sang.  Si  c'est 
grandeur  de  courage  et  l'efîect  d'une  vertu  rare  et 
singulière  de  mespriser  l'amitié ,  les  obligations 
privées,  sa  parolle  et  la  parenté,  pour  le  bien 
commun  et  obéissance  du  magistrat,  c'est  assez 
vrayement,  pour  nous  en  excuser,  que  c^est  une 
grandeur  qui  ne  peut  loger  au  courage  4  d'Epami- 
nondas. 

J'abomine  les  enhortemens  S  enragez  de  cette 
autre  ame  des-reiglée. 


1.  Qu'il  y  a  quelque  chose  illicite  contre  les  ennemys 
mesmes. 

2.  Manente  memoria,etiam  in  dissidio  publicorum  fœde- 
rum,  privati  juris. 

3.  Pour  le  service  de  son  roy,  ny  de  la  cause  generalle 
et  des  loix  :  non  enim  patria  prxstat  omnibus  officiis,  et  ipsi 
conducit  pios  habere  cives  in  parentes. 

4.  En  la  grandeur  du  courage. 

5.  Les  exhortements. 

Dum  tela  micant,  non  vos  pietatis  imago 
IJlla,  nec  adversa  conspecti  fronte  parentes 
Commoveant  ;  vultus  gladio  turbate  verendos. 


i 


Ostons  aux  meschants  naturels,  et  sanguinaires, 
et  traistres,  ce  prétexte  de  raison  ;  laissons  là 
cette  justice  énorme  et  hors  de  soy,  et  nous  te- 
nons aus  plus  humaines  imitations.  Combien  peut 
le  temps  et  l'exemple  !  En  une  rencontre  de  la 
guerre  civile  contre  Cynna,  un  soldat  de  Pom- 
peius,  ayant  tué  sans  y  penser  son  frère  qui  estoit 
au  party  contraire,  se  tua  sur  le  champ  soy  mesme 
de  honte  et  de  regret,,  et,  quelques  années  après, 
en  une  autre  guerre  civile  de  ce  mesme  peuple, 
un  soldat,  pour  avoir  tué  son  frère,  demanda  re- 
compense à  ses  capitaines. 

On  argumente  mal  l'honneur  et  la  beauté  d'une 
action  par  son  utilité,  et  conclud  on  mal  d'esti- 
mer que  chacun  y  soit  obligé  ',  si  elle  est  utile  2. 
Choisissons  la  plus  nécessaire  et  plus  utile  de 
l'humaine  société,  ce  sera  le  mariage  :  si  est-ce 
que  le  conseil  des  saincts  trouve  le  contraire  party 
plus  digne?  et  en  exclut  la  plus  vénérable  vaca- 
tion des  hommes,  comme  nous  assignons  au  ha- 
ras les  bestes  qui  sont  de  moindre  estime. 


1 .  Et  qu'elle  soit  honeste  à  chacun. 

2.  Omnia  non  pariter  rerum  sunt  omnibus  apta. 

3.  Plus  honeste. 

CHAPITRE    II 

Du  Repentir. 

LES  autres  forment  l'homme,  je  le  recite  et  en 
représente  un  particulier  bien  mal  formé,  et 
lequel,  si  j'avoy  à  façonner  de  nouveau,  je  ferois 
vrayement  bien  autre  qu'il  n'est  ;  mes-huy  c'est 
fait.  Or  les  traits  de  ma  peinture  ne  se  for- 
voyent  point,  quoy  qu'ils  se  changent  et  diversi- 
fient. Le  monde  n'est  qu'une  branloire  perenne  : 
toutes  choses  y  branlent  sans  cesse,  la  terre,  les 
rochers  du  Caucase,  les  pyramides  d'iEgypte,  et 
du  branle  public  et  du  leur;  la  constance  mesme 
n'est  autre  chose  qu'un  branle  plus  languissant. 
Je  ne  puis  asseurer  mon  object;  il  va  trouble  et 
chancelant,  d'une  yvresse  naturelle.  Je  le  prens 
en  ce  point,  comme  il  est  en  l'instant  que  je 
m'amuse  à  luy.  Je  ne  peints  pas  l'estre,  je  peints 
le  passage,  non  un  passage  d'aage  en  autre,  ou, 
comme  dict  le  peuple,  de  sept  en  sept  ans,  mais 
de  jour  en  jour,  de  minute  en  minute  :  il  faut  ac- 
commoder mon  histoire  à  l'heure  ;  je  pourray 
tantost  changer,  non  de  fortune  seulement,  mais 
aussi  d'intention.  C'est  un  contrerolle  de  divers 
et  muables  accidens  et  d'imaginations  irrésolues 
et ,  quand  il  y  eschet ,  contraires,  soit  que  je  sois 
autre  moymesme,  soit  que  je  saisisse  les  subjects 
par  autres  circonstances  et  considérations.  Tant  y 

a  que  je  me  contredits  bien  à  l'adventure,  mais 
la  vérité,  comme  disoit  Demades,  je  ne  la  con- 
tredy  point.  Si  mon  ame  pouvoit  prendre  pied  et 
forme  ',  je  ne  m'essaierois  pas,  je  me  resoudrois  : 
elle  est  tousjours  en  apprentissage  et  en  espreuve. 
Je  propose  une  vie  basse  et  sans  lustre,  c'est 
tout  un  :  on  attache  aussi  bien  toute  la  phi- 
losophie morale  à  une  vie  populaire  et  privée  que 
à  une  vie  de  plus  riche  estoffe  ;  chaque  homme 
porte  la  forme  entière  de  l'humaine  condition  2. 
Mais  est-ce  raison  que,  si  particulier  en  usage, 
je  prétende  me  rendre  public  en  cognoissance? 
Est-il  aussi  raison  que  je  produise  au  monde,  où 
la  façon  et  l'art  ont  tant  de  crédit  et  de  comman- 
dement, des  efîects  de  nature  crus  3  et  simples,  et 
d'une  nature  encore  bien  foiblette?  Est-ce  pas 
faire  une  muraille  sans  pierre,  ou  chose  semblable, 
que  de  bastir  des  livres  sans  science?  Les  fantasies 
de  la  musique  sont  conduictes  par  art,  les  mien- 
nes par  la  fortune 4.  Aumoins  j'ay  cecy  selon  la 
discipline,  que  jamais  homme  ne  traicta  subject 
qu'il  entendist  ne  cogneust  mieux  que  je  fay  ce- 


1.  Et  forme  [mots  supprimés]. 

2.  Les  autheurs  se  communiquent  au  peuple  par  quelque 
marque  spéciale  et  estrangere,  moy  le  premier  par  mon  estre 
universel,  comme  Michel  de  Montaigne,  non  comme  gram- 
mairien ou  poëte  ou  jurisconsulte.  Si  le  monde  se  plaint 
dequoy  je  parle  trop  de  moy,  je  me  plains  dequoy  il  ne 
pense  seulement  pas  à  soy. 

3.  Et  crus, 

4.  Les  miennes  par  sort. 

luy  que  j'ay  entrepris,  et  qu'en  celuy-Ià  je  suis  le 
plus  sçavant  homme  qui  vive;  secondement,  que 
jamais  aucun  n'arriva'  plus  exactement  et  plus 
plainement  à  la  fin  qu'il  s'estoit  proposé  à  sa  be- 
soigne.  Pour  la  parfaire,  je  n'ay  besoing  n'y  ap- 
porter que  de  la  fidélité  2  :  celle-là  y  est,  la  plus 
sincère  et  pure  qui  se  trouve.  Je  dy  vray,  non  pas 
tout  mon  saoul,  mais  autant  que  je  l'ose  dire  ;  et 
l'ose  un  peu  plus  en  vieillissant,  car  il  semble  que 
la  coustume  concède  à  cet  aage  plus  de  liberté  de 
bavasser  et  d'indiscrétion  à  parler  de  soy.  Il  ne 
peut  advenir  icy  ce  que  je  voy  advenir  souvent, 
que  l'artizan  et  sa  besoigne  se  contrarient  :  un 
homme  de  si  honneste  conversation  a-il  faict  un 
si  sot  escrit?  ou  des  escrits  si  sçavans  sont-ils  par- 
tis d'un  homme  de  si  foible  conversation  3  ?  Icy, 
nous  allons  conformément  et  tout  d'un  trein,  mon 
livre  et  moy.  Ailleurs,  on  peut  recommander  et 
accuser  l'ouvrage  à  part  de  l'ouvrier;  icy,  non  : 
qui  touche  l'un  touche  l'autre.  Celuy  qui  en  ju- 
gera sans  le  connoistre  se  fera  plus  de  tort  qu'à 
moy;  celuy  qui  l'aura  conneu  m'a  du  tout  satis- 
faict.  Heureux  outre  mon  mérite,  si  j'ay  seulement 
cette  part  à  l'approbation  publique,  que  je  face 

1 .  Aucun  ne  pénétra  en  sa  matière  plus  avant  ny  en  es- 
plucha  plus  distinctement  les  membres  et  suittes  et  n'arriva. 

2.  Je  n'ay  besoin  d'y  apporter  que  la  fidélité. 

3.  Qui  a  un  entretien  commun  et  ses  escrits  rares,  c'est 
à  dire  que  sa  capacité  est  en  lieu  d'où  il  l'emprunte  et  non 
en  luy.  Un  personnage  sçavant  n'est  pas  sçavant  par  tout, 
mais  le  suffisant  est  par  tout  suffisant  et  à  ignorer  mesme. 

sentir  aux  gens  d'entendement  que  j'estoy  capa- 
ble de  faire  mon  profit  de  la  science  si  j'en  eusse 
eu,  et  que  je  meritoy  que  la  mémoire  me  secou- 
rust  mieux. 

Excusons  icy  ce  que  je  dy  souvent,  que  je  me 
repens  rarement  '  ;  adjoustant  tousjours  ce  re- 
frein, non  pas  2  un  refrein  de  cérémonie,  mais  de 
naifve  et  essentielle  submission  :  que  je  parle  en- 
querant  et  ignorant,  me  rapportant  de  la  resolu- 
tion, purement  et  simplement,  aux  créances  com- 
munes et  légitimes.  Je  n'enseigne  poinct,  je  narre  ?. 

Il  n'est  vice  véritablement  vice  qui  n'offence,  et 
qu'un  jugement  entier  n'accuse  :  car  il  a  de  la  lai- 
deur et  incommodité  si  apparente,  qu'à  l'advan- 
ture  ceux-là  ont  raison  qui  disent  qu'il  est  princi- 
palement produict  par  bestise  et  ignorance,  tant 
est-il  malaisé  d'imaginer  qu'on  le  cognoisse  sans 
le  haïr4.  Le  vice  laisse,  comme  un  ulcère  en  la 
chair,  une  repentance  enrame,qui  tousjours  s'es- 
gratigne  et  s'ensanglante  elle  mesme  :  car  la  rai- 
son efface  les  autres  tristesses  et  douleurs,  mais 
elle  engendre  celle  de  la  repentance,  qui  est  plus 
griefve,  d'autant  qu'elle  naist  au  dedans,  comme 
le  froid  et  le  chaut  des  fièvres  est  plus  poignant 

1 .  Et  que  ma  conscience  se  contente  de  soy,  non  comme 
de  la  conscience  d'un  ange  ou  d'un  cheval,  mais  comme  de 
la  conscience  d'un  homme. 

2.  Pas  [mot  supprimé]. 

3.  Je  raconte. 

4.  La  malice  hume  la  pluspart  de  son  propre  venin  et 
s'en  empoisonne. 


1 

que  celuy  qui  vient  du  dehors.  Je  tiens  pour  vi- 
ces (mais  chacun  selon  sa  mesure)  non  seulement 
ceux  que  la  raison  et  la  nature  condamnent,  mais 
ceux  aussi  que  l'opinion  des  hommes  a  forgé,  voire 
fauce  et  erronée,  si  les  loix  et  l'usage  l'auctorise. 
Il  n'est  pareillement  bonté  qui  ne  resjouysse 
une  nature  bien  née.  Il  y  a  certes  je  ne  sçay 
quelle  congratulation  de  bien  faire  qui  nous  res- 
jouit  en  nous  mesmes,  et  une  fierté  généreuse  qui 
accompaigne  la  bonne  conscience.  Une  ame  cou- 
rageusement vitieuse  se  peut  à  l'adventure  garnir 
de  sécurité,  mais  de  cette  complaisance  et  satis- 
faction elle  ne  s'en  peut  fournir.  Ce  n'est  pas  un 
léger  plaisir  de  se  sentir  préservé  de  la  contagion 
d'un  siècle  si  gasté,  et  de  dire  en  soy  :  «  Qui  me 
verroit  jusques  dans  l'ame,  encore  ne  me  trouve- 
roit-il  coulpable,  ny  de  l'affliction  et  ruyne  de 
personne,  ny  de  vengence  ou  d'envie,  ny  d*offence 
publique  des  loix,  ny  de  nouvelleté  et  de  trouble, 
ny  de  faute  à  ma  parole;  et  quoy  que  la  licence 
du  temps  permist  à  chacun',  si  n'ay-jemis  la  main 
ny  es  biens  ny  en  la  bourse  d'homme  françois,  et 
n'ay  vescu  que  sur  la  mienne,  non  plus  en  guerre 
qu'en  paix,  ny  ne  me  suis  servy  du  travail  de  per- 
sonne sans  loyer.  »  Ces  tesmoignages  de  la  con- 
science plaisent;  et  nous  est  grand  bénéfice  que 
cette  esjouyssance  naturelle,  et  le  seul  payement 
qui  jamais  ne  nous  faut^. 

1 .  Permist  et  apprinst  à  chacun, 

2.  Ne  nous  manque. 

Montaigne.  V.  2  5 

De  fonder  la  recompense  des  actions  vertueuses 
sur  l'approbation  d'autruy,  c'est  prendre  un  trop 
incertain  et  trouble  fondement".  Nous  autres 
principalement,  qui  vivons  une  vie  privée  qui  n'est 
en  montre  qu'à  nous,  devons  avoir  estably  un 
patron  au  dedans,  auquel  toucher  nos  actions,  et, 
selon  iceluy,  nous  caresser  tantost,  tantost  nous 
chastier.  J'ay  mes  loix  et  ma  court  pour  juger  de 
moy,  et  m*y  adresse  plus  qu'ailleurs.  Je  restrains 
bien  selon  autruy  mes  actions,  mais  je  ne  les  es- 
tends  que  selon  moy.  Il  n'y  a  que  vous  qui  sçache 
si  vous  estes  lasche  et  cruel,  ou  loyal  et  devotieux; 
les  autres  ne  vous  voyent  poinct,  ils  vous  devi- 
nent par  conjectures  incertaines,  ils  voyent  non 
tant  vostre  naturel  que  vostre  art.  Par  ainsi  ne 
vous  tenez  pas  à  leur  sentence,  tenez  vous  à  celle 
de  vostre  conscience 2. 


1.  Signamment  en  un  siècle  corrompu  et  ignorant  comme 
cettuy  cy  :  la  bonne  estime  du  peuple  est  injurieuse;  à  qui 
vous  fiez-vous  de  veoir  ce  qui  est  louable?  Dieu  me  garde 
d'estre  homme  de  bien  selon  la  description  que  je  voy  faire 
tous  les  jours  par  honneur  à  chacun  de  soy.  Quse  fuerant 
vitia  mores  sunt.  Tels  de  mes  amis  ont  par  fois  entreprins 
de  me  chapitrer  et  mercurializer  à  cœur  ouvert  ou  de  leur 
propre  mouvement,  ou  semons  par  moy,  comme  d'un  of- 
fice qui,  à  une  ame  bien  faicte.non  en  utilité  seulement,  mais 
en  douceur  aussi,  surpasse  tous  les  offices  de  l'amitié.  Je 
l'ay  tousjours  accueilli  des  bras  de  la  courtoisie  et  recognois- 
sance  les  plus  ouverts.  Mais,  à  en  parler  à  cette  heure  en 
conscience,  j'ay  souvent  trouvé  en  leurs  reproches  et  louan- 
ges tant  de  fauce  mesure  que  je  n'eusse  guère  failly  de 
faillir  plustost  que  de  bien  faire  à  leur  mode. 

2.  Tenez  vous  à  la  vostre.  Tuo  tibi  judicio  est  utendum. 

Mais  ce  qu'on  dit,  que  la  repentance  suit  de 
prés  le  péché,  ne  semble  pas  regarder  le  péché  qui 
est  en  son  haut  appareil,  qui  loge  en  nous  comme  en 
son  propre  domicile.  On  peut  désavouer  et  des- 
dire les  vices  qui  nous  surprennent  et  vers  lesquels 
les  passions  nous  emportent  ;  mais  ceux  qui  par 
longue  habitude  sont  enracinés  '  en  une  volonté 
forte  et  vigoureuse  ne  sont  subjects  à  contradic- 
tion. Le  repentir  n'est  qu'une  desditte  de  nostre 
volonté  et  opposition  de  nos  fantasies,  qui  nous 
pourmene  à  tout  sens.  Il  faict  desadvouër  à  celuy- 
là  sa  vertu  passée  et  sa  continence  : 

Qux  mens  est  hodie,  cur  eadem  non  puero  fuit? 
Vel  cur  his  animis  incolumes  non  redeunt  gense? 

C'est  une  vie  exquise,  celle  qui  se  maintient  en 
ordre  jusques  en  son  privé.  Chacun  peut  avoir  part 
au  battelage  et  représenter  un  honneste  roUe  2  en 
i'eschaffaut;  mais  au  dedans  et  en  sa  poictrine,  où 
tout  nous  est  loisible,  où  tout  est  caché,  d'y  estre 
réglé,  c'est  le  poinct;  le  voisin  degré,  c'est  de 
Testre  en  sa  maison,  en  ses  actions  ordinaires  et 
privées  ?,  desquelles  nous  n'avons  à  rendre  compte  4 
à  personne  ;  où  il  n'y  a  point  d'estude,  point  d'arti- 
fice. Et  pourtant  Bias,  ayant  à  peindre  5  un  excel- 

Virtutis  et  vitiorum  grave  ipsius  conscientix  pondus  est  :  qua 
sublata,  jacent  omnia. 

1.  Et  ancrez. 

2.  Un  honneste  personnage. 

3 .  Et  privées  [mots  supprimés] . 

4.  A  rendre  raison. 

5.  Peignant. 

lent  estât  de  famille,  «  de  laquelle,  dit-il,  le  mais- 
tre  soit  tel  au  dedans  par  luj-mesme  comme  il  est 
au  dehors  par  la  crainte  de  la  loy  et  du  dire  des 
hommes.  »  Et  fut  une  digne  parole  de  Julius 
Drusus  aux  ouvriers  qui  luy  offroient  pour  trois 
mille  escus  mettre  sa  maison  en  tel  poinct  que  ses 
voisins  n'y  auroient  plus  la  veuë  qu'ils  y  avoient  : 
«  Je  vous  en  donneray,  dit-il,  six  mille,  et  faictes 
que  chacun  y  voye  de  toutes  parts.  »  On  remar- 
que avec  honneur  l'usage  d'Agesilaus,  de  faire  ' 
en  voyageant  son  logis  dans  les  églises,  affin  que 
le  peuple  et  les  dieux  mesmes  vissent  dans  ses  ac- 
tions domestiques  et  privées 2.  Tel  a  esté  miracu- 
leux au  monde,  auquel  sa  [femme  et  son  valet 
n'ont  rien  veu  seulement  de  louable  3  ;  peu  d'hom- 
mes ont  esté  admirez  par  leurs  domestiques  4.  Le 
peuple  reconvoye  celuy-là,  d'un  acte  public,  avec 
estonnement,  jusqu'à  sa  porte  :  il  laisse  avec  sa 

1 .  De  prendre. 

2.  Dans  ses  actions  priVees. 

3.  De  remercable. 

4.  Nul  a  esté  prophète  non  seulement  en  sa  maison,  mais 
en  son  pais,  dit  l'expérience  des  histoires;  de  mesmes  aux 
choses  de  néant ,  et  en  ce  bas  exemple  se  void  l'image  des 
grands.  En  mon  climat  de  Gascongne,  on  tient  pour  drôle- 
rie de  me  veoir  imprimé  :  d'autant  que  la  cognoissance  qu'on 
prend  de  moy  s'esloigne  de  mon  giste,  j'en  vaux  d'autant 
mieux;  j'achette  les  imprimeurs  en  Guienne,  ailleurs  ils  m'a- 
chettent.  Sur  cet  accident  se  fondent  ceux  qui  se  cachent, 
vivants  et  présents,  pour  se  mettre  en  crédit,  trespassez  et 
absents.  J'ayme  mieux  en  avoir  moins,  et  ne  me  jette  au 
monde  que  pour  la  part  que  j'en  tire.  Au  partir  de  là,  je  l'en 
quitte. 

robbe  ce  roUe,  il  en  retombe  d'autant  plus  bas 
qu'il  s'estoit  plus  haut  monté;  au  dedans,  chez 
luy,  tout  est  tumultuaire  et  vile.  Quand  le  reigle- 
ment  s'y  trouveroit,  il  faut  un  jugement  vif  et 
bien  trié  pour  Tappercevoir  en  ces  actions  basses 
et  privées  :  joint  que  l'ordre  est  une  vertu  morne 
et  sombre.  Gaigner  une  bresche,  conduire  une 
ambassade,  régir  un  peuple,  ce  sont  actions  escla- 
tantes  ;  tancer,  rire,  vendre,  payer,  aymer,  hayr  et 
converser  avec  les  siens  et  avec  soy  mesme  dou- 
cement et  justement,  ne  relascher  point,  ne  se  des- 
mentir poinct,  c'est  chose  plus  rare,  plus  difficile 
et  moins  remerquable.  Les  vies  retirées  et  privées  ' 
soustiennent  par  là,  quoy  qu'on  die,  des  devoirs 
autant  ou  plus  aspres  et  tendus  que  ne  font  les 
autres  vies  2.  Nous  nous  préparons  aux  occasions 
eminentes  plus  par  gloire  que  par  conscience  3.  Et 
la  vertu  d'Alexandre  me  semble  représenter  assez 
moins  de  vigueur  en  son  théâtre  que  ne  fait  celle 
de  Socrates  en  cette  exercitation  basse  et  obscure. 
Je  conçois  aisément  Socrates  en  la  place  d'Alexan- 
dre; Alexandre  au  rolle  de  Socrates  4,  je  ne  puis. 
Qui  demandera  à  celuy-là  ce  qu'il  sçait  faire,  il 
respondra  «  Subjuguer  le  monde»;  qui  le  deman- 


1 .  Et  privées  [mots  supprimés] . 

2.  Et  les  privez,  dit  Aristote,  servent  la  vertu  plus  diffi- 
cilement et  hautement  que  ne  font  ceux  qui  sont  en  magis- 
trat. 

3.  La  plus  courte  façon  d'arriver  à  la  gloire,  ce  seroit 
faire  pour  la  conscience  ce  que  nous  faisons  pour  la  gloire. 

4.  Alexandre  en  celle  de  Socrates. 

dera  à  cettuy-c}',  il  dira  qu'il  «  sçait  conduire 
l'humaine  vie'  conformément  à  sa  naturelle  con- 
dition »  :  science  bien  plus  générale,  plus  poi- 
sante  et  plus  légitime. 

Le  pris  de  l'ame  ne  consiste  pas  à  aller  haut, 
mais  ordonnéement^  :  comme  les  âmes  vicieuses 
sont  incitées  souvent  à  bien  faire  par  quelque 
impulsion  estrangere,  aussi  sont  les  vertueuses  à 
faire  mal.  Il  les  faut  doncq  juger  par  leur  estât 
rassis,  quand  elles  sont  chez  elles,  si  quelque  fois 
elles  y  sont;  ou  aumoins  quand  elles  sont  plus 
voisines  du  repos  et  en  leur  naifve  assiette.   Les 


1 .  II  dira  «  Mener  l'humaine  vie  » . 

2.  Sa  grandeur  ne  s'exerce  pas  en  la  grandeur,  c'est  en 
la  médiocrité.  Ainsi  que  ceux  qui  nous  jugent  et  touchent 
au  dedans  ne  font  pas  grand'  recette  de  la  lueur  de  noz 
actions  publiques  et  voyent  que  ce  ne  sont  que  filets  et 
pointes  d'eau  fine  rejaillies  d'un  fond  au  demeurant  limo- 
neux et  poisant;  en  pareil  cas,  ceux  qui  nous  jugent  par 
cette  brave  apparence  du  dehors  concluent  de  mesme  de 
nostre  constitution  interne,  et  ne  peuvent  accoupler  des  fa- 
cultez  populaires  et  pareilles  aux  leurs  à  ces  autres  facultez 
qui  les  estonnent,  si  loin  de  leur  visée  :  ainsi  donnons  nous 
aux  démons  des  formes  sauvages;  et  qui  non  à  Tamburlan 
des  sourcils  eslevez,  des  nazeaux  ouverts,  un  visage  afreux 
et  une  taille  desmesurée  comme  est  la  taille  de  l'imagination 
qu'il  en  a  conceue  par  le  bruit  de  son  nom  ?  Qui  m'eust 
faict  veoir  Erasme  autrefois,  il  eust  esté  mal-aisé  que  je 
n'eusse  prins  pour  adages  et  apophthegmestout  ce  qu'il  eust 
dit  à  son  vallet  et  à  son  hostesse.  Nous  imaginons  bien  plus 
sortablement  un  artisan  sur  sa  garderobe  ou  sur  sa  femme 
qu'un  grand  président,  vénérable  par  son  maintien  et  suffi- 
sance :  il  nous  semble  que  de  ces  hauts  thrones  ils  ne  s'a- 
baissent pas  jusques  à  vivre. 

inclinations  naturelles  s'aident  et  fortifient  par 
institution  ;  mais  elles  ne  se  changent  guiere  et 
surmontent.  Mille  natures,  de  mon  temps,  ont 
eschappé  vers  la  vertu  ou  vers  le  vice  au  travers 
d'une  discipline  contraire. 

Sic  ubi  desuetae  silvis  in  carcere  clausx 
Mansuevere  ferse,  et  vultus  posuere  minaces, 
Atque  hominem  didicere  pati,  si  torrida  parvus 
Venit  in  ora  cruor,  redeunt  rabiesque  furorque', 
Admonitxque  fument  gustato  sanguine  fauces; 
Fervetj  et  a  trepido  vix  abstinet  ira  magistro. 

On  n'extirpe  pas  ces  qualitez  originelles,  on  les 
couvre,  on  les  cache.  Le  langage  latin  m'est  comme 
naturel,  je  l'entens  mieux  que  le  François,  mais  il 
y  a  quarante  ans  que  je  ne  m'en  suis  du  tout  poinct 
servy  à  parler,  ny  guère  à  escrire  :  si  est-ce  que  à 
des  extrêmes  et  soudaines  esmotions  où  je  suis 
tombé  deux  ou  trois  fois  en  ma  vie,  et  l'une, 
voyant  mon  père  tout  sain  se  renverser  sur  moy 
pasmé,  j'ay  tousjours  eslancé  du  fond  des  en- 
trailles les  premières  paroles  latines  '  ;  et  cet  exem- 
ple se  dict  d'assez  d'autres. 

Ceux  qui  ont  essaie  de  r'aviser  les  meurs  du 
monde,  de  mon  temps,  par  nouvelles  opinions, 
reforment  les  vices  de  l'apparence;  ceux  de  l'es- 
sence, ils  les  laissent  là,  s'ils  ne  les  augmentent  : 
et  l'augmentation  y  est  à  craindre;  on  se  séjourne 
volontiers  de  tout  autre  bien  faire  sur  ces  refor- 
mations externes  de    moindre   coust   et    de  plus 

I .  Nature  se  sourdant  et  s'exprimant  à  force,  à  l'encontre 
d'un  si  long  usage. 

grand  mérite;  et  satisfait -on  par  là  les  autres 
vices  naturels  et  internes  '.  Regardez  un  peu  com- 
ment s'en  porte  nostre  expérience  :  il  n'est  per- 
sonne, s'il  s'escoute,  qui  ne  descouvre  en  soy  une 
forme  sienne,  une  forme  maistresse,  qui  luicte 
contre  l'art  et  l'institution  2,  et  contre  la  tempeste 
des  passions  qui  luy  sont  contraires.  De  moj,  je 
ne  me  sens  guère  agiter  par  secousse,  je  me  trouve 
quasi  tousjours  en  ma  place,  comme  font  les  corps 
lourds  et  poisans.  Si  je  ne  suis  chez  moj,  j'en  suis 
tousjours  bien  prés:  mes  desbauches  ne  m'empor- 
tent pas  fort  loing,  il  n'y  a  rien  d'extrême  et  d'es- 
trange;  et  si  ay  des  ravisemens  sains  et  vigoureux. 
La  vraie  condamnation  et  qui  touche  la  com- 
mune façon  de  nos  hommes,  c'est  que  leur  re- 
traicte  mesme  est  pleine  de  corruption  et  d'ordure; 
l'idée  de  leur  amendement,  chafourrée;  leur  péni- 
tence, malade  et  en  coulpe  autant  à  peu  prés  que 
leur  péché.  Aucuns,  ou  pour  estre  collez  au  vice 
d'une  attache  naturelle,  ou  par  la  longue  accoustu- 
mance,  n'en  trouvent  plus  la  laideur.  A  d'autres 
(duquel  régiment  je  suis)  le  vice  poise,  mais  ils  le 
contrebalancent  avec  le  plaisir  ou  autre  occasion, 
et  le  souffrent  et  s'y  prestent  à  certain  prix,  vi- 
tieusement  pourtant  et  injustement  3.  Si  se  pour- 
roit-il  à  l'advanture  imaginer  si  esloignée  dispro- 


1.  Et  satisfait-on  à  bon  marché  par  là  les  autres  vices 
naturels,  consubstantiels  et  intestins. 

2.  Qui  lucte  contre  l'institution. 

3.  Vitieusement  pourtant  et  laschement. 

portion  de  mesure  où  avec  justice  le  plaisir  ex- 
cuseroit  le  péché,  comme  nous  disons  de  l'utilité; 
notamment  s'il  estoit  ^  accidentai  et  hors  du  péché, 
comme  au  larrecin ,  mais  en  l'exercice  mesme 
d'iceluy  ,  comme  en  l'accointance  des  femmes, 
où  l'incitation  est  violente,  et,  dit-on,  par  fois 
invincible. 

En  la  terre  d'un  mien  parent,  l'autre  jour  que 
j'estois  en  Armaignac,  je  vy  un  paisan  que  chacun 
surnomme  le  Larron.  Il  faisoit  ainsi  le  conte  de  sa 
vie  :  qu'estant  né  mendiant ,  et  trouvant  que  à 
gaigner  son  pain  au  travail  de  ses  mains  il  n'arri- 
veroit  jamais  à  se  fortifier  assez  contre  l'indigence, 
il  s'advisa  de  se  faire  larron;  et  avoit  employé  à 
ce  mestier  toute  sa  jeunesse  en  seureté,  par  le 
moyen  de  sa  force  corporelle  :  car  il  moissonnoit 
et  vendangeoit  des  terres  d'autruy,  mais  c'estoit 
au  loing  et  à  si  gros  monceaux  qu'il  estoit  inima- 
ginable qu'un  homme  en  eust  tant  rapporté  2  en 
une  nuict  sur  ses  espaules;  et  avoit  soing  outre 
cela  d'égaler  et  disperser  le  dommage  qu'il  faisoit, 
si  que  la  foule  estoit  moins  importable  à  chaque 
particulier.  Il  se  trouve  à  cette  heure,  en  sa  vieil- 
lesse, riche  pour  un  homme  de  sa  fortune  ?,  mercy 
à  cette  trafique,  dequoy4  il  se  confesse  ouverte- 
ment; et,  pour  s'accommoder  avec  Dieu  de  ses 


1 .  Non  seulement  s'il  estoit. 

2.  Tant  emporté. 

3.  De  sa  condition, 

4.  De  laquelle, 

26 

acquests,  il  dict  estre  tous  les  jours  après  à  satis- 
faire par  bien-faicts  aux  successeurs  de  ceux  qu'il 
a  desrobez;  et,  s'il  n'achevé,  car  d'y  pourvoir 
tout  à  la  fois  il  ne  peut,  qu'il  en  chargera  ses  héri- 
tiers, à  la  raison  de  la  science  qu'il  a  \uy  seul  du 
mal  qu'il  a  faict  à  chacun.  Par  ceste  description, 
soit  vraje  ou  fauce,  cettuy-cy  regarde  le  larrecin 
comme  action  des-honneste  et  le  hayt,  mais  moins 
que  l'indigence  ;  s'en  repent  bien  simplement,  mais, 
en  tant  qu'elle  estoit  ainsi  contre-balancée  et 
compencée,  il  ne  s'en  repent  pas.  Cela,  ce  n'est 
pas  cette  habitude  qui  nous  incorpore  au  vice  et 
y  conforme  nostre  entendement  mesme,  ny  n'est 
ce  vent  impétueux  qui  va  troublant  et  aveuglant 
à  secousses  nostre  ame ,  et  nous  précipite  pour 
l'heure,  jugement  et  tout,  en  la  puissance  du 
vice. 

Je  fay  coustumierement  entier  ce  que  je  fay,  et 
marche  tout  d'une  pièce;  je  n'ay  guère  de  mou- 
vement qui  se  cache  et  desrobe  à  ma  raison,  et 
qui  ne  se  conduise  à  peu  prés  par  le  consentement 
de  toutes  mes  parties,  sans  division,  sans  sédition 
intestine  :  mon  jugement  en  a  la  coulpe  ou  la 
louange  entière;  et  la  coulpe  qu'il  a  une  fois,  il  l'a 
tousjours,  car  quasi  dés  sa  naissance  il  est  un  : 
mesme  inclination,  mesme  route,  mesme  force. 
Et  en  matière  d'opinions  universelles,  dés  l'enfance 
je  me  logeay  au  poinct  où  j'avois  à  me  tenir. 

Il  y  a  des  péchez  impétueux,  prompts  et  subits  : 
laissons  les  à  part;  mais  en  ces  autres  péchez  à 
tant  de  fois   reprins,   délibérez  et  consultez,  ou 

péchez  de  complexion  ',  je  ne  puis  pas  facilement^ 
concevoir  qu'ils  soient  plantez  si  long  temps  en 
un  mesme  courage  sans  que  la  raison  et  la  con- 
science de  celuy  qui  les  possède  le  veuille  constam- 
ment et  l'entende  ainsi  5;  et  le  repentir  qu'il  se 
vante  luy  en  venir  à  certain  instant  prescript  m'est 
un  peu  dur  à  imaginer  et  former  4.  Ils  font  tout  à 
l'opposite  des  préceptes  stoïques,  qui  nous  ordon- 
nent bien  de  corriger  les  imperfections  et  vices 
que  nous  reconnoissons  en  nous,  mais  nous  deffen- 
dent  d'en  estre  marris'  et  desplaisants  J  ;  ceux-cy 
nous  font  à  croire  qu'ils  en  ont  grand  regret  ^  et 
remors  au  dedans,  mais  d'amendement  et  correc- 
tion? ils  ne  nous  en  font  rien  apparoir.  Si  n'est-ce 
pas  guerison  si  on  ne  se  descharge  du  mal  :  si  la 
repentance  pesoit  sur  le  plat  de  la  balance,  elle 
emporteroit  le  péché.  Je  ne  trouve  aucune  qualité 
si  aysée  à  contrefaire   que  la  dévotion,  si  on  n'y 


1.  Ou  péchez  de  complexion,  ou  péchez  de  profession  et 
de  vacation. 

2.  Facilement  [mot  supprimé]. 

3.  Ainsin. 

4.  Je  ne  suy  pas  la  secte  de  Pythagoras,  que  les  hommes 
prennent  une  ame  nouvelle  quand  ils  approchent  des  simu- 
lacres des  dieux  pour  recueillir  leurs  oracles,  sinon  qu'il 
voulust  dire  cela  mesme  qu'il  faut  bien  qu'elle  soit  estran- 
gere,  nouvelle  et  prestée  pour  le  temps,  la  nostre  montrant 
si  peu  de  signe  de  purification  et  netteté  condigne  à  cet  of- 
fice. 

5.  D'en  altérer  le  repos  de  nostre  ame. 

6.  Qu'ils  en  ont  grande  desplaisance. 

7.  Ny  d'interruption. 

conforme  les  meurs  et  la  vie:  son  essence  est  abs- 
truse et  occulte;  les  apparences,  faciles  et  pom- 
peuses. 

Quant  à  moy,  je  puis  désirer  en  gênerai  estre 
autre;  je  puis  condamner  et  me  desplaire  de  ma 
forme  universelle,  et  supplier  Dieu  pour  mon  en- 
tière reformation  et  pour  l'excuse  de  ma  foiblesse 
naturelle;  mais  cela,  je  ne  le  doits  nommer  repen- 
tir, ce  me  semble,  non  plus  que  le  desplaisir  de 
n'estre  ny  ange  ny  Caton.  Mes  opérations  '  sont 
réglées  et  conformes  à  ce  que  je  suis  et  à  ma  con- 
dition. Je  ne  puis  faire  mieux  :  et  le  repentir  ne 
touche  pas  proprement  les  choses  qui  ne  sont  pas 
en  nostre  force,  ouy  bien  le  regret.  J'imagine  in- 
finies natures  plus  hautes  et  plus  réglées  que  la 
mienne  ;  je  n'amande  pourtant  mes  facultez  : 
comme  ny  mon  bras  ny  mon  esprit  ne  deviennent 
plus  vigoreux  pour  en  concevoir  un  autre  qui  le 
soit.  Si  d'imaginer  2  et  désirer  un  agir  plus  noble 
que  le  nostre  produisoit  la  repentance  du  nostre, 
nous  aurions  à  nous  repentir  de  nos  opérations 
plus  innocentes  :  d'autant  que  nous  jugeons  bien 
qu'en  la  nature  plus  excellente  telles  opérations 
auroyent  esté  conduites  3  d'une  plus  grande  per- 
fection et  dignité;  et  voudrions  faire  de  mesme. 
Lors  que  je  consulte  des  deportemens  de  ma  jeu- 


1.  Mes  actions. 

2.  Si  /'imaginer. 

3.  Qu'en  la  nature  plus  excellente  elles  auroient  esté  con- 
duictes. 


I 

nesse  avec  ma  vieillesse,  je  trouve  que  je  les  ay 
communément  conduits  avec  ordre,  selon  moy  ; 
c'est  tout  ce  que  peut  ma  résistance.  Je  ne  me 
flatte  pas  :  à  circonstances  pareilles,  je  seroy  tous- 
jours  tel.  Ce  n'est  pas  tache,  c'est  plustost  une 
teinture  universelle  qui  me  noircit  i.  Je  ne  cognoy 
pas  de  repentance  superficielle,  moyenne  et  de 
cérémonie  :  il  faut  qu'elle  me  touche  de  toutes 
pars  avant  que  je  la  nomme  ainsin,  et  qu'elle 
pinse  mes  entrailles  et  les  afflige  autant  profon- 
dement que  Dieu  me  voit,  et  autant  universel- 
lement. 

Quant  aux  négoces,  il  m'est  eschappé  plusieurs 
bonnes  avantures  à  faute  d'heureuse  conduite  : 
mes  conseils  ont  pourtant  bien  choisi,  selon  les 
occurrences  qu'on  leur  presentoit;  leur  façon  est 
de  prendre  tousjours  le  plus  facile  et  seur  party. 
Je  trouve  qu'en  mes  délibérations  passées  j'ay, 
selon  ma  règle,  sagement  procédé  pour  Testât  du 
subject  qu'on  me  proposoit,  et  en  ferois  autant 
d'icy  à  mille  ans  en  pareilles  occasions.  Je  ne  re- 
garde pas  quel  il  est  à  cette  heure,  mais  quel  il 
estoit  quand  j'en   consultois  *.    Si  l'événement  a 


1 .  Ce  n'est  pas  macheure,  c'est  plustost  une  teinture  uni- 
verselle qui  me  tache. 

2.  La  force  de  tout  conseil  gist  au  temps;  les  occasions 
et  les  matières  roulent  et  changent  sans  cesse.  J'ay  encouru 
quelques  lourdes  erreurs  en  ma  vie  et  importantes,  non  par 
faute  de  bon  advis,  mais  par  faute  de  bon  heur.  Il  y  a  des 
parties  secrettes  aux  objects  qu'on  manie  et  indivinables,  si- 
gnamment>  en  la  nature  des  hommes,  des  conditions  muettes, 

favorisé ï  le  party  que  j'ay  refusé,  il  n'y  a  remède; 
je  ne  m'en  prens  pas  à  moy  de  ne  l'avoir  sceu  pré- 
voir 2,  j'accuse  ma  fortune,  non  pas  mon  opéra- 
tion 3  :  cela  ne  s'appelle  pas  repentir. 

Phocion  avoit  donné  aux  Athéniens  certain  advis 
qui  ne  fut  pas  suivy.  L'affaire  pourtant  se  passant 
contre  son  opinion  avec  prospérité,  quelqu'un  luy 
dict  :  «  Et  bien,  Phocion,  es  tu  content  que  la 
chose  aille  si  bien?  —  Bien  suis-je  content,  fit-il, 
qu'il  soit  advenu  cecy ,  mais  je  ne  me  repens 
point  d'avoir  conseillé  cela.  »  Quand  mes  amis 
s'adressent  à  moy  pour  estre  conseillez,  je  le  fay 
librement  et  clairement,  sans  m'arrester,  comme 
faict  quasi  tout  le  monde,  à  ce  que,  la  chose 
estant  hazardeuse,  il  peut  advenir  au  rebours  de 
mon  sens,  par  où  ils  ayent  à  me  faire  reproche  de 
mon  conseil  :  dequoy  il  ne  me  chaut.  Car  ils  au- 
ront tort,  et  cependant 4  je  n'ay  peu  leur  refuser 
cest  office  J. 


sans  montre,  incognues  par  fois  du  possesseur  mesme,  qui 
se  produisent  et  esveillent  par  des  occasions  survenantes.  Si 
ma  prudence  ne  les  a  peu  pénétrer  et  profetizer,  je  ne  luy  en 
sçay  nul   mauvais  gré;  sa  charge  se  contient  en  ses  limites. 

1.  Si  l'événement  me  bat  et  s'il  favorise. 

2.  De  ne  l'avoir  pas  sceu  prévoir  [mots  supprimés]. 

3.  Non  pas  mon  ouvrage. 

4.  Cependant  [mot  supprimé]. 

5.  Je  n'ay  deu  leur  refuser  cet  office.  Je  n'ay  guère  à 
me  prendre  de  mes  fautes  ou  infortunes  à  autre  qu'à  moy  : 
car,  en  effect,  je  me  sers  rarement  des  advis  d'autruy,  si  ce 
n'est  par  honneur  de  cérémonie,  sauf  oià  j'ay  besoing  d'in- 
struction, de  science  ou  de  la  cognoissance  du  faict;  mais, es 

En  tous  affaires,  quand  ils  sont  passés,  com- 
ment que  ce  soit,  j'y  ay  peu  de  regret,  car  cette 
imagination  me  met  hors  de  peine,  qu'ils  devoyent 
ainsi  passer  :  les  voylà  dans  le  grand  cours  de 
l'univers  et  dans  l'encheineure  des  causes  stoïques; 
vostre  fantasie  n'en  peut,  par  souhait  et  imagina- 
tion, remuer  un  point  que  tout  l'ordre  des  choses 
ne  renverse,  et  le  passé,  et  l'advenir. 

Au  demeurant,  je  hay  cest  accidentai  repentir 
que  l'aage  apporte.  Celuy  qui  disoit  anciennement 
estre  obligé  aux  années  dequoy  elles  l'avoyent 
deffaict  de  la  volupté,  avoit  autre  opinion  que  la 
mienne  :  je  ne  sçauray  jamais  bon  gré  à  l'impuis- 
sance de  bien  qu'elle  me  face  '.  Nos  appétits  sont 

choses  où  je  n'ay  à  employer  que  le  jugement,  les  raisons 
estrangeres  peuvent  servir  à  m'appuyer,  mais  peu  à  me  des- 
tourner. Je  les  escoute  favorablement  et  décemment  toutes  ; 
mais,  qu'il  m'en  souvienne,  je  n'en  ay  creu  jusqu'à  cette 
heure  que  les  miennes.  Selon  moy,  ce  ne  sont  que  mous- 
ches  et  atomes  qui  promeinent  ma  volonté  :  je  prise  peu  mes 
opinions,  mais  je  prise  aussi  peu  celles  des  autres.  Fortune 
me  paye  dignement  :  si  je  ne  reçoy  pas  de  conseil,  j'en 
donne  aussi  peu.  J'en  suis  peu  enquis  et  encore  moins  creu, 
et  ne  sache  nulle  entreprinse  publique  ny  privée  que  mon 
advis  aye  redressée  et  ramenée.  Ceux  mesmes  que  la  fortune 
y  avoit  aucunement  attachez  se  sont  laissez  plus  volontiers 
manier  à  toute  autre  cervelle  qu'à  la  mienne.  Comme  cil 
qui  suis  bien  autant  jaloux  des  droits  de  mon  repos  que  des 
droits  de  mon  auctorité,  je  l'ayme  mieux  ainsi  :  me  laissant 
là,  on  fait  selon  ma  profession,  qui  est  de  m'establir  et  con- 
tenir tout  en  moy;  ce  m'est  plaisir  d'estre  désintéressé  des 
affaires  d'autruy  et  desgagé  de  leur  gariement. 

I.  Nec  iam  aversa  unquam  videbitur  ab  opère  suo  pro- 
videntia,  ut  débilitas  inter  optima  inventa  sit. 


LIVRE  TROISIESME 


I 


rares  en  la  vieillesse;  une  profonde  satiété  nous 
saisit  après  '  :  en  cela  je  ne  voy  rien  de  conscience; 
le  chagrin  et  la  foiblesse  nous  impriment  une  vertu 
lasche  et  catarreuse.  Il  ne  nous  faut  pas  laisser  em- 
porter si  entiers  aux  altérations  naturelles,  que  d'en 
abastardir  nostre  jugement. 

La  jeunesse  et  le  plaisir  n'ont  pas  faict  autrefois 
que  j'aie  mescogneu  le  visage  du  vice  en  la  vo- 
lupté; ny  ne  faict  à  cette  heure  le  degoust  que 
les  ans  m'apportent  que  je  mescognoisse  celuy  de 
la  volupté  au  vice.  Ores  que  je  n'y  suis  plus,  j'en 
juge  comme  si  j'y  estoy^  :  ma  raison  est  celle  mesme 
que  j'avoy  en  l'aage  plus  licencieux,  sinon,  à  l'avan- 
ture,  d'autant  qu'elle  s'est  affoiblie  et  empirée  en 
vieillissant  3;  pour  la  voir  hors  de  combat,  je  ne 
l'estime  pas  plus  valeureuse.  Mes  tentations  sont 
si  cassées  et  mortifiées  qu'elles  ne  valent  pas  qu'elle 
s'y  oppose;  tandant  seulement  les  mains  au  devant, 
je  les  esconjure4.  Qu'on  luy  remette  en  teste  J 
cette  ancienne  concupiscence,  je  crains  qu'elle 
auroit  moins  de  force  à  la  soustenir  qu'elle  n'avoit 
autrefois.  Je  ne  luy  voy  rien  juger  apar  soy  que 


1.  Apres  le  coup. 

2.  Moy  qui  la  secoue  vivement  et  attentivement  trouve 
que  ma  raison,... 

3 .  Et  trouve  que  ce  qu'elle  refuse  de  m'enfourner  à  ce 
plaisir  en  considération  de  l'interest  de  ma  santé  corporelle, 
elle  ne  le  feroit  non  plus  qu'autrefois  pour  la  santé  spiri- 
tuelle. 

4.  Je  les  conjure. 

5.  En  présence. 

lors  elle  ne  jugeast;  il  n'y  a  aucune^  nouvelle 
clarté.  Parquoy,  s'il  y  a  convalescence,  c'est  une 
convalescence  maladifve  2. 


1.  Elle  ne  jugeast,  ny  aucune. 

2.  Une  convalescence  maleficiée.  Misérable  sorte  de  re- 
mède ,  devoir  à  la  maladie  sa  santé  !  Ce  n'est  pas  à  nostre 
malheur  de  faire  cet  office,  c'est  au  bon  heur  de  nostre  ju- 
gement. On  ne  me  fait  rien  faire  par  les  offenses  et  afflic- 
tions que  les  maudire  :  c'est  aux  gents  qui  ne  s'esveillent 
qu'à  coups  de  fouet.  Ma  raison  a  bien  son  cours  plus  de- 
livre  en  la  prospérité;  elle  est  bien  plus  distraitte  et  occu- 
pée à  digérer  les  maux  que  les  plaisirs  :  je  voy  bien  plus 
clair  en  temps  serain;  la  santé  m'advertit  comme  plus  alai- 
grement,  aussi  plus  utilement,  que  la  maladie.  Je  me  suis 
avancé  le  plus  que  j'ay  peu  vers  ma  réparation  et  règlement 
lors  que  j'avoy  à  en  jouïr  :  je  seroy  honteux  et  envieux  que 
la  misère  et  l'infortune  de  ma  vieillesse  eust  à  se  préférer  à 
mes  bonnes  années,  saines,  esveillées,  vigoureuses,  et  qu'on 
eust  à  m'estimer  non  par  où  j'ay  esté,  mais  par  oii  j'ay  cessé 
d'estre.  A  mon  advis,  c'est  «  le  vivre  heureusement  » ,  non, 
comme  disoit  Antisthenes,  «  le  mourir  heureusement  »  ,  qui 
fait  l'humaine  félicité.  Je  ne  me  suis  pas  attendu  d'attacher 
monstrueusement  la  queue  d'un  philosophe  à  la  teste  et  au 
corps  d'un  homme  perdu,  ny  que  ce  chetif  bout  eust  à 
desadvouër  et  desmentir  la  plus  belle,  entière  et  longue  par- 
tie de  ma  vie  :  je  me  veux  présenter  et  faire  veoir  par  tout 
uniformément.  Si  j'avois  à  revivre,  je  revivrois  comme  j'ay 
vescu  :  ny  je  ne  pleins  le  passé,  ny  je  ne  crains  l'advenir, 
et  si  je  ne  me  deçoy,  il  est  allé  du  dedans  environ  comme 
du  dehors.  C'est  une  des  principales  obligations  que  j'aye  à 
ma  fortune  que  le  cours  de  mon  estât  corporel  ayt  esté  con- 
duit chasque  chose  en  sa  saison  ;  j'en  ay  veu  l'herbe  et  les 
fleurs,  et  le  fruit,  et  en  voy  la  sécheresse  :  heureusement, 
puisque  c'est  naturellement.  Je  porte  bien  plus  doucement 
les  maux  que  j'ay,  d'autant  qu'ils  sont  en  leur  poinct,  et 
qu'ils  me  font  aussi  plus  favorablement  souvenir  de  la  lon- 

Montaigne.  V.  27 

Il  faut  que  Dieu  nous  touche  le  courage,  il  faut 
que  nostre  conscience  s'amende  d'elle  mesme  par 
r'enforcement  de  nostre  raison,  non  par  la  défail- 
lance de  nos  forces  '.  La  volupté  n'en  est  en  soy 
ny  pasle  ny  descolorée  pour  estre  aperceuë  par 
des  yeux  chassieux  et  troubles.  On  doibt  aymer  la 
tempérance  par  elle  mesme  et  pour  le  respect  de 
Dieu,  qui  nous  l'a  ordonnée,  et  la  chasteté;  celle 
que  les  catarres  nous  prestent  et  que  je  doibts  au 
bénéfice  de  ma  cholique,  ce  n'est  ny  chasteté  ny 
tempérance.  On  ne  peut  se  vanter  de  mespriser  et 
combatre  la  volupté  si  on  ne  la  voit,  si  on  l'ignore, 
et  ses  grâces ,  et  ses  forces,  et  sa  beauté  plus  at- 
trayante. Je  cognoy  l'une  et  l'autre,  c'est  à  moy 
à  le  dire  2;  mais  il  me  semble  qu'en  la  vieillesse 
nos  âmes  sont  subjectes  à  des  maladies  et  imper- 
fections plus  importunes  qu'en  la  jeunesse.  Je  le 
disois  estant  jeune,  lors  on  me  donnoit  de  mon 
menton  par  le  nez;  je  le  dis  encores  à  cette  heure 
que  mon  poil5  m'en  donne  le  crédit.  Nous  appelions 
sagesse  la  difficulté  de  nos  humeurs,  le  desgoust 
des   choses  présentes;  mais,  à  la   vérité,  nous  ne 


gue  félicité  de  ma  vie  passée  :  pareillement,  ma  sagesse  peut 
bien  estre  de  mesme  taille  en  l'un  et  en  l'autre  temps;  mais 
elle  estoit  bien  de  plus  d'exploit  et  de  meilleure  grâce,  verte, 
gaye ,  naïve,  qu'elle  n'est  à  présent,  cassée,  grondeuse, 
laborieuse.  Je  renonce  donc  à  ces  reformations  casuelles  et 
douloureuses. 

1 .  Non  par  l'affoiblissement  de  nos  appétits. 

2.  C'est  à  moy  de  le  dire. 

3.  Que  mon  poil  gris. 

quittons  pas  tant  les  vices  comme  nous  les  chan- 
geons, et,  à  mon  opinion,  en  pis.  Outre  une  sotte 
et  caduque  fierté,  un  babil  ennuyeux,  ces  humeurs 
espineuses  et  inassociables,  et  la  superstition ,  et 
un  soin  ridicule  des  richesses  lors  que  l'usage  en 
est  perdu,  j'y  trouve  plus  d'envie,  d'injustice  et 
de  malignité.  Elle  nous  attache  plus  de  rides  en 
l'esprit  qu'au  visage;  et  ne  se  void  point  d'ames, 
ou  fort  rares,  qui  en  vieillissant  ne  sentent  à  l'aigre 
et  au  moisi  '. 

L'homme  marche  entier  vers  son  croist  et  vers 
son  décroist^.  Quelles  métamorphoses  luy  voy-je 
faire  tous  les  jours  en  plusieurs  de  mes  cognois- 
sans!  C'est  une  violente  maladie  ?,  et  qui  se  coule 
naturellement  et  imperceptiblement  ;  il  y  faut 
grande  provision  d'estude  et  grande  précaution 
pour  éviter  les  imperfections  qu'elle  nous  charge, 
ou  aumoins  affoiblir  leur  progrets.  Je  sens  que,  non- 
obstant tous  mes  retranchemens,elle  gaigne  pied  à 
pied  sur  moy  :  je  soustien  tant  que  je  puis,  mais  je 
ne  sçay  en  fin  où  elle  me  mènera  moy-mesme. 
A  toutes  avantures,  je  suis  content  qu'on  sçache 
d'oii  je  seray  tombé. 


1 .  Ne  sentent  /'aigre  et  le  moisi. 

2.  A  voir  la  sagesse  de  Socrates  et  plusieurs  circonstances 
de  sa  condamnation,  j'oseroy  croire  qu'il  s'y  presta  aucune- 
ment luy  mesme  par  prévarication,  à  dessein ,  ayant  de  si 
prés,  aagé  de  soixante  et  dix  ans,  à  souffrir  l'engourdisse- 
ment des  riches  allures  de  son  esprit  et  l'esblouïssement  de 
sa  clairté  accoustumée. 

3 .  C'est  une  puissante  maladie. 

CHAPITRE    III 

Ds  Trois  Commerces. 

IL  ne  faut  pas  se  clouer  si  fort  à  ses  humeurs  et 
complexions.  Nostre  principalle  suffisance,  c'est 
sçavoir  s'appliquer  à  divers  usages.  C'est  estre, 
mais  ce  n'est  pas  vivre,  que  se  tenir  attaché  et 
obligé  par  nécessité  à  un  seul  train.  Les  plus  belles 
âmes  sont  celles  qui  ont  plus  de  variété  et  de 
soupplesse^  Si  c'estoit  à  moy  à  me  dresser  à  ma 
poste 2,  il  n'est  aucune  si  bonne  façon  où  je  vou- 
leusse  estre  planté  pour  ne  m'en  sçavoir  destour- 
ner 3.  La  vie  est  un  mouvement  inégal,  irregulier 
et  multiforme.  Ce  n'est  pas  estre  amy  de  soy,  et 
moins  encore  maistre,  c'est  en  estre  esclave,  de 
se  suivre  incessamment,  et  estre  si  pris  à  ses  in- 
clinations qu'on  n'en  puisse  fourvoyer,  qu'on  ne 
les  puisse  tordre.  Je  le  dy  à  cette  heure,  pour  ne 
me  pouvoir  facilement  despestrer  de  l'importu- 
nité  de  mon  ame,  en  ce  qu'elle  ne  sçait  commu- 
nément   s'amuser    sinon    où    elle    s'empêche,    ny 


t.  Voylà  un  honorable  tesmoignage  du  vieil  Caion  : 
Huic  versatile  ingenium  sic  pariter  ad  omnia  fuit,  ut  natum 
ad  id  unum  diceres,  quodcumque  ageret. 

2.  A  ma  mode. 

3.  Où  je  voulusse  estre  fiché,  pour  ne  m'en  sçavoir  des- 
prendre. 

s'employer  que  entière  '.  Pour  léger  subject  qu'on 
luy  donne,  elle  le  grossit  volontiers  et  l'estire  jus- 
ques  au  poinct  où  elle  ait  à  s'y  embesongner  de 
toute  sa  force.  Son  oysifveté  m'est  à  cette  cause 
une  pénible  occupation,  et  qui  offence  ma  santé. 
La  plus  part  des  esprits  ont  besoing  de  matière  es- 
trangere  pour  se  desgourdir  et  exercer;  le  mien 
en  a  besoing  pour  se  rassoir  plustost  et  séjourner, 
vitia  oui  negotio  discutienda  suni  :  car  son  plus  labo- 
rieux et  principal  estude,  c'est  s'estudier  à  soy^. 
Aux  premières  pensées  qui  lui  viennent,  il  s'agite 
et  fait  preuve  de  sa  vigueur  à  tout  sens,  exerce 
son  maniement  tantost  vers  la  force,  tantost  vers 
l'ordre  et  la  grâce  î.  Il  a  dequoy  esveiller  ses 
facultez  par  luy  mesme;  nature  luy  a  donné, 
comme  à  tous,  assez  de  matière  sienne  pour  son 
utilité,  et  de  4  subjects  propres  assez  où  inven- 
ter et  juger  J.  Au  pris  de  ce  fruict  et  amendement 


1.  Que  bandée  et  entière. 

2.  C'est  s'estudier  soy.  Les  livres  sont  pour  luy  du  genre 
des  occupations  qui  le  desbauchent  de  son  estude. 

3.  Se  range,  modère  et  fortifie. 

4.  Des. 

5.  Le  méditer  est  un  puissant  estude  et  plein  à  qui  sçait 
se  taster  et  employer  vigoureusement  :  j'ayme  mieux  forger 
mon  ame  que  la  meubler.  Il  n'est  point  d'occupation  ny 
plus  foible,  ny  plus  forte  que  celle  d'entretenir  ses  pensées 
selon  l'ame  que  c'est  ;  les  plus  grandes  en  font  leur  vaca- 
tion, quibus  vipère  est  cogiiare  :  aussi  l'a  nature  favorisé  de 
ce  privilège  qu'il  n'y  a  rien  que  nous  puissions  faire  si  long 
temps,  ny  action  à  laquelle  nous  nous  addonnions  plus  or- 
dinairement et  facilement.  C'est  la  besongne  des  dieux,  dit 

essentiel  auquel  il  vise,  il  fait  peu  de  compte  de 
l'estude  qu'on  employé  à  charger  et  meubler  sa 
mémoire  de  la  suffisance  d'autruy  •. 

Peu  d'entretiens  doncq  m'arrêtent  sans  vigueur 
et  sans  effort;  il  est  vraj  que  la  gentillesse  et  la 
beauté  me  remplissent  et  occupent  autant  ou  plus 
que  le  pois  et  la  profondeur.  Et  d'autant  que  je 
sommeille  en  toute  autre  communication  et  que 
je  n'y  preste  que  l'escorce  de  mon  attention,  il 
m'advient  souvent,  en  telle  sorte  de  propos  rom- 
pus et  lasches  2,  sans  pois  et  sans  grâce  ?,  propos 
de  contenance,  de  dire  et  respondre  des  songes 
et  bestises  indignes  d'un  enfant  et  ridicules,  ou 
de  me  tenir  obstiné  en  silence,  plus  ineptement 
encore  et  incivilement.  J'ay  une  façon  resveuse 
par  fois  4  qui  me  retire  à  moy,  et  d'autre  part  une 
lourde  ignorance  et  puérile  de  plusieurs  choses 
communes  :  par  ces  deux  qualitez,  j'ay  gaigné 
qu'on  puisse  faire  au  vray  cinq  ou  six  contes  de 
moy  aussi  niais  que  d'autre,  quel  qu'il  soit. 

Or,  suyvant  mon  propos,  cette  complexion  dif- 
ficile me  rend  délicat  à  la  pratique  des  hommes, 
il  me  les   faut  trier  sur  le  volet,  et  me  rend  in- 


Aristote,  de  laquelle  naist  et  leur  béatitude  et  la  nostre.  La 
lecture  me  sert  spécialement  à  esveiller  par  divers  objects  mon 
discours,  à  embesongner  mon  jugement,  non  ma  memoyre. 

1 .  Au  pris  de  ce  fruict  et  amendement  essentiel,  etc.  [pas- 
sage supprimé]. 

2.  De  propos  abatus  et  lasches. 

3.  Sans  pois  et  sans  grâce  [mots  supprimés]. 

4.  Par  fois  [mots  supprimés]. 


CHAPITRE  III  2i5 

commode  aux  actions  communes.  Nous  vivons 
et  negotions  avec  le  peuple  :  si  sa  conversation 
nous  importune,  si  nous  desdaignons  à  nous  ap- 
pliquer aux  âmes  basses  et  vulgaires,  et  les  basses 
et  vulgaires  sont  souvent  aussi  sages  que  les  plus 
desliées  ^,  il  ne  nous  faut  plus  entremettre  ny  de 
nos  propres  affaires  ny  de  ceux  d'autruy;  et  les 
publiques  et  les  privez  se  demeslent  avec  ces  gens 
là.  Les  moins  tandues  et  plus  naturelles  alleures 
de  nostre  ame  sont  les  plus  belles;  les  meilleures 
occupations,  les  moins  efforcées.  Mon  Dieu,  que 
la  sagesse  faict  un  bon  office  à  ceux  de  qui  elle 
règle  les  désirs^  à  leur  puissance!  il  n'est  point  de 
plus  utile  science.  «  Selon  qu'on  peut  »,  c'estoit 
le  refrein  et  le  mot  favory  de  Socrates,  mot  de 
grande  substance  :  il  faut  addresser  et  arrester 
nos  désirs  aux  choses  les  plus  aysées  et  voisines. 
Ne  m' est-ce  pas  une  sotte  humeur  de  disconvenir 
avec  un  millier  à  qui  ma  fortune  me  joint,  de  qui 
je  ne  me  puis  passer,  pour  me  tenir  à  un  ou  deux 
qui  sont  hors  de  mon  commerce,  ou  plustost  à  un 
désir  fantastique  de  chose  que  je  ne  puis  recou- 
vrer? Mes  meurs  molles,  ennemies  de  toute  ai- 
greur et  aspreté,  peuvent  aysément  m'avoir  des- 
chargé d'envies  et  d'inimitiez  :  d'estre  aimé,  je 
ne  dy,  mais  de  n*estre  point  hay,  jamais  homme 
n'en  donna  plus  d'occasion;  mais  la  froideur  de 


1 .  Aussi  réglées  que  les  plus  déliées,  et  toute  sapience  est 
insipide  qui  ne  s'accommode  à  l'insipience  commune. 

2.  Elle  renge  les  désirs. 

ma  conversation  m'a  desrobé,  avec  raison,  la  bien- 
veillance de  plusieurs,  qui  sont  excusables  de  l'in- 
terpréter à  autre  et  pire  sens. 

Je  suis  très-capable  d'acquérir  et  maintenir  des 
amitiez  rares  et  exquises,  d'autant  que  je  me  harpe 
avec  si  grande  faim  aux  accointances  qui  revien- 
nent à  mon  goust,  je  m'y  produis,  je  m'y  jette  si 
avidement  que  je  ne  faux  pas  aysément  de  m'y 
attacher  et  de  faire  impression  où  je  donne  :  j'en 
ay  faict  souvant  heureuse  preuve.  Aux  amitiez 
communes  je  suis  aucunement  stérile  et  mol  i, 
car  mon  aller  n'est  pas  naturel  s'il  n'est  à  pleine 
voile  :  outre  ce  que  ma  fortune,  m' ayant  duit  et 
acoquiné  dés  jeunesse  2  à  une  amitié  seule  et  par- 
faicte,  m'a  à  la  vérité  aucunement  desgouté  des 
autres  et  trop  imprimé  en  la  fantasie  qu'elle  est 
beste  de  compaignie,  non  pas  de  troupe,  comme 
disoit  cet  antien;  aussi  que  j'ay  naturellement 
peine  à  me  communiquer  à  demy  et  avec  modifi- 
cation, et  cette  servile  prudence  et  soupçonneuse 
qu'on  nous  ordonne  en  la  conversation  de  ces 
amitiés  nombreuses  et  imparfaictes.  Et  nous  l'or- 
donne l'on  principalement  en  ce  temps,  qu'il  ne 
se  peut  parler  du  monde  que  dangereusement  ou 
faucement. 

Si  voy-je  bien  pourtant  que  qui  a,  comme  moy, 
pour  sa  fin  les  commoditez  de  sa  vie  (je  dy  les 
commoditez   essentielles),  doibt  fuyr    comme    la 

1 .  Stérile  et  froid. 

2.  M'ayant  duit  et  affriandé  de  jeunesse. 


CHAPITRE  III  217 

peste  ces  difficultez  et  délicatesse  d'humeur.  Je 
louerois  un*  ame  à  divers  estages,  qui  sçache  et  se 
tendre  et  se  desmonter,  qui  soit  bien  par  tout  où 
sa  fortune  la  porte,  qui  puisse  deviser  avec  son 
voisin  de  son  bastiment,  de  sa  chasse  et  de  sa 
querelle,  entretenir  avec  plaisir  un  charpentier  et 
un  jardinier;  j'envie  ceux  qui  sçavent  s'aprivoiser 
au  moindre  de  leur  suitte  et  dresser  de  Fentretien 
en  leur  propre  train'.  Les  autres  s'estudient  à  es- 
lancer  et  guinder  leur  esprit;  moy,  à  le  rabaisser 2 
et  coucher  :  il  n'est  vicieux  qu'en  extantion. 

Narras,  et  genus  Maci, 
Et  pugnata  sacro  bella  sub  Ilio  : 

Quo  Chium  pretio  cadum 
Mercemur,  quis  aquam  temperet  îgnibus, 

Quo  praebente  domum,  et  quota, 
Pelignis  caream  frigoribus,  taces. 

Ainsi,  comme  la  vaillance  lacedemonienne  avoit 
besoing  de  modération  et  du  son  doux  et  gratieux 
du  jey  des  flûtes  pour  la  flatter  en  la  guerre, 
depeur  qu'elle  ne  se  jettast  à  la  témérité  et  à  la 
furie,  là  où  toutes  autres  nations  ordinairement 
employent  des  sons  et  des  voix  aiguës  et  fortes 


1.  Et  le  conseil  de  Platon  ne  me  plaist  pas,  de  parler 
tousjours  d'un  langage  maistral  à  ses  serviteurs,  sans  jeu, 
sans  familiarité,  soit  envers  les  masles,  soit  envers  les  fe- 
melles; car,  outre  ma  raison,  il  est  inhumain  et  injuste  de 
faire  tant  valoir  cette  telle  quelle  prérogative  de  la  fortune; 
et  les  polices  où  il  se  souffre  moins  de  disparité  entre  les 
valets  et  les  maistres  me  semblent  les  plus  équitables. 

2.  A  le  baisser, 

28 

qui  esmouvent  et  qui  eschauffent  à  outrance  le 
courage  des  soldats,  il  me  semble  de  mesme, 
contre  la  forme  ordinaire,  qu'en  l'usage  de  nostre 
esprit  nous  avons,  pour  la  plus  part,  plus  besoing 
de  plomb  que  d'ailes,  de  froideur  et  de  repos  que 
d'ardeur  et  d'agitation.  Sur  tout,  c'est  à  mon  gré 
bien  faire  le  sot  que  de  faire  l'entendu  entre  ceux 
qui  ne  le  sont  pas,  parler  tousjours  bandé,  favellar 
in  punta  di  forchetta.  II  faut  se  desmettre  au  train 
de  ceux  avec  qui  vous  estes,  et  par  fois  affecter 
l'ignorance.  Mettez  à  part  la  force  et  la  subtilité  : 
en  l'usage  commun,  c'est  assez  d'y  reserver  l'or- 
dre; trainez  vous  au  demeurant  à  terre  s'ils  veu- 
lent. 

Les  sçavans  chopent  volontiers  à  cette  pierre  : 
ils  font  tousjours  parade  de  leur  magistère  et  sè- 
ment leurs  livres  par  tout.  Ils  en  ont  en  ce  temps 
entonné  si  fort  les  cabinets  et  oreilles  des  dames 
que,  si  elles  n'en  ont  retenu  la  substance,  aumoins 
elles  en  ont  la  mine  :  à  toute  sorte  de  propos  et 
matière,  pour  basse  et  populaire  qu'elle  soit,  elles 
se  servent  d'une  façon  de  parler  et  d'escrire  nou- 
velle et  sçavante  : 

Hoc  sermone  pavent,  hoc  iram,  gaudia,  curas. 
Hoc  cuncta  effundunt  animi  sécréta;  quid  ultra ^ 
Concumbunt  docte; 

et  allèguent  Platon  et  sainct  Thomas  aux  choses 
ausquelles  le  premier  rencontré  serviroit  aussi  bien 
de  tesmoing  :  la  doctrine  qui  ne  leur  a  peu  arri- 
ver en  Tame  leur  est  demeurée  en  la  langue.  Si  les 

bien-nées  me  croient,  elles  se  contenteront  de  faire 
valoir  leurs  propres  et  naturelles  richesses.  Elles  ca- 
chent et  couvrent  leurs  beautez  soubs  des  beautez 
estrangeres  :  c'est  grande  simplesse  d'estouffer  sa 
clarté  pour  luire  d'une  lumière  empruntée  ;  elles 
sont  enterrées  et  ensevelies  soubs  l'art'.  C'est 
qu'elles  ne  se  cognoissent  point  assez  :  le  monde 
n'a  rien  de  plus  beau  ;  c'est  à  elles  d'honnorer  les 
arts  et  de  farder  le  fard.  Que  leur  faut-il  que  vivre 
aymées  et  honnorées?  Elles  n'ont  et  ne  sçaventque 
trop  pour  cela.  Il  ne  faut  qu'esveiller  un  peu  et 
rechauffer  les  facultez  qui  sont  en  elles.  Quand  je 
les  voy  attachées  à  la  rhétorique,  à  la  judiciaire,  à 
la  logique,  et  semblables  drogueries  si  vaines  et  inu- 
tiles à  leur  besoing,  j'entre  en  crainte  que  les  hom- 
mes qui  le  leur  conseillent  le  facent  pour  avoir  loy 
de  les  régenter  soubs  ce  tiltre.  Car  quelle  autre 
excuse  leur  trouverois-je?  Baste  qu'elles  peuvent, 
sans  nous,  renger  la  grâce  de  leurs  yeux  à  la  gaieté, 
à  la  sévérité  et  à  la  douceur,  assaisonner  un  nenny 
de  rudesse,  de  double  et  de  faveur,  et  qu'elles  ne 
cherchent  point  d'interprète  aux  discours  qu'on 
faict  pour  leur  service.  Avec  cette  science,  elles 
peuvent  commander  à  baguette  et  régenter*  les 
regens  et  l'eschole.  Si  toutesfois  il  leur  fâche  de 
nous  céder  en  quoy  que  ce  soit,  et  veulent  par 
curiosité  avoir  part  aux  livres,  la  poésie  est  un 
amusement  propre  à  leur  besoin  :  c'est  un  art  fol- 

1.  De  capsula  toix. 

2.  Elles  commandent  à  baguette  et  régentent. 

lastre  et  subtil,  desguisé,  parlier,  tout  en  plaisir, 
tout  en  montre,  comme  elles.  Elles  tireront  aussi 
diverses  commoditez  de  l'histoire.  En  la  philoso- 
phie, de  la  part  qui  sert  à  la  vie,  elles  prendront 
les  discours  qui  les  dressent  à  juger  de  nos  hu- 
meurs et  conditions,  à  se  deffendre  de  nos  trahi- 
sons, à  régler  la  témérité  de  leurs  propres  désirs,  à 
ménager  leur  liberté,  alonger  les  plaisirs  de  la  vie, 
et  à  porter  humainement  l'inconstance  d'un  ser- 
viteur, la  rudesse  d'un  mary  et  l'importunité  des 
ans  et  des  rides,  et  choses  semblables.  Voilà,  pour 
le  plus,  la  part  que  je  leur  assignérois  aux  sciences. 
Il  j  a  des  naturels  particuliers,  retirez  et  inter- 
nes. Ma  forme  essentielle  est  propre  à  la  commu- 
nication et  à  la  production  :  je  suis  tout  au  de- 
hors et  en  évidence,  nay  à  la  société  et  à  l'amitié. 
La  solitude  que  j'ayme  et  que  je  presche,  ce  n'est 
principallement  que  ramener  à  moy  mes  affections 
et  mes  pensées,  restreindre  et  resserrer  non  mes 
pas,  mais  mes  désirs  et  mon  soing',  resignant  la 
solicitude  estrangere  et  fuyant  mortellement  la 
servitude  et  l'obligation  2.  La  solitude  locale,  à 
dire  vérité,  m'estend  plustost  et  m'eslargit  au  de- 
hors :  je  me  jette  aux  affaires  d'Estat  et  à  l'univers 
plus  volontiers  quand  je  suis  seul.  Au  Louvre  et  en 
la  presse,  je  me  resserre  et  contraincts  en  ma  peau. 
La  foule  me  repousse  à  moy,  et  ne  m'entretiens 


1.  Ains  mes  désirs  et  mon  soucy. 

2.  Et  non  tant  la  foule  des  hommes  que  la  foule  des  af- 
faires. 

jamais  si  folement,  si  licentieusement  et  particu- 
lièrement qu'aux  lieux  de  respect  et  de  prudence 
cérémonieuse  :  nos  folies  ne  me  font  pas  rire,  ce 
sont  nos  sagesses  '.  De  ma  complexion,  je  ne  suis 
pas  ennemy  de  l'agitation  des  cours  ;  j'y  ay  passé 
partie  de  la  vie,  et  suis  faict  à  me  porter  allègre- 
ment aux  grandes  compaignies,  pourveu  que  ce 
soit  par  intervalles  et  à  mon  poinct.  Mais  cette 
mollesse  de  jugement,  dequoy  je  parle,  m'attache 
par  force  à  la  solitude  :  voire  chez  moy,  au  mi- 
lieu d'une  famille  peuplée  et  maison  des  plus  fré- 
quentées, j*y  voy  des  gens  assez,  mais  rarement 
ceux  avecq  qui  j^ayme  à  communiquer;  et  je 
reserve  là,  et  pour  moy  et  pour  les  autres,  une  li- 
berté inusitée.  Il  s'y  faict  trefve  de  cérémonie,  d'as- 
sistance et  convoiemens,  et  telles  autres  règles* 
pénibles  de  nostre  courtoisie  (ô  la  servile  et  impor- 
tune usance  !).  Chacun  s'y  gouverne  à  sa  mode; 
y  entretient  qui  veut  ses  pensées  :  je  m'y  tiens  muet, 
resveur  et  enfermé,  sans  offence  de  mes  hostes. 

Les  hommes  de  la  société  et  familiarité  desquels 
je  suis  en  queste  sont  ceux  qu'on  appelle  honnes- 
tes  et  habiles  hommes  :  l'image  de  ceux  icy  me 
degouste  des  autres.  C'est,  à  le  bien  prendre,  de 
nos  formes  la  plus  rare,  et  forme  qui  se  doit  prin- 
cipallement  à  la  nature.  La  fin  de  ce  commerce, 
c'est  simplement  la  privante,  fréquentation  et  con- 
férence, l'exercice  des  âmes,  sans  autre  fruit.  En 


1.  Ce. sont  nos  sapiences. 

2.  Et  telles  autres  ordonnances. 

nos  propos,  tous  subjets  me  sont  égaux;  il  ne  me 
chaut  qu'il  y  ait  ny  pois  ny  profondeur  ;  la  grâce 
et  la  pertinence  y  sont  tousjours;  tout  y  est 
teinct  d'un  jugement  meur  et  constant,  et  meslé 
de  bonté,  de  franchise,  de  gayeté  et  d'amitié. 
Ce  n'est  pas  au  subject  des  substitutions  seule- 
ment que  nostre  esprit  montre  sa  beauté  et  sa 
force,  et  aux  affaires  des  roys;  il  la  monstre  au- 
tant aux  confabulations  privées.  Je  connois  mes 
gens  au  silence  mesme  et  à  leur  soubsrire,  et  les 
descouvre  mieux  à  l'advanture  à  table  qu'au  con- 
seil. Hyppomachus  disoit  bien  qu'il  connoissoit 
les  bons  luicteurs  à  les  voir  simplement  marcher 
par  une  rue.  S'il  plaist  à  la  doctrine  de  se  mesler 
à  nos  devis,  elle  n'en  sera  point  refusée,  non  ma- 
gistrale, impérieuse  et  importune  comme  de  cous- 
tume,  mais  suffragante  et  docile  elle  mesme.  Nous 
n'y  cherchons  qu'à  passer  le  temps;  à  l'heure  d'es- 
tre  instruicts  et  preschez,  nous  Tirons  trouver  en 
son  throsne.  Qu'elle  se  démette  à  nous  pour  ce 
coup,  s'il  luy  plaist  :  car,  toute  belle  et  désirable' 
qu'elle  est,  je  présuppose  qu'encore  au  besoing 
nous  en  pourrions  nous  bien  du  tout  passer,  et 
faire  nostre  effect  sans  elle.  Une  ame  bien  née  et 
exercée  à  la  practique  des  hommes  se  rend  plaine- 
ment  aggreable  d'elle  mesme.  L'art  n'est  autre 
chose  que  le  contreroUe  et  le  registre  des  produc- 
tions de  telles  âmes. 

C'est  aussi  pour  moy  un  doux  commerce  que 

I.  Car,  toute  utile  et  désirable. 

celuy  des  honnestes  femmes  ^  et  bien  nées  2  :  si 
l'ame  n'y  a  pas  tant  à  jouyr  qu'au  premier,  les 
sens  corporels,  qui  participent  aussi  plus  à  cettuy- 
cy,  le  ramènent  à  une  proportion  voisine  de  l'au- 
tre, quoy  que,  selon  moy,  non  pas  esgalle.  Mais 
c'est  un  commerce  où  il  se  faut  tenir  un  peu  sur 
ses  gardes,  et  notamment  ceux  en  qui  le  corps 
peut  beaucoup,  comme  en  moy.  Je  m'y  eschauday 
en  mon  enfance,  et  y  souffris  toutes  les  rages  que 
les  poètes  disent  advenir  à  ceux  qui  s'y  laissent 
aller  sans  ordre  et  sans  jugement.  Il  est  vray  que 
ce  coup  de  fouet  m'a  servy  depuis  d'instruction  : 

Quicunque  Argolica  de  classe  Capharea  fugit, 
Semper  ab  Euboicis  vêla  retorquet  aquis. 

C'est  folie  d'y  attacher  toutes  ses  pensées  et  s'y 
engager  d'une  affection  furieuse  et  indiscrette; 
mais,  d'autre  part,  de  s'y  mesler  sans  amour  et 
sans  obligation  de  volonté,  en  forme  de  comé- 
diens, pour  jouer  un  rolle  commun  de  l'aage  et 
de  la  coustume  et  n'y  mettre  du  sien  que  les  pa- 
roUes,  c'est  de  vray  pourvoyer  ?  à  sa  seureté,  mais 
bien  laschement,  comme  celuy  qui  abandonneroit 
son  honneur,  ou  son  profïit,  ou  son  plaisir,  de 
peur  du  danger  :  car  il  est  certain  que,  d'une  telle 
pratique,  ceux  qui  la  dressent  n'en  peuvent  espe- 

1 .  Que  celuy  des  belles  et  honnestes  femmes. 

2.  Et  bien  nées  [mots  supprimés],  Nam  nos  quoque  oculos 
eruditos  habemus. 

3.  Pourvoir. 


I 

rer  aucun  fruict  qui  touche  ou  satisface  une  belle 
ame.  Il  faut  avoir  en  bon  escient  désiré  ce  qu'on 
veut  prendre  en  bon  escient  plaisir  de  jouyr;  je  dy 
quand  injustement  fortune  favoriseroit  leur  mas- 
que, ce  qui  advient  souvent  à  cause  de  ce  qu'il  n'y 
a  aucune  d'elles,  pour  malotrue  qu'elle  soit,  qui 
ne  pense  estre  bien  aymable  ',  et  qui^  par  consé- 
quent? ne  se  laisse  trop  4  facilement  persuader  au 
premier  serment  qu'on  luy  faict  de  la  servir.  Or 
de  cette  trahison  commune  et  ordinaire  des  hom- 
mes d'aujourd'huy  il  faut  qu'il  advienne  ce  que 
desjà  nous  montre  l'expérience,  c'est  qu'elles  se 
r'alient  et  rejettent  à  elles  mesmes,  ou  entre  elles, 
pour  nous  fuyr;  ou  bien  qu'elles  se  rengent  aussi 
de  leur  costé  à  cet  exemple  que  nous  leur  don- 
nons, qu'elles  jouent  leur  part  de  la  farce  et  se 
prestent  à  cette  negotiation,  sans  passion,  '  sans 
soing  et  sans  amour  5.  Il  en  ira  comme  des  come- 


1.  Qui  ne  se  recommande  par  son  aage,ou  par  son  poil, 
ou  par  son  mouvement  (car  de  laides  universellement  il  n'en 
est  non  plus  que  de  belles)  et  les  filles  Brachmanes  qui  ont 
faute  d'autre  recommandation,  le  peuple  assemblé  à  cri 
publiq  pour  cet  effect,  vont  en  la  place,  faisans  montre  de 
leurs  parties  matrimoniales,  veoir  si  par  là  aumoins  elles  ne 
valent  pas  d'acquérir  un  mary. 

2.  Et  qui  [mots  supprimés]. 

3.  Il  n'en  est  pas  une  qui. 

4.  Trop  [mot  supprimé]. 

5.  Neque  affectai  suo  aut  alieno  obnoxiae;  estimans,  suy- 
vant  la  persuasion  de  Lysias  en  Platon,  qu'elles  se  peuvent 
addonner  utilement  et  commodément  à  nous  d'autant  plus 
que  moins  nous  les  aymons. 


4 

dies,  le  peuple  y  aura  autant  ou  plus  de  plaisir 
que  les  comédiens. 

De  moy,  je  ne  connois  non  plus  Venus  sans 
Cupidon  qu'une  maternité  sans  engence  :  ce  sont 
choses  qui  s'entreprestent  et  s'entredoivent  leur 
essence.  Ainsi  cette  pipperie  rejallit  sur  celuy  qui 
la  faict;  il  ne  luy  couste  guiere,  mais  il  n'acquiert 
aussi  rien  qui  vaille.  Ceux  qui  ont  faict  Venus 
déesse  ont  regardé  que  sa  principale  beauté  estoit 
incorporelle  et  spirituelle,  mais  celle  que  ces  gens 
cy  cerchent  n'est  pas  seulement  humaine  ny  mesme 
brutale.  Les  bestes  ne  la  veulent  si  lourde  et  si  ter- 
restre :  nous  voyons  que  l'imagination  et  le  désir 
les  eschaulTe  souvent  et  solicite,  avant  le  corps; 
nous  voyons  en  l'un  et  l'autre  sexe  qu'en  la  presse 
elles  ont  du  chois  et  du  triage  en  leurs  affections, 
et  qu'elles  ont  entre-elles  des  accointances  de  lon- 
gue bienveuillance.  Celles  mesmesàqui  la  vieillesse 
refuse  la  force  corporelle  frémissent  encores,  ban- 
nissent et  tressaillent  d'amour.  Nous  les  voyons 
avant  le  faict  plaines  d'espérance  et  d'ardeur,  et, 
quand  le  corps  a  joué  son  jeu,  se  chatouiller  encor 
de  la  douceur  de  cette  souvenance;  et  en  voyons 
qui  s'enflent  de  fierté  au  partir  de  là  et  qui  en 
produisent  des  chants  de  feste  et  de  triomphe, 
lasses  et  saoules.  Qui  n'a  qu'à  descharger  le  corps 
d'une  nécessité  naturelle  n'a  que  faire  d'y  em- 
besongner  autruy  à  tout  des  apprests  '  si  curieux  : 
ce  n'est  pas  viande  à  une  grosse  et  lourde  faim. 

I .  Avec  des  apprests. 

Montaigne.  V.  -  ,  29 

Comme  celuy  qui  ne  demande  point  qu'on  me 
tienne  pour  meilleur  que  je  suis,  je  diray  cecy  des 
erreurs  de  ma  jeunesse.  Non  seulement  pour  le 
danger  qu'il  y  a  ',  mais  encores  par  mespris,  je  ne 
me  suis  guère  adonné  aux  accointances  vénales  et 
publiques  :  j'ay  voulu  esguiser  ce  plaisir  par  la 
difficulté,  par  le  désir  et  par  quelque  gloire;  et 
aymois  la  façon  de  l'empereur  Tibère,  qui  se  pre- 
noit  en  ses  amours  autant  par  la  modestie  et  no- 
blesse que  par  autre  qualité;  et  l'humeur  de  la 
courtisane  Flora,  qui  ne  se  prestoit  à  moins  que 
d'un  dictateur  ou  consul,  ou  censeur,  et  prenoit 
son  déduit  en  la  dignité  de  ses  amoureux.  Certes 
le  velours  et  le  brocadel  ^  y  confèrent  quelque 
chose,  et  les  tiltres  et  le  trein. 

Au  demeurant,  je  faisois  grand  conte  de  Tes- 
prit,  mais  pourveu  que  le  corps  n'en  fust  pas  à 
dire  :  car,  à  respondre  en  conscience,  si  l'une  ou 
l'autre  des  deux  beautez  devoit  nécessairement  y 
faillir,  j'eusse  choisi  de  quitter  plustost  la  spiri- 
tuelle :  elle  a  son  usage  en  meilleures  choses;  mais, 
au  subject  de  l'amour,  subject  qui  principallement 
se  rapporte  à  la  veue  et  à  l'atouchement,  on  faict 
quelque  chose  sans  les  grâces  de  l'esprit,  rien  sans 
les  grâces  corporelles.  C'est  le  vray  avantage  des 
dames  que  le  corps  >  ;  les  discours,  la  prudence  et 


1 .  De  la  santé  (si  n'ay-je  sceu  si  bien  faire  que  je  n'en 
aye  eu  deux  atteintes,  légères  toutesfois  et  preambulaires). 

2.  Certes  les  perles  et  le  brocadel. 

3.  Que  la  beauté  :  elle  est  si  leur  que  la  nostre,  quoy 

les  offices  d'amitié  se  trouvent  mieux  chez  les 
hommes  :  pourtant  gouvernent-ils  les  affaires  du 
monde. 

Ces  deux  commerces  sont  fortuites  et  despen- 
dans  d'autruy;  Tun  est  ennuyeux  par  sa  rareté, 
l'autre  se  flestrit  avec  l'aage  :  ainsin  ils  n'eussent 
pas  assez  prouveu  au  besoing  de  ma  vie.  Celuy 
des  livres,  qui  est  le  troisiesme,  est  bien  plus  seur 
et  plus  à  nous.  II  cède  aux  premiers  les  autres 
avantages,  mais  il  a  pour  sa  part  la  constance  et 
facilité  de  son  service.  Cettuy-cy  costoie  tout  mon 
cours  et  m'assiste  par  tout;  il  me  console  en  la 
vieillesse  et  en  la  solitude;  il  me  descharge  du 
pois  d'une  oisiveté  ennuyeuse  et  me  deffaict  à 
toute  heure  des  compaignies  qui  me  faschent;  il 
emousse  les  pointures  de  la  douleur,  si  elle  n'est 
du  tout  extrême  et  maistresse.  Pour  me  distraire 
d'une  imagination  importune,  il  n'est  que  de  re- 
courir aux  livres,  ils  me  destournent  facilement  à 
eux  et  me  la  desrobent  :  et  si  ne  se  mutinent 
point  pour  voir  que  je  ne  les  recherche  qu'au  def- 
faut  de  ces  autres  commoditez,  plus  réelles,  vives 
et  naturelles;  ils  me  reçoivent  tousjours  de  mesrae 
visage. 

Il  a  beau  '   aller  à  pied,  dit-on,  qui  meine  son 

qu'elle  désire  des  traicts  un  peu  autres,  n'est  en  son  point 
que  confuse  avec  la  leur,  puérile  el  imberbe.  On  dit  que 
chez  le  Grand  Seigneur  ceux  qui  le  servent  sous  titre  de 
beauté,  qui  sont  en  nombre  infini,  ont  leur  congé,  au  plu? 
loing,  à  vingt  et  deux  ans. 
I .  Il  a  bel. 


I 

cheval  par  la  bride;  et  nostre  Jacques,  roy  de 
Naples  et  de  Sicile,  qui,  beau,  jeune  et  sain,  se 
faisoit  porter  par  pays  en  civière,  couché  sur  un 
meschant  oriller  de  plume,  vestu  d'une  robe  de 
drap  gris  et  un  bonnet  de  mesme,  suyvy  ce  pen- 
dant d'une  grande  pompe  royalle,  lictieres,  che- 
vaux à  main  de  toutes  sortes,  gentils-hommes  et 
officiers,  representoit  une  austérité  tendre  encores 
et  chancellante  :  le  malade  n'est  pas  à  plaindre 
qui  a  la  guarison  en  sa  manche.  En  l'expérience 
et  usage  de  cette  sentence,  qui  est  tres-veritable, 
consiste  tout  le  fruict  que  je  tire  des  livres.  Je  ne 
m'en  sers,  en  effect,  quasi  non  plus  que  ceux  qui 
ne  les  cognoissent  poinct.  J'en  jouys,  comme  les 
avaritieux  des  trésors,  pour  sçavoir  que  j'en  jouy- 
ray  quand  il  me  plaira  :  mon  ame  se  rassasie  et 
contente  de  ce  droict  de  possession.  Je  ne  voyage 
sans  livres  ny  en  paix  ny  en  guerre.  Toutesfois 
il  se  passera  plusieurs  jours,  et  des  mois,  sans  que 
je  les  employé  :  «  Ce  sera  tantost,ïais-je  ',  ou  de- 
main, ou  quand  il  me  plaira.  »  Le  temps  court  et 
s'en  va  ce  pendant,  sans  me  blesser  :  car  il  ne  se 
peut  dire  combien  je  me  repose  et  séjourne  en 
cette  considération,  qu'ils  sont  à  mon  costé  pour 
me  donner  du  plaisir  à  mon  heure,  et  à  recon- 
noistre  combien  ils  portent  de  secours  à  ma  vie. 
C'est  la  meilleure  munition  que  j'aye  trouvé  à  cet 
humain  voyage,  et  plains  extrêmement  les  hom- 
mes d'entendement  qui  l'ont  à  dire.  J'accepte  plus- 

I .  Dis-je. 

tost  toute  autre  sorte  d'amusement,  pour  léger  qu'il 
soit,  d'autant  que  cettuy-cy  ne  me  peut  eschapper  ^ 
Chez  moy,  je  me  destourne  un  peu  plus  sou- 
vent à  ma  librairie,  d'où  tout  d'une  main  je  com- 
mande à  2  mon  mesnage  ;  je  suis  sur  l'entrée  et  vois 
soubs  moy  mon  jardin,  ma  basse  court,  ma  court, 
et  dans  la  pluspart  des  membres  de  ma  maison. 
Là,  je  feuillette  à  cette  heure  un  livre,  à  cette 
heure  un  autre,  sans  ordre  et  sans  dessein,  à  pièces 
descousues;  tantost  je  resve,  tantost  j'enregistre 
et  dicte,  en  me  promenant,  mes  songes  que  voicy  h 

1 .  Ne  me  peut  faillir. 

2.  A  [mot  supprimé], 

3.  Elle  est  au  troisiesme  estage  d'une  tour.  Le  premier, 
c'est  ma  chapelle,  le  second  une  chambre  et  sa  suitte,  où  je 
me  couche  souvent  pour  estre  seul.  Au  dessus,  elle  a  une 
grande  garderobe  :  c'estoit  au  temps  passé  le  lieu  plus  inu- 
tile de  ma  maison.  Je  passe  là  et  la  plus  part  des  jours 
de  ma  vie,  et  la  pluspart  des  heures  du  jour;  je  n'y  suis 
jamais  la  nuict.  A  la  suitte  est  un  cabinet  assez  poly,  capable 
à  recevoir  du  feu  pour  l'hyver,  tres-plaisamment  percé;  et, 
si  je  ne  craignoynon  plus  le  soing  que  la  despense,  le  soing 
qui  me  chasse  de  toute  besongne,  j'y  pourroy  facilement 
coudre  à  chasque  costé  une  gallerie  de  cent  pas  de  long  et 
douze  de  large,  à  plein  pied,  ayant  trouvé  tous  les  murs 
montez  pour  autre  usage,  à  la  hauteur  qu'il  me  faut.  Tout 
lieu  retiré  requiert  un  proumenoir  :  mes  pensées  dorment  si 
je  les  assis;  mon  esprit  ne  va  pas  seul,  comme  si  les  jam- 
bes l'agitent.  Ceux  qui  estudient  sans  livre  en  sont  tous  là. 
La  figure  en  est  ronde  et  n'a  de  plat  que  ce  qu'il  faut 
à  ma  table  et  à  mon  siège,  et  vient  m'offrant  en  se  cour- 
bant d'une  vue  tous  mes  livres  rengez  sur  des  pulpitres  à 
cinq  degrez  tout  à  l'environ.  Elle  a  trois  veuës  de  riche  et 
libre  prospect  et  seize  pas  de  vuide  en  diamètre.  En  hyver, 
j'y  suis  moins  continuellement  :   car  ma  maison  est  juchée 

Si  quelqu'un  me  dict  que  c'est  avillir  les  Muses  de 
s'en  servir  seulement  de  jouet  et  de  passetemps,  il 
il  ne  sçait  pas  comme  moy  combien  vaut  le  plai- 
sir '  :  à  peine  que  je  ne  die  toute  autre  fin  estre 
ridicule.  Je  vis  du  jour  à  la  journée,  et,  parlant 
en  révérence,  ne  vis  que  pour  moy  :  mes  desseins 
se  terminent  là.  J'estudiay  jeune  pour  l'ostenta- 
tion; depuis,  un  peu  pour  m'assagir;  à  cette 
heure,  pour  m'esbatre;  jamais  pour  le  gains. 
Une  humeur  vaine  et  despensiere  que  j'avois  après 
cette  sorte  de  meuble  5  pour  m'en  tapisser  et  pa- 
rer, je  l'aj  pieça  abandonnée. 


sur  un  tertre  comme  dit  son  nom,  et  n'a  point  de  pièce 
plus  éventée  que  cette  cy;  qui  me  plaist  d'estre  un  peu  pé- 
nible et  à  l'esquart,  tant  pour  le  fruit  de  l'exercice  que  pour 
reculer  de  moy  la  presse.  C'est  là  mon  siège.  J'essaye  à 
m'en  rendre  la  domination  pure ,  et  à  soustraire  ce  seul 
coing  à  la  communauté  et  conjugale,  et  filiale,  et  civile; 
par  tout  ailleurs  je  n'ay  qu'une  auctorité  verbale;  en  es- 
sence, confuse.  Misérable  à  mon  gré  qui  n'a  chez  soy  où 
estre  à  soy,  où  se  faire  particulièrement  la  cour,  où  se  ca- 
cher! L'ambition  paye  bien  ses  gents  de  les  tenir  tousjours 
en  montre  comme  la  statue  d'un  marché  :  magna  servitus 
est  magna  fortuna  ;  ils  n'ont  pas  seulement  leur  retraict 
pour  retraitte.  Je  n'ay  rien  jugé  de  si  rude  en  l'austérité  de 
vie  que  nos  religieux  affectent  que  ce  que  je  voy  en  quel- 
qu'une de  leurs  compagnies,  avoir  pour  règle  une  perpé- 
tuelle société  de  lieu,  et  assistance  nombreuse  entre  eux,  en 
quelque  action  que  ce  soit;  et  trouve  aucunement  plus  sup- 
portable d'estre  tousjours  seul  que  ne  le  pouvoir  jamais  estre, 

1.  Combien  vaut  le  plaisir,  le  jeu  et  le  passetemps. 

2.  Pour  le  quest. 

3.  Non  pour  en  prouvoir  seulement  mon  besoing,  mais 
de  trois  pas  au  delà. 

Les  livres  ont  beaucoup  de  qualitez  aggreables 
à  ceux  qui  les  sçavent  choisir;  mais  aucun  bien 
sans  peine  :  c'est  un  plaisir  qui  n'est  pas  net  et 
pur,  non  plus  que  les  autres;  il  a  ses  incommo- 
ditez,  et  bien  poisantes;  l'ame  s'y  exerce,  mais 
le  corps,  duquel  je  n'ay  non  plus  oublié  le  soing, 
demeure  ce  pendant  sans  action,  s'atterre  et 
s'attriste.  Je  ne  sçache  excez  plus  dommageable 
pour  moy,  ny  plus  à  éviter  en  cette  déclinaison 
d'aage. 

Voilà  mes  trois  occupations  favories  et  parti- 
culières :  je  ne  parle  point  de  celles  que  je  doibs 
au  monde  par  obligation  civile. 


CHAPITRE    IV 

De  la  Diversion. 

J'ay  autresfois  esté  emploie  à  consoler  une  dame 
vraiement  affligée  :  car'  la  plus  part  de  leurs 
deuils  sont  artificiels  et  cérémonieux: 

Uberibus  semper  lachrimis,  semperque  paratis 
In  statione  sua,  atque  expectantibus  illam, 
Quo  JLibeat  manare  modo. 

On  y  procède  mal  quand  on  s*oppose  à  cette  pas- 
sion, car  l'opposition  les  pique  et  les  engage  plus 
avant  à  la  tristesse  :  on  exaspère  le  mal  par  la  ja- 

i .  Car  [mot  supprimé]. 

lousie  du  débat.  Nous  voyons,  des  propos  com- 
muns, que  ce  que  j'auray  dict  sans  soing,  si  on 
vient  à  me  le  contester,  je  m'en  formalise,  je  l'es- 
pouse,  beaucoup  plus  ce  à  quoy  j'aurois  interest. 
Et  puis,  en  ce  faisant,  vous  vous  présentés  à  vostre 
opération  d'une  entrée  rude,  là  où  les  premiers 
accueils  du  médecin  envers  son  patient  doivent 
estre  gracieux,  gays  et  aggreables  :  et  ^  jamais  mé- 
decin laid  et  rechigné  n'y  fit  œuvre.  Au  contraire 
doncq,  il  faut  ayder  d'arrivée  et  favoriser  leur 
plaincte,  et  en  tesmoigner  quelque  approbation  et 
excuse.  Par  cette  intelligence  vous  gaignez  crédit 
à  passer  outre,  et,  d'une  facile  et  insensible  incli- 
nation, vous  vous  coulez  aus  discours  plus  fermes 
et  propres  à  leur  guerison, 

Moy,qui  ne  desirois  principalement  que  de  pi- 
per Tassistance  qui  avoit  les  yeux  sur  moy,  m"'ad- 
visay  de  plastrer  le  mal.  Aussi  me  trouve-je  par 
expérience  avoir  mauvaise  main  et  infructueuse 
à  persuader  quand  il  y  a  résistance  2.  Ou  je  pré- 
sente mes  raisons  trop  pointues  et  trop  seiches, 
ou  trop  brusquement,  ou  trop  nonchalamment. 
Après  que  je  me  fus  appliqué  bonne  pièce  3  à  son 
tourment,  je  n'essayai  pas  de  le  guarir  par  fortes 
et  vives  raisons,  par  ce  que  j'en  ay  faute,  ou  que 
je   pensois   autrement  faire    mieux  mon   effect  4; 


1.  Et  [mot  supprimé]. 

2.  Quand  il  y  a  résistance  [mots  supprimés], 

3.  Appliqué  un  temps. 

4.  Ny  n'allay  choisissant  les  diverses    manières   que 

mais,  déclinant  tout  mollement  noz  propos  et  les 
gauchissant  peu  à  peu  aus  subjecls  plus  voisins,  et 
puis  un  peu  plus  esloingnez,  selon  qu'elle  se  pies- 
toit  plus  à  moy,  je  luy  desrobaj  imperceptible- 
ment cette  pensée  doulereuse  et  la  tins  en  bonne 
contenance  et  du  tout  r'apaisée  autant  que  j'y  fus. 
J'usay  de  diversion.  Ceux  qui  me  suyvirent  à  ce 
mesme  service  n'y  trouvèrent  aucun  amendement: 
car  je  n'avois  pas  porté  la  coignée  aux  racines  '. 
Ce  fut  un  ingénieux  destour,  de  quoy  le  sieur 
de  Himbercourt  sauva  et  soy  et  d'autres,  en  la 
ville  du  Liège,  où  le  duc  de  Bourgoigne,  qui  la 
tenoit  assiégée,  i'avoit  fait  entrer  pour  exécuter 
les  convenances  de  leur  reddition  accordée.  Ce 
peuple,  assemblé  de  nuict  pour  y  pourvoir,  print 
à  se  mutiner  2  contre  ces  accords  passez  ;  et  se  ?  dé- 
libérèrent plusieurs  de  courre  sus  aux  negotiateurs 
qu'ils  tenoyent  en  leur  puissance. Luy,  sentantle  vent 


philosophie  prescrit  à  consoler  :  Que  ce  qu'on  plaint  n'est 
pas  mal,  comme  Cleanthes  ;  Que  c'est  un  léger  mal,  comme 
les  Peripateticiens;  Que  se  plaindre  n'est  action  ny  juste  ny 
louable,  comme  Chrysippus  ;  Ny  cette  cy  d'Epicurus,  plus 
voisine  à  mon  style,  de  transférer  la  pensée  des  choses  fas- 
cheuses  aux  plaisantes;  Ny  faire  une  charge  de  tout  cet  amas, 
le  dispensant  par  occasion,  comme  Cicero. 

1.  A  l'adventure  ay-je  touché  ailleurs  quelque  espèce  de 
diversions  publiques.  Et  l'usage  des  militaires  dequoy  se  ser- 
vit Periclés  en  la  guerre  Peloponnesiaque,  et  mille  autres 
ailleurs,  pour  révoquer  de  leurs  païs  les  forces  contraires, 
est  trop  fréquent  aux  histoires. 

2.  Commence  à  se  mutiner. 

3.  Se  [mot  supprimé]. 

3o 

de  la  première  ondée  de  ces  gens  qui  venojent  se 
ruer  en  son  logis,  lascha  soudain  vers  eux  deux 
des  habitans  de  la  ville  (car  il  y  en  avoit  aucuns 
avec  luy),  chargez  de  plus  douces  et  nouvelles 
offres  à  proposer  en  leur  conseil,  qu'il  avoit  for- 
gées sur  le  champ  pour  son  besoing.  Ces  deux  ar- 
resterent  la  première  tempeste,  ramenant  cette 
tourbe  esmeùe  en  la  maison  de  ville  pour  ouyr 
leur  charge  et  y  délibérer.  La  délibération  fut 
courte  :  voicy  desbonder  un  second  orage,  autant 
animé  que  l'autre  ;  et  luy  à  leur  despecher  en  teste 
quattre  nouveaux  et  semblables  intercesseurs,  pro- 
testans  avoir  à  leur  déclarer  à  ce  coup  des  pré- 
sentations plus  grasses,  du  tout  à  leur  contente- 
ment et  satisfaction,  par  où  ce  peuple  fut  de 
rechef  repoussé  dans  le  conclave.  Somme  que, 
par  telle  dispensation  d'amusemens  divertissant 
leur  furie  et  la  dissipant  en  vaines  consultations, 
il  l'endormit  en  fin  et  gaigna  le  jour,  qui  estoit 
son  principal  affaire. 

Cet  autre  compte  est  aussi  de  ce  predicament, 
Atalante,  fille  de  beauté  excellente  et  de  merveil- 
leuse disposition,  pour  se  deffaire  de  la  presse  de 
mille  poursuivants  qui  la  demandoient  en  ma- 
riage, leur  donna  cette  loy,  qu'elle  accepteroit 
ceiuy  qui  l'egualeroit  à  la  course,  pourveu  que 
ceux  qui  y  faudroient  en  perdissent  la  vie.  Il  s'en 
trouva  assez  qui  estimèrent  ce  pris  digne  d'un  tel 
hazard  et  qui  encoururent  la  peine  de  ce  cruel 
marché.  Hyppomenes,  ayant  à  faire  son  essay 
après  les  autres,  s'adressa  à  la  déesse  tutrisse  de 

cette  amoureuse  ardeur,  l'appellant  à  son  secours; 
qui,  exauçant  sa  prière,  le  fournit  de  trois  pom- 
mes d'or  et  de  leur  usage.  Le  champ  de  la  course 
ouvert,  à  mesure  que  Hippomenes  sent  sa  mais- 
tresse  luy  presser  les  talons,  il  laisse  eschapper, 
comme  par  inadvertance,  l'une  de  ces  pommes. 
La  fille,  amusée  de  sa  beauté,  ne  faut  point  de  se 
destourner  pour  l'amasser, 

Obsiupuit  virgo,  nitidique  cupidine  pomi 
Déclinât  cursus,  aurumque  volubile  tollit. 

Autant  en  fit-il,  à  son  poinct,  et  de  la  seconde 
et  de  la  tierce,  jusques  à  ce  que  par  ce  fourvoye- 
ment  et  divertissement  l'advantage  de  la  course 
luy  demeura.  Quand  les  médecins  ne  peuvent 
purger  le  catarre ,  ils  le  divertissent  et  le  des- 
voyent  à  une  autre  partie  moins  dangereuse.  Je 
m'apperçoy  que  c'est  aussi  la  plus  ordinaire  re- 
cepte  aux  maladies  de  Tame'.  On  luy  faict  peu 
choquer  les  maux  de  droit  fil;  on  ne  luy  en  faict 
ny  soustenir  ny  rabatre  l'ateinte,  on  la  luy  faict 
décliner  et  gauchir. 

Cette  autre  leçon  est  trop  haute  et  trop  diffi- 
cile. C'est  à  faire  à  ceux  de  la  première  classe  de 
s'arrester  purement  à  la  chose,  la  considérer,  la 
juger.  Il  apartient  à  un  seul  Socrates  d'accointer 
la  mort  d'un  visage  ordinaire ,  s'en  aprivoiser  et 


I .  Abducendus  etiam  nonnunquatn  animus  est  ad  alla 
studia ,  solicitudines ,  curas ,  negotia  :  loci  denique  muta" 
tione,  tanquam  aegroti  non  convalescentes,  sxpe  curandus  est. 

s'en  jouer.  Il  ne  cherche  point  de  consolation 
hors  de  la  chose  :  le  mourir  luy  semble  accident 
naturel  et  indiffèrent  ;  il  fiche  là  justement  sa  veûe, 
et  s'y  resoult,  sans  regarder  ailleurs.  Les  disciples 
de  Hegesias,  qui  se  font  mourir  de  faim,  eschauf- 
fez  des  beaux  discours  de  son  oraison  ',  ceux  là 
ne  considèrent  point  la  mort  en  soy,  ils  ne  la  ju- 
gent point  :  ce  n'est  pas  là  où  ils  arrestent  leur 
pensée;  ils  courent,  ils  visent  à  un  estre  nouveau. 
Ces  pauvres  gens  qu'on  void  sur  un  eschafaut^, 
remplis  d'une  ardente  dévotion,  y  occupant  tous 
leurs  sens  autant  qu'ils  peuvent,  les  aureilles  aux 
instructions  qu'on  leur  donne,  les  yeux  et  les 
mains  tendues  au  ciel,  la  voix  à  des  prières  hautes, 
avec  une  esmotion  aspre  et  continuelle,  font  cer- 
tes chose  louable  et  convenable  à  une  telle  néces- 
sité. On  les  doibt  louer  de  religion,  mais  non 
proprement  de  constance.  Ils  fuyent  la  luicte;  ils 
destournent  de  la  mort  leur  considération,  comme 
on  amuse  les  enfans  pendant  qu'on  leur  veut 
donner  le  coup  de  lancette.  J'en  ay  veu,  si  par 
fois  leur  veuë  se  ravaloit  à  ces  horribles  aprests  de 
la  mort  qui  sont  autour  d'eux,  s'en  transir  et  re- 
jetter  avec  furie  ailleurs  leur  pensée.  A  ceux  qui 
passent  une  profondeur  effroyable,  on  ordonne  de 
clorre  ou  destourner  leurs  yeux  î. 

1 .  Des  beaux  discours  de  ses  leçons,  et  si  dru  que  le  roy 
Ptolomée  luy  fit  défendre  de  plus  entretenir  son  eschole  de 
ces  homicides  discours. 

2.  Sur  /'eschaffaut. 

3.  Subrius  Flavius  ayant  par  le  commandement  de  Ne- 

Celuy  qui  meurt  en  la  mesiée,  les  armes  à  la 
main,  il  n'estudie  pas  lors  la  mort,  il  ne  la  sent  ny 
ne  la  considère  :  l'ardeur  du  combat  l'emporte. 
Un  honneste  homme  de  ma  cognoissance,  estant 
tombé  en  combatant  en  estacade  '  et  se  sentant 
daguer  à  terre  par  son  ennemy  de  neuf  ou  dix 
coups,  chacun  des  assistans  luy  criant  2  qu'il  es- 
toit  mort  et  ?  qu'il  pensast  à  sa  conscience,  me 
dict  depuis  4  qu'encore  que  ces  voix  luy  vinsent 
aux  oreilles,  elles  ne  l'avoient  aucunement  touché, 
et  qu'il  ne  pensa  jamais  qu'à  se  descharger  et  à  se 
venger  :  il  tua  son  homme  en  ce  mesme  combat  J. 


ron  à  estre  deffaict,  et  par  les  mains  de  Niger,  tous  deux 
chefs  de  guerre,  quand  on  le  mena  au  champ  où  l'exécu- 
tion devoit  estre  faicte,  voyant  le  trou  que  Niger  avoit  fait 
caver  pour  le  mettre ,  inégal  et  mal  formé  :  «  Ny  cela 
mesme,  dit-il,  se  tournant  aux  soldats  qui  y  assistoyent,  n'est 
selon  la  discipline  militaire.  »  Et  à  Niger  qui  Texhortoit  de 
tenir  la  teste  ferme  :  «  Frapasses  tu  seulement  aussi  ferme  »  ;  et 
devina  bien,  car,  le  bras  tremblant  à  Niger,  il  la  luy  coupa 
à  divers  coups.  Cettuy-cy  semble  bien  avoir  eu  sa  pensée 
droittement  et  fixement  au  subject. 

1 .  Estant  tombé  comme  il  se  batoit  en  estocade. 

2.  Luy  crioit. 

3.  Qu'il  estait  mort  et  [mots  supprimés]. 

4.  Mais  il  me  dict  depuis. 

5.  Beaucoup  fît  pour  L.  Syllanus  celuy  qui  lui  apporta 
sa  condamnation,  de  ce  qu'ayant  ouy  sa  response  qu'il  es- 
toit  bien  préparé  à  mourir,  mais  non  pas  de  mains  scelerées, 
il  se  rua  sur  luy  avec  ses  soldats  pour  le  forcer;  et  comme 
luy,  tout  desarmé,  se  defendoit  obstinément  de  poingts  et  de 
pieds,  il  le  fît  mourir  en  ce  débat,  dissipant  en  prompte  cho- 
lere  et  tumultuaire  le  sentiment  pénible  d'une  mort  longue 
et  préparée  à  quoy  il  estoit  destiné. 

Nous  pensons  tousjours  ailleurs  :  l'espérance 
d'une  meilleure  vie  nous  arreste  et  appu_ye ,  ou 
Tesperance  de  la  valeur  de  nos  enfans,  ou  la  gloire 
future  de  nostre  nom,  ou  la  fuite  des  maux  de 
cette  vie,  ou  la  vengeance  qui  menasse  ceux  qui 
nous  causent  la  mort  : 

Spero  equidem  mediis,  si  quid  pia  numina  possuni. 
Supplicia  hausurum  scopulis,  et  nomine  Dido 
Sxpe  vocaturum... 
Audiam,  et  hsec  mânes  veniet  mihi  fama  suh  imos  ^. 

Epicurus  mesme  se  console  en  sa  fin  sur  l'éternité 
et  utilité  de  ses  escrits^;  et  telles  autres  circon- 
stances nous  amusent,  divertissent  et  destournent 
de  la  considération  de  la  chose  en  soy  3, 

1.  Xenophon  sacrifioit  couronné  quand  on  luy  vint  an- 
noncer la  mort  de  son  fils  Gryllus  en  la  bataille  de  Man- 
tinée.  Au  premier  sentiment  de  cette  nouvelle,  il  jetta  sa 
couronne  à  terre  ;  mais,  par  la  suitte  du  propos,  entendant 
la  forme  d'une  mort  tres-valeureuse ,  il  l'amassa  et  remit 
sur  sa  teste. 

2.  Et  /'utilité  de  ses  escrits  :  omnes  clari  et  nobilitati  la- 
bores  fiunt  tolerabiles.  Et  la  mesme  playe,  le  mesme  travail, 
ne  poise  pas,  dit  Xenophon,  à  un  gênerai  d'armée  comme  à 
un  soldat.  Epaminondas  print  sa  mort  bien  plus  alaigrement, 
ayant  esté  informé  que  la  victoire  estoit  demeurée  de  son 
costé  :  haec  sunt  solatia,  hxc  fomenta  summorum  dolorum. 

3.  Voire  les  arguments  de  la  philosophie  vont  à  touts 
coups  costoyanset  gauchissans  la  matière  et  à  peine  essuyans 
sa  crouste.  Le  premier  homme  de  la  première  eschole  phi- 
losophique et  surintendante  des  autres,  ce  grand  Zenon, 
contre  la  mort  :  «  Nul  mal  n'est  honorable  ;  la  mort  l'est, 
elle  n'est  pas  donc  mal  »  ;  contre  i'yvrongnerie  :  «  Nul  ne 
fie  son  secret  à  l'yvrongne;  chacun  le  fie  au  sage,  le  sage 
ne  sera  donc  pas  ivrongne,   »  Cela  est-ce  donner  au  blanc? 

C'est  une  douce  passion  que  la  vengeance,  de 
grande  impression  et  naturelle  :  je  le  voy  bien  , 
encore  que  je  n'en  aye  aucune  expérience.  Pour 
en  distraire  dernièrement  un  jeune  prince,  je  ne 
\uy  allois  pas  disant  qu'il  falloit  prester  la  joue  à 
celuy  qui  vous  avoit  frappé  l'autre,  pour  le  de- 
voir de  charité;  ny  ne  luy  allois  représenter  les 
tragiques  événements  que  la  poésie  attribue  à 
cette  passion.  Je  la  laissay  là  et  m'amusay  à  luy 
faire  gouster  la  beauté  d'une  image  contraire  : 
l'honneur,  la  faveur,  la  bien-veillance  qu'il  ac- 
querroit  par  clémence  et  bonté;  je  le  destournay 
à  l'ambition.  Voylà  comme  on  ^  en  faict. 

Si  vostre  affection  en  i*amour  est  trop  puis- 
sante, dissipez  la,  disent  ils;  et  disent  vray,  car  je 
l'ay  souvant  essayé  avec  utilité  :  rompez  la  à  di- 
vers désirs,  desquels  il  y  en  ayt  un  régent  et  un 
maistre,  si  vous  voulez;  mais,  de  peur  qu'il  ne 
vous  gourmande  et  tyrannise,  affoiblissez  le,  sé- 
journez le,  en  le  divisant  et  divertissant  : 

Cum  morosa  vago  singultiet  inguine  vena, 
Conjicito  humorem  colkctum  in  corpora  quxquc  ; 

et  pourvoyez  y  de  bonne  heure,  de  peur  que  vous 
n'en  soyez  en  peine,  s'il  vous  a  une  fois  saisi  : 

Si  non  prima  novis  conturbes  vulnera  plagis, 
Volgipagaque  vagus  venere  ante  receniia  cures. 


J'ayme  à  veoir  ces  âmes  principales  ne  se  pouvoir  desprendre 
de  nostre  consorce  :  tant  parfaicts  liommes  qu'ils  soyent,  ce 
sont  tousjours  bien  lourdement  des  hommes. 
I .  Lon . 

Je  fus  autrefois  touché  d'un  puissant  desplaisir, 
selon  ma  complexion,  et  encores  plus  juste  que 
puissant  :  je  m'y  fusse  perdu  à  l'avanture  si  je  m'en 
fusse  simplement  fié  à  mes  forces.  Ayant  besoing 
d'une  véhémente  diversion  pour  m'en  distraire,  je 
me  fis  par  art  amoureux  et  par  estude,  à  quoy  l'aage 
m'aidoit  :  l'amour  me  soulagea  et  retira  du  mal 
qui  m'estoit  causé  par  l'amitié.  Par  tout  ailleurs 
de  mesme  :  une  aigre  imagination  me  tient  ;  je 
trouve  plus  court,  que  de  la  dompter,  la  changer; 
je  luy  en  substitue,  si  je  ne  puis  une  contraire,  au- 
moins  un  autre  :  tousjours  la  variation  soulage, 
dissout  et  dissipe.  Si  je  ne  puis  la  combatre,  je 
luy  eschape,  et  en  la  fuyant  je  fourvoyé,  je  ruse  : 
muant  de  lieu,  d'occupation,  de  compagnie,  je 
me  sauve  dans  la  presse  d'autres  amusemens  et 
pensées,  où  elle  perd  ma  trace  et  m'esgare. 

Nature  procède  ainsi  par  le  bénéfice  de  l'incon- 
stance :  car  le  temps,  qu'elle  nous  a  donné  pour 
souverain  médecin  de  nos  passions,  gaigne  son  ef- 
faict  principalement  par  là,  que,  fournissant  autres 
et  autres  affaires  à  nostre  imagination,  il  demesle 
et  corrompt  cette  première  appréhension,  pour 
forte  qu'elle  soit.  Un  sage  ne  voit  guiere  moins 
son  amy  mourant,  au  bout  de  vint  et  cinq  ans 
qu'au  premier  an  ^;  mais  tant  d'autres  cogitations 
traversent  cette-cy  qu'elle  s'alanguit  et  se  lasse  en  fin. 


I.  Et,  suivant  Epicurus,  de  rien  moins,  car  il  n'attribuoit 
aucun  leniment  des  fascheries  ny  à  la  prévoyance  ny  à  l'an- 
tiquité d'icelles. 

Pour  destourner  rinclination  des  bruits  com- 
muns, Alcibiades  coupa  les  oreilles  et  la  queue  à 
son  beau  chien  et  le  chassa  en  la  place,  afin  que, 
donnant  subject  '  pour  babiller  au  peuple,  il  lais- 
sast  en  repos  2  ses  autres  actions.  J'aj  veu  aussi, 
pour  cet  effect  de  divertir  les  opinions  et  conjec- 
tures du  peuple  et  desvoyer  les  parleurs,  des  fem- 
mes couvrir  leurs  vrayes  affections  par  des  affec- 
tions contrefaictes.  Mais  j'en  ay  veu  telle  qui  en 
se  contrefaisant  s*est  laissée  prendre  à  bon  escient 
€t  a  quitté  la  vraye  et  originelle  affection  pour  la 
feinte;  et  aprins  par  elle  que  ceux  qui  se  trouvent 
bien  logez  sont  des  sots  de  consentir  à  ce  masque. 
Les  acueils  et  entretiens  publiques  estans  reservez 
à  ce  serviteur  aposté,  croyez  qu'il  n'est  guère  ha- 
bile s'il  ne  se  met  en  fin  en  vostre  place  et  vous 
chasse  en  la  sienne  î. 

Peu  de  chose  nous  divertit  et  destourne,  car 
peu  de  chose  nous  tient.  Nous  ne  regardons  gueres 
les  subjects  en  gros  et  seuls;  ce  sont  des  circon- 
stances ou  des  images  menues  et  superficieles  qui 
nous  frapent,  et  des  vaines  escorces  qui  rejalissent 
des  subjects, 

Folliculos  ut  nunc  teretes  x&late  cicadse 
Linquunt; 

Plutarque  mesme  regrette  sa  fille  par  des  singe- 

1.  Donnant  ce  subject. 

2.  En  paix. 

3.  Et  vous  envoyé  en  la  sienne.  Cela,  c'est  proprement 
tsiller  et  coudre  un  soulier  pour  qu'un  autre  le  chausse. 

Montaigne.  V.  3i 

ries  de  son  enfance.  Le  souvenir  d'un  adieu,  d'une 
action,  d'une  grâce  particulière,  d'une  recomman- 
dation dernière,  nous  afflige.  La  robe  de  Caesar 
troubla  toute  Romme,  ce  que  sa  mort  n'avoit  pas 
faict.  Le  son  mesme  des  noms,  qui  nous  tintoùine 
aux  oreilles  :  Mon  pauvre  maistre!  ou,  Mon  grand 
amy!  Hélas!  mon  cher  père!  ou.  Ma  bonne  fille! 
quand  ces  redites  me  pinsent  et  que  j'y  regarde 
de  prés,  je  trouve  que  c'est  une  plainte  grammai- 
rienne et  que  ce  sont  les  mots  qui  me  blessent', 
comme  les  exclamations  des  prescheurs  esmouvenl 
leur  auditoire  souvant  plus  que  ne  font  leurs  rai- 
sons, et  comme  nous  frappe  la  voix  piteuse  d'une 
beste  qu'on  tue  pour  nostre  service;  sans  que  je 
poise  ou  pénètre  cependant  la  vraye  essence  et 
massive  de  mon  subject  : 

His  se  stimulis  dolor  ipse  lacessit  : 

ce  sont  les   fondemens   de   nostre   deuil 2.  Ainsi 


1.  Je  trouve  que  c'est  une  plainte  grammairienne,  Ze  mot 
et  le  ton  me  blesse. 

2.  L'opiniastreté  de  mes  pierres,  spécialement  en  la  verge, 
m'a  par  fois  jette  en  longues  suppressions  d'urine,  de  trois, 
de  quatre  jours,  et  si  avant  en  la  mort  que  c'eust  esté  follie 
d'espérer  l'éviter,  voyre  désirer,  veu  les  cruels  efforts  que 
cet  estât  m'apporte.  O  que  ce  bon  empereur  qui  faisoit  lier 
la  verge  à  ses  criminels  pour  les  faire  mourir  à  faute  de 
pisser  estoit  grand  maistre  en  la  science  de  bourellerie  !  Me 
trouvant  là,  je  consideroy  par  combien  légères  causes  et  ob- 
jects  l'imagination  nourrissoit  en  moy  le  regret  de  la  vie; 
de  quels  atomes  se  bastissoit  en  mon  ame  le  poids  et  la  dif- 
ficulté de  ce  deslogement;  à  combien  frivoles  pensées  nous 


CHAPITRE  IV  243 

nous  troublent  l'ame  les  plaintes  des  fables;  et  les 
regrets  de  Didon  et  d'Ariadné  passionnent  ceux 
mesmes  qui  ne  les  croyent  point  en  Virgile  et  en 
Catulle'  ;  et  nulle  sagesse  ne  va  si  avant  de  con- 
cevoir la  cause  d'une  tristesse  si  vive  et  entière 
par  jugement,  qu'elle  ne  souffre  accession  par  la 
présence,  quand  les  yeux  et  les  oreilles  y  ont  leur 
part,  parties  qui  ne  peuvent  estre  agitées  que  par 
vains  et  frivoles  2  accidens. 

Est-ce  raison  que  les  arts  mesmes  se  servent  et 
facent  leur  proufit  de  nostre  imbecilité  et  bestise 
naturelle?  L'orateur,  dict  la  rethorique,  en  cette 
farce  de  son  plaidoier,  s'esmouvera  par  le  son  de 
sa  voix  et  par  ses  agitations  feintes,  et  se  lairra 
piper  à  la  passion  qu'il  représente  ;  il  s'imprimera  un 
vray  deuil  et  essentiel,  par  le  moyen  de  ce  batte- 
lage  qu'il  joue,  pour  le  transmettre  aux  juges,  à 
qui  il  touche  encore  moins  :  comme  font  ces  per- 


donnions  place  en  un  si  grand  affaire:  un  chien,  un  cheval, 
un  livre,  un  verre,  et  quoy  non?  tenoient  compte  en  ma 
perte;  aux  autres  leurs  ambitieuses  espérances,  leur  bourse, 
leur  science,  non  moins  sottement  à  mon  gré.  Je  voy  non- 
chalamment la  mort,  quand  je  la  voy  universellement  comme 
fin  de  la  vie.  Je  la  gourmande  en  bloc;  par  le  menu,  elle 
me  pille  :  les  larmes  d'un  laquais,  la  dispensation  de  ma 
desferre,  l'attouchement  d'une  main  cognue,  une  consolation 
commune,  me  desconsole  et  m'attendrit. 

1 ,  C'est  une  exemple  de  nature  obstinée  et  dure  n'en  sen- 
tir aucune  émotion,  comme  on  recite  pour  miracle  de  Pole- 
mon;  mais  aussi  ne  pallitilpas  seulement  à  la  morsure  d'un 
chien  enragé  qui  luy  emporta  le  gras  de  la  jambe. 

2.  Et  frivoles  [mots  supprimés]. 

sonnes  qu'on  loue  aus  mortuaires  pour  ayder  à  la 
cérémonie  du  deuil,  qui  vendent  leurs  larmes  à 
pois  et  à  mesure  et  leur  tristesse  :  car,  encore 
qu'ils  s'esbranlent  en  forme  empruntée,  toutesfois, 
en  habituant  et  rengeant  la  contenance,  il  est  cer- 
tain qu'ils  s'emportent  souvant  tous  entiers  et  re- 
çoivent en  eux  une  vraye  melancholie. 

Je  fus,  entre  plusieurs  autres  de  ses  amis,  con- 
duire à  Soissons  le  corps  de  monsieur  de  Gra- 
mont,  du  siège  de  La  Fere,  où  il  fut  tué.  Je  con- 
sideray  que  par  tout  où  nous  passions  nous 
remplissions  de  lamentation  et  de  pleurs  le  peuple 
que  nous  rencontrions,  par  la  seule  montre  de 
l'appareil  de  nostre  convoy,  car  seulement  le  nom 
du  trépassé  n'y  estoit  pas  cogneu  '. 

En  une  contrée  prés  de  nos  montaignes,  les 
femmes  font  le  prestre  Martin  :  car,  comme  elles 
agrandissent  le  regret  du  mary  perdu  par  la  sou- 
venance des  bonnes  et  agréables  conditions  qu'il 
avoit,  elles  font  tout  d'un  trein  aussi  recueil  et 
publient  ses  imperfections,  comme  pour  entrer 
d'elles  mesmes  en  quelque  compensation  et  se  di- 
vertir de  la  pitié  au  desdain^. 


1 .  Quintilian  dit  avoir  veu  des  comédiens  si  fort  engagez 
en  un  roUe  de  deuil  qu'ils  en  pleuroient  encore  au  logis  ; 
et  de  soy  mesme  qu'ayant  prins  à  esmouvoir  quelque  pas- 
sion en  autruy,  il  l'avoit  espousée  jusques  à  se  trouver  sur- 
prins  non  seulement  de  larmes,  mais  d'une  palleur  de  visage 
et  port  d'homme  vrayement  accablé  de  douleur. 

2,  De  bien  meilleure  grâce  encore  que  nous  qui,  à  la 
perte   du   premier  cognu ,   nous  piquons  à  luy  prester  des 


I 

Qui  demandera  à  celuy  là  :  «  Quel  interest 
avez  vous  à  ce  siège?  —  L'interest  de  l'exemple, 
dira  il,  et  de  l'obeyssance  commune  du  prince  :  je 
ny  pretens  proffit  quelconque;  et  de  gloire,  je 
sçay  la  petite  part  qui  en  peut  toucher  un  parti- 
culier comme  moy  :  je  n'ay  icy  ny  passion  ny  que- 
relle. »  Voyez  le  pourtant  le  lendemain,  tout 
changé,  tout  bouillant  et  rougissant  de  cholere  en 
son  ranc  de  bataille  pour  l'assaut  :  c'est  la  lueur 
de  tant  d'acier  et  le  feu  et  tintamarre  de  nos  ca- 
nons et  de  nos  tambours  qui  luy  ont  jette  cette 
nouvelle  rigueur  et  hayne  dans  les  veines.  Frivole 
cause!  me  direz  vous.  Comment  cause?  il  n'en 
faut  point  pour  agiter  nostre  ame  :  une  resverie 
sans  corps  et  sans  suject  la  régente  et  l'agite.  Que 
je  me  mette  à  faire  des  chasteaux  en  Espaigne, 
mon  imagination  m'y  forge  des  commoditez  et 
des  plaisirs  desquels  mon  ame  est  réellement  cha- 
touillée et  resjouye.  Combien  de  fois  embrouil- 
lons nous  nostre  esprit  de  cholere  ou  de  tristesse 
par  telles  ombres,  et  nous  inserons  en  des  pas- 
sions fantastiques  qui  nous  altèrent  et  l'ame  et  le 
corps  '  !  Enquerez  vous  à  vous  où  est  l'object  de 


louanges  nouvelles  et  fauces,  et  à  le  faire  tout  autre,  quand 
nous  l'avons  perdu  de  veuë,  qu'il  ne  nous  sembloit  estre 
quand  nous  le  voyions;  comme  si  le  regret  estoit  une  partie 
instructive,  ou  que  les  larmes  en  lavant  nostre  entendement 
l'esclaircissent.  Je  renonce  dés  à  présent  aux  favorables  tes- 
moignages  qu'on  me  voudra  donner,  non  par  ce  que  j'en 
seray  digne,  mais  par  ce  que  je  seray  mort. 

i .  Quelles  grimaces  estonnées,  riardes ,  confuses ,  excite 

cette  mutation  :  est  il  rien,  sauf  nous,  en  nature, 
que  l'inanité  sustante,  sur  quoy  elle  puisse? 

Cambises ,  pour  avoir  songé  en  dormant  que 
son  frère  devoit  devenir  roy  de  Perse ,  le  fit  mou- 
rir, un  frère  qu'il  aimoit  et  duquel  il  s'estoit  tous- 
jours  fié.  Aristodemus,  roy  des  Messeniens,  se 
tua  pour  une  fantasie  qu'il  print  de  mauvais  au- 
gure de  je  ne  sçay  quel  hurlement  de  ses  chiens; 
et  le  roy  Midas  en  fit  autant,  troublé  et  fasché 
de  quelque  mal  plaisant  songe  qu'il  avoit  songé. 
C'est  priser  sa  vie  justement  ce  qu'elle  est,  de 
l'abandonner  pour  un  songe. 

Oyez  I  nostre  ame  triompher  de  la  misère  du 
corps,  de  sa  foiblesse,  de  ce  qu'il  est  en  butte  à 
toutes  ofîences  et  altérations  :  vrayement  elle  a  rai- 
son d'en  parler  ! 

O  prima  infelix  fingenti  terra  Prometheo  ! 

nie  parum  cauti  pecioris  egit  opus. 
Corpora  disponens,  mentem  non  vidit  in  arte; 

Recta  animi  primum  debuit  esse  via. 


la  resverie  en  noz  visages  !  quelles  saillies  et  agitations  de 
membres  et  de  voix  !  Semble  il  pas  de  cet  homme  seul  qu'il 
aye  des  visions  fauces  d'une  presse  d'autres  hommes  avec 
qui  il  négocie,  ou  quelque  démon  interne  qui  le  persécute  ? 
1.  Oyez  pourtant. 

CHAPITRE  V 

Sur  des  vers  de  Virgile 

A  MESURE  que  les  pensemens  utiles  sont  plus 
plains,  plus  graves  '  et  solides,  ils  sont  aussi 
plus  empeschans  et  plus  onéreux.  Le  vice,  la  mort, 
la  pauvreté,  les  maladies,  sont  subjets  pénibles  et 
qui  lassent^.  Il  faut  avoir  Tame  instruite  des 
moyens  de  soustenir  et  combatre  les  maux  et 
instruite  des  reigles  de  bien  vivre  et  de  bien  croire, 
et  souvent  Tesveiller  et  exercer  en  cette  belle  es- 
tude;  mais  à  une  ame  de  commune  sorte  il  faut 
que  ce  soit  avec  relasche  et  modération  :  elle  s'af- 
fole d'estre  trop  continuellement  bandée. 

J'avoy  besoing  en  jeunesse  de  m^advertir  et 
solliciter  pour  me  tenir  en  office  ;  l'alegresse  et  la 
santé  ne  conviennent  pas  tant  bien  3  avec  ces  dis- 
cours sérieux  et  sages  :  je  suis  à  présent  en  un 
autre  estât;  les  conditions  de  la  vieillesse  ne  m'ad- 
vertissent  que  trop,  m'assagissent  et  me  preschent. 
De  l'excez  de  la  gayeté  je  suis  tombé  en  celuy  de 
la  sévérité,  plus  fascheus  :  parquoy  je  me  laisse  à 
cette  heure  aller  un  peu  à  la  desbauche  par  des- 
sein, et  emploie  par  fois  4  l'ame  à  des  pensemens 


1.  Plus  graves  [mots  supprimés]. 

2.  Sont  subjets  graves  et  qui  grèvent. 


2 

3.  Dit-on 

4.  Quelque  fois 

fols  '  et  jeunes,  où  elle  se  séjourne.  Je  ne  suis 
meshuy  que  trop  rassis,  trop  poisant  et  trop 
meur  :  les  ans  me  font  leçon,  tous  les  jours,  de 
froideur  et  de  tempérance.  Ce  corps  ïuyt  le  des- 
reiglement  et  le  craint  :  il  est  à  son  tour  de  gui- 
der l'esprit  vers  la  reformation;  il  régente  à  son 
tour  et  plus  rudement  et  impérieusement  ;  il  ne 
me  laisse  pas  une  heure,  ny  dormant  ny  veillant, 
chaumer  d'instruction  de  mort,  de  patience  et  de 
pœnitence.  Je  me  deffens  de  la  tempérance 
comme  j'ay  faict  autresfois  de  la  volupté;  elle  me 
tire  trop  arrière,  et  jusques  à  la  stupidité  :  or  je 
veus  estre  maistre  de  moy,  à  tout  sens.  La  sagesse 
a  ses  excès,  et  n'a  pas  moins  de  ^  besoin  de  mode- 
ration  que  la  folie.  Ainsi,  de  peur  que  je  ne  sèche, 
tarisse  et  moysisse  de  prudence  5,  aus  intervalles 
que  mes  maux  me  donnent. 

Mens  intenta  suis  ne  siet  usque  malis, 

je  gauchis  tout  doucement,  et  desrobe  ma  veuë 
de  ce  ciel  orageux  et  nubileux  que  j'ay  devant 
moy,  lequel.  Dieu  mercy,  je  considère  bien  sans 
effroy,  mais  non  pas  sans  contention  et  sans  es- 
tude;  et  me  vois  amusant  en  la  recordation  des 
folies  passées  : 

Animas  quod  perdidit  optât, 
Atque  in  prgeterita  se  totus  imagine  versât. 


I .  Folastres. 

i.  De  [mot  supprimé]. 

3.  Et  m'aggrave  de  prudence. 

Que  l'enfance  regarde  devant  elle,  la  vieillesse 
derrière  :  estoit-ce  pas  ce  que  signifioit  le  double 
visage  de  Janus  ?  Les  ans  m'entrainent  s'ils  veulent, 
mais  à  reculons  !  Autant  que  mes  yeux  peuvent 
encor^  reconnoistre  cette  belle  saison  passée  2,  je 
les  y  destourne  à  secousses.  Si  elle  eschappe  de 
mon  sang  et  de  mes  veines,  aumoins  n'en  veus-je 
desraciner  l'image  de  la  mémoire  : 

Hoc  est 
Vipère  bis,  vita  posse  priore  frui  î. 

Je  merquois  autresfois  les  jours  poisans  et  téné- 
breux comme  extraordinaires  :  ceux-là  sont  tan- 
tost  les  miens  ordinaires;  les  extraordinaires  sont 
les  beaux  et  serains.  Je  m'en  vay  au  train  de  tres- 
saillir comme  d'une  nouvelle  faveur  quand  aucune 
chose  ne  me  deult.  Que  je  me  chatouille,  je  ne 
puis  tantost  plus  arracher  un  pauvre  rire  de  ce 
meschant  corps.  Je  ne  m'esgaye  qu'en  fantasie  et 
en  songe  pour  destourner  par  ruse  le  chagrin  de 
la  vieillesse  ;  mais  certes  il  y  4  faudroit  autre  remède 


1.  Encor  [mot  supprimé]. 

2.  Cette  belle  saison  expirée. 

3.  Platon  ordonne  aux  vieillards  d'assister  aux  exercices, 
danses  et  jeux  de  la  jeunesse  pour  se  resjouyr  en  autruy  de 
la  soupplesse  et  beauté  du  corps  qui  n'est  plus  en  eux,  et 
rappeller  en  leur  souvenance  la  grâce  et  faveur  de  cet  aage 
verdissant,  et  veut  qu'en  ces  esbats  ils  attribuent  l'honneur 
de  la  victoire  au  jeune  homme  qui  aura  le  plus  esbaudi  et 
resjoui,  et  plus  grand  nombre  d'entre  eux. 

4.  Y  [mot  supprimé]. 

32 

qu'en  songe  :  foible  luicte  de  l'art  contre  la  na- 
ture. C'est  grand  simplesse  d'alonger  et  anticiper, 
comme  chacun  faict,  les  incommoditez  humaines: 
j'ayme  mieux  estre  moins  long  temps  vieil  que 
d'estre  vieil  avant  que  de  Testre;  jusques  aux 
moindres  occasions  de  plaisir  que  je  puis  rencon- 
trer, je  les  empoigne.  Je  connois  bien  par  ouy 
dire  certaines  voluptez  prudentes  ',  fortes  et  glo- 
rieuses ;  mais  l'opinion  ne  peut  pas  assez  sur  moy 
pour  m'en  mettre  en  appétit  2.  Ma  philosophie 
est  en  action  et  usage  naturel  î ,  peu  en  fanta- 
sie  :  prinsse-je  plaisir  à  jouer  aux  noisettes  et  à  la 
topie  ! 

Non  ponebat  enim  rumores  ante  salutem. 

La  volupté  est  qualité  peu  ambitieuse  :  elle  s'es- 
time assez  riche  de  soy  sans  y  mesler  le  pris  de  la 
réputation,  et  s'ayme  mieux  à  l'ombre.  Il  faudroit 
donner  le  fouet  à  un  jeune  homme  qui  s'amuse- 
roit  à  choisir  le  goust  du  vin  et  des  sauces  :  il 
n'est  rien  que  j*aye  moins  sceu  et  moins  prisé  ;  à 
cette  heure  je  l'apprens.  J'en  ay  grand  honte, 
mais  qu'y  ferois-je?  J'ay  encore  plus  de  honte  et 
de  despit  des  occasions  qui  m'y  poussent.  C'est  à 
nous  à  resver  et  baguenauder,  et  à  la  jeunesse  à  se 


1.  Plusieurs  espèces  de  voluptez  prudentes. 

2.  Je  ne  les  veux  pas  tant  magnanimes,  magnifiques  et 
fastueuses  comme  je  les  veux  doucereuses,  faciles  et  prestes  : 
A  natura  discedimus;  populo  nos  damus ,  nullius  rei  bono 
auctori. 

3.  Est  en  action,  en  usage  naturel  et  présent. 

tenir  sur  la  réputation  et  sur  le  bon  bout  :  elle  va 
vers  le  monde,  vers  le  crédit;  nous  en  venons  '  : 
les  loix  mesme  nous  envoyent  au  logis.  Je  ne  puis 
moins,  en  faveur  de  cette  chetive  condition  où 
mon  aage  me  pousse,  que  de  luy  fournir  de  jouets 
et  d'amusoires,  comme  à  l'enfance  :  aussi  y  re- 
tombons nous.  Et  la  sagesse  et  la  folie  auront 
prou  à  faire  à  m'estayer  et  secourir  par  offices  al- 
ternatifs en  cette  calamité  d'aage  : 

Misce  stultitiam  consiliis  brevem. 

Je  fuis  de  mesme  les  plus  légères  pointures;  et 
celles  qui  ne  m'eussent  pas  autres-fois  esgratigné 
me  transpercent  à  cette  heure  :  mon  habitude 
commence  de  s'appliquer  si  volontiers  au  maM! 

Mensque  pati  durum  sustinet  xgra  nihil. 

J'ay  esté  tousjours  chatouilleux  et  délicat  aux 
offences;  je  suis  plus  tendre  à  cette  heure,  et  ou- 
vert par  tout. 

Et  minimx  vires  frangere  quassa  valent. 

Mon  jugement  m'empesche  bien  de  regimber  et 
gronder  contre  les  inconvénients  que  nature  m'or- 
donne à  souffrir,  mais  non  pas  de  les  sentir.  Je 
courrois  d'un  bout  du  monde  à  l'autre  chercher 


1.  Sibi  arma,  sibi  equos ,  sibi  hastas,  sibi  clavam,  sibi 
pilam,  sibi  natationes  et  cursus  habeant;  nobis  senibus,  ex 
lusionibus  multis,  talos  relinquant  et  tesseras. 

2.  In  fragili  corpore  odiosa  omnis  offensio  est. 

un  bon  an  de  tranquillité  plaisante  et  enjouée, 
moy  qui  n'ay  autre  fin  que  vivre  et  me  resjouir. 
La  tranquillité  sombre  et  stupide  se  trouve  assez 
pour  moy,  mais  elle  m'endort  et  enteste  :  je  ne 
m'en  contente  pas.  S'il  y  a  quelque  personne 
d'honneur  ',  quelque  bonne  compagnie  aux  champs, 
en  la  ville,  en  France  ou  ailleurs,  resseante  ou 
voyagere,  à  qui  mes  humeurs  soient  bonnes,  de 
qui  les  humeurs  me  soient  bonnes,  il  n'est  que  de 
siffler  en  paume,  je  leur  iray  fournir  des  Essays 
en  cher  et  en  os. 

Puisque  c'est  le  privilège  de  l'esprit  de  se 
r'avoir  de  la  vieillesse,  je  luy  conseille,  autant  que 
je  puis,  de  le  faire  :  qu'il  verdisse,  qu'il  fleurisse 
ce  pendant,  s'il  peut,  comme  le  guy  sur  un  arbre 
mort.  Je  crains  que  c'est  un  traistre  :  il  s'est  si 
estroittement  affreré  ^  au  corps  qu'il  m'abandonne 
à  tous  coups  pour  le  suyvre  en  sa  .nécessité.  Je  le 
flatte  à  part,  je  le  practique  pour  néant;  j'ay  beau 
essayer  de  le  destourner  de  cette  colligence,  et 
luy  présenter  et  Seneque  et  Catulle,  et  les  dames 
et  les  dances  royales;  si  son  compagnon  a  la  cho- 
lique,  il  semble  qu'il  l'ait  aussi.  Les  opérations 
mesmes  3  qui  luy  sont  particulières  et  propres  ne 
se  peuvent  lors  souslever  :  elles  sentent  évidem- 
ment au  morfondu  4.    Il  n'y  a  poinct  d'allégresse 


1.  D'honneur  [mots  supprimés]. 

2.  Affrété. 

3.  Les  puissances  mesmes. 

4.  Le  morfondu. 


I 

en  ses  productions,  s'il  n'en  y  a  quand  et  quand 
au  corps  ■  : 

Ad  nullum  consurgit  opus,  cum  corpore  languet; 

et  veut  encores  que  je  luy  sois  tenu  dequoy  il 
preste,  comme  il  dict,  beaucoup  moins  à  ce  con- 
sentement que  ne  porte  l'usage  ordinaire  des 
hommes.  Aumoins,  pendant  que  nous  avons  tref- 
ves,  chassons  les  maux  et  difficuitez  de  nostre 
commerce  : 

Dum  licet,  obducta  solvatur  fronte  senectus; 

ietrica  sunt  amœnanda  jocularibus.  J'ayme  une 
sagesse  gaye  et  civile,  et  fuis  l'aspreté  des  maurs 
et  l'austérité,  ayant  pour  suspecte  toute  mine  ré- 
barbative ^  : 

Et  habet  tristis  quoque  turba  cinxdos  3. 


1 .  Noz  maistres  ont  tort  dequoy,  cherchants  les  causes 
des  eslancements  extraordinaires  de  nostre  esprit,  outre  ce 
qu'ils  en  attribuent  à  un  ravissement  divin  ,  à  l'amour,  à 
l'aspreté  guerrière,  à  la  poésie,  au  vin,  ils  n'en  ont  donné 
sa  part  à  la  santé;  une  santé  bouillante,  vigoureuse,  pleine, 
oysive,  telle  qu'autrefois  la  verdeur  des  ans  et  la  sécurité 
me  la  fournissoient  par  venues.  Ce  feu  de  gayeté  suscite  en 
l'esprit  des  eloises  vives  et  claires  outre  nostre  clairté  natu- 
relle et  entre  les  enthousiasmes  les  plus  gaillards,  sinon  les 
plus  esperdus.  Or  bien  ce  n'est  pas  merveille  si  un  contraire 
estât  affesse  mon  esprit,  le  cloué  et  en  tire  un  effect  con- 
traire. 

2.  Tristemque  vultus  tetrici  arrogantiam. 

3.  Je  croy  Platon  de  bon  cœur,  qui  dit  les  humeurs  faciles 
ou  difficiles  estre  un  grand  préjudice  à  la  bonté  ou  mauvai- 

La  vertu  est  qualité  plaisante  et  voluptueuse  i.  Je 
hay  un  esprit  hargneux  et  triste  qui  glisse  par 
dessus  les  plaisirs  de  sa  vie  et  s'empoigne  et  paist 
aux  malheurs  :  comme  les  mouches,  qui  ne  peu- 
vent tenir  contre  un  corps  bien  poly  et  bien  lissé, 
et  s'attachent  et  reposent  aux  lieux  scabreux  et 
raboteux;  et  comme  les  vantouses  qui  ne  hument 
et  appetent  que  le  mauvais  sang. 

Au  reste,  je  me  suis  ordonné  d'oser  dire  tout 
ce  que  j'ose  faire,  et  me  desplais  des  pensées 
mesmes  impubliables.  La  pire  de  mes  actions  et 
conditions  ne  me  semble  pas  si  laide  comme  je 
trouve  laid  et  lasche  de  ne  l'oser  avouer.  Chacun 
est  discret  en  la  confession,  on  ledevoit^  estre 
en  l'action  :  la  hardiesse  de  faillir  est  aucunement 
compensée  et  bridée  par  la  hardiesse  de  le  con- 
fesser?. Je  souffre  peine  à  me  feindre,  si  que  j'e- 

stié  de  l'ame.  Socrates  eut  un  visage  constant,  mais  serein 
et  riant,  non  fascheusement  constant,  comme  le  vieil  Cras- 
sus  qu'on  ne  veit  jamais  rire. 

1 .  Plaisante  et  gaye.  Je  sçay  bien  que  fort  peu  de  gens  re- 
chigneront à  la  licence  de  mes  escrits  qui  n'ayent  plus  à  re- 
chigner à  la  licence  de  leur  pensée.  Je  me  conforme  bien  à 
leur  courage,  mais  j'offence  leurs  yeux.  C'est  une  humeur 
bien  ordonnée  de  pinser  les  escrits  de  Platon  et  couler  ses 
négociations  prétendues  avec  Phedon,  Dion,  Stella,  Archea- 
nassa.  Non  pudeat  dicere  quod  non  pudet  sentire. 

2.  On  le  devrait. 

3.  Qui  s'obligeroit  à  tout  dire  s'obligeroit  à  ne  rien  faire 
de  ce  qu'on  est  contraint  de  taire.  Dieu  vueille  que  cet  ex- 
cès de  ma  licence  attire  nos  hommes  jusques  à  la  liberté, 
par  dessus  ces  vertus  couardes  et  mineuses  nées  de  nos  im- 
perfections, qu'aux  despens  de  mon  immoderation  je  les  at- 

vite  de  prendre  les  secrets  d'autruy  en  garde, 
n'ayant  pas  bien  le  cœur  de  desadvouer  ma 
science  :  je  puis  la  taire,  mais  la  nyer  je  ne  puis 
sans  effort  et  desplaisir.  Pour  estre  bien  secret, 
il  le  faut  estre  par  nature,  non  par  obligation. 
C'est  peu,  au  service  des  princes,  d'estre  secret, 
si  on  n'est  menteur  encore.  Celuy  qui  s'enques- 
toit  à  Thaïes  Milesius  s'il  devoit  solemnellement 
nier  d'avoir  paillarde,  s'il  se  fust  addressé  à  moy, 
je  luy  eusse  respondu  qu'il  ne  le  devoit  pas  faire, 
car  le  mentir  me  semble  encore  pire  que  la  pail- 
lardise. Thaïes  conseilla  ^  tout  autrement,  et  qu'il 
jurastj  pour  garentir  le  plus  par  le  moins  :  toutes- 
fois  ce  conseil  n'estoit  pas  tant  élection  de  vice 
que  multiplication. 

Sur   quoy,  disons  ce   mot   en   passant,  qu'on 
faict   bon   marché    à   un    homme    de   conscience 

tire  jusques  au  point  de  la  raison  !  Il  faut  voir  son  vice  et 
l'estudier  pour  le  redire.  Ceux  qui  le  cèlent  à  aulruy  le  ce- 
lent  ordinairement  à  eux  mesmes,  et  ne  le  tiennent  pas  pour 
assez  couvert  s'ils  le  voyent  ;  ils  le  soustrayent  et  desguisent 
à  leur  propre  conscience.  Quare  vicia  sua  nemo  confitetur  ? 
Quia  etiam  nunc  in  illis  est;  somnium  narrare  vigilantis  est. 
Les  maux  du  corps  s'esclaircissent  en  augmentant  ;  nous 
trouvons  que  c'est  goutte  ce  que  nous  nommions  rheume  ou 
fouUeure.  Les  maux  de  l'ame  s'obscurcissent  en  leurs  forces; 
le  plus  malade  les  sent  le  moins.  Voylà  pourquoy  il  les  faut 
souvent  remanier  au  jour  d'une  main  impiteuse,  les  ouvrir 
et  arracher  du  creus  de  nostre  poitrine.  Comme  en  matière 
de  bien  faicts,  de  raesme  en  matière  de  mesfaicts,  c'est  par 
fois  satisfaction  que  la  seule  confession.  Est-il  quelque  lai- 
deur au  faillir  qui  nous  dispense  de  nous  en  confesser? 
I .  luy  conseilla. 

quand  on  luy  propose  quelque  difficulté  au  con- 
trepois  du  vice;  mais  quand  on  l'enferme  entre 
deux  vices,  on  le  met  à  un  rude  chois,  comme  on 
fit  Origene  :  ou  qu'il  idolatrast,  ou  qu'il  se  souf- 
frist  jouyr  charnellement  à  un  grand  vilain  i£thio- 
pien  qu'on  luy  présenta.  Il  subit  la  première 
condition,  et  vitieusement,  dict  on.  Pourtant  ne 
seroient  pas  sans  goust,  selon  leur  erreur,  celles 
qui  nous  protestent,  en  ce  temps,  qu'elles  ayme- 
roient  mieux  charger  leur  conscience  de  dix 
hommes  que  d'une  assistance  de  dévotion  à  nostre 
forme  '. 

Si  c'est  indiscrétion  de  publier  ainsi  ses  erreurs, 
il  n'y  a  pas  grand  danger  qu'elle  passe  en  exemple 
et  usage  :  car  Ariston  disoit  que  les  vens  que  les 
hommes  craignent  le  plus  sont  ceux  qui  les  des- 
couvrent. Il  faut  rebrasser  ce  sot  haillon  qui 
couvre  nos  meurs  2  :  ils  envoyent  leur  conscience 
au  bordel  et  tiennent  leur  contenance  en  règle. 
Jusques  aux  traistres  et  assassins,  ils  espousent 
les  loix  de  la  cérémonie  et  attachent  là  leur  de- 
voir :  si  n'est  ce  pas  à  l'injustice  de  se  plaindre 
de  l'incivilité  3. 


1 .  De  dix  hommes  que  d'une  messe. 

2.  Qui  cache  nos  mœurs. 

3.  Si  n'est-ce,  ny  à  l'injustice  de  se  plaindre  de  l'incivi- 
lité, ny  à  la  malice  de  l'indiscrétion.  C'est  dommage  qu'un 
meschant  homme  ne  soit  encore  un  sot  et  que  la  décence 
pallie  son  vice.  Ces  incrustations  n'appartiennent  qu'à  une 
bonne  et  saine  paroy  qui  mérite  d'estre  conservée,  d'estre 
blanchie. 


I 

En  faveur  des  huguenots,  qui  accusent  nostre 
confession  privée  et  auriculaire ',  je  me  confesse 
en  publiq ,  religieusement  et  purement.  S.  Au- 
gustin, Origene  et  Hippocrates  ont  publié  les 
erreurs  de  leurs  opinions;  moy*,  de  mes  meurs. 
Je  suis  affamé  de  me  faire  connoistre,  et  ne  me 
chaut  à  combien,  pourveu  que  ce  soit  véritable- 
ment; ou,  pour  dire  mieux,  je  n'ay  faim  de  rien, 
mais  je  fuis  mortellement  d*estre  pris  en  eschange 
par  ceux  à  qui  il  arrive  de  connoistre  mon  nom. 

Celuy  qui  faict  tout  pour  l'honneur  et  pour  la 
gloire,  que  pense-il  gaigner  en  se  produisant  au 
monde  en  masque,  desrobant  son  vray  estre  à  la 
connoissance  du  peuple?  Louez  un  bossu  de  sa 
belle  taille,  il  le  doit  recevoir  à  injure;  si  vous 
estes  couard  et  qu'on  vous  honnore  pour  un 
honneste  homme?,  est-ce  de  vous  qu'on  parle? 
on  vous  prend  pour  un  autre.  J'aymeroy  aussi 
cher  que  celuy-là  se  gratifiast  des  bonnetades 
qu'on  luy  faict,  pensant  qu'il  soit  maistre  de  la 
trouppe,  luy  qui  est  des  moindres  de  la  suitte. 
Archelaus,  roy  de  Macédoine,  passant  par  la  rue, 
quelqu'un  versa  de  l'eau  sur  luy;  les  assistans 
disoient  qu'il  devoit  le  chastier4.  «  Voire  mais, 
fit-il,  il  n'a  pas  versé  l'eau  sur  moy,  mais  sur  celuy 
qu'il  pensoit  que  je  fusse  J.»   Pour  moy,  qui  me 

1 .  Auriculaire  et  privée. 

2.  Moy  encore. 

3 .  Pour  un  vaillant  homme. 

4.  Le  punir. 

5.  Socrates  à  celuy  qui  Tadvertissoit  qu'on  mesdisoit  de 

Montaigne.  V.  3î 

louëroit  d'estre  bon  pilote ,  d'estre  bien  modeste, 
ou  d'estre  bien  chaste,  je  ne  luj  en  devrois  nul 
grammercy;  et  pareillement,  qui  m'appelleroit 
traistre,  voleur  ou  yvrongne,  je  me  tiendroj  aussi 
peu  offencé.  Ceux  qui  se  mescognoissent  se  peu- 
vent paistre  de  fauces  approbations;  nonpasmoy, 
qui  me  voy  et  qui  me  recherche  jusques  aux  en- 
trailles, qui  sçay  bien  ce  qui  m'appartient.  Il  me 
plaist  d'estre  moins  loué,  pourveu  que  je  soy 
mieux  conneu  '. 

Je  m'ennuie  que  mes  Essais  servent  les  dames 
de  meuble  commun  seulement,  et  de  meuble  de 
sale  :  ce  chapitre  me  fera  du  cabinet.  J'ayme  leur 
commerce  un  peu  privé,  le  publique  est  sans  fa- 
veur et  saveur.  Aux  adieus,  nous  eschauffons 
outre  l'ordinaire  l'affection  envers  les  choses  que 
nous  abandonnons;  je  prens  l'extrême  congé  des 
jeux  du  monde,  voicy  nos  dernières  caresses 2. 
Mais  venons  à  mon  thème. 

Qu'a  faict  l'action  génitale  aux  hommes,  si 
naturelle,  si  nécessaire  et  si  juste,  pour  n'en  oser 
parler  sans  vergongne  et  pour  l'exclurre  des 
propos  sérieux  et  réglez?  Nous  prononçons  har- 
diment :  tuer,  desrober,  trahir;  et  cela,  nous  n'ose- 
rions qu'entre  les  dents.  Est-ce  à  dire  que  moins 


luy  :  «  Point,  dit-il,  il  n'y  a  rien  en  moy  de  ce  qu'ils  di- 
sent. » 

I.  On  me  pourroit  tenir  pour  sage  en  telle  condition  de 
sagesse  que  je  tien  pour  sottise. 

a.  Nos  dernières  accolades. 

nous  en  exhalons  en  parole,  d'autant  nous  avons 
by  d*en  grossir  la  pensée  •  ?  Ces  vers  se  preschent 
en  l'escole  ancienne,  escole  à  laquelle  je  me  tiens 
bien  plus  qu'à  la  moderne ^  : 

Ceux  qui  par  trop  fuyant  Venus  estrivent 
Paillent  autant  que  ceux  qui  trop  la  suivent. 

Tu,  Dea,  tu  rerum  naturam  sola  gubernas, 
Nec  sine  te  quicquam  dias  in  luminis  oras 
Exoritur^  neque  fit  Ixtum  nec  amabile  quicquam. 

Je  ne  sçay  qui  a  peu  mal  mesler  Pallas  et  les 
Muses  avec  Venus,  et  les  refroidir  envers  l'Amour; 
mais  je  ne  voy  aucunes  deitez  qui  s'aviennent 
mieux,  ny  qui  s'entredoivent  plus.  Qui  ostera  aux 


1 .  Car  il  est  bon  que  les  mots  qui  sont  le  moins  en  usage, 
moins  escrits  et  mieux  teuz,  sont  les  mieux  sceus  et  plus  gé- 
néralement cognus.  Nul  aage,  nulles  mœurs  l'ignorent  non 
plus  que  le  pain.  Ils  s'impriment  en  chascun  sans  estre  ex- 
primez et  sans  voix  et  sans  figure;  et  le  sexe  qui  le  fait  le 
plus  a  charge  de  le  taire  le  plus.  C'est  une  action  que  nous 
avons  mis  en  la  franchise  du  silence  d'où  c'est  crime  de 
l'arracher,  non  pas  pour  l'accuser  et  juger ,  ny  n'osons  la 
fouetter  qu'en  périphrase  et  peinture.  Grand  faveur  à  un 
criminel  d'estre  si  exécrable  que  la  justice  estime  injuste  de 
le  toucher  et  de  le  veoir  libre  et  sauvé  par  le  bénéfice  de 
l'aigreur  de  sa  condamnation.  N'en  va-il  pas  comme  en  ma- 
tière de  livres,  qui  se  rendent  d'autant  plus  vénaux  et  publi- 
ques de  ce  qu'ils  sont  supprimez?  Je  m'en  vay  pour  moy 
prendre  au  mot  l'advis  d'Aristote  qui  dit  «  l'estre  honteux 
servir  d'ornement  à  la  jeunesse,  mais  de  reproche  à  la  vieil- 
lesse. » 

2.  Ses  vertus  me  semblent  plus  grandes,  ses  vices  moin- 
dres. 

Muses  les  imaginations  amoureuses  leur  desrobera 
le  plus  bel  entretien  qu'elles  ajent  et  la  plus  noble 
matière  de  leur  ouvrage;  et  qui  fera  perdre  à 
l'Amour  la  communication  et  service  de  la  poésie 
l'affoiblira  de  ses  meilleures  armes  :  par  ainsin  on 
charge  le  dieu  d'accointance  et  de  bien-vueil- 
iance,  et  les  déesses  protectrices  d'humanité  et  de 
justice,  du  vice  d'ingratitude  et  de  mesconnois- 
sance. 

Je  ne  suis  pas  de  si  long  temps  cassé  de  Testât 
et  suitte  de  ce  dieu  que  je  n'aye  la  mémoire  in- 
formée de  ses  forces  et  valeurs  : 

Agnosco  veteris  vestigia  flammx. 

Il  y  a  encore  quelque  demeurant  d'émotion  et 
chaleur  après  la  fièvre, 

Nec  mihi  deficiat  calor  hic,  hiemantibus  annis. 

Tout  asséché  que  je  suis  et  apesanty,  je  sens 
encore  quelques  tiedes  restes  de  cette  ardeur 
passée  : 

Quai  l'alto  iEgeo,  per  che  Aquilone  o  Noto 
Cessi,  che  tutto  prima  il  vuolse  e  scosse, 
Non  s'accheta  ei  pero  :  ma'l  sono  e'I  moto, 
Ritien  dell'  onde  anco  agitate  e  grosse. 

Mais  de  ce  que  je  m'y  entends,  les  forces  et 
valeur  de  ce  dieu  se  trouvent  plus  vives  et  plus 
animées  en  la  peinture  de  la  poésie  qu'en  leur 
propre  essence. 

Et  versus  digitos  habet  : 


1 

elle  représente  je  ne  sçay  quel  air  plus  amoureux 
que  l'Amour  mesme.  Venus  n'est  pas  si  belle  toute 
nue,  et  vive,  et  haletante,  comme  elle  est  icy  chez 
Virgile  : 

Dixtrat,  et  nipeis  hitic  atque  hinc  Diva  lacertis 
Cunctantem  amplexu  molli  fovet.  Ille  repente 
Accepit  solitam  flammam,  notusque  medullas 
Intravit  calor,  et  labefacta  per  ossa  cucurrit  : 
Non  secus  atque  olim  tonitru  cum  rupta  corusco 
Ignea  rima  micans  percurrit  lumine  nimbos. 

Ea  verba  loquutus, 

Opiatos  dédit  amplexus,  placidumque  petiuit 
Conjugis  infusus  gremio  per  membra  soporem. 

Ce  que  j'y  trouve  à  considérer,  c'est  qu'il  la 
peinct  un  peu  bien  esmeue  pour  une  Venus  mari- 
tale. En  ce  sage  marché,  les  appétits  ne  se  trou- 
vent pas  si  aigus  '  ;  ils  sont  sombres  et  plus  mous- 
ses. L'amour  hait  qu'on  se  tienne  par  ailleurs  que 
par  iuy,  et  se  mesle  laschement  aux  accointances 
qui  sont  dressées  et  entretenues  soubs  autre  titre, 
comme  est  le  mariage  :  l'aliance,  les  moyens,  y 
poisent  par  raison,  autant  ou  plus  que  les  grâces 
et  la  beauté.  On  ne  se  marie  pas  pour  soy,  quoi 
qu'on  die;  on  se  marie  autant  ou  plus  pour  sa 
postérité,  pour  sa  famille.  L'usage  et  interest2  du 
mariage  touche  nostre  race  bien  loing  par  delà 
nous  :  pourtant  me  plait  cette  façon,  qu'on  le 
conduise  plustost  par  mains  tierces  que  par  les  pro- 


1.  Si  follastres. 

2.  Et  /'interest. 

près ,  et  par  le  sens  d'autruy  que  par  le  sien  : 
tout  cecy,  combien  à  l'opposite  des  conventions 
amoureuses!  Aussi  est  ce  une  espèce  d'inceste 
d*aller  employer  à  ce  parentage  vénérable  et 
sacré  les  efforts  et  les  extravagances  de  la  licence 
amoureuse,  comme  il  semble  que  j'ay  dict  ail- 
leurs '  :  «  Il  faut,  dict  Aristote,  toucher  sa  femme 
prudemment  et  sévèrement,  depeur  qu'en  la  cha- 
touillant trop  lascivement  le  plaisir  ne  la  face 
sortir  hors  des  gons  de  raison.  »  Ce  qu'il  dict 
pour  la  conscience,  les  médecins  le  disent  pour  la 
santé  :  qu'un  plaisir  excessivement  chaut,  volup- 
tueux et  assidu  altère  la  semence  et  empesche  la 
conception;  disent,  d'autre  part,  qu'à  une  con- 
gression  languissante,  comme  celle  là  est  de  sa 
nature,  pour  la  remplir  d'une  juste  et  fertile  cha- 
leur, il  s'y  faut  présenter  rarement  et  à  notables 
intervalles, 

Quo  rapiat  sitiens  Venerem  interiusque  recondat. 

Je  ne  vois  point  de  mariages  qui  faillent  plustost 
et  se  troublent  que  ceux  qui  s'acheminent  par  la 
beauté  et  désirs  amoureux  :  il  y  faut  des  fonde- 
mens  plus  solides  et  plus  constans,  et  y  marcher 
d'aguet;  cette  bouillante  allégresse  n'y  vaut  rien. 
Ceux  qui  pensent  faire  honneur  au  mariage 
pour  y  joindre  l'amour,  font,  ce  me  semble,  de 
mesme  ceux  qui,  pour  faire  faveur  à  la  vertu, 
tiennent  que  la  noblesse    n'est   autre  chose    que 

I.  Comme  il  me  semble  avoir  dict  ailleurs. 

vertu.  Ce  sont  choses  qui  ont  quelque  cousinage; 
mais  il  y  a  beaucoup  de  diversité  :  on  n'a  que 
faire  de  mesler»  leurs  noms  et  leurs  titres;  on 
faict  tort  à  l'une  ou  à  l'autre  de  les  confondre. 
La  noblesse  est  une  belle  qualité,  et  introduite 
avec  raison;  mais  d'autant  que  c'est  une  qualité 
dépendant  d'autruy  et  qui  peut  tomber  en  un 
homme  vicieux  et  de  néant,  elle  est  en  estimation 
bien  loing  au  dessoubs  de  la  vertu  :  c'est  une 
vertu,  si  ce  l'est,  artifîciele  et  visible,  dépendant 
du  temps  et  de  la  fortune,  diverse  en  forme  selon 
les  contrées,  vivante  et  mortelle,  sans  naissance 
non  plus  que  la  rivière  du  Nil ,  généalogique  et 
commune,  de  suite  et  de  similitude,  tirée  par 
conséquence,  et  conséquence  bien  foible.  La 
science,  la  force,  la  bonté,  la  beauté,  la  richesse, 
toutes  autres  qualitez,  tombent  en  communication 
et  en  commerce;  cette-cy  se  consomme  en  soi, 
de  nulle  en-ploite  au  service  d'autruy. 

On  proposoit  à  l'un  de  nos  roys  le  chois  de 
deux  compétiteurs  en  une  mesme  charge,  des- 
quels l'un  estoit  gentil'homme,  Tautre  ne  l'estoit 
point  :  il  ordonna  que,  sans  respect  de  cette  qua- 
lité, on  choisist  celuy  qui  auroit  le  plus  de  mérite; 
mais  où  la  valeur  seroit  entièrement  pareille,  qu'en 
ce  cas  2  on  eust  respect  à  la  noblesse  :  c'estoit 
justement  luy  donner  son  rang.  Antigonus,  à  un 
jeune    homme    incogneu    qui    luy    demandoit    la 

1.  De  troubler. 

2.  Qu'a/ors. 


s64  LIVRE  TROISIESME 

charge  de  son  père,  homme  de  valeur,  qui  venoit 
de  mourir:  «  Mon  amy,  fit  il,  en  mes  bien  faicts  ' 
je  ne  regarde  pas  tant  la  noblesse  de  mes  soldats 
comme  je  fais  leur  prouesse  2.  » 

Ung  bon  mariage,  s'il  en  est,  refuse  la  compa- 
gnie et  conditions  de  Tamour,  il  tache  à  repré- 
senter celles  de  l'amitié.  C'est  une  douce  société 
de  vie,  pleine  de  constance,  de  fiance  et  d'ung 

1.  Mon  amy,  dit-'û,  en  tels  bien  faicts. 

2.  De  vray,  il  n'en  doibt  pas  aller  comme  des  officiers 
des  roys  de  Sparte,  trompettes,  menestriers,  cuisiniers,  à  qui 
en  leurs  charges  succedoient  les  enfants,  pour  ignorants 
qu'ils  fussent,  avant  les  mieux  expérimentez  du  mestier. 
Ceux  de  Callicut  font  des  nobles  une  espèce  par  dessus  l'hu- 
maine. Le  mariage  leur  est  interdit  et  toute  autre  vacation 
que  bellique.  De  concubines  ,  ils  en  peuvent  avoir  leur 
saoul,  et  les  femmes  autant  de  ruffiens,  sans  jalousie  les  uns 
des  autres  ;  mais  c'est  un  crime  capital  et  irrémissible  de 
s'accoupler  à  personne  d'autre  condition  que  la  leur;  et  se 
tiennent  poilus,  s'ils  en  sont  seulement  touchez  en  passant, 
et  comme  leur  noblesse  en  estant  merveilleusement  injuriée 
et  intéressée  tuent  ceux  qui  seulement  ont  approché  un  peu 
trop  prés  d'eux  :  de  manière  que  les  ignobles  sont  tenus  de 
crier  en  marchant,  comme  les  gondoliers  de  Venise  au 
contour  des  rues  pour  ne  s'entreheurter,  et  les  nobles  leur 
commandent  de  se  jetter  au  quartier  qu'ils  veulent.  Ceux 
cy  évitent  par  là  cette  ignominie  qu'ils  estiment  perpétuelle, 
ceux  là  une  mort  certaine.  Nulle  durée  de  temps,  nulle  fa- 
veur de  prince,  nul  office  ou  vertu  ou  richesse  peut  faire 
qu'un  roturier  devienne  noble.  A  quoy  ayde  cette  coustume 
que  les  mariages  sont  défendus  de  l'un  mestier  à  l'autre  : 
ne  peut  une  de  race  cordonnière  espouser  un  charpentier; 
et  sont  les  parents  obligez  de  dresser  les  enfants  à  la  vaca- 
tion des  pères,  précisément  et  non  à  autre  vacation,  par  où 
se  maintient  la  distinction  et  continuation  de  leur  fortune. 

nombre  infiny  d'utiles  et  solides  offices  et  obliga- 
tions mutuelles  :  aucune  femme  qui  en  savoure 
le  goust, 

Optato  quam  junxit  lumine  txda, 

ne  voudroit  tenir  lieu  de  maistresse  et  d'amye  '  à 
son  mary.  Si  elle  est  logée  en  son  affection  comme 
femme,  elle  y  est  bien  plus  honorablement  et  seu- 
rement  logée.  Quand  il  faira  l'esmeu  ailleurs  et 
l'empressé,  qu'on  luy  demande  pourtant  lors  à 
qui  il  aymeroit  mieux  arriver  une  honte,  ou  à  sa 
femme  ou  à  sa  maistresse;  de  qui  la  desfortune 
l'affligeroit  le  plus;  à  qui  il  désire  plus  de  gran- 
deur :  ces  demandes  n'ont  aucun  double  en  un 
mariage  sain.  Ce  qu'il  s'en  voit  si  peu  de  bons  est 
signe  de  son  pris  et  de  sa  valeur.  A  le  bien  façonner 
et  à  le  bien  prendre,  il  n'est  pas 2  de  plus  belle 
pièce  en  nostre  société  :  nous  ne  nous  en  pouvons 
passer,  et  Talions  avilissant.  Il  en  advient  ce  qui 
se  voit  aux  cages  :  les  oyseaux  qui  en  sont  hors  î 
désespèrent  d'y  entrer,  et  d'un  pareil  soing  en 
sortir  ceux  qui  sont  au  dedans4.  C'est  une  conven- 
tion à  laquelle  se  rapporte  bien  à  point  ce  qu'on 
dict ,  Homo  homini  ou  deus  ou  lupus  :  il  faut  le 
rencontre  de  beaucoup  de  qualitez  à  le  bastir.  Il  se 

1.  Et  (Tam-je  [mots  supprimés]. 

2.  II  n'est /)om/. 

3.  Qui  en  sont  dehors. 

4.  Socrates,  enquis  qui  estoit  plus  commode  prendre  ou  ne 
prendre  point  de  femme  :  «  Lequel  des  deux,  dit-il,  on  face, 
on  s'en  repentira. 

34 

trouve  en  ce  temps  plus  commode  aux  âmes  sim- 
ples et  populaires,  où  les  délices,  la  curiosité  et 
1  oysiveté  ne  le  troublent  pas  tant.  Les  humeurs 
desbauchées,  comme  est  la  mienne,  qui  hay  toute 
sorte  de  liaison  et  d'obligation ,  n'j  sont  pas  si 
propres, 

Et  mihi  dulce  magis  resoluio  vipère  collo. 

De  mon  dessein,  j'eusse  fuy  d'espouser  la  Sa- 
gesse mesme,  si  elle  m'eust  voulu;  mais,  nous 
avons  beau  dire,  la  coustume  et  l'exemple^  de  la 
vie  commune  nous  emporte.  La  plus  part  de  mes 
actions  se  conduit  2  par  exemple,  non  par  chois. 
Toutesfois  je  ne  m'y  conviay  pas  proprement,  on 
m'y  mena  et  y  fus  porté  par  des  occasions  estran- 
geres  :  car  non  seulement  les  choses  incommodes, 
mais  il  n'en  est  aucune  si  laide  et  vitieuse  et  evi- 
table  qui  ne  puisse  devenir  acceptable  par  quelque 
condition  et  accident ,  tant  l'humaine  posture  est 
vaine.  Et  y  fus  porté  certes  plus  mal  préparé  lors 
et  plus  rebours  que  je  ne  suis  à  présent  après 
l'avoir  essayé;  et,  tout  licencieux  qu'on  me  tient, 
j'ay  en  vérité  plus  sévèrement  observé  les  loix  de 
mariage  que  je  n'avois  ny  promis  ny  espéré.  Il 
n'est  plus  temps  de  regimber  quand  on  s'est  laissé 
entraver:  il  faut  prudemment  mesnager  sa  liberté; 
mais  depuis  qu'on  s'est  submis  à  l'obligation,  il 
s'y  faut  tenir  soubs  les  loix  du  debvoir  commun. 


1 .  La  coustume  et  l'usage, 

2.  Se  conduisent. 

aumoins  s*en  efforcer.  Ceux  qui  entreprennent  ce 
marché  pour  s'y  porter  avec  haine  et  mespris  font 
injustement  et  incommodéement;  et  cette  belle 
reigle  que  je  voy  passer  de  main  en  main  entre 
elles  comme  un  sainct  oracle, 

Sers  ton  mary  comme  ton  maistre, 
Et  t'en  guarde  comme  d'un  traistre, 

qui  est  à  dire  :  «  Porte  toy  envers  luy  d'une  révé- 
rence contrainte,  ennemie  et  deffiante  »,  cry  de 
guerre  et  de  deffi,  est  pareillement  injurieuse  et 
difficile.  Je  suis  trop  mol  pour  desseins  si  espi- 
neux.  A  dire  vray,  je  ne  suis  pas  encore  arrivé  à 
cette  perfection  d'habileté  et  gentillesse  d'esprit  ' 
que  de  confondre  la  raison  avec  l'injustice,  et 
mettre  en  risée  tout  ordre  et  reigle  qui  n'ac- 
corde à  mon  appétit  :  pour  hayr  la  superstition, 
je  ne  me  jette  pas  incontinent  à  l'irréligion.  Si  on 
ne  fait  tousjours  son  debvoir,  aumoins  le  faut  il 
tousjours  aymer  et  recognoistre^.  Passons  outre. 
Nostre  poëte  représente  un  mariage  plein  d'ac- 
cord et  de  bonne  convenance,  auquel  pourtant  il 
n'y  a  pas  beaucoup  de  loyauté.  A  il  voulu  dire 
qu'il  ne  soit  pas  impossible  de  se  rendre  aux  efforts 
de  l'amour,  et  ce  neantmoins  reserver  quelque 
devoir  envers  le  mariage  ,  et  qu'on  le  peut  blesser 
sans  le  rompre  tout  à  faict  5?  La  beauté,  l'opor- 

1 .  Et  galantise  d'esprit. 

2.  C'est  trahison  se  marier  sans  s'espouser. 

3.  Tel  valet  ferre  la  mule  au  maistre  qu'il  ne  hayt  pas 
pourtant. 

tunité,  la  destinée  (car  la  destinée  y  met  aussi  la 
main), 

Fatum  est  in  pariibus  illis 
Quas  sinus  abscondit  :  nam,  si  tibi  sidéra  cessen 
Nil  faciet  longi  mensura  incognita  nervi, 

Tont  attachée  à  un  estranger,  non  pas  si  entière 
peut  estre  qu'il  ne  luy  puisse  rester  quelque  liaison 
par  où  elle  tient  encore  à  son  mary.  Ce  sont  deux 
desseins  qui  ont  des  routes  distinguées  et  non 
confondues  :  une  femme  se  peut  rendre  à  tel  per- 
sonnage que  nullement  elle  ne  voudroit  avoir 
espousé;  je  ne  dy  pas  pour  les  conditions  de  la 
fortune,  mais  pour  celles  mesmes  de  la  personne. 
Peu  de  gens  ont  espousé  des  amies  qui  ne  s*en 
soyent  repentis  ^  J'ay  veu  de  mon  temps,  en  quel- 
que bon  lieu,  guérir  honteusement  et  deshonnes- 
tement  l'amour  par  le  mariage  :  les  considérations 
sont  trop  autres.  Nous  aimons,  sans  nous  empes- 
cher,  deux  choses  diverses  et  qui  se  contrarient. 
Isocrates  disoit  que  la  ville  d'Athènes  plaisoit,  à 
la  mode  que  font  les  dames  qu'on  sert  par  amour  : 
chacun  aimoit  à  s'y  venir  promener  et  y  passer 
son  temps;  nul  ne  l'aymoit  pour  l'espouser,  c'est 
à  dire  pour  s'y  habituer  et  domicilier.  J'ay  avec 
despit  veu  des  maris  hayr  leurs  femmes  de  ce  seu- 
lement qu'ils  leur  font  tort  :  aumoins  ne  les  faut 

1.  Et,  jusques  en  l'autre  monde,  quel  mauvais  mesnage 
fait  Jupiter  avec  sa  femme,  qu'il  avoit  premièrement  pratiquée 
et  jouyê  par  amourettes  !  C'est  ce  qu'on  dit,  Chier  dans  le 
panier  pour  après  le  mettre  sur  sa  teste. 

il  pas  moins  aymer  de  nostre  faute;  par  repen- 
tance  et  compassion,  elles  nous  en  devoyent  au- 
moins  estre  plus  chères  '. 

Ce  sont  fins  différentes  et  pourtant  compati- 
bles, dict  il,  en  quelque  façon.  Le  mariage  a  pour 
sa  part  l'utilité,  la  justice,  l'honneur  et  la  con- 
stance; un  plaisir  plat,  mais  plus  universel.  L'amour 
se  fonde  au  seul  plaisir,  et  l'a  de  vray  plus  cha- 
touillant 2,  plus  vif  et  plus  aigu;  un  plaisir  attizé 
par  la  difficulté;  il  y  faut  de  la  piqueure  et  de  la 
cuison  :  ce  n'est  plus  amour  s'il  est  sans  flèches 
et  sans  feu.  La  libéralité  des  dames  est  trop  pro- 
fuse au  mariage  et  esmousse  la  poincte  de  l'affec- 
tion et  du  désir  J. 

Les  femmes  n'ont  pas  tort  du  tout  quand  elles 
refusent  les  reigles  de  vie  qui  sont  introduites  au 
monde,  d'autant  que  ce  sont  les  hommes  qui  les 
ont  faictes  sans  elles.  Il  y  a  naturellement  de  la 
brigue  et  riotte  entre  elles  et  nous;  le  plus  estroit 
consentement  que  nous  ayons  avec  elles,  encores 
est-il  tumultuaire  et  tempesteux.  A  l'advis  de 
nostre  autheur,  nous  les  traictons  inconsiderée- 
ment  en  cecy  :  après  que  nous  avons  cogneu 
qu'elles  sont,  sans  comparaison,  plus  capables  et 
ardentes  aux  effects  de  l'amour  que  nous,  et  que 


1 .  Par  repentance  et  compassion  au  moins,  elles  nous  en 
devroient  estre  plus  chères. 

2.  Plus  chatouilleux. 

3.  Pour  fuïr  à   cet  inconvénient,   voyez  la  peine    qu'y 
prennent  en  leurs  loix  Lycurgus  et  Platon. 

ce  prestre  ancien  l'a  ainsi  tesmoigné,  qui  avoit 
esté  tantost  homme,  tantost  femme, 

Venus  huic  erat  utraque  nota; 

et,  en  outre,  que  nous  avons  apris  de  leur  propre 
bouche  la  preuve  qu'en  firent  autrefois  en  divers 
siècles  un  empereur  et  une  emperiere  de  Romme, 
maistres  ouvriers  et  fameux  en  cette  besongne; 
luj  despucela  bien  en  une  nuict  dix  vierges  sar- 
mates,  ses  captives;  mais  elle  fournit  reelement 
en  une  nuit  à  vint  et  cinq  entreprinses,  chan- 
geant de  compaignie  selon  son  besoing  et  son 
goust, 

Adhuc  ardens  rigidz  teniigine  vulvx, 
Et  lassata  viris,  nondum  satiata,  recessit; 

et  que,  sur  le  différent  advenu  à  Cateloigne  entre 
une  femme  se  plaignant  des  efforts  trop  assiduelz 
de  son  mary,  non  tant,  à  mon  advis,  qu'elle  en 
fust  incommodée  (car  je  ne  crois  les  miracles  qu'en 
foy),  comme  pour  retrancher  soubs  ce  prétexte  et 
brider,  en  cela  mesme^  qui  est  l'action  fondamen- 
tale du  mariage,  l'authorité  des  maris  envers  leurs 
femmes,  et  pour  monstrer  que  leurs  hergnes  et 
leur  malignité  passe  outre  la  couche  nuptiale  et 
foule  aus  pieds  les  grâces  et  douceurs  mesmes  de 
Venus;  à  laquelle  plainte  le  mary  respondoit, 
homme  vrayement  brutal  et  desnaturé,  qu'aux 
jours  mesme  de  jeusne  il  ne  s'en  sçauroit  passer  à 

1.  En  ce  mesme. 

moins  de  dix  par  jour',  intervint  ce  notable 
arrest  de  la  royne  d'Aragon,  par  lequel,  après 
meure  délibération  de  conseil,  cette  bonne  royne, 
pour  donner  reigle  et  exemple  à  tout  temps  de  la 
modération  et  modestie  requise  en  un  juste  ma- 
riage, ordonna  pour  bornes  légitimes  et  néces- 
saires le  nombre  de  six  par  jour,  relaschant  et  con- 
donnant  beaucoup  ^  du  besoing  et  désir  de  son 
sexe,  pour  establir,  disoit  elle,  une  forme  aysée 
et  par  conséquent  constante  et  immuable  ?  :  en 
quoy  s'escrient  les  docteurs  :  «  Que  doit  estre  4  l'ap- 
pétit et  la  concupiscence  féminine,  puisque  leur 
raison,  leur  reformation  et  leur  vertu  se  taille  à  ce 
pris  5?  »  Après  avoir  creu^  et  presché  cela,  nous 
sommes  allez  leur  donner  la  continence  peculiere- 
ment  en  partage,  et  sur  peines  dernières  et  extrêmes. 
Il  n'est  passion  plus  pressante  que  cette  cy,  à 
laquelle  nous  voulons  qu'elles  résistent  seules, 
non  simplement  comme  à  un  vice  de  sa  mesure, 
mais  comme  à  l'abomination  et  exécration,  plus 
qu'à  l'irréligion  et  au  parricide;  et  nous  nous  y 
rendons  cependant  sans  coulpe  et  reproche.  Ceux 
mesme  d'entre    nous  qui  ont    essayé  d'en  venir 


1 .  Par  jour  [mots  supprimés]. 

2.  Et  quitant  beaucoup. 

3.  Permanente  et  immuable. 

4.  Quel  doit  estre. 

5.  Considerans  le  divers  jugement  de  nos  appétits  :  car 
Scion,  patron  de  l'escole  légiste,  ne  taxe  qu'à  trois  fois  par 
mois,  pour  ne  faillir  point,  cette  hantise  conjugale. 

6.  Apres  avoir  creu,  dis- je. 

à  bout  ont  assez  avoué  quelle  difficulté  ou  plus- 
tost  impossibilité  il  y  avoit,  usant  de  remèdes  ma- 
tériels, à  macérer',  affoiblir  et  refroidir  le  corps. 
Nous,  au  contraire,  les  voulons  saines,  vigoreu- 
ses,  en  bon  point,  bien  nourries,  et  chastes  ensemble, 
c'est  à  dire  et  chaudes  et  froides  :  car  le  mariage, 
que  nous  disons  avoir  charge  de  les  empescher 
de  brûler,  leur  apporte  peu  de  rafrechissement, 
selon  nos  meurs.  Si  elles  en  prennent  un  à  qui  la 
vigueur  de  l'aage  boult  encores,  il  faira  gloire  de 
l'espandre  ailleurs  : 

Sit  tandem  pudor,  aut  eamus  in  jus  : 
Multis  mentula  millibus  redempta. 
Non  est  haec  tua.  Basse;  vendidisti^. 

Si  c'est  de  ces  autres  cassez,  les  voylà,  en  plain 
mariage,  de  pire  condition  que  vierges  et  vefves. 
Nous  les  tenons  pour  bien  fournies  parce  que 
elles  ont  un  homme  auprès,  comme  les  Romains 
tindrent  pour  violée  Clodia  Lseta,  vestale,  que 
Calligula  avoit  approchée,  encores  qu'il  fust  avéré 
qu'il  ne  l'avoit  qu'approchée;  mais,  au  rebours, 
on  recharge  par  là  leur  nécessité ,  d'autant  que 
l'atouchement  et  la  compaignie  de  quelque  masle 
que  ce  soit  esveille  leur  chaleur,  qui  demeureroit 
plus  paisible  5  en  la  solitude.  Et,  à  cette  fin,  comme 


1 .  A  mater. 

2.  Le  philosophe  Polemon  fut  justement  appelle  en  jus- 
tice par  sa  femme  de  ce  qu'il  alloit  semant  en  un  champ 
stérile  le  fruict  deu  au  champ  génital. 

3.  Plus  quiète. 

il  est  vray-semblable,  de  rendre  par  cette  circon- 
stance et  considération  leur  chasteté  plus  méri- 
toire, Boleslaus  et  Kinge,  sa  femme,  roys  de 
Poulongne,  la  vouèrent  d'un  commun  accord, 
couchez  ensemble,  le  jour  mesme  de  leurs  nopces, 
et  la  maintindrent  à  la  barbe  des  commoditez  ma- 
ritales. 

Nous  les  dressons  dés  l'enfance  aus  entremises 
de  l'amour  :  leur  grâce,  leur  atiffeure,  leur  science, 
leur  parole,  toute  leur  instruction  ne  regarde  cju'à 
ce  but;    leurs    gouvernantes    ne    leur   impriment 
autre   chose  que  le  visage  de  l'amour,    ne    fust 
qu'en  le  leur  représentant   continuellement  pour 
les  en  desgouster.  Ma  fille  (c'est  tout  ce  que  j'ay 
d'enfans)  est  en  l'aage  auquel  les  loix  excusent  les 
plus  eschauffées  de  se  marier;  elle  est  d'une  com- 
plexion  tardive,  mince  et  molle,  et  a  esté  par  sa 
mère   eslevée   de   mesme  d'une  forme  retirée  et 
particulière,  si  qu'elle  ne  commence  encore  qu'à 
sedesniaiser  de  la  nayfveté  de  l'enfance.  Elle  lisoit 
un  livre  françois  devant  moy.  Le  mot  de  fouteau 
s'y  rencontra,  nom  d'un  arbre  cogneu;  la  femme 
qu'eir  a  pour  sa  conduitte  l'arresta  tout  court  un 
peu  rudement,  et  la  fit  passer  par  dessus  ce  mau- 
vais pas.  Je  la  laissay  faire  pour  ne  troubler  leurs 
reigles,  car  je  ne  m'empesche  aucunement  de  ce 
gouvernement  :  la   police  féminine    a    un    trein 
mystérieux,  il  faut  le  leur  quitter;   mais,  si  je  ne 
me  trompe,  le  commerce  de  vingt  laquays  n'eust 
sceu  imprimer  en  sa  fantasie,  de  six  moys,  l'intel- 
ligence et  usage   et  toutes  les  conséquences    du 
Montaigne.  V.  35 

son  de  ces  syllabes  scelerées,  comme  fit  cette 
bonne  vieille  par  sa  réprimande  et  interdiction'. 

Motus  doceri  gaudet  lonicos 
Matura  virgo,  et  frangitur  artubus, 
Jam  nunc  et  incestos  amores 
De  tenero  mediiatur  ungui. 

Qu'elles  se  dispensent  un  peu  de  la  cérémonie, 
qu'elles  entrent  en  liberté  de  discours,  nous  ne 
sommes  qu'enfans  au  pris  d'elles  en  cette  science. 
Oyez  leur  représenter  nos  poursuittes  et  nos  en- 
tretiens, elles  vous  font  bien  cognoistre  que  nous 
ne  leur  apportons  rien  qu'elles  n'ayent  sceu  et 
digéré  sans  nous 2.  Mon  oreille  se  rencontra  un 
jour  en  lieu  oii  elle  pouvoit  desrober  aucun  des 
discours  faicts  entre  elles  sans  soubçon  :  que  ne 
puis-je  le  direPNostre  Dame!  (fis-je)  allons  à  cette 
heure  estudier  des  frases  d'Amadis  et  des  regis- 
tres de  Boccace  et  de  l'Aretin  pour  faire  les  ha- 
biles :  nous  employons  vrayement  bien  nostre 
temps!  Il  n'est  ny  parole,  ny  exemple,  ny  dé- 
marche qu'elles  ne  sçachent  mieux  que  nos  livres  : 
c'est  une  discipline  qui  naist  dans  leurs  veines^ 
Et  mentem  Venus  ipsa  dédit, 

que  ces  bons  maistres  d'escole,  nature,  jeunesse 
et  santé,  leur  soufflent  continuellement  dans  l'ame. 
Elles  n'ont  que  faire  de  l'apprendre,  elles  l'engen- 
drent : 


1.  Et  son  interdiction. 

2.  Seroit-ce  ce  que  dit  Platon,  qu'elles  ayant  esté  gar- 
çons desbauchez  autresfois? 

Nec  tantum  niveo  gavisa  est  alla  coluinbo 
Compar,  vel  si  quid  dicitur  improhius, 

Oscula  mordenti  semper  decerpere  rostro. 
Quantum  prxcipuc  multivola  est  mulier. 

Qui  n'eust  tenu  un  peu  en  bride  cette  natu- 
relle violence  de  leur  désir  par  la  crainte  et  hon- 
neur dequoy  on  les  a  pourveues ,  nous  estions 
affolez'.  Tout  le  mouvement  du  monde  se  re- 
soult  et  rend  à  cet  accoupplage  :  c'est  une  ma- 
tière infuse  par  tout,  c'est  un  centre  où  toutes 
choses  regardent.  On  void  encore  des  ordon- 
nances de  la  vieille  et  sage  Romme  faictes  pour 
le  service  de  l'amour,  et  les  préceptes  de  Socrates 
à  instruire  les  courtisanes  : 

Nec  non  libelli  stoici  inter  sericos 
Jacere  pulvillos  amant. 

Zenon,  parmy  ses  loix,  regloit  aussi  les  escarquil- 
lemens  et   les   secousses   du   dépucelage 2.    Cin- 


1,  Nous  estions  diffamez. 

2.  De  quel  sens  estoit  le  livre  du  philosophe  Strato,  de  la 
Conjonction  charnelle?  et  de  quoy  traittoit  Theophraste  en 
ceux  qu'il  intitula,  l'un  l'Amoureux,  l'autre  De  l'amour? 
Dequoy  Aristippus  au  sien  des  Anciennes  Délices?  Que  veu- 
lent prétendre  les  descriptions  si  estendues  et  vives  en  Pla- 
ton, des  amours  de  son  temps?  Et  le  livre  de  l'Amoureux 
de  Demetrius  Phalereus,  et  Clinias  ou  l'Amoureux  forcé  de 
Heraclides  Ponticus?  Et  d'Antisthenes  celuy  De  faire  les  en- 
fants ou  des  Nopces,  et  l'autre  du  Maistre  ou  de  l'Amant? 
et  d'Aristo  celuy  des  Exercices  amoureux?  de  Cleanthes,  un 
De  l'amour,  l'autre  De  l'art  d'aymer?  Les  Dialogues  amou- 
reux de  Spherus?  et  la  fable  de  Jupiter  et  Juno  de  Chrysip- 

quante  deitez  estoient,  au  temps  passé,  asservies 
à  cet  office;  et  s'est  trouvé  nation  où,  pour  en- 
dormir la  concupiscence  de  ceux  qui  venoient  à 
la  dévotion,  on  tenoit  aux  églises'  des  garses  et 
des  garsons  2  à  jouyr,  et  estoit  acte  de  cérémonie 
de  s'en  servir  avant  venir  à  l'office  3. 

En  la  plus  part  du  monde,  cette  partie  de 
nostre  corps  estoit  déifiée.  En  mesme  province, 
les  uns  se  l'escorchoient  pour  en  offrir  et  consa- 
crer un  lopin,  les  autres  offroient  et  consacroient 
leur  semence.  En  une  autre,  les  jeunes  hommes 
se  le  perçoient  publiquement  et  ouvroient  en  di- 
vers lieux  entre  chair  et  cuir,  et  traversoient  par 
ces  ouvertures  des  brochettes ,  les  plus  longues  et 
grosses  qu'ils  pouvoient  souffrir;  et  de  ces  bro- 
chettes faisoient  après  du  feu  pour  offrande  à 
leurs  dieux,  estimez  peu  vigoureux  et  peu  chastes 
s'ils  venoient  à  s'estonner  par  la  force  de  cette 
cruelle  douleur.  Ailleurs,  le  plus  sacré  magistrat 
estoit  révéré  et  reconneu  par  ces  parties  là,  et  en 
plusieurs  cérémonies  l'effigie  en  estoit  portée  en 
pompe  à  l'honneur  de  diverses  divinitez.  Les 
dames  égyptiennes,  en  la  feste  des  Bacchanales, 


pus,  eshontée  au  delà  de  toute  souffrance,  et  ses  cinquante 
episires  si  lascives?  Je  veux  laisser  à  part  les  escrits  des  phi- 
losophes qui  ont  suivy  la  secte  d'Epicurus,  protectrice  de  la 
volupté, 

1 .  Aux  temples. 

2.  Et  des  garsons  [mots  supprimés]. 

3.  Niinirum  propter  continentiam  incontineniia  necessaria 
est,  incendium  ignibus  extinguitur. 

en  portoient  au  col  un  de  bois,  exquisement 
formé,  grand  et  pesant,  chacune  selon  sa  force, 
outre  ce  que  la  statue  de  leur  dieu  en  represen- 
toit  qui  surpassoit  en  mesure  le  reste  du  corps. 
Les  femmes  mariées,  icy  prés,  en  forgent  de  leur 
couvrechef  une  figure  sur  leur  front  pour  se  glo- 
rifier de  la  jouissance  qu'elles  en  ont,  et,  venant 
à  estre  vefves,  le  couchent  en  arrière  et  enseve- 
lissent soubs  leur  coiffure.  Les  plus  sages  ma- 
trones, à  Romme,  estoient  honnorées  d'offrir  des 
fleurs  et  des  couronnes  au  dieu  Priapus;  et  sur 
ses  parties  moins  honnestes  faisoit-on  soir  les 
vierges  au  temps  de  leurs  nopces  :  encore  ne 
sçaj'-je  si  j'ay  veu  en  mes  jours  quelque  air  de 
pareille  dévotion.  Que  vouloit  dire  cette  ridicule 
pièce  de  la  chaussure  de  nos  pères,  qui  se  voit 
encore  en  nos  Soujsses?  A  quoy  faire  la  monstre 
que  nous  faisons  à  cette  heure  de  nos  pièces  en 
forme  soubs  nos  gregues,  et  souvent,  qui  pis  est, 
outre  leur  grandeur  naturelle,  par  fauceté  et  im- 
posture '  ? 

Ce  bon  homme  qui,  en  ma  jeunesse,  chastra 
tant  de  belles  et  antiques  statues  en  sa  grande 
ville  pour  ne  corrompre  la  veue    des  dames  du 


I .  Il  me  prend  envie  de  croire  que  cette  sorte  de  veste- 
ment  fut  inventée  aux  meilleurs  et  plus  conscientieux  siècles 
pour  ne  piper  le  monde,  pour  que  chacun  rendist  en  pu- 
bliq  compte  de  son  faict.  Les  nations  plus  simples  l'ont  en- 
core aucunement  rapportant  au  vray.  Lors  on  instruisoit  la 
science  de  l'ouvrier,  comme  il  se  faict  de  la  mesure  du  bras 
ou  du  pied. 

pays',  se  devoit  adviser,  comme  aux  misteres  de 
la  Bonne  Déesse  toute  apparence  masculine  en 
estoit  forclose,  que  ce  n'estoit  rien  avancer,  s'il 
ne  faisoit  encore  chastrer  et  chevaux  et  asnes,  et 
nature  en  fin  : 

Omne  adeo  genus  in  terris  hominumque  ferarun^que. 
Et  genus  sequoreum,  pecudes,  pictœque  volucres, 
In  furias  ignemque  ruunt  ^, 

Et  se  devoit  adviser  aussi  ?,  qu'à  l'avanture  est-ce 
un  plus  chaste  et  fructueux  usage  de  leur  faire  de 
bonne  heure  connoistre  le  vif  que  de  le  leur  laisser 
deviner  selon  la  liberté  et  chaleur  de  leur  fan- 
tasie  :  au  lieu  des  parties  vrayes,  elles  en  substi- 
tuent, par  désir  et  par  espérance,  d'autres  extra- 
vagantes au  triple  4. 


1.  Des  dames  du  pays  [mots  supprimés].  Suyvant  l'advis 
de  cet  autre  antien  bon  homme, 

Flagitii  principium  est  nudare  inter  cives  corpora. 

2.  Les  dieux,  dit  Platon,  nous  ont  fourni  d'un  membre 
inobedient  et  tyrannique,  qui,  comme  un  animal  furieux, 
entreprend,  par  la  violence  de  son  appétit,  sousmettre  tout  à 
soy  :  de  mesmes  aux  femmes  le  leur,  comme  un  animal 
glouton  et  avide,  auquel  si  on  refuse  aliments  en  sa  saison,  il 
forcené,  impatient  de  delay,  et,  soufflant  sa  rage  en  leurs 
corps,  empesche  les  conduits,  arreste  la  respiration,  causant 
mille  sortes  de  maux,  jusques  à  ce  qu'ayant  humé  le  fruit 
de  la  soif  commune,  il  en  ayt  largement  arrousé  et  ense- 
mencé le  fond  de  leur  matrice. 

3.  Or  se  devoit  adviser  aussi  mon  législateur. 

4.  Et  tel  de  ma  cognoissance  s'est  perdu  pour  avoir  faict 
la  descouverte  des  siennes  en  lieu  où  il  n'estoit  encore  au 

Quel  dommage  ne  font  ces  énormes  pouitraicts 
que  les  enfans  vont  semant  aux  passages  et  escal- 
liers  des  maisons  royalles?  De  là  leur  vient  un 
cruel  mespris  de  nostre  portée  naturelle'.  Les 
Indiennes,  qui  vojent  les  hommes  à  crud,  ont  au- 
moins  refroidy  le  sens  de  la  veue^.  Aussi  disoit 
Livia  qu'à  une  femme  de  bien  un  homme  nud 
n'est  non  plus  qu'une  image  3.  On  les  leurre  en 
somme  et  acharne  par  tous  moyens  ;  nous  eschauf- 


propre  de   les    mettre   en   possession   de   leur   plus    sérieux 
usage. 

1.  Que  sçait-on  si  Platon,  ordonnant  après  d'autres  repu- 
bliques bien  instituées  que  les  hommes,  femmes,  vieux,  jeu- 
nes, se  présentent  nuds  à  la  veuë  les  uns  des  autres  en  ses 
gymnastiques,  n'a  pas  regardé  à  cela? 

2.  Et  quoy  que  dient  les  femmes  de  ce  grand  royaume 
du  Pegu  qui  au  dessous  de  la  ceinture  n'ont  à  se  couvrir 
qu'un  drap  fendu  par  le  devant  et  si  estroit  que,  quelque 
cerimonieuse  décence  qu'elles  y  cerchent,  à  chasque  pas  on 
les  void  toutes,  que  c'est  une  invention  trouvée  aux  fins 
d'attirer  les  hommes  à  elles  et  les  retirer  des  masles  à  quoy 
cette  nation  est  du  tout  abandonnée,  il  se  pourroit  dire 
qu'elles  y  perdent  plus  qu'elles  n'avancent  et  qu'une  faim 
entière  est  plus  aspre  que  celle  qu'on  a  rassasiée  au  moins 
par  les  yeux. 

3.  Les  Lacedemoniennes,  plus  vierges  femmes  que  ne 
sont  noz  filles,  voyoyent  tous  les  jours  les  jeunes  hommes 
de  leur  ville  despouillez  en  leurs  exercices,  peu  exactes  elles 
mesmes  à  couvrir  leurs  cuisses  en  marchant,  s'estimants, 
comme  dit  Platon,  assez  couvertes  de  leur  vertu  sans  vertu- 
gade.  Mais  ceux  là  desquels  parle  sainct  Augustin  ont  donné 
un  merveilleux  effort  de  tentation  à  la  nudité  qui  ont  mis  en 
doubte  si  les  femmes  au  jugement  universel  resusciteront  en 
leur  sexe,  et  non  plustost  au  nostre,  pour  ne  nous  tenter 
encore  en  ce  sainct  estât. 

fons  et  incitons  leur  imagination  sans  cesse,  et 
puis  nous  crions  au  ventre.  Confessons  le  vray,  il 
n'en  est  guère  d'entre  nous  qui  ne  craingne  plus 
la  honte  qui  luy  vient  des  vices  de  sa  femme  que 
des  siens;  qui  ne  se  soigne  plus  (charité  esmer- 
veillable  ')  de  la  conscience  de  sa  bonne  espouse 
que  de  la  sienne  propre;  qui  n'aymast  mieux  estre 
voleur  et  sacrilège,  et  que  sa  femme  fust  meur- 
trière et  hérétique,  que  si  elle  n'estoit  plus  chaste 
que  son  mary^. 

Et  ?  elles  offriront  volontiers  d'aller  au  palais 
quérir  du  gain,  et  à  la  guerre  de  la  réputation, 
plustost  que  d'avoir,  au  milieu  de  l'oisiveté  et  des 
délices,  à  faire  une  si  difficile  garde.  Voyent-elles 
pas  qu'il  n'est  ny  marchant,  ny  procureur,  ny  sol- 
dat, qui  ne  quitte  sa  besoigne  pour  courre  à  cette 
autre,  et  le  crocheteur,  et  le  savetier,  tous  haras- 
sez et  hallebrenez  qu'ils  sont  de  travail  et  de  faim? 

Nuin  tu,  quse  tenait  dives  Achsemenes, 
Aut  pinguis  Phrygix  Mygdonias  opes, 
Permutare  velis  crine  LicymniXj 
Plenas  aut  Arabum.  domos, 

1 .  Esmerveillable  charité. 

2.  Inique  estimation  de  vices!  Nous  et  elles  sommes  ca- 
pables de  mille  corruptions  plus  dommageables  et  desnatu- 
rées  que  n'est  la  lasciveté;  mais  nous  faisons  et  poisons  les 
vices  non  selon  nature,  mais  selon  nostre  interest,  par  où 
ils  prennent  tant  de  formes  inégales.  L'aspreté  de  noz  dé- 
crets rend  l'application  des  femmes  à  ce  vice  plus  aspre  et 
plus  vicieuse  que  ne  porte  sa  condition,  et  l'engage  à  des 
suittes  pires  que  n'est  leur  cause. 

3.  Et  [mot  supprimé]. 

Dum  fragrantia  detorquet  ad  oscula 
Cervicem,  aut  facili  sxvitia  negat, 
Qux  poscente  magis  gaudeat  eripi, 
Interdum  rapere  occupet? 

Je  ne  sçaj  si  les  exploicts  de  Caesar  et  d'Alexan- 
dre surpassent  en  aspreté  '  la  resolution  d'une 
belle  jeune  femme  nourrie  à  nostre  façon,  à  la  lu- 
mière et  commerce  du  monde,  battue  de  tant 
d'exemples  contraires,  se  maintenant  entière  au 
milieu  de  mille  continuelles  et  fortes  poursuittes. 
Il  n'y  a  poinct  de  faire  plus  espineux  qu'est  ce 
non  faire,  ny  plus  actif.  Je  treuve  plus  aisé  de 
porter  une  cuirasse  toute  sa  vie  qu'un  pucelage  ; 
et  est  le  vœu  de  la  virginité  le  plus  noble  de  tous 
les  vœus,  comme  estant  le  plus  aspre^. 

Certes,  le  plus  ardu  et  le  plus  vigoureus  des 
humains  devoirs,  nous  l'avons  resigné  aux  dames, 
et  leur  en  quittons  la  gloire.  Cela  leur  doit  servir 
d'un  singulier  esguillon  à  s'y  opiniastrer;  c'est 
une  belle  matière  à  nous  braver  et  à  fouler  aux 
pieds  cette  vaine  praeeminence  de  valeur  et  de 
vertu  que  nous  prétendons  sur  elles.  Elles  trouve- 
ront, si  elles  s'en  prennent  garde,  qu'elles  en  se- 
ront non  seulement  tres-estimées,  mais  aussi  plus 
aymées.  Un  galant  homme  n'abandonne  point  sa 
poursuitte  pour  estre  refusé,  pourveu  que  ce  soit 
un  refus  de  chasteté,  non  de  chois.  Nous  avons 


1 .  En  rudesse. 

2.  Comme  estant  le  plus  aspre  :  Diaboli  virtus  in  lumbis 
est,  dict  sainct  Jerosme. 

36 

beau  jurer  et  menasser,  et  nous  plaindre,  nous 
mentons,  nous  les  en  aymons  mieux  :  il  n'est 
point  de  pareil  leurre  que  la  sagesse  non  rude  et 
renfroignée.  C'est  stupidité  et  lascheté  de  s'opi- 
niastrer  contre  la  hayne  et  le  mespris  ;  mais  contre 
une  resolution  vertueuse  et  constante,  meslée 
d'une  volonté  recognoissante,  c'est  l'exercice  d'une 
ame  noble  et  généreuse.  Elles  peuvent  reconnoistre 
nos  services  jusques  à  certaine  mesure,  et  nous 
faire  sentir  honnestement  qu'elles  ne  nous  desdai- 
gnent pasi.  Les  limites  de  l'honneur  ne  sont  pas 
retranchez  du  tout  si  court  :  il  a  dequoy  se  relas- 
cher,  il  peut  se  dispenser  aucunement  sans  s'affo- 
ler 2;  au  bout  de  sa  frontière  il  y  a  quelque  es- 
tendue  libre,  indifférente  et  neutre.  Qui  l'a  peu 
chasser  et  acculer  à  force  jusques  dans  son  coin  et 
son  fort,  c'est  un  mal  habile  homme  s'il  n'est  sa- 
tisfaict  de  sa  fortune  :  le  pris  de  la  victoire  se 
considère  par  la  difficulté.  Voulez  vous  sçavoir 
quelle  impression  a  faict  en  son  cœur  vostre  ser- 
vitude et  vostre  mérite?  mesurez  le  à  ses  meurs. 

1.  Car  cette  loy  qui  leur  commande  de  nous  abominer 
par  ce  que  nous  les  adorons,  et  nous  hayr  de  ce  que  nous 
les  aymons,  elle  est  certes  cruelle,  ne  fust  que  de  sa  diffi- 
culté. Pourquoy  n'orront  elles  noz  offres  et  noz  demandes 
autant  qu'elles  se  contiennent  sous  le  devoir  de  la  modestie? 
Que  va  Ion  devinant  qu'elles  sonnent  au  dedans  quelque 
sens  plus  libre?  Une  royne  de  nostre  temps  disoit  ingénieu- 
sement que  de  refuser  ces  abbors,  c'est  tesmoignage  de  foi- 
blesse  et  accusation  de  sa  propre  facilité,  et  qu'une  dame 
non  tentée  ne  se  pouvoit  venter  de  sa  chasteté. 

2.  Sans  se  for  faire. 

Telle  peut  donner  plus  qui  ne  donne  pas  tant. 
L'obligation  du  bien-faict  se  rapporte  entièrement 
à  la  volonté  de  celuy  qui  donne;  les  autres  cir- 
constances qui  tombent  au  bien  faire  sont  muettes, 
mortes  et  fortuites  '  :  ce  peu  luy  couste  plus  à 
donner,  qu'à  sa  compaigne  son  tout.  Si  en  quel- 
que chose  la  rareté  sert  d'estimation,  ce  doit  estre 
en  cecy;  ne  regardez  pas  combien  peu  c'est,  mais 
combien  peu  l'ont.  La  valeur  de  la  monnoye  se 
change  selon  le  coin  et  la  merque  du  lieu. 

Quoy  que  le  despit  et  indiscrétion  2  d'aucuns 
leur  puisse  faire  dire  sur  l'excez  de  leur  mescon- 
tentement,  tousjours  la  vertu  et  la  vérité  regaigne 
son  avantage.  J'en  ay  veu,  desquelles  la  réputa- 
tion a  esté  long  temps  intéressée  par  injure, 
s'estre  remises  en  l'approbation  universelle  des 
hommes  par  leur  seule  constance,  sans  soing  et 
sans  artifice  :  chacun  se  repent  et  se  desment  de 
ce  qu'il  en  a  creu  ;  de  filles  un  peu  suspectes,  elles 
tiennent  le  premier  rang  entre  les  dames  de  bien 
et  d'honneur  î.  Quelqu'un  disoit  à  Platon  :  «Tout 
le  monde  mesdit  de  vous.  —  Laissez  les  dire,  fit- 
il,  je  vivray  de  façon  que  je  leur  feray  changer  de 
langage.  »  Outre  la  crainte  de  Dieu  et  le  pris 
d'une  gloire  si  rare  qui  les  doibt  inciter  à  se  con- 
server, la  corruption  de  ce  siècle  les  y  force;  et,  si 
j*estois  en  leur  place,  il  n'est  rien  que  je  ne  fisse 


1 .  Mortes  et  casueles. 

2.  Et  /'indiscrétion. 

3.  Entre  les  dames  d'honneur. 

plustost  que  de  commettre  ma  réputation  en  mains 
si  dangereuses.  De  mon  temps,  le  plaisir  d'en 
compter  (plaisir  qui  ne  doit  guère  en  douceur  à 
celuy  mesme  de  l'effect)  n'estoit  permis  qu'à  ceux 
qui  avoient  quelque  amy  fidelle  et  unique;  à  pré- 
sent les  entretiens  ordinaires  des  assemblées  et  des 
tables,  ce  sont  les  vanteries  des  faveurs  reeeuës  et 
libéralité  secrette  des  dames.  Vrayement  c'est  trop 
d'abjection  et  de  bassesse  de  cœur  de  laisser  ainsi 
fièrement  persécuter,  pestrir  et  fourrager  ces  di- 
vines grâces  ï  à  des  personnes  ingrates,  indiscrettes 
et  si  volages. 

Cette  nostre  exaspération  immodérée  et  illégi- 
time contre  ce  vice  naist  de  la  plus  vaine  et 
tempestueuse  maladie  qui  afflige  les  âmes  humai- 
nes, qui  est  la  jalousie. 

Quis  vetat  apposito  lumen  de  lumine  sumi? 
Dent  licet  assidue,  nil  tamen  inde  périt. 

Celle-là  et  l'envie,  sa  sœur,  me  semblent  des  plus 
ineptes  de  la  trouppe.  De  cette-cy  je  n'en  puis 
guère  parler  :  cette  passion,  qu'on  peinct  si  forte 
et  si  puissante,  n'a  de  sa  grâce  aucune  addresse  en 
moy.  Quand  à  l'autre,  je  la  cognois  aumoins  de 
veue.  Les  bestes  en  ont  ressentiment  :  le  pasteur 
Cratis  estant  tombé  en  l'amour  d'une  chèvre,  soi 
bouc,  ainsi  qu'il  dormoit,  luy  vint  par  jalousie 
choquer  la  teste  de  la  sienne  et  la  luy  escraza. 
Nous  avons  monté  l'excez  de  cette  fièvre  à  l'exemple 

I.  Et  fourrager  ces  tendres  et  mignardes  douceurs. 

d'aucunes  nations  barbares  ;  les  mieux  disciplinées 
en  ont  esté  touchées,  c'est  raison,  mais  non  pas 
transportées  : 

Ense  maritali  nemo  confossus  adulter 

Purpureo  Stygias  sanguine  tinxit  aquas. 

Lucullus,  Caesar,  Pompeius,  Antonius,  Caton  et 
d'autres  braves  hommes  furent  cocus,  et  le  sceu- 
rent  sans  en  exciter  tumulte.  Il  n'y  eut ,  en  ce 
temps  là,  qu'un  sot  de  Lepidus  qui  en  mourut 
d'angoisse. 

Ah!  tum  te  mîserum  malique  fati, 
Quem  attractis  pedibus,  patente  porta, 
Per carrent  raphanique  mugilesque. 

Et  le  dieu  de  nostre  poëte,  quand  il  surprint  avec 
sa  femme  l'un  de  ses  compaîgnons,  se  contenta  de 
leur  en  faire  honte, 

Atque  aliquis  de  dis  non  tristibus  optât 
Sic  fieri  turpis  } 

et  ne  laisse  pourtant  de  s'eschauffer  des  douces 
caresses  '  qu'elle  luy  offre ,  se  plaignant  qu'elle 
soit  pour  cela  entrée  en  deffiance  de  son  affec- 
tion : 

Quid  causas  petis  ex  alto  ?  fiducia  cessit 
Quo  tibi,  diva,  mei? 

Voire  elle  luy  faict  requeste  pour  un  sien  bastard, 

Arma  rogo  genitrix  nato , 


I.  Des  molles  caresses. 

qui  luy  est  libéralement  accordée;  et  parle  Vulcan 
d'^neas  avec  honneur. 

Arma  acri  facienda  viro, 

d'une  humanité  à  la  vérité  plus  qu'humaine.  Et 
cet  excez  de  bonté, je  consens  qu'on  le  quitte  aux 
dieux  : 

Nec  divis  homines  componier  aequum  est. 

Quand  à  la  confusion  des  enfans',  elle  ne  tou- 
che pas  les  femmes,  où  cette  passion  est,  je  ne 
sçay  comment,  encore  mieux  en  son  siège  : 

Ssepe  etiam  Juno,  maxima  cœlicolum, 
Conjugis  in  culpa  flagravit  quotidiana. 

Lors  que  la  jalousie  saisit  ces  pauvres  âmes  foi- 
bles  et  sans  résistance,  c'est  pitié  comme  elle  les 
tirasse  et  tyrannise  cruellement  :  elle  s'y  insinue 
sous  tiltre  d'amitié;  mais,  depuis  qu'elle  les  pos- 
sède, les  mesmes  causes  qui  servoient  de  fonde- 
ment à  la  bienvueillance  servent  de  fondement  de 
hayne  capitale 2.  La  vertu,  la  santé,  le  mérite,  la 
réputation  du  mary,  sont  les  boutefeus  de  leur 
maltalent  et  de  leur  rage  : 

Nullae  sunt  inimicitise,  nisi  amoris,  acerbse. 

Cette  fièvre  laidit  et  corrompt  tout  ce  qu'elles  ont 


1.  Outre  ce  que  les  plus  graves  législateurs  l'ordonnent 
et  l'affectent  en  leurs  republiques. 

2.  C'est  des  maladies   d'esprit  celle  à  qui  plus  de  choses 
servent  d'aliment  et  moins  de  choses  de  remède. 

de  bel  et  de  bon  d'ailleurs;  et  d'une  femme  ja- 
louse, quelque  chaste  qu'elle  soit  et  mesnageie,  il 
n'est  action  qui  ne  sente  à  l'aigre  et  à  l'importun  '. 
C'est  une  monstrueuse  agitation  2,  qui  les  rejecte 
à  une  extrémité  du  tout  contraire  à  sa  cause.  Il 
fut  bon  d'un  Octavius  à  Romme  :  ajant  couché 
avec  Pontia  Posthumia,  il  augmenta  son  affection 
par  la  jouyssance,  et  poursuyvit  à  toute  instance 
de  l'espouser;  ne  la  pouvant  persuader,  cet  amour 
extrême  le  précipita  aux  effects  de  la  plus  cruelle 
et  mortelle  inimitié,  il  la  tua.  Pareillement,  les 
symptômes  ordinaires  de  cette  autre  maladie 
amoureuse,  ce  sont  haynes  intestines,  monopoles, 
conjurations, 

Notumque  furens  quid  fœmina  possit, 

et  une  rage  qui  se  ronge  d'autant  plus  qu'elle  est 
contraincte  de  s'excuser  du  prétexte  de  bien-vueil- 
lance. 

Or  le  devoir  de  chasteté  a  une  grande  estendue. 
Est-ce  la  volonté  que  nous  voulons  qu'elles  bri- 
dent? c'est  une  pièce  bien  soupple  et  active,  elle 
a  beaucoup  de  promptitude  pour  la  pouvoir  ar- 
rester.  Comment?  si  les  songes  les  engagent  par 
fois  si  avant  qu'elles  ne  s'en  puissent  desdire.  Il 
n'est  pas  en  elles,  ny  à  l'advanture  en  la  Tempé- 
rance mesmeî,  puis  qu'elle  est  femelle,  de  se  def- 


1.  Qui  ne  sente  l'aigre  et  Timportun. 

2.  C'est  une  agitation  enragée. 

3.  En  la  Chasteté  mesme. 

fendre  des  concupiscences  et  du  désirer.  Si  leur 
volonté  seule  nous  intéresse,  où  en  sommes  nous? 
Imaginez  la  grande  presse,  à  qui  auroit  ce  privi- 
lège d'estre  porté  tout  empenné,  sans  yeux  et 
sans  langue,  sur  le  poinct  de  chacune  qui  l'accep- 
teroit '. 

O  le  furieux  advantage  que  l'opportunité!  Qui 
me  demanderoit  la  première  partie  en  l'amour,  je 
responderois  que  c'est  sçavoir  prendre  le  temps; 
la  seconde  de  mesme,  et  encore  la  tierce  :  c'est 
un  poinct  qui  peut  tout.  J'ay  eu  faute  de  fortune 
souvant,  mais  par  fois  aussi  d'entreprise  :  Dieu 
gard'  de  mal  qui  a  encores  à  s*en  moquer^.  11  y 
faut  en  ce  siècle  plus  de  témérité,  laquelle  nos 
jeunes  hommes  3  excusent  sous  prétexte  de  chaleur  : 
mais,  si  elles  y  regardoyent  de  prés,  elles  trouve- 
royent  que  elle  vient  plustost  de  mespris.  Je  crai- 
gnois  superstitieusement  d'offenser,  et  respecte 
volontiers  ce  que  j'ayme;  outre  ce  qu'en  cette 
marchandise,  qui  en  oste  la  révérence  en  efface  le 
lustre.  J'ayme  qu'on  y  face  un  peu  l'enfant,  le 
craintif  et  le  serviteur.  Si  ce  n'est  du  tout  en  cecy, 
j'ay  d'ailleurs  quelques  airs  de  la  sotte  honte  de- 
quoy  parle  Plutarque,  et  en  a  esté  le  cours  de  ma 
vie  blessé  et  taché  diversement;  qualité  bien  mal- 
avenante à  ma  forme  universelle  :  qu'est-il  de  nous 

1.  Les  femmes  Scythes  crevoyent  les  yeux  à  touts  leurs 
esclaves  et  prisonniers  de  guerre  pour  s'en  servir  plus  libre- 
ment et  couvertement. 

2.  Q^ui  peut  encores  s'en  moquer. 

3.  Nos  jeunes  gens. 

aussi  que  sédition  et  discrepance?  J'ay  les  yeux 
tendres  à  soustenir  un  refus,  comme  à  refuser;  et 
me  poise  tant  de  poiser  autruy  '  que,  es  occasions 
où  le  devoir  me  force  d'essayer  la  volonté  de 
quelqu'un  en  chose  doubteuse  et  qui  luy  couste, 
je  le  fois  2  maigrement  et  envis,  et,  pour  moy, 
commets  volontiers  à  un  tiers  de  rougir  en  ma 
place  3,  et  esconduis  ceux  qui  m'emploient  de  pa- 
reille difficulté,  si  qu'il  m'est  advenu  par  fois  d'a- 
voir la  volonté  de  nier  que  je  n'en  avois  pas  la  force. 
C'est  donc  folie  d'essayer  à  brider  aux  femmes 
un  désir  qui  leur  est  si  naturel  4.  Et,  quand  je  les 
oy  se  vanter  d'avoir  leur  volonté  si  vierge  et  si 
froide,  je  me  moque  d'elles,  elles  se  reculent  trop 
arrière.  Si  c'est  une  vieille  esdentée  et  décrépite, 
ou  une  jeune  sèche  et  pulmonique,  s'il  n'est  du 
tout  croyable,  aumoins  elles  ont  apparence  de  le 
dire;  mais  celles  qui  se  meuvent  et  qui  respirent 
encores,  elles  en  empirent  leur  marché,  d'autant 
que  les  excuses  inconsidérées  servent  d'accusation: 
comme  un  gentil'homme  de  mes  voisins,  qu'on 
soubçonnoit  d'impuissance, 

Languidior  tenera  cui  pendens  sicula  beta 
Nunquam  se  mediam  sustulit  ad  tunicam, 

1 .  De  poiser  à  autruy. 

2.  Je  le  fais. 

3.  Mais  si  c'est  pour  mon  particulier  (quoy  que  die  vé- 
ritablement Homère  qu'à  un  indigent  c'est  une  sotte  vertu 
que  la  honte)  j'y  commets  ordinairement  un  tiers  qui  rou- 
gisse en  ma  place. 

4.  Si  cuysant  et  si  naturel. 

Montaigne.  V.  Z-j 

trois  ou  quatre  jours  après  ses  nopces,  alla  jurer 
tout  hardiment,  pour  se  justifier,  qu'il  avoit  faict 
vingt  postes  la  nuict  précédente,  dequoy  on  s'est 
servy  depuis  à  le  convaincre  de  pure  ignorance  et 
à  le  desmarier;  outre  que  ce  n'est  rien  dire  qui 
vaille,  car  il  n'y  a  ny  continence  ny  vertu,  s'il  n'y 
a  de  l'effort  au  contraire.  Il  est  vray,  faut  il  dire, 
mais  je  ne  suis  pas  preste  à  me  rendre.  Les  saincts 
mesme  parlent  ainsi.  S'entend  de  celles  qui  se 
vantent  en  bon  escient  de  leur  froideur  et  insensi- 
bilité et  qui  veulent  en  estre  creûes  ',  car,  quand 
c'est  d'un  visage  affeté,  où  les  yeux  démentent 
leurs  parolles,  et  du  jargon  de  leur  profession  qui 
porte  coup  à  contrepoil,  je  le  trouve  bon.  Je  suis 
fort  serviteur  de  la  nayfveté  et  de  la  liberté  , 
mais  il  n'y  a  remède  :  si  elle  n'est  du  tout  niaise 
ou  enfantine,  elle  est  inepte  aus  dames  et  mes- 
seante2  en  ce  commerce;  elle  gauchit  incontinent 
sur  l'impudence.  Leurs  desguisements  et  leurs  fi- 
gures ne  trompent  que  les  sots;  le  mentir  y  est  en 
siège  d'honneur  :  c'est  un  destour  qui  nous  con- 
duit à  la  vérité  par  une  fauce  porte.  Si  nous  ne 
pouvons  contenir  leur  imagination  ,  que  voulons 
nous  d'elles?  Les  effects?  il  en  est  assez  qui  es- 
chappent  à  toute  communication  estrangere,  par 
lesquels  la  chasteté  peut  estre  corrompue  : 

Illud  ssepe  facit  quod  sine  teste  facit; 


1.  D'un  visage  sérieux. 

2.  Elle  est  inepte  et  messeante  aux  dames. 

et  ceux  que  nous  craignons  le  moins  sont  à  l'a- 
vanture  les  plus  à  craindre  :  leurs  péchez  muets 
sont  les  pires  : 

Offendor  mâcha  simpliciore  minus^. 

Nous  ne  sçaurions  leur  circonscrire  précisément 
les  actions  que  nous  leur  deflPendons.  Il  faut  con- 
cevoir nostre  loy  soubs  parolles  generailes  et  in- 
certaines. L'idée  mesme  que  nous  forgeons  à  leur 
chasteté  est  ridicule  :  car,  entre  les  extrêmes  pa- 
trons que  j'en  aye,  c'est  Fatua,  femme  de  Faunus, 
qui  ne  se  laissa  voir  oncques  puis  ses  nopces  à 
masle  quelconque,  et  la  femme  de  Hieron,  qui  ne 
sentoit  pas  son  mary  punais,  estimant  que  ce  fust 
une  commune  qualité  ^  à  tous  hommes.  Il  faut 
qu'elles  deviennent  insensibles  et  invisibles  pour 
nous  satisfaire. 

Or  confessons  que  le  neud  du  jugement  de  ce 
devoir  gist  principallement  en  la  volonté.  Il  y  a  eu 
des  maris  qui  ont  souffert  cet  accident,  non  seule- 
ment sans  reproche  et  offence  envers  leurs  femmes, 
mais  avec  singulière  obligation  et  recommanda- 
tion de  leur  vertu.  Telle,  qui  aymoit  mieux  son 
honneur  que  sa  vie,  l'a  prostitué  à  l'appétit  for- 

1 .  Il  est  des  effects  qui  peuvent  perdre  sans  impudicité  leur 
pudicité  et,  qui  plus  est,  sans  leur  sceu  :  obstetrix,  virginis 
cujusdam  iniegritatem  manu  velut  explorans,  sive  malevo- 
lentia,  sive  inscitia,  sive  cam,  dum  inspicit,  perdidit.  Telle 
a  adiré  sa  virginité  pour  l'avoir  cerchée;  telle,  s'en  esbattant, 
l'a  tuée. 

2,  Une  qualité  commune. 

cené  d'un  mortel  ennemy  pour  sauver  la  vie  à  son 
marj,  et  a  faict  pour  luy  ce  qu'elle  n'eust  aucune- 
ment faict  pour  soy.  Ce  n'est  pas  icy  le  lieu  d'es- 
tendre  ces  exemples  :  ils  sont  trop  hauts  et  trop 
riches  pour  estre  représentez  en  ce  lustre,  gardons 
les  à  un  plus  noble  siège  '.  Telle  a  les  meurs 
desbordées  qui  a  la  volonté  plus  reformée  que 
n'a  cet'  autre  qui  se  conduit  sous  une  apparence 
reiglée.  Comme  nous  en  voyons  qui  se  plaignent 
d'avoir  esté  vouées  à  chasteté  avant  l'aage  de  co- 
gnoissance,  j'en  ay  veu  aussi  se  plaindre  véritable- 
ment d'avoir  esté  vouées  à  la  desbauche  avant  l'aage 
de  cognoissance;  le  vice  des  parens  en  peut  estre 
cause,  ou  la  force  du  besoing,  qui  est  un  rude 
conseiller.  Aus  Indes  orientales  ,  la  chasteté  y  es- 
tant en  singulière  recommandation,  l'usage  pour- 
tant soufîroit  qu'une  femme  mariée  se  peust  aban- 
donner à  qui  luy  presentoit  un  éléphant,  et  cela 


I.  Mais,  pour  des  exemples  de  lustre  plus  vulgaire,  est-il 
pas  tous  les  jours  des  femmes,  entre  nous,  qui,  pour  la  seule 
utilité  de  leurs  maris,  se  prestent,  et  par  leur  expresse  or- 
donnance et  entremise?  Et  anciennement  Phaulius  l'Argien 
offrit  la  sienne  au  roi  Philippus  par  ambition;  tout  ainsi  que 
par  civilité  ce  Galba,  qui  avoit  donné  à  souper  à  Mecenas, 
voyant  que  sa  femme  et  luy  commençoient  à  comploter 
d'œuillades  et  de  signes,  se  laissa  couler  sur  son  coussin, 
représentant  un  homme  aggravé  de  sommeil,  pour  faire  es- 
paule  à  leurs  amours  :  ce  qu'il  advoua  d'assez  bonne  grâce  ; 
car,  sur  ce  poinct,un  valet  ayant  pris  la  hardiesse  de  porter 
la  main  sur  les  vases  qui  estoient  sur  la  table,  il  luy  cria 
tout  franchement  :  «  Comment,  coquin  !  vois  tu  pas  que  je 
ne  dors  que  pour  Mecenas?  » 

avec  quelque  gloire  d'avoir  esté  estimée  à  si  haut 
pris  '.  Et  puis  quel  fruit  de  cette  pénible  solici- 
tude?  car,  quelque  justice  qu'il  y  ait  en  cette  pas- 
sion, encores  faudroit  il  veoir  si  elle  nous  charrie 
utilement.  Est-il  quelqu'un  qui  les  pense  boucler 
par  son  industrie  ? 

Porte  seram,  cohibe;  sed  quis  custodiet  ipsos 
'  Custodes  ?  Cauta  est,  et  ab  illis  incipit  uxor. 

Quelle  commodité  ne  leur  est  suffisante  en  un  siècle 
si  sçavant? 

La  curiosité  est  vicieuse  par  tout,  mais  elle  est 
pernicieuse  icy.  C'est  folie  de  vouloir  s'esclaircir 
d'un  mal  auquel  il  n'y  a  point  de  médecine  qui 
ne  l'empire  et  le  rengrege;  duquel  la  honte  s'aug- 
mente et  se  publie  principalement  par  la  jalousie; 
duquel  la  vanjance  blesse  plus  ses  enfants  qu'elle 
ne  le  guérit  à  luy2?Vous  asséchez  et  mourez  à  la 
queste  d'une  si  obscure  vérification.  Combien  pi- 
teusement y  sont  arrivez  ceux  de  mon  temps  qui 
en  sont  venus  à  bout!  Si  l'advertisseur  n'y  pré- 
sente quand  et  quand  le  remède  et  son  secours. 


1 .  Phedon  le  philosophe ,  homme  de  maison,  après  la 
prinse  de  son  païs  d'Elide,  fait  mestier  de  prostituer,  autant 
qu'elle  dura,  la  beauté  de  sa  jeunesse  à  qui  en  voulut  à 
prix  d'argent,  pour  en  vivre.  Et  Solon  fut  le  premier  en  la 
Grèce,  dit-on,  qui,  par  ses  loix,  donna  liberté  aux  femmes 
aux  despens  de  leur  pudicité  de  prouvoir  au  besoing  de  leur 
vie,  coustume  qu'Hérodote  dit  avoir  esté  receuë  avant  luy 
en  plusieurs  polices. 

2.  Duquel  la  vengeance  blesse  plus  nos  enfans  qu'elle  ne 
nous  guérit. 

c'est  un  advertissement  injurieux  et  qui  mérite 
mieux  un  coup  de  poignard  que  ne  faict  un  dé- 
mentir. On  ne  se  moque  pas  moins  de  celuy  qui 
est  en  peine  d'y  pourvoir  que  de  celuy  qui  l'ignore. 
Le  caractère  de  la  couardise  '  est  indélébile  :  à  qui 
il  est  une  fois  attaché,  il  l'est  tousjours  ;  le  chastie- 
ment  l'exprime  plus  que  la  faute.  Il  faict  beau  voir 
arracher  de  l'ombre  et  du  doubte  nos  malheurs 
privés,  pour  les  trompeter  en  eschaffaux  tragi- 
ques; et  mal'heurs  qui  ne  pinsent  que  par  le  ra- 
port  :  car  bonne  femme  et  bon  mariage  se  dict 
non  de  qui  l'est,  mais  duquel  on  se  taist.  Il  faut 
estre  ingénieux  à  éviter  cette  ennuyeuse  e^  inutile 
cognoissance;  et  avoyent  les  Romains  en  cous- 
tume,  revenans  de  voyage,  d'envoyer  au  devant 
en  la  maison  faire  sçavoir  leur  arrivée  aus  femmes, 
pour  ne  les  surprendre.  Et  pourtant  a  introduit 
certaine  nation  que  le  prestre  ouvre  le  pas  à  l'es- 
pousée,  le  jour  des  nopces,  pour  oster  au  marié 
le  doubte  et  la  curiosité  de  cercher  en  ce  premier 
essay  si  elle  vient  à  luy  vierge  ou  blessée  d'un' 
amour  estrangere. 

Mais  le  monde  en  parle.  Je  sçay  cent  ho- 
nestes  hommes  coqus,  honnestement  et  peu  indé- 
cemment :  un  galant  homme  en  est  pleint,  non 
pas  desestimé.  Faites  que  vostre  vertu  estoufîe 
vostre  mal'heur,  que  les  gens  de  bien  en  maudis- 
sent l'occasion, que  celuy  qui  vous  offence  tremble 


De  la  cornardise. 

seulement  à  le  penser.  Et  puis,  de  qui  ne  parle 
on  en  ce  sens,  depuis  le  petit  jusques  au  plus 
grand? 

Tôt  qui  legionibus  imperitavit, 
Et  melior  quam  tu  multis  fuit,  improbe,  rébus  : 

voys  tu  qu'on  engage  en  ce  reproche  tant  d'hon- 
nestes  hommes  en  ta  présence?  pense  qu'on  ne 
t'espargne  non  plus  ailleurs.  Mais  jusques  aux 
dames,  elles  s*en  moqueront  :  et  dequoy  se  mo- 
quent elles  en  ce  temps  plus  volontiers  que  d'un 
mariage  paisible  et  bien  composé  '?  La  fréquence 
de  cet  accident  en  doibt  meshuy  avoir  modéré 
l'aigreur  :  le  voylà  tantost  passé  en  coustume. 
Misérable  passion!  qui  a  cecy  encore  ,  d'estre 
incommunicable, 

Fors  etiam  nostris  invidit  questibus  aures  : 

car  à  quel  amy  osez  vous  faire  ^  vos  doléances,  qui, 
s'il  ne  s'en  rit,  ne  s'en  serve  d'acheminement  et 
d'instruction  pour  prendre  luy-mesme  sa  part  à  la 
curée  ?  ? 

De  leur  donner  mesme  conseil  à  elles  pour  les 


1.  Chacun  de  vous  a  fait  quelqu'un  coqu  :  or  nature  est 
toute  en  pareilles,  en  compensation  et  vicissitude. 

2.  Osez  vous  fier. 

3.  Les  aigreurs  comme  les  douceurs  du  mariage  se  tien- 
nent secrettes  par  les  sages  ;  et,  parmy  les  autres  importunes 
conditions  qui  se  trouvent  en  iceluy,  cette  cy,  à  un  homme 
languager  comme  je  suis,  est  des  principales  :  que  la  cous- 
tume rende  indécent  et  nuisible  qu'on  communique  à  per- 
sonne tout  ce  qu'on  en  sçait  et  qu'on  en  sent. 

desgouster  de  la  jalousie,  ce  seroit  temps  perdu  : 
leur  essence  est  si  confite  en  soubçon,  en  vanité 
et  en  curiosité,  que  de  les  guarir  par  voye  légi- 
time, il  ne  faut  pas  l'espérer.  Elles  s'amendent 
souvant  de  cet  inconvénient  par  une  forme  de 
santé  beaucoup  plus  à  craindre  que  n'est  la  mala- 
die mesme  :  car,  comme  il  y  a  des  enchantemens 
qui  ne  sçavent  pas  oster  le  mal  qu'en  le  rechar- 
geant à  un  autre,  elles  rejettent  ainsi  volontiers 
cette  fièvre  à  leurs  maris  quand  elles  la  perdent. 
Toutesfois,  à  dire  vray,  je  ne  sçay  si  on  peut 
souffrir  d'elles  pis  que  la  jalousie  :  c'est  la  plus 
dangereuse  de  leurs  conditions,  comme  de  leurs 
membres  la  teste.  Pittacus  disoit  que  chacun  avoit 
son  défaut;  que  le  sien  estoit  la  mauvaise  teste  de 
sa  femme,  sans  laquelle  il  s'estimeroit  '  de  tout 
poinct  heureux.  C'est  un  bien  poisant  inconvé- 
nient, duquel  un  personnage  si  juste,  si  sage,  si 
vaillant,  sentoit  tout  Testât  de  sa  vie  altéré  :  que 
devons  nous  faire  nous  autres  hommenets  ^  ?  Ce- 
luy  là  s'y  entendoit,  ce  me  semble,  qui  dict  qu'un 
bon  mariage  se  dressoit  d'une  femme  aveugle  avec 
un  mary  sourd. 

Regardons  aussi    que  cette  grande  et  violente 

1.  Hors  cela,  il  s'estimeroit. 

2.  Le  sénat  de  Marseille  eut  raison  d'interiner  sa  requeste 
à  celuy  qui  demandoit  permission  de  se  tuer  pour  s'exempter 
de  la  terppeste  de  sa  femme  :  car  c'est  un  mal  qui  ne  s'em- 
porte jamais  qu'en  emportant  la  pièce  et  qui  n'a  autre  com- 
position qui  vaille  que  la  fuitte  ou  la  souffrance,  quoy  que 
toutes  les  deux  très-difficiles. 

aspreté  d'obligation  que  nous  leur  ^enjoignons  ne 
produise  deux  effects  contraires  à  nostre  fin,  asça- 
voir  qu'elle  esguise  les  poursuyvants  et  face  les 
femmes  plus  faciles  à  se  rendre  :  car,  quand  au 
premier  point,  montant  le  pris  de  la  place,  nous 
montons  le  pris  et  le  désir  de  la  conqueste.  Seroit- 
ce  pas  Venus  mesme  qui  eust  ainsi  finement  haussé 
le  chevet  à  sa  marchandise  par  le  maquerelage 
des  loix,  cognoissant  combien  c'est  un  sot  des- 
duit  qui  ne  le  feroit  valoir  par  fantasie  et  par 
cherté?  En  fin  c'est  tout  chair  '  de  porc  que  la 
sauce  diversifie,  comme  disoit  l'hoste  de  Flami- 
nius.  Cupidon  est  un  dieu  ambitieux  2  :  il  faict  son 
jeu  à  luitter  la  dévotion  et  la  justice;  c'est  sa 
gloire,  que  sa  puissance  choque  tout'  autre  puis- 
sance, et  que  toutes  autres  règles  cèdent  aux 
siennes, 

Materiam  culpx  prosequiturque  suae. 

Et  quant  au  second  poinct  :  serions  nous  pas  moins 
coqus  si  nous  craignons  3  moins  de  l'estre,  sujvant 
la  complexion  des  femmes,  car  la  deffence  les  incite 
et  convie? 

Ubi  velis,  nolunt;  ubi  nolis,  volunt  ultro  : 

Concessa  pudet  ire  via. 

Quelle  meilleure  interprétation  trouverions  nous 
au  faict  de  Messalina?  Elle  fit  au  commencement 


1 .  C'est  toute  chair. 

2.  Est  un  dieu  félon. 

3.  Si  nous  craignions: 

38 

son  mary  coqu  à  cachetés  ,  comme  il  se  faict  ; 
mais,  conduisant  ses  parties  trop  ayséement  par 
la  stupidité  qui  estoit  en  luy,  elle  desdaigna  sou- 
dain cet  usage.  La  voylà  à  faire  l'amour  à  la  des- 
couverte, advoûer  des  serviteurs,  les  entretenir  et 
les  favoriser  à  la  veûe  d'un  chacun  :  elle  vouloit 
qu'il  s'en  ressentist.  Cet  animal  ne  se  pouvant  es- 
veiller  pour  tout  cela,  et  luy  rendant  ses  plaisirs 
mois  et  fades  par  cette  trop  lasche  facilité  par  la- 
quelle il  sembloit  qu'il  les  advouast  '  et  legiti- 
mast,  que  fit  elle?  Femme  d'un  empereur  sain  et 
vivant,  et  à  Romme,  au  théâtre  du  monde,  en 
plein  midy,en  feste  et  cérémonie  publique,  et 
avec  Silius,  duquel  elle  jouyssoit  long  temps  de- 
vant, elle  se  marie  un  jour  que  son  mary  estoit 
hors  de  la  ville.  Semble  il  pas  qu'elle  s'acheminast 
à  devenir  chaste  par  la  nonchallance  de  son  mary, 
ou  qu'elle  ne  ^  cerchast  un  autre  mary  qui  luy  es- 
guisast  l'appétit  par  sa  jalousie??  Mais  la  pre- 
mière difficulté  qu'elle  rencontra  fut  aussi  la  der- 
nière. Cette  beste  s'esveilla  en  sursaut.  On  a 
souvent  pire  marché  de  ces  sourdaus  endormis. 
J'ay  veu  par  expérience  que  cette  extrême  souf- 
france, quand  elle  vient  à  se  desnouër,  produit 
des  vengeances  plus  aspres  :  car,  prenant  feu  tout 
à  coup,  la  cholere  et  la  fureur  s'emmoncelant  en 
un,  esclate  tous  ses  efforts  à  la  première  charge, 


1 .  Qu'il  les  authorisast, 

2.  Ne  [mot  supprimé]. 

3.  Et  qui,  en  luy  insistant,  l'incitast. 

Irarumque  omnes  effundit  habenas. 

II  la  fît  mourir  et  grand  nombre  de  ceux  de  son 
intelligence,  jusques  à  tel  qui  n'en  pouvoit  mais 
et  qu'elle  avoit  convié  à  son  lit  à  coups  d'es- 
corgée. 

